
UVOD 


DUŠA SREDNJEGA VIJEKA 

„ Romantika“ Srednjega vijeka. Tisućljetno carstvo, u kome je 
vladala vjera, a mi ga obuhvatamo imenom Srednjega vijeka, 
postaje odjednom sredinom četrnaestog stoljeća prošlošću. Repre¬ 
zentativne njegove tvorbe, koje sačinjavaju njegov sjaj i životnu 
srž: skolastika, gotika, sredovječna erotika, kao da su odjednom 
zahirile, zamrle, postale okamine. Ovaj medium aevum, kojim se 
povjesničari dugo vremena služe nemajući prikladnijeg okvira, 
brvno prebačeno kao od nevolje, da bi iz Staroga vijeka stigli u 
Novo doba, taj Srednji vijek ima oštro izraženu fizionomiju, kojom 
se jasno razlikuje od onoga, što je bilo prije i onoga, što će doći. 
Osebujnost ove epohe toliko je određenija i jasnija, što je tada 
još postojala međunarodna kultura, koja je u bitnim svojim 
crtama tvorila jedinstvenu cjelinu. 

Ono što zovemo romantikom Srednjega vijeka, možda i nije 
najvažnije obilježje, ali je ipak nama naj shvatljivi je i najpoznatije. 
Ovo razdoblje kao da odsijeva čudnom nekom svjetlošću. Život 
onih dana odlikovao se žešćim oprekama: svijetlo je bilo jasnije, 
a sjena tamnija, komplementarne boje bile su svježije i zagasi ti je, 
dok je naše doba bogatije perspektivom, ima više polutonova, 
a linija našega bitka krivuda, dok se život odlikuje nijansama. 
Nekad su naime ljudi živjeli manje svi jesno, manje kritično. Nama 
se Srednji vijek čini tmuran, ograničen, lakovjeran. I zaista, tada 
su ljudi zbilja vjerovali sve. Vjerovali su u svaku viziju, svaku 
legendu, vjerovali svakoj glasini i svakoj pjesmi, vjerovali u svece 
i vještice, u Boga i đavola. No oni su vjerovali i u sebe. Sredo¬ 
vječni bi čovjek vidio svuda realnosti, pa i ondje gdje ih nije bilo: 
u ono je doba sve bilo realno. Posvuda bi se očitovala najviša 
od sviju zazbiljnosti, Bog: sve je bilo božanske. A preko svega 

sredovječni bi čovjek umio razastrti čarobno velo vlastitih snova 
i opojnosti: sve je bilo lijepo. I zato unatoč onostranom vjero¬ 
vanju, unatoč oskudnosti i tjeskobi tadašnjega života, buja divan 
optimizam: tko vjeruje u stvari, taj je uvijek pun pouzdanja i 
radosti. Srednji vijek nije bio mračan, Srednji je vijek bio svijetao! 
Što da radimo s cijelom Kumovskom Slamom, koju je racio¬ 
nalizam razbio u atome? No dražesni anđelak s rumenim obraš¬ 
čićima ili Nečastivi s kozjim nogama, u koga od srca vjerujemo, 
to je nešto drugo! Sredovječni je život imao karakter slikari je, 
marionetskog kazališta, feerije, pozorišnog misterija, kao i dan¬ 
danas život djeteta. Stoga je više pogodovao čulima, bio je izra¬ 
žaj ni j i, uzbudljiviji, zanimljiviji, a u neku ruku i realniji. 

Život kao pustolovina . Svim tim momentima pridolaze još neki 
vanjski, koji bitak čine slikovitijim i sličnijim snu. Prije svega, 
nedostajalo je svih onih olakšica, koje život čine udobnijim i 
bržim, a pruža nam ih razvitak tehnike. Svaki je tehnički izum 
komad racionalizirana života. Iskorištavanje parne sile pridalo je 
našim mirotvornim pothvatima neki bezlični elemenat reda, jedno¬ 
ličnosti i mehanizacije, čime je izum baruta obilježio naše ratne 
pothvate. A za ljude Srednjega vijeka bio je rat nešto slikovito, 
što je moglo upaliti maštu. Ukoliko ne bi vodili rat, provodili su 
život više ili manje dokono: ili bi živjeli u pravoj dokolici kao 
bezbrojni vitezovi, prosjaci ili pjevači, ili u učenoj dokolici kao 
klerici. I tu ima nešto poetično. A priroda napokon nije bila 
podvrgnuta u tolikoj mjeri čovjeku, nije bila rekao bi pripitomljena 
kao što je danas. Bila je još prava priroda, Divlji Zapad: veli¬ 
čanstvena i strašna, divotna i jezovita tajna. Nije tada bilo novina, 
ni letaka, pa ni knjiga: sve je počivalo na usmenoj predaji. I stoga, 
da tadašnji ljudi i nisu tako lako vjerovali riječima, te ovo 
vjerovanje prelazi u praznovjerje, morala bi slobodna predaja 
uroditi fantastikom. Ta i danas u naše prosvijećeno doba opće 
školske dužnosti, doba znanstvenih istraživanja i prirodoznanstvenih 
nazora o svijetu i životu ne ćemo naći dvoje ljudi, koji bi jednako 
posvjedočili o kakvom običnom i svakidašnjem događaju, koji su 
podjednako doživjeli. A ne samo da je na tom području vladala 
opća nesigurnost: sigurno nije bilo ništa. Pojam moderne sigur¬ 

nosti Srednjem je vijeku tuđ. Svako je putovanje bilo zamašna 
odluka, kao što je danas teška medicinska operacija; na svakom 
bi koraku vrebale na čovjeka bezbrojne opasnosti, pustolovine, 
incidenti: čitav je život bio pustolovina. 

Psihoza spolnog dozrijevanja. Srednji bismo vijek mogli na¬ 
zvati pubertetom srednjoevropskog ljudstva, tisućljetnom psihozom 
spolnog dozrijevanja u obliku potisnute seksualnosti. Tu potisnutu 
seksualnost vidimo u ženomrstvu sredovječnog redovnika, u lirskom 
pjesništvu trubadura, u sladostrašću sredovječnih flagelanata, 
u histeriji vještica, u Križarskim vojnama. Glavna crta razdoblja, 
koje nazivamo pubertetom, jest u tome, da je gotovo svaki čovjek 
u to doba pjesnik. A u čemu se razlikuje pjesničko naziranje od 
znanstvenoga ili od praktičnoga naziranja? Time da sve pojave 
prima simbolički. Upravo tako je postupala sredovječna duša, te 
joj na tome i zavidimo. U svemu je vidjela simbol: iu najvećemu 
i najmanjemu, u mišljenju i djelovanju, u ljubavi i mržnji, jelu 
i pilu, rađanju i umiranju. U svaki komad oruđa, koje bi napravio, 
u svaku kuću, koju bi sagradio, u svaku popijevku, koju bi pjevao, 
i svaki obred, koji bi vršio — sredovječni je čovjek umio staviti 
duboku simboliku, koja neživim stvarima udahnjuje dušu, jer 
uriče, zaklinje, ali i otkupljuje. Stoga je sredovječni čovjek bio 
i tako pristupačan naučanju katoličke vjere, koja je sve zemaljske 
stvari složila u veličanstven sustav simbola, koji očišćuju i uzvisuju. 

Sveto pseto . To, što duševna paleta sredovječnog čovjeka nije 
još imala nikakovih prijelaza, također podsjeća na pubertet. Tvrdo 
i neposredno nalaze se najživlje boje jedna uz drugu. Grimizno 
crvenilo srdžbe, blistavo bjelilo ljubavi i mračno crnilo očajanja. 
Crte, koje odišu nježnom blagošću javljaju se uz djela tupe, 
blesave grubosti, koja bi pobudila našu odvratnost, kad je ne 
bismo morali shvatiti kao djelo djetinje impulzivnosti. I vanjsko 
vladanje tadašnjega čovjeka podsjećalo je u mnogočem na djecu. 
Izljevi nježnosti vanredno su česti, ljudi se grle i cjelivaju pri 
svakoj zgodi i nezgodi, a često i bez ikakvog povoda; suze teku 
lako i obilato. Uopće gesta, sporazumijevanje znakovima vrši 
mnogo važniju ulogu u nizu izražajnih sredstava negoli danas. 
Kretnja je primarna, jer se i tu mnogo jače i usrdni je osjeća 

ozbiljna simbolika, koja prožima svaku gestu čovjekovu. No uz 
to su tadašnji ljudi bili i naivni i iskreni poput djece, njihova je 
veza s prirodom bila elementarna. Bili su povezani, i tako rekavši 
srasli s livadom i šumom, oblakom i vjetrom, a napose njihova 
strastvena ljubav prema životinjama vamredno je ganutljiva. Svuda, 
u skulpturi i ornamentu, satiri i legendi, kod kuće i na dvoru 
svuda slave i hvale svoju mudru i veselu braću, koja im se čine 
potpuno srodna, gotovo jednaka, te u životinjama gledaju stavile 
punovrijedne osobe. Životinje mogu fungirati kao svjedoci, a koji 
put budu izvedene i pred sud kao okrivljenici. A jedna od naj¬ 
ljepših crta sredovječne predaje zacijelo je priča o psetu, koje je 
dalo svoj život, da bi spasilo dijete svoga gospodara, te ga je 
narod štovao kao mučenika i sveca. Nagibajući se nad taj svijet, 
osjećamo se kao odrasli prema djeci. Osjećamo, da ti ljudi nešto 
znadu, što mi više ne znamo, nešto magično, neku tajnu i čudo 
Božje, u kojemu je možda sakrit ključ našega bitka. 

Nikakav odnos prema novcu. Infantilnu crtu možemo razabrati 
i u tome, što sredovječni čovjek nema pravi odnos prema novcu. 
Veoma ljubezno izražava to Sombart, ističući, da Srednji vijek 
ima isti odnos prema gospodarskoj djelatnosti, kao dijete prema 
školskoj obuci. To znači dvoje: rad je stvar ambicije, a radi se 
onda, kad je to apsolutno nužno. Sredovječni obrtnik polaže 
najviše na to, da mu djelo bude dobro i solidno: pojmovi kao 
„jeftina 44 roba ili fabriciranje en masse , potpuno su mu strani; 
obrtnik je lično vezan sa svojim djelom i jamči za nj svojom 
čašću kao umjetnik. No mogao si je priuštiti, da bude nesamo 
savjesniji, nego i mnogo ljenji od sadašnjeg radnika i to s više 
razloga. Prvo, njegove su potrebe bile, općenito uževši, mnogo 
manje, a drugo — te je potrebe mnogo lakše zadovoljavao, pa i 
onda, ako uopće ne bi radio, jer je dobrotvornost bila mnogo 
razvijenija. A napokon dizanje prihoda iznad normale ne bi imalo 
mnogo smisla, budući da je životni standard svakoga pojedinca 
bio prilično točno fiksiran. Svaki je stalež imao stanovit udio 
komfora i užitka, koji mu je bio unaprijed određen. A promijeniti 
stalež bilo je u sredovječnom društvenom poretku gotovo nemo¬ 
guće, jer su staleži bili smatrani nečim od Boga stvorenim, kao 

Sto SU pojedine životinjske vrste. Sredovječno je gospodarstva 
proizašlo iz agrarne zadruge, koja je počivala gotovo na komu¬ 
nističkoj bazi, pa i poslije stvarajući brojne organizacije obrtnika 
i trgovaca (cehovi) pokazuje tendenciju ekonomskog izjedna¬ 
čivan ja i nivelacije svojih članova. Čovjek stječe, da bi živio, a ne 
živi, da bi stjecao. Osim toga se tečajem cijeloga Srednjega vijeka,, 
koji je evanđelje shvaćao ozbiljno, sačuvao čas jače, a čas slabije 
izražen osjećaj, da je mamon djelo vražje, kao što je uzimanje 
kamata budilo stalno vjerske skrupule. A konačno je čitav ovaj 
svijet bio prožet zdravim mladenačkim osjećajem, da rad nije 
blagoslov, nego teret i prokletstvo. Da zamislimo samo kolika je to 
razlika, i kako je cijela kultura sasvim drukčije osjećajno obilje¬ 
žena, kada novac nije opće božanstvo, kome svatko najspremnije 
pridonosi žrtve, budući da novac suvereno oblikuje sudbinu sviju i 
njome upravlja. 

Universalia sunt realia. No ako su ti ljudi bili djeca, bila su 
to svakako veoma pametna, darovita i zrela djeca. Tvrdnja, prema 
kojoj su živjeli tupo i skučeno, ne može se održati, bar ne za 
Srednji vijek kao cjelinu. Tadašnji su ljudi bili bistre glave, znali 
su jasno misliti, a bili su majstori u vještom zaključivanju, virtuozi 
u pojmovnom pjesništvu, a njihovo je graditeljstvo puno konstruk¬ 
tivne snage i proračunane finoće, plastika upravo čudesno i usrdno 
prikazuje život u svim njegovim manifestacijama, a što je naj¬ 
značajnije, ti ljudi osjećaju stil mnogo više i dublje negoli buduća 
pokoljenja. Isto je tako neosnovana tvrdnja, da je sredovječno 
ljudstvo složeno od samih tipova. Ni u državi, ni u crkvi, umjetnosti 
i znanosti nije nedostajalo istaknutih ličnosti, koje ne možemo 
zamijeniti među sobom. Ispovijesti Augustina ili Abelarđa očituju 
gotovo jezivu sposobnost introspekcije i samoanalize, koja pret¬ 
postavlja istančanu individualnost; portretni kipovi pokazuju spo¬ 
dobe snažne samobitnosti, otkrivajući ujedno i talenat kipara da 
ovu osobitost shvati i reproducira. Jedna je redovnica već u 10. 
stoljeću obrađivala dramu, naj lični ju od sviju umjetnosti, služeći 
se svim kazališnim vrstama: historija, proza, comedie larmoyante y 
ljubavna tragedija ... i stvarajući nježne i prozračne tipove, koji 
upravo podsjećaju na Maeterlincka. Čitava predrasuda o „tipskom 44 

čovjeku Srednjega vijeka osniva se možda na tome, da je Srednji 
vijek izrazito filozofsko razdoblje. 

Centralna misao Srednjega vijeka, ujedno i nevidljivi motto, 
koji nad njim lebdi, glasi: universalia sunt realia , samo su ideje 
istinite. Velika rasprava o univerzalijama, koja ispunjava gotovo 
čitav Srednji vijek, ne vodi se nikada o samom načelu, nego o 
tome, kako da se to načelo formulira. Postojala su, kako je po¬ 
znato, tri smjera, koji su se među sobom izmjenjivali. Krajnji je 
realizam tvrdio: universalia sunt ante rem , što će reći: prethode 
konkretnim stvarima, i to po časti, kao i po uzroku; umjereni je 
realizam objašnjavao: universalia sunt in re , što će reći: nalaze se 
u stvari, kao njihov bitak, dok nominalizam postavlja načelo: 
universalia sunt post rem: izvedena su iz stvari kao puke tvorevine 
razuma, što naravski označuje i konac realizma. Stoga i ovaj 
posljednji smjer ne pripada više pravom Srednjem vijeku, nego 
označuje novo doba. 

A sada da zamislimo, od kakova golema značenja po čitav 
nazor o svijetu mora da bude pretpostavka, da su univerzalije, 
to jest pojmovi, ideje, vrste. .. ono, što je uistinu zbiljsko ili 
realno. Ova je pretpostavka poslužila najvećem filozofu staroga 
svijeta kao polazna točka i srž njegova filozofskog sistema. No 
Platon je to samo naučao, Srednji je vijek ovaj nauk doživio i 
proživio. Sredovječno ljudstvo tvori univerzalni narod, u kojemu 
razlike podneblja, narodnosti, mjesnih prilika dolaze do izražaja 
kao sporedna obilježja vrste; njima vlada, i ako nominalno, 
univerzalni car ili kralj; cezar, koji vlada, istina, samo u teoriji, 
ali u načelu ne odustaje od svog prava; faktično Srednjim vijekom 
vlada univerzalna crkva, ili bolje rečeno dvije crkve, od kojih 
svaka tvrdi da je univerzalna: jedna uzevši ime katolička, to jest 
opća, druga nazivajući se jedino pravom, ortodoksnom ili pravo¬ 
slavnom. Gospodarski poredak Srednjega vijeka ie, kako smo 
vidjeli, univerzalan, budući da prevladava nastojanje, kako bi 
životni standard , privreda, proizvodnja i potrošnja svakoga poje¬ 
dinca bila što jedmoličnija. Srednji vijek ima i svoj univerzalni 
stil, koji prožima sve umjetničke tvorbe od ključa do katedrale, 
od klinca na vratima do kraljevske palače. Taj je stil gotika. 

16 

i 


I običaji su univerzalni: društvena pravila, pozdravne formule, 
životni ideali — sve je to jednako ondje, gdje su ljudi Zapada 
stupili nogom, svuda vlada ista viteška etiketa. Univerzalna je i 
znanost, koja tvori vrhunac, smisao i glavnu smjernicu svega 
mudrovanja. Ta je univerzalna znanost teologija, kao što je uni¬ 
verzalna etika evanđeoska. Univerzalno je pravo rimsko pravo, 
a univerzalni jezik je latinski. Sredovječno ljudstvo voli u kipar¬ 
stvu ono što je ornamentalno, to jest pojmovno, u graditeljstvu 
ono, što je apstraktno i konstruktivno. Nedostatak naturalizma ne 
može se međutim svesti na nedostatno umijeće: da je bilo dovoljno 
tehničke spreme pokazuju na pr. portretne plastike. Sredovječnom 
je čovjeku i sama priroda apstraktna, ona je neodređena, gotovo 
nezbiljska ideja, koja živi zapravo samo u negaciji: kao suprotnost 
carstvu duha i milosti. 

Svjetska katedrala. Tako se izdiže sredovječni svijet na stepe¬ 
nicama apstrakcija, u koje ljudi vjeruju, živim idejama; izdiže 
organski raščlanjen poput katedrale ili jedne od onih učenih i 
umjetnički složenih summa, kojima se odlikuju skolastički filozofi: 
na jednoj strani svjetovni trakt sa svojim seljacima i građanima, 
vitezovima i feudalnim osobljem, grofovima i vojvodama, kralje¬ 
vima i carevima; na drugoj strani duhovni trakt, koji se uspinje 
sa širokog temelja sviju vjernika do svećenika i opata, biskupa i 
papa, crkvenih koncila i sve više i više do anđela od kojih najviši 
sjede do nogu Božjih. Velika, promišljena i sređena hijerarhija 
općih pojmova, univerzalija. Ovo ljudstvo moglo je izreći načelo: 
universalia sunt realia , znajući što kazuje, te ovu izreku ne valja 
smatrati dijalektičkom igrarijom ili dovitljivošću. 

Fizika vjerovanja. Vladavina ovoga načela, koje se tuđi od 
zbilje, bila je samo stoga tako trajna, da, uopće moguća, jer svijet 
sredovječnom čovjeku nije znanstveni fenomen nego činjenica 
vjerovanja. Duhovna smjernica bila je uglavnom norma, koju je 
postavio Anzelmo Canterburyjski, a davno prije njega Augustin. 
Ta norma glasi: neque enim quaero intelligere, ut credam, sed 
credo , ut intelligam: ne ću spoznati, da bih vjerovao, nego vje¬ 
rujem da bih spoznao. Prije će si ljudska mudrost razbiti glavu 
o pećinu vjerovanja negoli je oboriti. Tadašnji su ljudi bili 

prosti od modernog praznovjerja, da je isključiva svrha ljudskoga 
mišljenja i traganja proniknuti i zavladati svijetom iskustva. Što 
su sredovječni ljudi htjeli znati? Dvoje: Boga i dušu! Deum et 
animam , veli Augustin potpuno jasno i određeno, scire cupio. 
Nihilne plus? Nihil omnino. Da — ništa više. Fizika je za nj prije 
svega nauka o Bogu; što inače može da nauča, nije prijeko po¬ 
trebno, jer ne pridonosi spasenju duše. A tri četvrt tisućljeća 
kasnije, u podne Srednjeg vijeka, izjavljuje neki filozof, da znanje 
ima u toliko vrijednost, u koliko služi duhovnoj pouci. Znanje 
zbog znanja je poganske. A drugi jedan filozof dodaje, da razum 
nije prikladno sredstvo za istraživanje istine. Ta najviše istine 
kršćanstva nadilaze razum, ali mu se ne protive, kako je jasno 
istakao Toma Akvinski, klasični filozof katolicizma. Pa i na pragu 
crkvene povijesti udara nam u oči glasovita rečenica Tertulijanova: 
Crucifixus est Dei filius; non pudet, quia pudendum est. Et 
mortuus est Dei filius; prorsus credibile est, quia ineptum est . Et 
sepultus resurrexit; certum est, quia impossibile est. Sin Božji na 
križu je razapet; to nije sramota, jer jest. I umro je sin Božji, 
a to je vjerodostojno, jer je besmisleno. I pokopan je i uskrsnuo, 
a to je sigurno, jer je nemoguće. — I tu se može otkriti djetinja 
crta, jer se djeci zaista naj nevjero jatnije stvari čine najvjerodo¬ 
stojnijima, a ono, što je nemoguće najsigurnijim. Djeca imaju 
mnogo više povjerenja u priču ili gatku negoli u trijezan kakav 
izvještaj, a sve pojave, koje kidaju tok prirodnog kauzaliteta, ne 
samo višima nego i realnijima. Upravo takova bila je „fizika 4 * 
sredovječnog čovjeka: njemu je čudo bilo faktična zbilja, a pri¬ 
rodni svijet pojava samo blijedi odraz i nebitna sjena višega, 
svjetlijeg, istinskijeg svijeta duha. Sredovječni je čovjek — ukratko 
— živio magičnim životom. I opet se namiče pitanje: nije li ga tu 
vodila dublja, i ako tamnija, spoznaja, te se možda nije približio 
konačnoj tajni više negoli mi, današnji ljudi? 

Sve jest. One fine i opasne spekulacije, zvali ih fenomenalizam, 
skepticizam, agnosticizam i slično, nisu bile strane Srednjemu 
vijeku. U djelima Augustinovim nalazimo mjesta, koja su posvema 
nalik na Descartesov način zaključivanja, kojim se otvara novi 
odsjek ljudskoga umovanja: cogito ergo sum. Mislim, dakle jesam. 

Da tijela postoje — veli Augustin u svojim „Ispovijestima 44 — 
možemo samo vjerovati, no to je vjerovanje potrebno za'svaki¬ 
dašnji život. Upravo tako opravdava Berkeley na početku 18. vijeka 
svoj idealistički dogmatizam. No — opet će Augustin — da bismo 
spoznali, $to drugi ljudi hoće, potrebno nam je i vjerovanje, 
a taj zaključak podsjeća na Schopenhauera. Ako na svijetu ima 
zla — zaključuje Augustin — postoji zacijelo i strah pred onim, 
što je zlo. A to je najmoderniji psihologizam. No velika je razlika 
između ovakovih spekulacija i nastojanja novije filozofije upravo 
u tome, da se sredovječno mudrovanje osniva na čvrstom i nepoko¬ 
lebivom temelju vjere, da je vjera polazna točka filozofiranja, dok 
spoznajna teorija novoga doba možda tek svršava vjerom. Stvo¬ 
renje svijeta važno je zbog spasenja duše, a svijet je fenomen 
vjerovanja. U to načelo, koje je posve elementarno, nije zacijelo 
posumnjao nijedan sredovječni čovjek. Srednji je vijek potpuno 
shvatio nauku Isusovu. A suština ove nauke sadržana je u ozbiljnoj 
i priprostoj opomeni, da vjerujemo da ovaj svijet jest i da je 
djelo Božje. Da sve jest, i najsitnije i najniže: najsiromašniji i 
najograničeniji, djeca i griješnici, Uljani u polju i vrapci na krovu. 
Da, sve to postoji, ako vjerujemo, ili, što je isto, ako ljubimo. 

Scena se mijenja . I tako nam Srednji vijek pruža osebujno 
protuslovnu sliku. Na jednoj strani aspekt blaženoga mira, veli¬ 
čanstven mir podneva, koji obuhvata sav život, svijetlo i blago, 
kao da će ga zaštititi. A na drugoj strani prizor golemoga nezado¬ 
voljstva, dubokog razdora i uzbuđenja. Da, sve živi u Bogu i u 
krilu Božjem, no kako da Bogu zadovolji? Ovo tjeskobno pitanje 
treperi svuda ispod vedre i mirne površine bitka. Takova je 
sredovječna duša: bistro srebrno ogledalo, ali uzbibano ispod 
površine, kao da vječno traži, a nikad ne nalazi; kao da se u 
njem svijet vari, vrije i kipi; kao da luta bez prekida i tapa. 
Tornjevi se dižu nebu pod oblake, okamenjene asimptote, koje se 
gube u modrom bezdanu firmamenta. Vječno nezadovoljen u svojoj 
erotici, svom najličnijem otkriću ili bolje izumu, koji svoj predmet 
tako preobražava da postaje nedokučan, puki simbol neizmjerne 
čežnje. A nada svim lik Krista, neusporedivog, kojega ipak mo¬ 
ramo svi nasljedovati, jer to nalaže sveta dužnost krštenja! 

* 

Sredinom 14. stoljeća javlja se na pozornici drukčiji soj ljudi 
ili točnije ljudi, koji nose u sebi klicu novoga čovjeka. Ljudi će 
i nadalje tražiti, ali će i naći. Bit će i nadalje gibanja no to se 
gibanje ne će ograničiti na dubinu: uzbibat će se i sama površina. 
Tragična kultura Srednjega vijeka ustupa mjesto građanskoj; 
kaotična kultura — organskoj, koja se, štavise, pretvara u meha¬ 
ničku: svijet odsada nije više misterij po Božjoj volji, nego racio- 
nalnost stvorena od čovjeka. 

PRVA GLAVA 


KLICE BOLESTI 

Odakle kuga? Četrnaesti je i petnaesti vijek vrijeme inkubacije: 
klica bolesti, koja je zahvatila čovječanstvo na koncu Srednjega 
vijeka, pomalo se razvija, dozrijeva. Time ne ćemo izreći nikakav 
sud, bilo pozitivan bilo negativan, nego naprosto konstatirati, da 
se u ljudskom organizmu nešto razvija, raste i djeluje. Koncem 
ove periode ,,bolest“ će posvema ovladati organizmom i potpuno 
ga promijeniti. 

Početak ovoga razvitka obilježen je faktično teškim oboljenjem 
evropskoga ljudstva: crnom kugom. Kao da je novi duh proizveo 
neku bolest razvitka, opću psihozu, a jedan od oblika ovog obo¬ 
ljenja, i to najvidljiviji, bila je crna kuga. 

Nikako nije objašnjeno kako je kuga, općenito zvana crnom 
smrću ili velikim umiranjem, odjednom zavladala Evropom. Neki 
tvrde, da je doprla u Evropu zbog Križarskih ratova, ali je svakako 
čudno da među Arapima nije nikada tako strašno harala kao kod 
nas. Drugi tvrde, da je potekla iz Kine. Suvremenici su ovu epide¬ 
miju objašnjavali konstelacijom zvijezda, općom pokvarenošću, 
nećudorednim životom svećenika, ili mračnim makinacijama Židova. 
No bilo kako mu drago, kuga se najednom pojavila i to najprije 
u Italiji odakle se doskora proširila čitavim kontinentom. Bolest 
međutim nije napredovala onako naglo kao većina epidemija, 
nego se šuljala polagano od kuće do kuće, od zemlje do zemlje. 
Poharala je Njemačku, Francusku, Englesku, Španjolsku, a naj- 
poslije sjeverne zemlje. Doprla je štaviše do Islanđije. A što je 
bilo najstrašnije, kuga je postupala veoma hirovito: često je 
poštedila čitave krajine, preskočila pojedine kuće, nestala iznenada, 
da bi se nakon godina opet pojavila nesmanjenom žestinom. Sve 
do konca 15. vijeka bilježe kronike veliko umiranje: „kuga u 

Češkoj 66 ; „veliko umiranje na Rajni 66 ; „smrtonosna godina 66 ; „de¬ 
set tisuća umire u Niimbergu 66 ; „velika pestilencija u lučkim gra¬ 
dovima 66 i t. d. Po svoj prilici bila je to bubonska kuga, očitovala 
bi se oticanjem limfatičkih žlijezda, žestokom glavoboljom, sla¬ 
binom i apatijom, a katkada i buncanjem. Prema suvremenim 
izvještajima bolesnik bi umro za dan dva, a najkasnije za tjedan 
dana. Smrtnost je bila golema. U Bernu je primjerice za vrijeme 
kuge umiralo na dan žezdesetak ljudi, u Kolnu i Mainzu oko 
stotinu; dvije trećine oxfordskih đaka umrlo je od kuge, a kada 
su minoriti, nakon dvogodišnjeg haranja kuge, broj ili svoje mrtve, 
ustanovili su, da ih je umrlo preko sto i dvadeset hiljada. Prema 
novijim računima umrlo je u Evropi oko dvadeset i pet milijuna, 
a tadašnji su ljudi bili uvjereni, da je lakše prebrojiti one, koji 
su preživjeli, od onih, koji su umrli od kuge. 

Usporedna epidemija. Pojavu kuge prate hodočašća flagelanata. 
Ljudi obuzeti vjerskim zanosom išli bi u velikim skupinama od 
mjesta do mjesta, mašući zastavama i pjevajući turobne pjesme. 
Bili su odjeveni crnim ogrtačima i čudnovatim kapama, na kojima 
se isticao crveni križ. Kad bi se pojavili, zazvonila su sva zvona, 
a pučanstvo jurnulo u crkvu: ondje bi se hodočasnici bičevali, 
recitirali molitve i pjesme, čitali poruke s neba i psovali ljude 
zbog griješna života. Svojom doktrinom, ukoliko su se uopće povo¬ 
dili za kakvim naukom, bili su bez sumnje heretici: naučali su, 
da je bičevanje pravo pričešće, jer kažnjavajući put miješamo 
svoju krv s krvlju Spasiteljevom. Svećenike su smatrali suvišnima, 
pa ovi nisu ni smjeli prisustvovati njihovim duhovnim vježbama. 
Bilo kako mu drago, zaplašeno ljudstvo nije se moglo oteti njihovu 
utjecaju, pogotovu kad su se među hodočasnike umiješali razni 
pustolovi, prosjaci, perverzni ljudi i manijaci, a nije teško zamisliti 
kako je na sredovječni puk djelovala ova jezovita lavina fanatika, 
luđaka i zločinaca. Strah i nada, odvratnost i sveta jeza zahvatila 
bi svakoga. 

Sličnih duševnih oboljenja bilo je više. Ljudi i žene plesali 
su na primjer satima u krugu, sve bjesnije i luđe, dok se ne bi 
zapjenili i napola bez svijesti pali na tle. Za vrijeme plesa imali 
su epileptoidne napadaje i priviđenja. To je poznata vidovica. 

ples svetoga Vida, koji se učeno zove chorea. Vidovica je s vre¬ 
menom poprimila izrazito seksualno obilježje i postala konačno 
modom. 

Trovači zdenaca. Patološko epidemijski značaj imaju i tadašnji 
progoni Židova, ali se ne može kazati, da je to izrazito obilježje 
onoga doba. Iznenada je u južnoj Francuskoj pukao glas, da su 
Židovi otrovali bunare, a taj je glas brže dopro u susjedne zemlje 
od kuge. Došlo je do strašnih pokolja, a flagelanti su pri tom 
vršili glavnu ulogu. U Esslingenu sakupili su se svi Židovi u 
sinagozi i sami je zapalili; u Konstanzu se jedan Židov pokrstio 
od straha pred lomačom, ali se naknadno pokajao i spalio sebe 
s čitavom porodicom. Progoni Židova imali su uz vjerske i socijalne 
pobude. Duhovni i svjetovni vlastodršci onoga doba tolerirali su 
Židove, ne uskraćujući im, štaviše, ni svoju zaštitu. Židovi su bili 
spretni poslovni ljudi, a to je u ono doba bila velika prednost, 
mnogo veća nego danas. Osim toga su bili prosječno obrazovaniji: 
na dvorovima su Židovi bili posrednici arapske kulture, a najviše 
su ih cijenili kao liječnike. Konačno su bili i dobar objekt za 
oporezovanje, pa se Židove stavlja u isti red kao carine, solane, 
kovanje novca i slično. Narod međutim nije zaboravio, da su 
Židovi razapeli Spasitelja, pa ako su i neki blagi propovjednici 
nastojali uvjeriti slušatelje, da zbog toga ne smiju kriviti potomke, 
ipak se nije dala izbrisati činjenica, da Židovi nisu prihvatili 
Evanđelje. Uz to su židovski lihvari grdno haračili, jer im njihova 
vjera nije branila uzimanje kamata. Pa ako su im sva ostala 
zvanja bila zatvorena, nisu se žacali da operušaju „goja 66 , gdjegod 
bi mogli. Kod spaljivanja Židova često je važnije bilo spaljivanje 
obveznica. Jedan suvremeni pisac veli, da je njihovo dobro bilo 
otrov od kojega su pogibali. 

Kozmička uzbuna i propast svijeta. Nesamo da su se uzbunili 
ljudi, nego je i zemlja bila rekao bi u previranju. Kao da se sve 
odjednom pobrkalo! Na nebu su se javljali zloslutni kometi, 
u Engleskoj su bjesnjele strahovite oluje, kakove nitko nije pamtio, 
golema jata skakavaca spustila se na polja, potresi su učestali: 
grad Beljak zasut je s tridesetak okolnih sela. Zemlja je odjednom 
postala nerodna, suša bi pokvarila žetvu. Sve sami znaci, da je 

neka tajanstvena sila potresla zemlju i čovječanstvo, jer se začelo 
nešto novo. 

Protuslovlja i nedaće vremena smutile ljude, koji su zaželjeli 
nešto čvrsto, nešto pouzdano. Ozbiljniji su se povukli u krilo 
Božje: postili su, molili i vršili pokoru. Lakoumniji su nastojali 
da se omame svjetskim užicima puštajući maha pohotama i po¬ 
rocima. Mnogi su očekivali Sudnji dan. U pesimistično-asketskim 
strujama kao i nezdravoj „životnoj radosti 44 , koja je nalik na 
hektičnu putenost i predsmrtno opajanje, odrazu je se opće raspo¬ 
loženje tadanjega ljudstva, koje očekuje konac svijeta. A ljudi su 
instinktivno pogodili istinu: svijet je zaista propao. Onaj tijesni 
i svijetli, čisti i zbrkani, krilati i sputani svijet, koji zovemo 
Srednjim vijekom, propao je u nepovrat. 

Konac univerzalija. Svjetovni nazor Srednjega vijeka osnivao 
se na načelu: univerzalije su realne. Nije realan, zbiljski, indi¬ 
viduum, nego stalež, kome taj individuum pripada. Nije realan 
pojedini svećenik, nego je realna katolička crkva: svejedno je da 
li je svećenik lažac, izjelica ili bludnik, glavno je da dijeli milosti, 
kojima raspolaže Crkva. Realan nije vitez, koji se bori na turniru 
ili nastoji steći ljubav Gospoje, nego je realan uzvišen ideal 
viteškoga društva, koji pojedinca obuhvaća i uzdiže. Nije realan 
umjetnik, koji stvara u kamenu i na staklu, nego uznosita katedrala, 
koju je stvorio u zajednici s mnogim drugim anonimnim pojedin¬ 
cima. A realne nisu ni misli, kojih se dovine ljudski duh u sa¬ 
motnom umovanju, nego vječne istine vjere, koje treba tek srediti 
i objašnjavati. 

Ovo je načelo stalo slabiti i nestajati pod konac Srednjega 
vijeka, da bi se konačno sasvim preokrenuto. Veliki Duns Scotus, 
nazvan tako zbog svoga podrijetla, vođa Škota, još je umjereni 
realist: drži, da bi se sva znanost morala rasplinuti, kada bi se 
ono, što je općenito (a to je cilj znanstvene spoznaje) osnivalo 
na pukim pojmovima. Individualnost nije nepotpuna i krnja, nego 
savršenija zazbiljnost. Ona je konačna realnost — ultima realitas. 
Duns Sootus, nazvan zbog finoće i oštrine umovanja doctor subtilis , 
umro je god. 1308. navršivši tek trideset i četvrtu godinu. Nekoliko 
koraka dalje pošao je William Occam, najslavniji učenik škotske 

škole i faktični osnivač nominalizma, koji je umro u prvoj godini 
crne kuge. Dok je Duns u predodžbama vidio istinske odraze stvari, 
Occam ih smatra samo znakovima, signa, koje stvari u nama 
potiču. No ti znakovi ne moraju nipošto biti slični stvarima, kao 
što je na pr. dim znak vatre, a uzdah znak bola. Vrhunac Occamove 
filozofije tvori iracionalizam i agnosticizam: svaka spoznaja, koja 
nadilazi neposredno iskustvo, stvar je vjere; Boga se ne može 
spoznati, njegov bitak ne proizlazi iz njegova pojma; egzistencija 
prvoga uzroka ne može se dokazati, jer bismo mogli nabrojiti čitav 
beskrajni niz uzroka; mogli bismo zamisliti nekoliko svjetova i 
nekoliko tvoraca; trojstvo, utjelovljenje, neumrlost duše — sve to 
ne može biti predmet logičnog prikazivanja. Uza sve to Occam 
nije nipošto „liberalac 44 , preteča Voltairea ili Nietzschea. On je 
doduše energični pristaša tadašnjih modernista, koji se bore protiv 
samovlasti pape, a za nezavisnost cara i biskupa. Ipak je Occam 
vjerni sin Crkve: njegova skeptično kritična mudrovanja najjači 
su izraz njegova vjerskog čuvstva. Pomisao, da providnost Božja 
postupa kako joj je drago, bez ikakovih ljudskih obzira, Occama 
ne budi na otpor, nego naprotiv smiruje. Božja svemoć nije vezana 
zakonima uzročnosti, a ni morala, a to, što kršćanski misteriji ne 
mogu biti dokazani, otimlje ih svakom napadaju i sumnji. Vjera 
je zato i vjera, jer njene istine nisu razumljive, a naoko su, 
štaviše, besmislene. Tertulijanovo načelo: credo quia absurdum 
(vjerujem, jer je apsurdno), doživljuje u Occamovoj filozofiji 
posljednji i najjači izražaj. Occam ističe potpuno prvi dio ove 
rečenice, credo: činjenica, da je vjera i znanje dvoje, spašava 
vjeru. No što ako ljudima jednog dana padne na pamet da stave 
naglas na absurdum i da zaključe: budući da su vjera i znanje 
dvoje, trebalo bi uništiti vjeru, da bi se spasilo znanje! Na tom 
se primjeru vidi kako je Occam načelom apsurdnosti premašio 
svoj cilj i postigao zapravo nešto obratno. Njegovo naučanje 
nipošto se ne poklapa s naivnim vjerovanjem sredovječnog čovjeka. 
Odviše je nategao luk. te je morao pući; odviše je zašiljio poantu, 
te se morala prelomiti. 

Toga William Occam nije bio svijestan. Svijestan je njegov 
nominalizam. Petstogodišnji rad skolastike završava rečenicom, 

koja čitavu skolastiku tako rekavši ukida: univer zalije nisu istinite, 
niti su prije stvari (ante rem), ni u stvari (in re), nego poslije 
stvari (post Tem), da, štaviše, zbog same stvari (pro re). Opći su 
pojmovi, puki znakovi nečega, mutni simboli stvari, riječi i nazivi 
(vocalia, termini), umjetna pomagala, da se lakše snađemo u 
svijetu, ukratko imena: universalia sunt nomina. 

Pobjeda nominalizma možda je najvažnija činjenica novije 
povijesti, važnija od Reformacije, puščanog praha i tiska. Nomi- 
nalizam potpuno prekraja nazor o svijetu i postavlja na glavu 
dotadašnji poredak. 

Lice i naličje nominalizma. Nominalizam je dvojak: negativan 
i pozitivan. Negativna strana nominalizma niječe realnost općih 
pojmova, kolektivnih predočaba, vrhovnih ideja. Sve su to životne 
snage, koje su ispunjale dotadašnji život. Stoga je identičan sa 
skepsom i nihilizmom. Pozitivna strana ističe realnost pojedi¬ 
načnih pojava, pojedinačnih predočaba tjelesnih osjeta. Sve su to 
orijentaciona sredstva, koja vladaju čulnim životom i svakidašnjom 
praksom. Stoga je ova strana nominalizma isto što i senzualizam 
i materijalizam. 

Sumračje, folie circulaire, anarhija odozgo. Ova duhovna revo¬ 
lucija daje čitavom razdoblju obilježje prelaznoga doba. Staro 
više ne vrijedi, a novog još nema. Kao što u sjevernoj noći juče¬ 
rašnje svijetlo mutno treperi na dalekom obzorju, a sutrašnje se 
svijetlo jedva javlja, tako je i sadia. Ljudska duša živi u sumračju, 
a svi predmeti kao da imaju dvostruk smisao. Kao što u sumraku 
ne možemo čitati, jer je sunčano svijetlo preslabo, a prerano je 
da upalimo svjetiljku, tako i čovječanstvo na početku Novoga 
vremena ne može više čitati u knjizi svijeta, jer je prirodno svijetlo 
Božje oslabilo, a umjetno svijetlo razuma još nije planule. 

Posljedica je tog stanja dubok pesimizam. Zatajile su sile 
prošlosti, i ljudima se učinilo, kao da ničega nema i ne može biti. 
Pređodžbena masa nema nikakova težišta, nema kristalizacione 
jezgre, sve je centrifugalno, sve se raspada. A kako nema središnje 
ideje ostao je i voljni život bez direktive. To se očituje podjednako 
bezvoljnošću (abulija), kao i razmetanjem i žestinom (hiperbulija). 
Ljudstvo zapada povremeno u krajnju potištenost i letargiju, tupu 

melankoliju i nepomičnost, da bi se drugom zgodom iživljavalo 
manijakalnim stanjima. Psihijatri zovu ponekad ovakove neuroze 
folie circulaire. Jasno je nadalje da se ova bolest očituje raznim 
perverzitetima, koji se javljaju na svim područjima: u linijama, 
bojama, nošnjama, običajima, načinu mišljenja, umjetničkim obli¬ 
cima i pravnim normama. Svuda prevladava ono, što je bizarno, 
izvještačeno, skrito, nategnuto, neskladno, istaknuto, papreno, pre¬ 
tjerano. Tako dolazimo do logike, koja se protivi razumu, protu¬ 
prirodne fizike, nećudoredne etike i estetike onoga, što je ružno. 

Sve se klima. Obje osi koordinatnog sistema, koji obuhvata 
sredovječni život, carstvo i papinstvo, pomalo se brišu i postaju 
sve manje vidljive. U prvoj polovici 14. stoljeća vladaju dva cara: 
Ljudevit Bavarski i Fridrik Austrijski, a na početku 15. stoljeća 
vladaju u isto vrijeme trojica: Sigismund, Većeslav i Jost Moravski. 
U isto vrijeme doživijuje svijet neviđeno čudo: na stolicu Sv. 
Petra zasjela su tri pape, jedan rimski, jedan francuski i jedan 
od koncila izabrani. A kako su se carevi i pape međusobno grdili 
i nazivali uzurpatorima, bezbožnicima i varalicama, nametala se 
pomisao, da to možda i zaista jesu; da, štaviše, ni carstvo ni 
papinstvo nije Božja institucija, nego vlast stečena prevarom i 
nasiljem. 

Uzbuna u staležima. Anarhija je dakle započela odozgo, da bi 
doskora zahvatila ostale društvene slojeve. Vazali ne daju više 
vojske svojim suverenima, ako nisu potaknuti ličnim interesom: 
slavna sredovječna vjernost, koja veže feudalnog gospodara i nje¬ 
gove vazale, pretvara se u poslovnu vezu, koja se mijenja po 
potrebi od zgode do zgode. Kmetovi napuštaju zemlju s kojom 
su dotada bili vezani poput biljke, u gradovima propada patricijat, 
koji se dosada osnivao na rodu i tradiciji, a skorojevići zauzimaju 
ispražnjena mjesta. Javljaju se i razni proleteri, poniženi i uvrije¬ 
đeni, propovijedajući razne komunističke programe, koji su tada 
bili kršćanski obojeni. Staleži nisu više nikakova svetinja, među 
sobom se glože i parbe, preziru i grde: gradske pokladne igre 
prikazuju seljaka grubim klipanom i ludom, a drukčijim ga ne 
prikazuju ni posljednji izdanci viteške epike; seljak međutim ne 
ostaje dužan, nego se pravi glup, da bi prevario i osramotio 

gradske ljude (kao u pripovijestima Tili Eulenspiegela); suvre¬ 
meno pjesništvo mnogo se bavi pokvarenošću plemstva i nećudo- 
rednim životom svećenstva (vidi nizozemski Roman o liscu, koji 
je obrađen više puta u evropskoj književnosti). No kako se god 
staleži međusobno pobijaju i grde, nitko se više ne drži sredo¬ 
vječnog načela, da je stalež čovjeku prirođen: seljak sve smišlja 
kako bi se prometnuo u fino odjevena građanina, gradski sta¬ 
novnik htio bi obući viteški oklop, vitez zavidi građanstvu na 
imovini i udobnom životu. Koncili se bore protiv pape, pape 
protiv careva, carevi protiv knezova, knezovi protiv gradske 
gospode, gradska gospoda protiv cehova, cehovi protiv popova i 
svi među sobom. 

Oboljenje metafizičkog organa . U općoj zbrci moguće je samo 
dvoje: ili potpuno predan je udesu, fatalizam; ili hiperkritika, koja 
se osniva na krajnjem subjektivizmu. Prvo stanovište zauzimaju 
Škoti pobijajući sljedbenika sv. Tome Akvinskog: ne smije se reći: 
Bog čini ovo ili ono, jer je to dobro, nego: to je dobro, jer Bog 
tako čini. Subjektivističko stanovište zastupaju „braća slobodnoga 
duha 44 , „skitnici-begini* 4 (ili: beghardi), koji u čoporima obilaze 
Porajnjem, propovijedaju i prose, iznuđuju i robe, smatrajući 
privatno vlasništvo grijehom. Svoj nauk šire i letačima, a vole 
zapodijevati i diskusije, u kojima pokazuju mnogo spreme i do¬ 
mišljatosti. Stoga ih se i njihovi protivnici boje. Poriču opstanak 
transcedentnog božanstva: Bog je čovjek, te čovjek ne treba nika- 
kova posrednika s božanstvom; krv dobra čovjeka vrijedi koliko 
i krv Kristova, a ćudoredno je ono, što braća begini i sestre 
begine smatraju ćudorednim. 

Oba su stanovišta nihilistična. Skotizam ističe svemoć i isklju¬ 
čivu realnost Božju u tolikoj mjeri da briše ljudsko ja; „stir- 
nerovci“ 14. i 15. vijeka toliko ističu isključivu realnost ljudskog 
ja, da nema mjesta božanstvu. Skotizam se ne osniva toliko na 
povjerenju u providnost, koliko u krajnjem nepovjerenju prema 
ljudskom razumu. Jedna i druga krajnost svjedoče, da je obolio 
metafizički organ evropskoga ljudstva. Pretjerana vrućina i pre¬ 
tjerana studen proizvode slično fiziološko djelovanje. Tako se i 

tvrdnje Williama Occama razlikuju od krajnjeg bogohulstva samo 
svojom tendencijom. A na početku 15. vijeka ovaj se nihilizam 
očituje i u praksi. U husitskom pokretu prvi put se javlja na 
poprištu idealističko-razorni nagon slavenstva: izazvani kratko¬ 
vidnom, podmuklom i okrutnom politikom svojih protivnika, češki 
bojovnici stvaraju nadljudska djela, koja pobuđuju čuđenje i jezu. 
Prožeti vjerskim, narodnim i socijalnim oduševljenjem, sljedbenici 
Husovi ruše sve, što im staje na put, a pri tom slijepo razaraju 
bez ikakova obzira na dobit ili osvetu. 

Situaciju tadašnjega svijeta izvrsno je ocrtao Petrarca govoreći 
o prilikama na papinskom dvoru u Avignonu: „Sve je dobro 
ondje propalo, najprije sloboda, a onda mir, radost, nada, vjera 
i ljubav: golemi su gubici duše. No u carstvu pohlepe ne smatra 
se to nikakovom štetom, samo ako su dohoci ostali isti. Budući 
život drže pustom bajkom. Bajka je i uskrsnuće tijela, Sudnji dan, 
sud Kristov. Istinu drže ondje ludošću, ćudoređe glupošću, stid 
sramotom, raspojasanu pokvarenost velikodušnošću; što je život 
prljaviji više se cijeni, a slava raste sa zločinstvom. 44 

Jačanje gospodarskog života. Vrijeme je da spomenemo i po¬ 
zitivne strane ovog razdoblja. To je doba izvanrednoga gospo¬ 
darskog uspona: proizvodnja se racionalizira i profinjuje, a promet 
širi postajući sve življi. 

Zbog nagloga propadanja Bizanta, levantinska trgovina, naj¬ 
važnija po Evropu, pomalo je napustila put po Dunavu, da bi 
krenula morem. U 14. stoljeću nalazimo u Italiji čitav niz upravo 
kraljevskih gradskih republika, kojima prednjači Venecija. Vene¬ 
cija je neograničena gospodarica istočnoga dijela Sredozemnoga 
mora, osiguravši svoju vlast (kao danas Engleska) brojnim i 
dragocjenim uporištima: Dalmacija, Krf, Kreta, Cipar. Područje 
Sjevernoga i Istočnog mora pripada Hanzi, osebujnoj organizaciji 
trgovaca, koji su — na bazi privatnih ugovora bez ikakove poli¬ 
tičke zaštite — zavladali golemim područjem, vršeći suverenu trgo¬ 
vačku diktaturu. A između Hanze i Venecije razvija se mnoštvo 
manjih, ali ipak znatnih gospodarskih središta: od gornje Italije 
pruža se živahna trgovačka linija Rajnom do Flandrije, Francuske 
i Engleske (koja je tada stajala posve po strani); na zapadu buja 

nekoliko primorskih gradova; u srednjoj Njemačkoj razvilo se 
nekoliko obrtničkih centara, a od Wisbyja na Gotalandu, pa do 
Napulja bruji kao u kakvoj košnici. 

Novi cehovi. Sredovječnom društvu daje obilježje vitez i klerik; 
sada se počinje isticati građanin i obrtnik, pa i seljak: tri rea¬ 
listična zvanja. Preokret socijalnih vrednota vrši se u prvom redu 
razvitkom cehova. Tečajem Srednjeg vijeka slomljena je vladavina 
tako zvanih „rodova 46 , koji su po gradovima tvorili neku vrst 
građanskog plemstva. Članovi cehova novi su ljudi, narodnjaci u 
politici, izrazito antiklemkalni. Iz njihovih redova proizlaze i 
umjetnici, koji se umiju prilagoditi novom stanju. Cehovi se bore 
za rad i prosvijećenost, laičko kršćanstvo i prava puka. Njihova 
je politika pomalo tjesnogrudna i trijezna, ali u suštini zdrava 
politika srednjeg staleža. Mogli bismo ih nazvati kršćanskim 
soci jal ima. 

Stručni diletantizam. Organizacija je bila sasvim patrijarhalna. 
Ceh nije gospodarska zajednica interesa, nego etičko udruženje. 
Kalfa ne stupa samo u posao, nego i u obitelj majstora, koji ga 
zaposluje, a odgovoran je za njegovo moralno vladanje, kao i za 
njegovu tehničku spremu. Valjana je roba pitanje časti; cehu 
je najodlionija dužnost da omogući članovima prodaju, a u slučaju 
nevolje njegu i hranu. Društveni sastanci, korporativne svečanosti, 
zajedničke pozdravne formule i običaji — sve to veže članove 
ceha u čvrstu cjelinu. Sve je pomno određeno: i zdravica i 
odgovor na zdravicu, broj naučnika i veličina radionice. Nijedan 
kalfa ne smije na pivo, prije nego što su izbila tri sata; jedne 
večeri ne smije se zakartati više od šest forinti; majstor smije 
prodavati samo onu robu, koja je izrađena u njegovoj radionici 
(da ne bude veleobrta); radionica mora biti prema ulici, da bi 
se rad mogao uvijek kontrolirati; ne smije se preuzeti novi posao, 
dok nije dogotovljen stari; na finim stvarima smije se raditi samo 
kod danjeg svijetla i t. d. Sve su to korisne i pametne odredbe, 
ali su s vremenom postale nesnosnim sponama i ograničenjima. 
Tadašnjim je ljudima nedostajalo mogućnosti da širim pogledom 
zahvate svijet oko sebe, da protuslovlja organski ujedine. Čitav 
je život opterećen teškim oklopom forma i formula, koje je 

ishitrio stručni diletantizam. Kao da ovi ljudi lijepe na kompaktnoj 
materiji bitka, bez stvaralačke slobode, bez plodnosti i bez genijal¬ 
nosti. Ali na jednom području ovaj je materijalizam postigao 
velike uspjehe: ne valja zaboraviti, da je ovo doba vijek vjerne, 
brižljive i vješte obradbe materijala, kada obrtnik oplemenjuje i 
poljepšava sve stvari, kojima se služi, poštivajući pobožno predmet 
svoga rada, tako da je to danas teško i zamisliti. Danas se nijedna 
palača ne gradi s toliko ljubavi i samobitnosti, koliko je nekoć 
uloženo u jednu ključanicu ili ormar za rublje. Bilo je to herojsko 
doba filistarštine. 

Budi se racionalizam. Kako raste smisao za zbilju, raste i 
racionalizacija, što će reći svrsishodni je uređenje svakidašnjeg 
života. Tako se u ovo doba javljaju prvi počeci znanstvenog svla¬ 
davanja životnih problema. Prirodoznanci otkrivaju svakakve za¬ 
nimljive stvari, ali bez plana, bez metode. Jedan je zoolog dobro 
prikazao sistematiku životinjskog carstva, ali donosi i slike zmajeva, 
krilatih konja, morskih djevica i pasa, koji rigaju vatru. Plodo¬ 
nosna empirija vlada na jednom jedinom području, a to je obrt. 
Eksperimentirajući, obrtnik postizava savršenstvo, bilo da pravi 
originalne ure i ključanice ili divne orgulje. Novčarstvo je među¬ 
tim tek počelo odgajati ljude u smislu brojčane točnosti. Stoga si 
obrtnik pomaže sasvim primitivnim sredstvima. Računske su po¬ 
greške nešto obično, upotreba nula je nepoznata, operira se 
s računskom daskom, koja je nespretna i nepouzdana. Dijeljenje 
je umijeće, kojim nitko pravo ne vlada. Pamćenje brojeva, koje 
nam se danas čini posve razumljivim, još je sasvim nerazvijeno. 

Na području historije postignut je također priličan napredak. 
Ljudi osjećaju potrebu da bilježe suvremene događaje i rekapi¬ 
tuliraju prošle. Stvaraju se arhivi, gotovo svaki grad ima svoju 
kroniku. Među povjesnicima ističe se Froissart, „francuski Hero- 
dot“, koji se odlikuje pripovjedačkim talentom, koji je specifično 
galski. Pravi je kroničar, kojemu je draža anegdota, histoire 
intime , zanimljivo ogovaranje, od velikih svjetskih događaja. Dok 
Froissart svjetsku povijest smatra nečim privatnim, Marsilije 
Padovanski, liječnik, svjetovni svećenik i pravnik, stvara modernu 
državnu teoriju. Dok je Froissart autor šarenih slikovnica, koje 

su pune života i prožete duhom vremena, spomenuti je Marsilije 
pratip sumnjičavog, oštroumnog i tvrdoglavog polihistora. 

Realistično pjesništvo. Novi se realizam najbolje očituje u 
suvremenom pjesništvu. Osobito cvate satirička književnost, koja 
je sama po sebi realistična. Satiričkim pokladnim igrama srodni 
su moraliteti (franc. moralite, engl. moralities), poučni igrokazi, 
koji u alegorijskom obliku crtaju poroke i kreposti vremena. 
U prikazanja muke Isusove upliću se redovno burleskni prizori, 
što nepokvarenu publiku nije smetalo, pa je i tu bilo prilike 
živom opažanju i sočnim aktualnostima. U Francuskoj se razvija 
farsa, koja sadrži sve dijelove moderne lakrdije! „Maistre Pathe- 
lin“, najglasovitiji primjer ove vrste, najavljuje čitavog Molierea. 
I tadašnja epika kreće se u pravcu didaktičnog crtanja karaktera, 
premda nigdje na kontinentu nije dosegla klasičnu visinu Chau- 
cera, „engleskog Homera 64 , koji je u svojim „Kanterburijskim 
pričama 44 (Canterbury Tales) živo i točno ocrtao englesko društvo 
onog vremena. 

Lirsko pjesništvo označuje nenadani procvat pučke poezije. 
Odjednom svi pjevaju: i mlinar, i kalfa na putovanju, i rudar 
i đak-grabancijaš, seljak, lovac i plaćenik, pa i klerik. Sve se 
pretvara u popijevku. Ljubav i poruga, žalost i pobožnost, društve¬ 
nost. Epsko pjesništvo sažimlje se u baladi, a sve je realistično, 
opipljivo. U središtu poezije nalazi se djevojka, dok je viteška 
lirika pjevala gotovo isključivo o uda toj ženi. Sada se više pjesma 
ne obraća nedostiživoj Gospoji, punoj hladnog dostojanstva, nego 
djevojci, koju je pjesnik osvojio, a mnogo se češće pjesma tuži zbog 
prevrtljivosti muške, negoli zbog hladnoće ženske. Tragična spo¬ 
doba nije više nesretni zaljubljenik nego napušteni ljubavnik. 

Anegdotistički elementi prožimlju čitavo pjesništvo, a mnogo 
se cijeni sažeta aforistička forma. 0 tom svjedoče i mnoge izvrsne 
poslovice. Na području likovne umjetnosti pučku popijevku 
zastupa minijaturno slikarstvo, koje čitavo zbivanje onoga doba 
zgušćuje u primitivne, ali vjerne genre-sličice. 

Emancipacija. Posljedica racionalističkih struja redovito je 
pokret za emancipacijom, a tako i sada: svatko hoće biti svoj 
gospodar! Kraljevi se hoće osloboditi Rima, knezovi carske vlasti, 

gradovi kneževske, kmetovi se hoće osloboditi zemlje, s kojom 
su dosada bili povezani. Sve navire u gradove, a to je razumljivo: 
gdjegod se nalazi gušći životni centar, ne može priječiti nikakva 
sila na svijetu, da društvene molekule ne navrnu prema tome 
središtu. Braća slobodnog duha, koje smo već spomenuli, propo¬ 
vijedali su korjenitu emancipaciju od sviju političkih, društvenih 
i gospodarskih spona. Danas bi ih nazvali nekakvim komunistima, 
kao i husite, koji nisu priznavali moje i tvoje. A „Roman o ruži 44 , 
možda najčitanija knjiga onoga vremena, propovijeda štaviše 
spolni komunizam. 

Propadanje viteštva. Viteštvo Srednjega vijeka nije propalo 
zbog baruta, koji je u to doba izumljen, nego zato, jer je ponestalo 
viteških ideala. Novim oblicima ratne vještine vitezovi su gurnuti 
u pozadinu, ali je važnija činjenica, da su, ograničeni i prepo¬ 
tentni kakovi su bili, propustili priliku da se prilagode novim 
okolnostima. Mongolska vojska, koja je u prvoj polovici 13. sto¬ 
ljeća preplavila istočnu Evropu, služila se malim poljskim topo¬ 
vima, koje su Mongoli doveli iz Kine. Sredinom istoga stoljeća 
daje Marko Grk točan recept za pravljenje puščanog praha, a Ro- 
ger Bacon, glasoviti skolastik, spominje barut kao najdjelotvorniji 
eksploziv. A sto godina kasnije, u bici kod Crecyja, pucaju Englezi 
služeći se komadima olova, „da bi poplašili ljude i životinje 44 . 
Trebalo je preko sto i pedeset godina, dok je puška postala 
glavnim oružjem, a viteštvo ne koraca s duhom vremena, nego se 
grčevito drži zastarjelog sistema. Da bi se zaštitili od vatrenog 
oružja vitezovi oblažu čitavo tijelo pokretnim pločama i „prote¬ 
zama 44 , tako da ni komadić tijela ne ostane nepokriven. Tako 
postaju nalik na pokretne tvrđave, tankove na konjima. No ovaj 
tank ne vrijedi ništa, jer se konja ne može tako potpuno zaštititi 
oklopom, a bez konja je oklopnik nespretniji od kornjače. Pri 
tom se povode za kicoškom modom onoga vremena — nose 
gvozdene cipele zavinute na gore, nalik na gondole. 

Nove vrednote. Predstavnik novoga duha je grad. Gradova je 
bilo već na početku drugoga tisućljeća, da tečajem cijeloga 
Srednjega vijeka, no tek sada postaju svemoćnom đominantom 
čitavoga bitka. Što je grad? Definicija može biti samo negativna: 

grad je krajnja opreka selu ili ladanju. Seljak živi vegetativno i 
organski, gradski stanovnik cerebralno i mehanički; na selu je 
čovjek prirodni produkt okoline, u gradu je okolina vještački 
produkt čovjeka. U gradu je sve drukčije: lica ljudi dobivaju nov, 
dotada nepoznat izražaj: napeta su i mlohava, kretnje umorne i 
uzbuđene, nagli je, nestrpljivi je, a pri tom smišljene i svrsishodne. 
Javlja se posve novi tempo života, neprijatni staccato. Čitav se 
krajolik mijenja: grad sa svojim samovoljnim, bizarnim, nepri¬ 
rodnim oblicima svijesno se ističe od organske prirode, te vlada 
perspektivom; šuma, polje, selo, postaju pukim priborom, kojim 
je grad tako rekavši ukrašen. Grad je srce odakle kreće optok 
krvi, koja oživijuje političku i gospodarsku djelatnost „okoline 46 . 
Gradsko zakonodavstvo jasno pokazuje volju ovoga središnjeg 
organa, da isiše, iscijedi okolicu dokle god dopire njegova moć. 
Gradske daće, maltarine, taraco vine ... brane stanovnicima okolnih 
sela da proizvode predmete, koji se proizvode u gradu, a to je 
monopol; svi putujući trgovci moraju se zadržati u gradu i nuditi 
svoju robu na prodaju, a magistrat ima pravo odrediti cijenu, što 
veoma sliči na grabež.' 

Rođenje je grada identično u svako doba s rođenjem modernoga 
čovjeka. Stoga je razumljivo, da se karakteristična obilježja no¬ 
voga vremena najjače očituju u gradu. Svaki je grad krajnje 
egoistična tvorevina, mikrokozam, koji priznaje samo sebe, a sve 
drugo smatra samo pukim sredstvom za svoje blagostanje. Svaki 
izvangradski elemenat prirodni je neprijatelj, naprosto zato, jer 
ne pripada gradu. Gradski je život zamršeniji, labilniji, te lako 
postaje ognjištem svakojakih neuroza, no ujedno je svjesniji, 
trezniji i promišljeniji od sela. Grad je racionalističan i stoga 
pogodno tlo za emancipaciju: već na koncu Srednjega vijeka 
vrijedi rečenica, da gradski uzđuh čini čovjeka slobodnim. A kako 
sloboda potiče i stanovitu jednakost ili prilagođivanje, potekla je 
odavle plebejska struja, koja će doskora zahvatiti sve slojeve. 

Slikovito đubre. Svaki je takav grad omeđen bedemima, kojima 
je svrha da stanovništvo zaštite prema vani. U gradskim zidinama 
razvija se gospodarski život na osnovu ^autarkije. Svojim zamr¬ 
šenim i brojnim utvrdama: šančevima, tomjevima, kulama, bede- 

mirna, pokretnim mostovima i puškamicama, dobiva silueta grada 
slikoviti karakter, koji se toliko spominje. No još je slikovitiji 
unutrašnji profil. Kako su ceste i ulice većinom vijugave, samo u 
najrjeđim slučajevima ravne, nastaju bezbrojni kutovi i zakuci, 
nepravilnosti, izbočine, pravi kaos. Linije kuća sijeku se, ispre- 
pliću, a povrh toga gornji su dijelovi kuća izbočeni na ulicu, te 
viši kat viri nad prizemljem, i tako dalje. Ove su izbočine često 
ukrašene doksatima i tornjičima, pa su zacijelo djelovale veoma 
pitoreskno, ali je ulica bila još uža, zagušljivija i mračnija. A kako 
se tada gradilo isključivo iz drva, to bi vatra redovito poharala 
grad. U razizemlju su bile radionice i dućani, koji siu također 
piodirali na cestu i zakrčivali put. Pa i sam podrum pružao je 
„vrat na cestu. Pločnika nije bilo, ceste nisu bile taracane, pa 
bez teških drvenih cokula, koje bi obuo preko cipela, nije veći 
dio godine mogao nitko preko ceste. Dimnjaka nije bilo, a žljebovi 
su bili tako primitivni, da bi se slijevali nasred ceste. Redoviti je 
atribut svake kuće impozantno đubrište, koje se dizalo pred vra¬ 
tima. Na glavnom trgu nalazio bi se veoma nehigijenski bunar. 
Vladao je običaj da se sve baca na cestu: otpaci, smeće, crkotine. 
No više od mrtvih životinja smetale su žive: volovi, krave, guske, 
ovce, svinje, koje su se valjale ulicama i rado zavirkivale u strane 
kuće. Krovovi su bili često pokriti slamom, a pročelja bez ikakova 
ukrasa, tek što bi ih vlasnik ponekada ukrasio rezbarijama ili 
oličio. Na prozorima nije bilo stakla: ili je prozor bio otvoren, 
ili je bio zakrit krpama i papirom premazanim uljem. Rasvjete 
nije bilo nikakove: ulice su bile potpuno mračne, a u kućama su 
gorjele tmurne lojanice, luči ili uljanice. Nakon devet sati zamro 
bi čitav život, samo beskućnici i lupeži u svojim skloništima, ili 
pijanice i kartaši u krčmama bili bi još na nogama. 

Orijentalna vreva. No danju je vladala živa vreva. Svi mogući 
zvukovi i štropoti ispunjavali su ulice: zvonjava i pobožno pje¬ 
vanje, mukanje goveda i roktanje svinja, galama svadljivaca i 
deranje pijanaca, klopkanje i tuckanje u otvorenim radionicama, 
topot konja i drndanje kola, pa onda melodijska buka bezbrojnih 
izvikivaca, koji su u doba općeg analfabetizma morali nado¬ 
mještati oglase. 

Gradski su stanovnici onoga doba bili ranoranioci: ljeti bi 
život otpočeo u četiri, zimi u pet sati izjutra, ali je zato većinom 
u tri sata bio ,,fajramt“. A pribrojimo li optičkim i akustičkim 
dojmovima, koje smo netom spomenuli i razne mirise i smradove, 
koji su prožimali gradsku atmosferu: topli masni kolači, vruće 
pečenice, zadimljene radionice, vrela smola, zahodske jame, trulo 
voće, cvijeće i povrće, mnoštvo otpadaka, oblaci tamjana iz 
brojnih crkvi — stvorit ćemo sliku, kakvu i danas pružaju gradovi 
orijenta. 

Životni standard. Udobnost je za naše pojmove bila veoma 
čedna. Stepenice su bile mračne, nespretne, pravi labirint; podovi 
i zidovi bili su veoma rijetko obloženi sagovima; pokućstvo ogra¬ 
ničeno na najpotrebnije predmete. Luksusni su predmeti razne 
posude: fino cizelirani pehari, kupe i kante, bakreni kotlići i 
kositreno stolno suđe. Kreveti su prostrani i meki, gotovo uvijek 
ukrašeni „nebom 44 ; perine su općenito u upotrebi, ali je spavaćica 
nepoznata, te ljudi spavaju goli. Korisna uredba vilice još je 
nepoznata: meso se siječe nožem i jede prstima. Povrće i umak 
jede se žlicom. Posuđe ža cvijeće i kavez za ptice pripada svakom 
boljem stanu, ali su slike prilično rijetke. Gamad je naprotiv 
veoma obilno zastupana. „Smrdane , kako su se tada nazivali 
zahodi, bile su veoma neprijatne. Bilo je i javnih zahoda, i to 
veoma javnih. Inače je smisao za čistoću bio veoma razvijen: 
u javnim kupalištima odigravao se velik dio društvenog života, 
tu se jede, pije, kocka, muzicira i — ljubi. Bogati ljudi imaju 
vlastita kupališta, gdje primaju posjete. Uz kupališta postoje i 
druga zabavišta i zabave: cehovske gostionice, javni balovi, stre¬ 
ljačka natjecanja, pokladne svečanosti, sajmovi, velike svetkovine, 
svečanosti, kad proputuje kakav knez i slično. 

Javne zgrade bitno se razlikuju od privatnih kuća. Umjetnički 
izrađeni bunari, krasne dveri, veličanstvene crkve sa svojim kupo¬ 
lama, skulpturama i golemim tomjevima, vijećnice sa svojim 
krovovima i slikarijama na staklu, prostrani gradski podrumi 
i reprezentacione dvorane, cehovski magazini, plesne dvorane, 
klaonice, vinare — sve se to vidljivo odvaja od čednih i oskudnih 
kuća privatnika. 


36 


Cesta. Značajno je za plebejski karakter novoga doba, da je 
uz grad glavni centar cesta. Pravih cesta tada još nije bilo: poljski 
putovi nisu u boljem stanju od gradskih ulica. Negdašnje su rim¬ 
ske ceste propale, a nove se ne grade, nego dobivaju svoj pravac 
upotrebom kola i konja. Ipak je promet veoma živahan. I cesta 
je poput grada veoma slikovita, prava slika i prilika vremena. 
Njome kreću redovnici i redovnice, putujući đaci i kalfe, pla¬ 
ćenici, razni hodočasnici, svirači, pokućarci, cigani, Židovi i vrači 
i bezbrojni prosjaci. A svi su ti ljudi „organizirani 44 . Udruživanje 
je jedna od glavnih karakteristika vremena. Postoje cehovi kradiji- 
vaca i prosjaka, društva krivovjernika i skupovi protiv kletve i na¬ 
zdravi janja; pa i bludnice i gubavci imaju svoja „upravna vijeća 44 . 
Nove su korporacije surogati negdašnjih staleža, no dok su staleži 
bili nešto organsko, što se razvijalo s vremenom, korporacije su 
nešto umjetno, stvoreno naprečac i gotovo neprirodno. 

Sv . Fema. Tajanstvenom romantikom obavito je društvo Svete 
Feme, premda je u suštini bilo veoma filistarske i prozaično. 
Misteriozni običaji, o kojima se toliko pričalo, bili su samo zna¬ 
kovi prepoznavanja. Sudovanje je bilo veoma surovo i primitivno, 
jer je sud ovisio o broju onih, koji bi nastupili za optuženoga ili 
protiv njega. Budući da su članovi Feme lakše dobivali potrebne 
svjedoke, to bi svatko rado pristupio društvu, koje je primalo 
svakog neporočnog građanina. Fema je nadomještala redovno pra¬ 
vosuđe, koje je bilo nemoćno i pristrano i osim toga veoma 
brutalno. Fema bi čovjeka osudila na smrt vješanjem (a osuda se 
u većini slučajeva nije mogla provesti), dok su redovni sudovi 
podjeljivali najokrutnije kazne za prestupke, koji po našem shva¬ 
ćanju nisu tako strašni: krivotvoritelje novca bi „parili 44 u vreloj 
vodi ili ulju, izdajice raščetverili, klevetnike žigosali usijanim 
gvožđem, preljubnice žive pokapali, bogohulnicima ili krivo- 
kletnicima trgali jezik, buntovnicima odsijecali ruku ili uho, dok 
bi ubojice nabijali na točak ili im oderali kožu. Osim toga tada¬ 
šnjem pravosuđu fali svaka logika i dosljednost. 

Erotiku potiskuje seksualnost. Ton je uopće veoma grub. Kleti 
na glas, podrigivati ili puštati vjetrove, bilo je nešto posve obično; 
„kuga te zadavila 44 ili „potari ga križ Božji 44 , bile su obične 

uzrečice. U društvenom saobraćaju među spolovima potiskuje 
seksualnost erotiku. Kako smo već spomenuli, žena nije više ideal, 
više biće, bajka života, nego sredstvo za uživanje. Značajno je, 
da se muški odijevaju šarenije, bogatije, ekstravagantnije: muška¬ 
rac je nalik na daždevnjaka, purana ili pticu-rajčicu, koja se 
okitila svadbenim perjem. No premda je žena ponižena u neku 
ruku, u drugu je ruku njen položaj mnogo čvršći i značajniji. 
Žena Srednjega vijeka puka je lutka i luksusna igračka, posve 
izvan života (slično kao danas u Americi). Sada se vrača na 
zemlju i postaje čovjekom. Opća emancipacija vremena zahvaća 
i ženski svijet, žene bivaju slobodnije i samostalnije u obitelji i 
javnom životu. Sudjeluju, štaviše, tu svim vjerskim i naučnim 
težnjama vremena. 

Kultura jela. Jelo i pilo vrši dakako važnu ulogu u tom ma¬ 
terijalnom vremenu. Ukus je i tu veoma vulgaran: glavno je da 
jelo bude što obilnije i zasitnije, da ga što jače osjetimo. Zato se 
tadašnji kuhari i služe tolikim mirodijama: u svim mogućim i 
nemogućim zgodama pridaje se hrani cimta, papra, rabarbare, 
luka, muškata, đumbira i šafrana. Među pojedinim obrocima jede 
se „mirodijski prašak 64 , smjesa papra i šećera pržena na kruhu. 
Količine jela bile su zacijelo veće nego danas, ali ne toliko, kako 
se obično misli. Evo jednog menu-a: janjetina i pilići u bademovu 
mlijeku, pečeni odojci, guske, šaran i štuka, te pašteta; zatim 
divljač u paprenom umaku, riža sa šećerom, pastrve parene u 
đumbiru, lepinje sa šećerom; i konačno: guščja pečenka i pileća 
pečenica punjena jajima, šarani i štuke, kolač. To nije ni tako 
raskošno, uzmemo li u obzir, da se radi o svečanom banketu, a ni 
previše, ako pomislimo, da su pojedina jela nuđana istodobno, 
kao naši hors-d’ oeuvres, pa je svatko birao. Samo osobiti proždr¬ 
ljive! uzimali bi od svega po nešto. Svakidašnja jela bila su i u 
bogatim kućama veoma jednostavna. Gostu iz našega vremena 
najviše bi falio šećer, koji je u ono doba bio veoma dragocjen, 
pa bi se uzimao samo u svečanim zgodama i kao lijek. Osim toga 
nije u jelovniku bilo skoro nikakovog povrća, grašak je važio 
kao delikatesa, riža je prilično rijetka. A faile konačno dvije stvari 
bez kojih teško zamišljamo ručak ili večeru: juha i krumpir. 

Pilo se redovito i obilato. Južnjačka su vina bila rijetka, 
a bogati ljudi uzimali su ih kao aperitiv. Domaće je vino bilo 
kiselo, pa bi u nj stavljali meda i mirodija. U Njemačkoj se 
pilo uglavnom pivo. Tadašnji su ljudi veoma štovali vino i pili 
ga s izvjesnim strah opočitanj em: smatrali su ga medicinom, koja 
čisti tijelo, sredstvom za spavanje i probavu, ukratko darom Božjim, 
koji život čini ljepšim i snošljivijim. 

Mora. Jedno od najvažnijih obilježja ovoga doba može se 
nazvati dijabolizmom ili satanizmom. U tadašnjim ljudima bilo 
je faktično nešto đavolsko, a đavolski su bili i događaji onoga 
doba. Nije stoga čudo, ako se ljudima učinilo vjerojatnim, da je 
Antikrist zavladao svijetom, da je došlo njegovo carstvo, koje 
najavljuje Sudnji dan. Osnovni osjećaj, koji daje tom čitavom 
vremenu, može se ukratko nazvati morom. Vanjski dojmovi i 
događaji djeluju kao strašna mora, kao sablasno snoviđenje, 
a izmučeno ljudstvo ne može se otresti straha. Ovaj strah karakte¬ 
rizira i natjecanje za imutkom i neobuzdanu želju za užitkom, 
a značajno je, da se i na licima tadašnjih ljudi opaža ova strava. 
Za naše pojmove ovi su ljudi izrazito ružni: ili su mršavi, izmo- 
ždeni, ili pak nezdravo nabuhli, a često i jedno i drugo. Groteskne 
spodobe: na mršavim nogama golem trbuh, nad otežalim dojkama 
upalo lice. Oči gledaju čudnovato ukočeno i prestrašeno, kao da 
ih hipnotizira nešto nevidljivo i strašno. Držanje je tijela nespretno 
i grubo, ili neprilično. Razabire se jasno, kako su ti ljudi zaplašeni 
i nesigurni ili do krajnosti brutalni. A jedno i drugo simptom 
je straha. 

Četverostruka kliješta. Političke prilike bile su upravo ludo 
zapletene. Strašne su prilike u Srednjoj Evropi, koju su pritisla 
četverostruka kliješta. Na istoku slavenska opasnost: Litva i Poljska 
sjedinjene pod Jagelovićima u golemu državu, koja se pruža do 
Crnoga mora, a obuhvata i Galiciju, Vol ini ju, Podoliju, Crvenu 
Rusiju i Ukrajinu, a nakon bitke kod Tannenberga (nakon što je 
slomljena moć Njemačkoga reda) i Zapadnu i Istočnu Prusku. 
Na sjeveru tri skandinavske države sjedinjene u jedan blok (Kal- 
marska unija) na zapadu nova velevlast burgundskih vojvoda, 
a na jugu Turci. 

Svoje uspjehe zahvaljuju Osmanlije ponajviše svojoj organi¬ 
zaciji, koja za tadašnje prilike predstavlja pravi unikum. Sultanu 
su podređena oba beglerbega, jedan za Aziju, drugi za Evropu; 
beglerbezima begovi pojedinih sandžaka, ovima alajbezi, pa timar- 
lije ili vlasnici malih konjaničkih posjeda. Sultan treba dati samo 
znak i smjesta je čitav organizam u pokretu. 

Turska je najezda napredovala jezovitom brzinom. Čini se, 
da suvremenici dulje vremena nisu uočili ovu opasnost, jer bi 
tek od vremena do vremena poduzeli kakvu zajedničku akciju. 
Zapadne vlasti traže kao preduvjet da istočno-pravoslavna crkva 
kapitulira pred Rimom, a dragocjeno vrijeme gubi se u jalovim 
pregovorima i natezanjima. U drugoj poli 14. stoljeća osvajaju 
Turci Drinopolje, a pod konac istoga vijeka dolazi do bitke na 
Kosovu polju, gdje je uništeno staro srpsko carstvo. Iste godine 
stupa na prijestolje sultan Bajazit, prozvan II Derim, što će reći 
Munja, koji se zaklinje da ne će prije mirovati, dok ne postavi 
u crkvi Sv. Petra jasle za svog konja. Pola stoljeća kasnije 
osvajaju Turci Carigrad,- zauzimaju Atenu, a idućih decenija 
Bosnu, Vlašku i Albaniju. Na čitavom je Balkanu učvršćena turska 
vlast, a Turci počinju prijetiti Srednjoj Evropi. 

Luxemburšhi komet. U Luxemburgu vladaj u od sredine 14. do 
sredine 15. vijeka članovi luxemburške dinastije. Njihov je rod 
nalik na šareni komet, koji je bljesnuo u općem mraku propadanja 
i brzo nestao. Njihova vlada predstavlja puki incidenat u srednjo¬ 
evropskoj povijesti, ali je vrijedno zabilježiti ovu upadicu, jer su 
planovi luxemburških careva bili izvanredno smioni i veličanstveni. 
Da im je uspjelo ove osnove ostvariti ne bi u Evropi bilo moćnije 
dinastije. No htjeli su previše, hoteći sjediniti tri skupine zemalja, 
koje tvore austrijsku, prusku i češku ekspanzivnu sferu. Vodili su 
istodobno habsburšku, hohenzollemsku i otokarsku politiku. Nji¬ 
hova je politička mašta patila od elefantijaze. 

Prvi član luxemburške dinastije, Karlo IV., pročuo se kao 
zaštitnik znanosti i umjetnosti, a posljednji svojom izdajom: vele. 
da je Husa svojim popratnim pismom namamio u smrt. Pustio je 
da propadne čovjek, koji je utjelovio u sebi volju češkoga naroda. 
Inače je Sigismund bio čovjek uglađen i fin, ljubezan i pohotijiv. 

uvijek dotjeran i duhovit, okružen elegantnim kurtizanama i bli¬ 
stavim kavalirima s kojima bi volio sjesti za raskošno uređen 
stol. Čovjek bez uvjerenja, bez mržnje i ljubavi, potpuno irealan, 
sjajna ništica. 

Okrunjeni paranoici . Značajno je, nadalje, da su u ono doba, 
gotovo u isto vrijeme, vladala dva umobolna kralja: Karlo VI. 
u Francuskoj, a u Pragu Većeslav, groteskno demonski sadist 
i pijanica. Kada mu je kuhar neko jelo loše pripravio, dao ga 
je nataknuti na ražanj i ispeći. Drugi put je u šumi ustrijelio 
nekog redovnika, koji je slučajno onuda naišao, i hvalio se dvor ja¬ 
mcima, da je ubio čudnovatu divljač. Opće je poznato, da je dao 
utopiti u VItavi Ivana Nepomuka, koji će postati češkim narodnim 
svecem. Bio je prevejan diplomat, koji je umio oštroumno disku¬ 
tirati, opravdavajući svoje čine svim i svačim. Uz to je bio i 
patološki ljubomoran, što je vrlo česta pojava alkoholizma i 
paranoje. 

Karlu VI. i Većeslavu treba pribrojiti dva slaboumnika na 
prijestolju: Henrika VI. u Engleskoj i Fridrika III., koji je trideset 
i pet godina vladao Njemačkom. Kada je u Njemačku stigla vijest, 
da je Carigrad pao, jedan je kroničar zabilježio: „Car sjedi kod 
kuće, brine se za svoj vrt i hvata ptičice, hulja!“ 

Englesko-francuski kaos. Engleska i francuska povijest ne može 
se u to doba obrađivati zasebno, jer je sasvim isprepletena. Ova 
povijest vrvi krvavim djelima, okrutnim svađama, podmuklim 
umorstvima i najgorom političkom pokvarenošću. Shakespeare je 
tadašnje engleske ličnosti prikazao u svojim kraljevskim dramama, 
istaknuvši strahovitu dvojnost onoga vremena, koje oscilira između 
nadljudskog heroizma i životinjske tuposti i krvoločnosti. 

Preko sto godina trajali su nasljedni ratovi izazvani preten¬ 
zijom engleskih kraljeva na francusko prijestolje. Bilo je pobjeda 
i poraza, uzmaka i napredovanja, a Englezi su zaposjeli velike 
dijelove Francuske, ali se nisu trajno mogli nigdje održati. Do 
preokreta dolazi za vrijeme Jeanne d’Arc, Djevice Orleanske. 
I ona je irealna spodoba, kao i Sigismund, ali u posve drugom 
smislu. Biće, koje stalno živi u transcedentnom svijetu, a o njezi¬ 
nom životu ne znamo ništa pozitivna. 

I nutarnja povijest Engleske i Francuske krvava je i zamršena. 
U Engleskoj rat Crvene i Bijele ruže, koji poprima strahovite 
oblike, kao što se cesto dešava u borbama među bližim rođacima. 
Uz to valja spomenuti i vjerske progone pristaša Wiclifa, o kome 
će još biti govora. U Francuskoj ustanci građana i velika seljačka 
buna poznata pod imenom Jacquerie. Buntovne seljake vodio je 
neki Caillet, s nadimkom Jacques Bonhomme. Nadalje borbe 
između ojačalog kraljevstva i pojedinih knezova, koji se uzalud 
opiru centralizaciji, koju provodi spretni, energični i podmukli 
Ljudevit XI. Propada burgundska država u kojoj se skupilo sve, 
što je u kulturi onoga vremena nešto vrijedilo: tu su bili najljepši 
i najbogatiji gradovi; tu su stvorena najljepša djela umjetnog 
obrta; tu su živjeli veliki slikari, glazbenici f mistici. Burgundska 
je kultura uopće najjači predstavnik „inkubacije 14 , prelaznoga 
doba, koje se pruža od Srednjega vijeka do novoga vremena. 
„Jesen Srednjega vijeka 44 , kako veli neki nizozemski naučen jak. 
No zapravo to nije jesen nego tajanstveno rano proljeće, podzemno 
buđenje novoga života. 

Jedine aktivne stavke evropske politike u to doba: izgon Arapa 
iz Španjolske i slom mongolske vlasti u Rusiji. 

JViclif. Spomenuli smo već crkvene prilike u ono doba. pokva¬ 
ren ost svećenstva i antiklerikalni dub građanstva. To su međutim 
bili isprva pojedinačni simptomi mukloga otpora, kojemu je nedo¬ 
stajalo jedinstvenosti i dosljednosti. Prvi sistematski napadaj protiv 
papinske crkve vodi Wiclif, koji se odlikuje polemičkim tempe¬ 
ramentom, znanstvenom točnošću i pjesničkim izražajem. On je 
preteča Reformacije, a nekim je svojim nazorima i nadmašuje. 
Wiclif polazi sa stanovišta, da Crkva nije više Crkva, a papa nije 
više papa. Papa bi trebao biti čedni sluga Kristov i vladati nad 
dušama, koje mu je Bog dao u leno ili feud, no kao loši knez 
on se nije držao gospodareva zakona, nego se složio sa smrtnim 
neprijateljima Božjim. Polakomio se za svjetovnim dobrima, pa 
mu treba oduzeti mandat. No papinstvo — veli Wiclif — ne može 
se uopće opravdati Božjim zakonom: Crkva nema vidljive vrhovne 
glave. Laici imaju pravo čitati Bibliju, koju je Wiclif u tu svrhu 
preveo na engleski. Pobijao je i čitav vanjski apaTat crkvenog 

života: 'hodočašća, relikvije, ispovijed, posljednju pomast, celibat 
i hijerarhiju, da, poricao je štaviše dogmu o transsupstancijaciji. 
Husitizam je preuzeo Wiclifove misli, te u tom smislu nije origi¬ 
nalan; originalnost mu daje lik Husov, koji je strašan svojom 
ozbiljnošću, snagom značaja i neslomivom voljom za istinom. 

Papa Triumphans. Na crkvenom koncilu u Konstanzu, na ko¬ 
jem je Hus osuđen, raspravljene su tri skupine problema: causa 
unionis, causa reformationis , i causa fidei. Nijedno od tih pitanja 
nije riješeno: ni pitanje jedinstva Crkve, ni pitanje reforme, ni 
čisto vjerska pitanja. Crkveni sabori pokazali su se kao neka vrst 
republikanskog pokreta u Crkvi, a papa je trebao postati nazovi- 
monarh, neka vrst mikada, dok bi faktična vlast prešla u ruke 
koncila, biskupskog parlamenta. Ipak je konačni rezultat bio pot¬ 
puno oprečan: sva ta nastojanja prevladao je papinski apsolutizam. 

Papa se pokazao jačim od biskupa i zemaljskih crkvi, jači od 
krivo vjernika i heretika, jači od cara i carstva. Jedno mu je tek 
nedostajalo: moralna pobjeda i vlast. Vladao je neograničeno, ali 
mu ljudi nisu više vjerovali. Nije više bio nasljednik Petrov, 
vrhovni pastir naroda, namjesnik Kristov, nego moćni crkveni knez, 
vrhovni biskup, kralj sa krunom, državnom kasom i vlašću, stari 
bogatun i ništa više. Šta će mu njegova ti jara, kad više nije Sveti 
Otac! Da su pape pošteno nastojali da budu, ne slika i prilika 
Kristova, nego slika i prilika Petra, priprostog i slabog ribara, 
koji se slabim svojim silama trudi da dokuči istinu i po njoj živi, 
Evropa bi zacijelo ostala katoličkom do dana današnjeg. No pape 
su htjeli vladati dušama i biti istodobno svjetovni gospodari, ne 
znajući, da se jedno postizava samo tako, ako se odrečemo 
drugoga. 

Ne valja međutim zaboraviti, da osim wiclifizma, koji je do¬ 
skora nakon Wiclifove smrti istrijebljen, ili husitizma, koji je 
završio kompromisom, nije bilo izrazito antiklerikalnih ili štaviše 
antikatoličkih pokreta. Protivnici pape nisu pobijali dogme i usta¬ 
nove, nego su tražili, da se uklone zloupotrebe. Polemika je bila 
više juridička negoli teoretska. 

Čarobnjaci i demoni. U doba opće zbrke i uzdrmana vjero¬ 
vanja, kad ljudstvo više ne vjeruje Crkvi i njenim predstavnicima, 

a nema dovoljno snage da se odbije od Crkve, javljaju se na povr¬ 
šini čudne struje, koje su dotada djelovale tako rekavši pod zemljom. 
Budući da Bog ne govori kroz svoje svećenike, dali su se ljudi 
u potragu za drugim vjesnicima njegove volje. Tadašnje vjero¬ 
vanje u demone nije drugo no slabo prikriven politeizam. Razni 
duhovi samo su prelazne forme između Boga i čovjeka. Čitava je 
atmosfera ispunjena svakojakim demonima, koji su brojniji od 
prašine. Ispunjaju čitav život i javljaju se u raznim oblicima. 
Sva ona čudovišta, koja danas nalazimo u dječjim gatkama: vile 
i vilenjaci, vještice, vukodlaci i đavolci, vladala su tada ljudskim 
životom. Pa i sami crkveni sveci postaju prirodna božanstva, po¬ 
ganska elementarna bića. I Židovi, heretici i muhamedovci, ne 
pobuđuju samo mržnju i gnušanje, nego i strah, štaviše straho- 
počitanje. Čitav svijet vjeruje u crne mise, ritualna umorstva, 
obeščašćene hostije. Svjetina ove čine ne smatra pukom negacijom, 
nego nekom vrsti kršćanstva, kojem se divi kao i Antikristu. Ljudi 
su prožeti vjerovanjem, da vrag vlada svijetom, pa je logično, ako 
vjeruju u opstanak njegove crkve, vražje zajednice i vražjega 
rituala. 

Jasno je da praznovjerje cvate i buja. Gataoci, tumači snova 
i astrolozi vrše važnu ulogu. Sve je neka vrst predznaka, sve ima 
neko tajanstveno značenje, o svemu tome valja voditi računa. 
U raznim legendama odrazu je se vjerovanje u opću i često pobje¬ 
donosnu vladavinu zla, a čarobnjak Virgilije, koji crnom magijom 
pravi zlato da bi zavladao svijetom i spoznao sve tajne, preteča 
je Faustov. Nad svime se pako nadvila mračna kupola fatalizma: 
čemu raditi, čemu nastojati i težiti za bilo čim, kada je i onako 
sve zapisano u zvijezdama. 

Novčarstvo uz losu savjest. Nesreća je htjela da je u taj svijet 
navrla žuta i prljava bujica zlata. Nenadano bogatstvo kvari čo¬ 
vjeka, a tadašnji su ljudi bili povrh toga mladi i potpuno nepri¬ 
pravni. Srednji je vijek tvrdo vjerovao, da je grijeh imati novac. 
„Bog je stvorio tri života: viteza, seljaka i popa. Četvrti je stvorila 
vražja lukavština: život, nazvan lihvom 64 , veli jedan suvremenik. 
Drugi zaključuje, da trgovac ne može živjeti bez grijeha (Mercator 
sine peccamine vix esse potest). I prosjački redovnici zastupali 

su slično načelo, ističući da lihvarenje nije posao, nego život u 
dokolici pri čemu deremo kožu bližnjemu. Opće je mišljenje, da 
uzimanje kamata, trgovina i uopće svako privređivanje, koje ne 
izvire iz proizvodnje, nego nastaje prometanjem, nije drugo no 
finiji i skriveniji oblik prevare. Ovo shvaćanje nije tako para¬ 
doksalno, kako se čini u prvi mah, a sačuvalo se donekle i danas. 
I danas bi u stanovitim društvenim krugovima nečasno postupao 
čovjek, koji bi prijatelju uzajmio novaca — uz kamate, ili uz 
dobit (pa makar i najčedniju), ili dalje prodavao neke predmete. 
U Engleskoj se dugo vremena nije mogao nazivati gentlemanom 
onaj, koji se bavio kakvim merkantilnim poslom. 

Obrt se nije smatrao trgovinom, jer se tu plaćao rad, a ne 
posredovanje. Mušterije bi u većini slučajeva same dobavljale 
sirovine: krojaču bi donijeli sukno, postolaru kožu, pekaru brašno. 
No brojni su ljudi, koji žive od kupnje i prodaje, a ti su zapali 
u čudno duševno raspoloženje. I oni vjeruju, da je to grijeh, ali 
se ne mogu otresti unosnoga posla od kojega žive: trguju, ali ih 
pri tom mori savjest. Ovakovo stanje veoma demoralizira, jer se 
pojedinac, koji je zapao u ovakovu dilemu, osjeća kao neki 
izopćenik onkraj dobra i zla. Psihoza imoralista. 

Svjetski bordel. Nećudoređnost nije monopol ovoga ili onog 
vremena. „Nećudoredno 66 je svako doba, ali je sada raspojasanost 
dosegla takove razmjere, da se ne može govoriti o pokvarenosti, 
nego o potpunoj anesteziji ćudorednog čuvstva. Za slobodu, odno¬ 
sno anarhiju u odnosima među spolovima značajna su javna 
kupališta. Tih je kupališta bilo sva sila u gradovima, pa i u 
selima. Faktično su to sastajališta za ljubavne parove, odnosno 
mjesta, gdje se sklapaju poznanstva. Muško i žensko kupa se 
potpuno golo, tek što oko bokova možda objesi kakovu pregaču. 
Kupa se čitav dan, od jutra do večeri, ili u istoj kadi, u dvoje,, 
ili u velikim bazenima, koji su okruženi galerijama za gledaoce. 
Ima dakako i separea. A značajno je da ovaj lokal ne posjećuju 
samo djevojčure ili lakoumne ženske, nego svi društveni slojevi. 
Veselo se živi i u kupališnim mjestima, gdje se uz bolesnike nalaze 
i svi mogući pustolovi, bonvivani i žene gladne ljubavi. „Za 
nerotkinje evo lijeka dosti! Ne pomogne F kupelj, pomoći će 


45 





gosti..Često se spominju i pobačaji, dakako u otmjenim kru¬ 
govima. Jedan se kroničar tuži, da žene hoće samo da s muškarcima 
uživaju, a ne će muke oko djece. Javne su kuće bile izvanredno 
brojne: u svakome gradiću po nekoliko. Značajna je odredba 
magistrata, koja brani da se u javnu kuću uzimaju djevojčice, 
kojima još nisu izrasle grudi: očito nije bila nikakova iznimka, 
da dijete bude strpano u javnu kuću. Postoji i magistratska za¬ 
brana, da se dječaci između 12 i 14 godina primaju kao gosti. 
U javne kuće išle su često i udate žene. „Krasnice 41 , kako su se 
prostitutke zvale u nekim njemačkim zemljama, uživale su i sta¬ 
noviti socijalni ugled. Tadašnji ih ljudi nisu prezirali onako 
hipokritski, kao danas. Prigodom službenih dočeka knezova i 
drugih mogućnika, nastupale bi korporativno. Ta bile su organi¬ 
zirane kao i svi ostali obrti, te su pažljivo progonile nadriobrt: 
konobarice, služavke i građanske kćeri, bile su podvrgnute oštroj 
kontroli. Najviše su prostitutke trpjele od prljave konkurencije 
ženskih samostana: u svakidašnjem govoru, redovnica i bludnica 
znači jedno te isto. Kad su jednom prilike u nekom franačkom 
samostanu postale upravo ' skandalozne, naložio je papa istragu, 
a njegov je delegat pronašao gotovo sve članice samostana trudne! 

I u muškim samostanima vršile su se često prave orgije, a ho¬ 
moseksualnost bila je veoma razvijena među redovnicima i re- 
dovnioama. 

Često se spominju i t. zv. pokusne noći: djevojka bi svom 
izabraniku dopustila svaku vrst milovanja, ali nije smio izvršiti 
normalnu obljubu. Tako su se oba partnera mogla uvjeriti o kva¬ 
litetama budućega bračnog druga, a dogodilo bi se da se nakon 
ovakvog pokusa djevojka predomislila. Događalo bi se, nadalje, 
da je suprug gostu prepustio ,,u povjerenju 14 svoje mjesto u spa¬ 
vaonici. Muževi su imali često službene priležnice, a nezakonita 
djeca odgajala bi se zajedno sa zakonitom. 

v čitavom seksualnom području postupalo se uopće veoma 
ležerno i bez ikakovih spona. Prostačke pjesme pjevale bi se kod 
javnih plesova, cjelivanje i grlenje službena je forma galanterije, 
a nije bilo ništa neobično, kad bi udvarajući dami, koju je 
netom upoznao, kavalir zašao rukom u njedra. Muško i žensko 

razodijevalo se jedno pred drugim, i to ne samo u javnim kupa¬ 
lištima, nego svakom prilikom: kada je Ljudevit XI. ušao u Pariz 
izabrano je dvanaest najljepših djevojaka, koje su gole golcate 
zabavljale kralja svojim igrama. 

Nemamo razloga da se iz današnje perspektive nad tim pri¬ 
likama Zgražamo: no činjenica je da je javnost ove stvari tako 
rekavši sankcionirala, a to je siguran znak vremena. 

Luđačka halja. Duh vremena jasno se očituje i u odijevanju. 
Tadašnji je kostim vrzino kolo oblika i boja. To je odijelo 
erotomana i luđaka. Žene nose okrugle rupe kroz koje vire grudi, 
pojas potiskuje prsa gore, da su što punija, a često su grudi 
povrh toga „išopane 44 . Muške hlače pripijene su uz tijelo, da bi 
se oblici što jače istakli, a muški nose i tuljke za penis, koji su 
često golemih dimenzija. S ovim ekshibicionizmom čudno kon- 
trastira sakrivanje lica grotesknim kukuljicama, koje imaju samo 
izrez za oči. Opaža se i perverzna crta: gospođe nose dječačke 
frizure, muškarci koketne uvojke, koji su pomno nakovrčani i 
fiksirani bjelanjkom. Nerijetko nose i pletenice, steznik i umjetne 
grudi. Ukoliko nose dugačku bradu, ona je raščešljana poput 
viljuške, ili posve šiljasta te je šiljak tanak poput igle, a često u 
luku zavrnut gore. Kosa i brada jako se parfimira i često crveno 
bojadiše. Ova dijabolička boja, koja inače pobuđuje stanovit 
odium, sada je u modi. Pustolovnim oblicima odlikuju se i goleme 
cipele, koje svojim zavrnutim šiljcima dopiru kadikad do koljena, 
gdje ih pričvršćuju rojtama. Žene se ističu golemim povlakama i 
silnim kapama. Te su kape urešene dugačkim repovima, koji 
dopiru do poda. Muškarci nose na glavi visoke čunjeve ili turbane, 
prerezane haljetke urešene resama i rojtama ili dugačkim na-’ 
zupčanim vrpcama. Odjeća je izvezena zlatom, biserom, dragim 
kamenjem, a to vezivo prikazuje čudne figure: munju, oblake 
trokute, zmije, simboličke znakove i slova. Boje su blistave i 
nemirne: cinober, zelenilo poput trave, ružičasto poput lososa, 
sumporno žutilo. Krojač nastoji da čitav kostim bude što šareniji 
i nemirniji: kaputi su sašiti od raznobojnih krpa, rukavi raspo¬ 
rem, da bi se vidjela jarka podstava, povlake i vrpce su obrubljene 
posebnom bojom, a obje nogavice ne smiju biti iste boje. Uz to 

je odijelo optočeno zlatnicima ili srebrnim praporcima, koji pri 
svakom pokretu zvekeću, stereotipno odijelo u kojem danas za¬ 
mišljamo dvorsku ludu. 

Burzijanac na prijestolju. Nije lako naći reprezentativnu lič¬ 
nost, koja bi u sebi sažela čitavo doba: ovo razdoblje nije rodilo 
velikih ljudi. Sve je još masa, sirovina, kvasac, te nema jakih 
ličnosti, u kojima bi se iskristalizirao duh vremena. Hoćemo li 
naći takove ličnosti, moramo poći gotovo sto godina unatrag da 
bismo našli dvojicu: dva njemačka cara, Rudolfa Habsburškog 
i Fridrika II. Ta dvojioa utjelovljuju obje protuslovne tendencije 
ovoga vremena, a kako su jedan i drugi anticipirali osjećanju 
kasnijih pokoljenja, ne možemo im poreći genijalnu crtu, premda 
je kod prvoga teško govoriti o genijalnosti. No Rudolf Habsburški 
sažeo je u sebi značajke negenijalnog, da, antigeni jalnog čovjeka 
s tolikom silom, da u toj krajnosti moramo gledati stvaralačko 
djelo. On je predosjetio čitav materijalizam gradske kulture u 
doba, koje je još u mnogočem bilo romantično. Nakon hohenstaufo* 
vaca morao je na prijestolje doći takav čovjek. Hohenstaufovci 
su pomogli carskoj ideji do procvata i potpuno je iscrpli, pa je 
nakon njih carstvo imalo dvije mogućnosti: ili da potpuno abdicira 
ili da se postavi na novu bazu. To je učinio Rudolf Habsburški. 
Red je održao i mogao napraviti samo on, čovjek bez vatre, bez 
ideala; čovjek, koji ne vidi dalje od nosa. Rudolf Habsburški 
prvi je veliki filistar novije povijesti, prvi čovjek na prijestolju, 
koiji je građanski orijentiran. Poslovni čovjek, „realni 44 političar, 
dinastički spekulant, čovjek bez predrasuda, što će reći čovjek bez 
savjesti i bez mašte. 

Mnogo se spominje njegova „jednostavnost 44 , njegov „priprosti 4 
duh, no to nije ništa drugo nego lukava proračunanost, sitničavost 
i škrtost. Savršeno neumjetnačka narav, Rudolf je imao smisla za 
dvorske pjesnike samo u toliko, u koliko bi mu pravili reklamu. 
Pristaša Rima nije bio zbog pobožnosti ili uvjerenja, pa ni zbog 
svoje ograničenosti: u tom tijesnom srcu nije bilo mjesta ni za 
fanatizam. Kao svi poslovni ljudi bio je veoma zabrinut za dobar 
glas svoje tvrtke, što ga nije smetalo da pravi najgore nepodop¬ 
štine, ako bi se pružila prilika. U moderno doba zacijelo bi igrao 

na burzi kao Louis-Philippe. I njegov seksualni život podsjeća na 
„burzijanca 44 svojom mješavinom grube pohote i potencije. Broj 
njegove zakonite djece bio je veoma velik, a da o drugoj i ne 
govorimo. Kad mu je bilo šezdeset i šest godina vjenčao se 
s četrnaestgodišnjom djevojčicom, ali mu to nije dostajalo, te je 
„po savjetu liječnika 44 držao nekoliko metresa. 

Rudolf je Habsburški osnivač austrijske velevlasti. On je 
stvorio plan prema kojem je Austrija postala velika: prikladnim 
ženidbama, otezanjem, laviranjem, dvosmislenim obećanjima, i t. d. 
To je politika, koja se vodila punih šest vjekova. On je trasirao 
i glavne obrise kasnije Austro-ugarske monarhije: Češka, Ugarska, 
južnoslavenske zemlje . .. oko srčike, koju tvori njemačko-austrij- 
ska baština. 

Nihilist na prijestolju. Na drugo je brdo tkan Fridrik, jedan 
od najgenijalnijih ljudi, koji su ikada nosili krunu. Svojom dale- 
kovidnošću i univerzalnošću podsjeća na Julija Cezara, svojim 
slobodarstvom na Fridrika Velikog, a svojom poduzetnošću i umjet¬ 
ničkim deranlukom na Aleksandra Velikog. No sva ta svojstva 
imaju kod njega izrazito nihilističko obilježje. Njegovo opće razu¬ 
mijevanje za sve ljudsko ne temelji se toliko na spoznaji, da je 
sve, što živi, jednakopravno, nego na uvjerenju, da nitko nema 
pravo. Njegova je sloboda mišljenja oblik ateizma, njegova fina 
i nadmoćna duhovnost skepticizam, njegov temperamenat i energija 
neka vrst stvaralačkog rastakanja svih političkih i vjerskih veza. 
Bio je razoran duh, veličanstven demon. 

Ako je Rudolf Habsburški tako rekavši moralno eksteritorijalan, 
jer u svom krajnjem materijalizmu nije uopće dosizao do etičkih 
stanovišta, Fridrik II. je došao u sličan položaj, jer se nad te 
faktore odviše uzdigao. Bio je otprilike ono, što Nietzsche razu¬ 
mijeva pod imenom „slobodna duha 44 . Nesavjestan i „bezbožan 44 
poput antiknih tipova, Alkibijada ili Lisandra, Fridrik II. nije 
prost od „praznovjerja 44 . Odan je astrologiji i nekromantici. Kao 
svijestan i smiren fatalist smatra se šahovskom figurom slijepe i 
apsurdne nužde. Nije nipošto protuslovlje, ako je pri tom emi¬ 
nentno znanstven duh, te pomaže naučna istraživanja, koja su po 
tadašnjem shvaćanju bezvrijedna ili bezbožna. Osnivao je sveuči- 

lista, knjižnice, pa i prvi zoološki vrt, a strastveno se interesirao 
za prirodne nauke, te je sam napisao izvrsnu ornitološku raspravu. 
Na svoj dvor privlačio je sve što je bilo napredno, živoga duha, 
filozofski orijentirano. U pjesnicima je gledao politička sredstva, 
premda je i sam bio pjesnik (jedan od prvih, koji su pjevali 
talijanskim jezikom), ali ih je mnogo izdašnije potpomagao i 
pametnije se njima služio nego Rudolf. Bio je duboko uvjeren 
da je kralj po milosti Božjoj, ali je to opravdavao na čudan 
način: kao prirodnu nuždu. Draži su mu bili Saraceni od kršćana: 
fini ovi ljudi, hladni i otmjeni, vidljivo su se razlikovali od 
tadašnjih kršćana svojom rafiniranom diplomacijom i ljubavnom 
vještinom, svojom tolerantnom i pomalo staračkom filozofijom, 
razvijenom algebrom i medicinom, zvjezdoznanstvom i kemijom. 
Fridrikov postupak u Palestini pravi je unikum u čitavoj po¬ 
vijesti Krstaških vojna. Premda ga je papa prokleo i premda 
ga križari nisu podupirali, nego naprotiv napadali, postigao je 
veće uspjehe, negoli njegovi prethodnici i to sasvim jednostavno 
pregovorima s arapskom vladom. Doskora se ispostavilo, da je 
sultan isto tako odgojen i fin čovjek, te pun razumijevanja kao 
i car, pa nije čudo *da su se doskora sporazumjeli rješavajući 
palestinsko pitanje. No publika ne voli takova razborita rješenja, 
pa suvremenici nisu Fridrika mnogo slavili zbog njegovih nekr- 
vavih pobjeda u Svetoij Zemlji. 

Fridrik II. nije nikakav „prosvjetitelj 64 u smislu 18. vijeka: 
bitno je obilježje njegova karaktera potpuni vjerski indiferen- 
tizam. Nije pobijao ni jednu od triju monoteističkih vjeroispo¬ 
vijesti, nego ih je cijenio sve tri podjednako. Ako smo uvjereni 
da neka vjera ne valja, da je apsurdna ili štetna, onda je i to 
neko vjerovanje. Fridrik nije ničemu vjerovao. Nietzsche je ispra¬ 
vio jednom zgodom poznatu krilaticu: Tout comprendre čest tout 
mepriser: ovaj prezir za sve i za svakoga, osnovni je patos Fri- 
drikove duše. 

Razumljivo je da je tajanstvena i neobična ova ličnost pobudila 
kod suvremenika isto toliko gnušanja koliko i udi vi jenja: jedni 
su ga zvali stupor mundi , čudo svijeta, drugi su ga smatrali Anti¬ 
kristom. „Iz mora se izdigla neman 66 — započinje jedna poslanica 

Grgura IX. — „noge su joj kao u medvjeda, ždrijelo kao u lava, 
a ostali udovi nalik divljoj mački. Gledajte pomno glavu, srednji 
dio i rep ove životinje, koja se zove car. 66 Narod je napravio od 
njega narodnog sveca i opleo ga pričama. Reklo se da nije umro, 
nego da će se jednoga dana vratiti da obori papinski prijesto i 
osnuje carstvo neprolazne slave i veličine, gdje ne će biti siro¬ 
maha i nepravde. Sve do polovice 16. vijeka javljali bi se od 
vremena do vremena lažni Fridrici, a prozaični 19. vijek prenio 
je ovu legendu na beznačajnijeg djeda Fridrik ova Barbarossu, koji 
je svojom crvenom bradom i nastambom na gori Kvffhaiiser 
oduševio tolike domoljubne školnike. 

Coincidentia oppositorum. U 14. i 15. vijeku čitava je Evropa 
napučena od samih malih Rudolfa i Fridrika. Materijalizam i 
nihilizam proizlaze iz sličnog duševnog raspoloženja. Jedan i drugi 
niječu djelovanje viših sila: nihilizam, jer više ne vjeruje, mate¬ 
rijalizam, jer još ne vjeruje. Jedno je i drugo bolesna pojava, 
patološki aspekt života. Nihilizam je odviše odmakao od realnosti, 
te je gleda iz predaleke perspektive; materijalizam se guši u 
rijalizam, jer još ne vjeruje. Jedno je i drugo bolesna pojava, 
širenja srca, jer sve smatra jednakopravnim i jednakovri jednim, 
što će reći — ništa; materijalizmu nedostaje širokogrudnost, te 
priznaje samo ono, što je neposredno i opipljivo, to jest — ne¬ 
vrijedno i nevažno. Oba stanovišta predstavljaju neozbiljno shva¬ 
ćanje života, jednom i drugom fali čvrst temelj: filistar visi u 
zraku, kao i slobodni duh. 

U tom je nutarnja srodnost obih duhovnih strujanja. Inače 
su to ekstremi, a značajno je, da se takovi silni kontrasti javljaju 
u isto doba, da, štaviše, i u istom čovjeku. To je duh vremena, 
koji prožima čitavu inkubaciju. Život je organska veza nespojivih 
opreka, a čovjek nije drugo nego splet dvaju protuslovlja. To je 
osnovna ideja vremena, a sjajno ju je formulirao najveći, a možda 
i jedini filozof onoga doba. 

Nikola Cusanus. Taj je filozof Nikola iz Kuesa kraj Triera, 
prozvan Cusanus umro 1464., jedan od najsveslranijih naučen jaka 
onoga doba. Sin siromašnog ribara, postao je vremenom crkveni 
veliko dostojanstvenik, a njegov je utjecaj bio golem. U teološkim 

raspravama svoga stoljeća izvršio je odsudnu ulogu. Zastupao je 
moderno, koncilno stanovište, koje je raspravio i izložio pred 
Baselskim koinčilom u svom velikom djelu ,,0 katoličkoj slozi 
(De concordantia catholica). Glavni mu je protivnik bio Torque- 
mada, koji je u svom djelu „ Summa de ecclesia et eius auctoritate“ 
(0 crkvi i njezinu autoritetu) označio za stoljeća osnovne linije 
papističke nauke. Nikola Cusanus je prvi posumnjao u Koristan* 
trnovo darovanje, koje će Laurencije Valla otkriti kao krivotvorinu. 
U jednom se dijalogu zalaže za sjedinjenje sviju vjera: kršćana, 
Židova, Turaka, Indijaca i Perzijanaca; predlaže kalendarsku 
reformu, koja se poklapa s kasnijim Gregorijanskim kalendarom ; 
nauča, da je zemlja kugla i da se vrti oko svoje osi. U svojoj je 
filozofiji mistik, ali i skolastik i prirodni filozof, te nije čudo, 
ako su ga svojatale naj različiti je filozofske škole. 

Bio je sveobuhvatan duh Leibnizova ili Hegelova kova, 
koji je Čitavo znanje svoga doba asimilirao u organsku 
cjelinu. 

Vraćajući se iz Carigrada, gdje se zadržavao kao, papinski 
legat, dosjetio se iznenada osnovnom načelu svoje filozofije: 
coincidentia oppositorum ili poklapanje opreka. Sve što postoji, 
živi i djeluje, raskršće je dviju opreka. Takovo je „raskršće 64 Bog, 
koji predstavlja apsolutni maksimum i svojom beskrajnošću obu¬ 
hvata apsolutni minimum, budući da je sadržan u svakoj i u 
najmanjoj stvari. Coincidentia oppositorum je svijet, neizmjerno 
mnogostruk pojedinim bićima, ali jedinstven u cjelini; coincidentia 
oppositorum je svaki pojedinac, jer ne samo, da je sadržan u 
svemu, nego je svemir u njemu: in omnibus partibus relucet totum y 
u svim se dijelovima odrazu je cjelokupnost. Kao mikrokozam, 
čovjek je i sam mali svijet (parvus mundus), koji sadrži u sebi 
sve moguće opreke: smrtnost i besmrtnost, tijelo i dušu, animal- 
nost i božanstvo. A čovjek povrh toga i zna za tu vezu, za te 
opreke. Coincidentia oppositorum je konačno i sam Kuzanac, koji 
pomiruje vjeru i prirodnu znanost, patristiku i mistiku, koji kon¬ 
zervativno štuje starinu, ali temperamentno najavljuje novo doba. 
Svjetski čovjek, koji traži Boga, heretik i kardinal, posljednji 
skolastik i prvi modernist. 

Božanska je tajna kako od spomenutih opreka nastaje cjelina. 
To se ne da objasniti razumom, ali se može shvatiti nadosjetnim 
gledanjem, intuicijom. Ovaj duševni proces obilježuje Nikola 
Cusanus, povezujući naravski dvije opreke, kao docta ignorantia 
(učeno neznanje) ili comprehensio incomprehensibilis (nerazum¬ 
ljivo razumijevanje). Pojave magnetizma i elektricitete nije 
poznavao; inače bi ih zacijelo spomenuo kao značajne manifestacije 
svoga naučanja o protivnim polovima. Uveo je u filozofiju načelo 
stvaralačke paradoksije, otkrivajući paradokse na svim područjima 
unutrašnjeg i vanjskog iskustva, objašnjavajući ih zgodno i uvjer¬ 
ljivo vlastitim životom i radom. 

Dvojaka istina , dvostruko knjigovodstvo , kontrapunkt i „ Mr¬ 
tvački ples“. Suvremenici Nikole Cusanusa bili su svi jesni svojih 
protuslovlja, a može se reći, da su zbog toga i patili. Kroz sve 
pojave vremena pruža se duboka pukotina, prijelom. Svijest o 
sveopćem dualizmu rađa čovjekom dvojake duše. 

Već smo spomenuli dualizam sela i grada, gdje žive dvije 
suprotne kulture, viteško-seljačka i merkantilna: jedna je usredo¬ 
točena u tvrdom gradu, druga u građanima. Teologija nauča 
dvojaku istinu: teorija, da jedna te ista tvrdnja može biti teološki 
ispravna i filozofski kriva, pokazuje, kako se između znanstvenog 
i vjerskog nazora o svijetu razjapio dubok ponor. Ovaj ponor 
zijeva kroz čitavo Novo doba. Zijeva, jer je neprijatno, a često 
i veoma dosadno, pratiti sva ta nastojanja svećenika, političara, 
umjetnika, filozofa i prirodnjaka, koji sofističkim izvodima hoće 
zatrpati ovaj jaz ili ga još više produbiti. Zabluda je liberalnog 
shvaćanja, da je nauka o „dvojakoj istini 66 puki jezuitizam. Pri¬ 
staše Williama Occama, koga smo već spomenuli, zastupali su ovo 
načelo u osnovnim teološkim pitanjima: Prvi grijeh i Posljednji 
sud, inkarnacija i Blažena Djevica Marija, Posljednja večera i 
Uskrsnuće .. . o svim tim pitanjima postoje oprečna mišljenja, 
a vrhovna je istina u njihovu stapanju. 

Dualistička tehnika dolazi do izražaja i na drugim područjima. 
Tako se u trgovini javlja dvostruko knjigovodstvo, talijanski 
partita doppia, francuski loi digraphique: svaka stavka unosi se 
na dvije protivne strane, te i poslovni konto postaje coincidentia 

oppositorum. Ovaj osjećaj najjače je izražen u glazbi: sredovječno 
načelo monodije potiskuje polifonija i kontrapunkt. Prvi je klasik 
kontrapunkta John Dunstaple (umro 1453. u Londonu). Opipljiv 
simbol poklapanja opreka jesu i bezbrojni likovni prikazi „Smrtnog 
plesa 44 , Danse macabre , u 14. i 15. stoljeću. Na tim prikazima 
vidimo mladiće i starce, žene i djecu, seljake i biskupe, kraljeve 
i prosjake, lude i svece, sve moguće ljudske klase, kako se vrte 
u divljem kolu, a Smrt svira i daje takt po kojem se vrte plesači. 
Plastičnije i dirljivije ne može se označiti način, kojim su tadašnji 
ljudi gledali na život: smrt i ples kao dobri druzi, opojna afirma¬ 
cija života, tetunamje u grob. Takvim nam se danas čini i čitavo 
ovo razdoblje: mahnit ples osuđenika, koji očekuju smrtnu kaznu, 
te je čuvena životna radost samo puka euforija bolesnika i lude. 

Mistika. Slika ne bi bila potpuna, kad ne bismo spomenuli 
treću struju, koja, istina, nije najvažnija, ali je zacijelo najdublja. 
Materijalizam i nihilizam oba su pola dvojne duše, no ta duša 
ima i neku vrhovnu dušu, koja smireno i tajanstveno lebdi nad 
vremenom. Ona je sadržana u mistici onoga doba. 

Ljudi su tvrdo vjerovali, da đavo vlada svijetom, a čini se. da 
su imali pravo. No to se samo čini, jer Bog ni tada nije bio 
mrtav, nego je živio u dušama zalutalih i bespomoćnih pojedinaca. 
U doba najgore pokvarenosti i barbarstva javlja se nova usrdna 
pobožnost. Novi nauk propovijedaju priprosti ljudi iz puka. Neki 
trgovac u Strassburgu. Rulman Merswin, vrača se iskonskom nauku, 
koji veli. da su svi vjernici ujedno i svećenici, te je laik, „prijatelj 
Božji 44 , najpozvaniji posrednik nebeske milosti. I doskora se po¬ 
svuda javljaju „Božji prijatelji 44 , kojima se pridružuju i žene. 
Religiozno nadahnute žene vrše silan utjecaj na mistično raspolo¬ 
ženje; u pismima, dnevnicima, memoarima i životopisima pričaju 
o svojim tajanstvenim iskustvima u općenju s Bogom. Nastaje 
osebujna literatura ekstatičnih ispovijesti i samopriznanja. Ženski 
mistici osnivaju laičke samostane, beginaže, a beginama se doskora 
pridružuju begini. koje smo već prije upoznali. 

Nije čudo da je žena tako djelotvorno zahvatila u ovaj pokret. 
Žena od prirode lakše predosjeća ono, što nastaje, što klija, čemu 
pripada budućnost; ovo telepatsko čulo kod nje je jače razvijeno 

nego kod muškarca. A nije ni tako konzervativna i jednostrana 
kao čovjek. Muškarac je zatvorena i određena cjelina, čovjek od 
zvanja, stručnjak; žena je obuhvatnija. njena je duša otvorena 
svim mogućnostima. Lakše se pretvara i prilagođuje novim poja¬ 
vama i potrebama, što je među muškarcima dano samo genijalnim 
pojedincima. Zato se i veli da u svakom geniju ima nešto žensko. 

Glavni nosioci mistike bili su u crkvi redovnici i to dominikovci 
i franjevci. Reformu kršćanskog vjerovanja i života započinju 
vraćanjem prvim kršćanima. Dominikovci su zastupali umjereniji 
smjer, izjavljujući da se čovjek u nasljedovanju Krista ima ogra¬ 
ničiti na „najpotrebnije 44 ; franjevci su bili dosljedniji, naučajući, 
da se nitko ne može spasiti, ako se ne odrekne svijeta, a to vrijedi 
u prvome redu za zemaljske nasljednike Petrove, pape. Nije čudo, 
da je papa Ivan XXII. ovaj nauk proglasio herezom. Kao propo¬ 
vjednici, franjevci su imali više kontakta sa svijetom; u nastojanju 
da djeluju na prosti puk nisu prezati ni od grubljih realističnih 
i satiričkih sredstava. Dominikovci su, naprotiv, klasici mistične 
filozofije, a. njihova je dika majstor Eckhart, jedan od najdubljih 
i najuniverzalnijih njemačkih mislilaca. 

Nova vjera. Eckhart je čudna mješavina kristalno jasnog mi¬ 
slioca i snažnog pjesnika, koji se odlikuje plastikom i originalnošću 
svojih slika. Uz to je vjerski genij. Njegova djela s koja su nakon 
njegove smrti spaljena, sažimlju mističku spekulaciju čitave epohe. 
Razumije se po sebi, da je agnostik: da je istina shvatljiva — 
veli on — ne bi mogla biti istina. 0 Bogu se može govoriti samo 
u negacijama: da je neizmjeran, nestvoren. nedostupan; svaki 
pozitivni predikat čini od Boga kumira. Boga treba spoznati bez 
ikakova posredovanja, bez ikakovih slika i sličnosti. Da bismo 
Boga spoznati mora se Bog pretvoriti u nas, a mi u Boga. Bog 
nam je blizu, no mi smo mu daleko; Bog je unutra, a mi smo 
vani; Bog je kod nas kod kuće, mi smo kod njega stranci. Da 
bismo se približili Bogu. pretvorili u nj, moramo mirovati, šutjeti; 
moramo i patiti, da bi se Bog mogao očitovati. Sva su stvorenja 
puko ništa, nema Boga i stvorenja, nego je samo Bog. Moramo 
se odbiti od svake čulnosti, lišiti svakoga bogatstva: siromah je 
čovjek, koji ništa ne zna, ništa ne će i ništa nema. Dok čovjek 

nešto hoće ili traži, nije siromah, što 6e reći: nije savršen. Zato 
ne valja Boga ni za što moliti. I crkvene milosti nisu potrebne, 
ako smo zaista pobožni: pobožnom je čovjeku svako jelo sakra- 
menat. Što će nam ispovijedi, mise i slično, glavno je Kristovo 
rođenje u nama. Marija je blažena, ne zato što je Isusa tjelesno 
rodila, nego duhovno, a to može svaki čovjek u svako vrijeme. 
Krepost nije u djelovanju, nego u bivovanju; ne će djela posvetiti 
nas, nego je na nama da posvetimo djela. A sveta su samo ona 
djela, koja se rade zbog njih samih. Čovjek može postići najviše 
savršenstvo, ako hoće: volja je svemoćna, te nas nitko ne može 
priječiti osim nas samih. 

Iz tih primjera Eckhartove filozofije dovoljno se vidi, kako je 
mistika stvorila novu religiju i preobrazila tadašnje kršćanstvo. 
Lutherova reformacija neznatna je oluja, ako je usporedimo s ovim 
vjerskim kataklizmom. Da se ovaj pokret mogao održati, današnje 
bi lice Evrope bilo zacijelo drukčije. Crkva ga je slomila, a to je 
shvatljivo, jer je logično postupala braneći svoje interese. Glavni 
krivac nije Crkva, nego evropsko ljudstvo, koje za takovu obnovu 
nije bilo zrelo. 

Eckhartova škola. Mistika sadržaje dva osnovna elementa: jedan 
ekstatični i jedan praktični. Prvi je izražen u Ivanu Tauleru iz 
Strassburga, drugi u Henriku Sušu iz Konstanza. Tauler, koji je 
postigao naslov doctor sublimis, propovijeda bezuvjetno nasljedo¬ 
vanje Krista, po kojemu treba udesiti čitav život. Sušo je rječiti 
propovjednik nove istine, te su ga nazvali Božjim trubadurom. 
U središtu njegovih lirskih rapsodija nalazimo misao, da je duša 
zaručnica Božja. 

Uz Taulera i Suša ističe se Ruysbroeck, osnivač Groenendael- 
ske opatije. Suvremenici su se divili Ruysbroecku kao čovjeku, 
kojega je sam Bog nadahnuo povjerivši mu stvari, koje ne zna 
nitko živ. Kada su stanovnici Verone vidjeli Dantea na ulici, rekli 
bi puni strahop očitan ja svojoj djeci: „ Eccovi Unom cKe stato 
alVinferno evo čovjeka koji je bio u paklu. Tako su se suvre¬ 
menici divili Ruysbroecku smatrajući ga jedinim čovjekom, koji 
se za života zagledao u nebo. Crkva mu je dala ime doctor cesta - 
ticus, a njegovi zemljaci zvali su ga naprosto „čudesni 44 (TAdmi- 

rahle). A kada je umro, 1381., navršivši sto i sedam godina, svi 
su zvona u okolici zazvonila sama od sebe . .. 

Jedan od sljedbenika Ruysbroeckovih osnovao je u Deventeru 
laički red Braće od zajedničkog života, slobodno udruženje vjer¬ 
nika. Svrha je toga udruženja promicanje kršćanskog života i 
moderna devotio, nova vrst pobožnosti. Takovih bratovština bilo 
je više u Njemačkoj i Nizozemskoj. Iz tog kruga proizašao je 
Toma Kempenac, autor knjige „0 nasljedovanju Kristovu 44 (De 
imitatione Christi). To je uz Bibliju najčitanija knjiga na svijetu, 
katolici i protestanti jednako je cijene, a prevedena je u sve 
evropske i mnoge neevropske jezike. Thomas a Kempis popularizira 
nauku velikih mistika, ističući kvijetistički elemenat. „Onaj je velik 
— čitamo u toj knjizi — koji se odlikuje velikom ljubavlju. Onaj 
je velik, koji je u sebi malen i sve velike časti smatra ništavilom. 
Onaj je pametan, koji sve vremenito smatra blatom, da bi postigao 
Krista. A onaj je veoma dobro poučen, koji napušta vlastitu volju, 
da bi naučio vršiti volju Božju. Sve je ništetno i tašto osim voljeti 
Boga i njemu služiti 44 . 

Jedan od najljepših spomenika mistične književnosti je knji¬ 
žica „0 savršenom životu 44 , koju ju Luther nanovo izdao, a još 
joj se Schopenhauer divio. Ne znamo joj autora, koji se naprosto 
potpisuje „Frankfurter 44 , a posljednje godine života proveo je kao 
kustos viteškoga doma Njemačkog reda u Frankfurtu. 

Naslikana mistika. Između mistike i slikarstva onoga doba 
postoje čudnovate srodnosti i veze. Duh vremena najprije se izra¬ 
žava u likovnim umjetnostima, napose u slikarstvu. Samotni 
mistički mislioci nadilaze svojim umovanjem i osjećanjem razinu 
tadašnjega ljudstva, a slike velikih flamanskih i njemačkih maj¬ 
stora naslikana su mistika. 

Razumljivo je, da se u slikarstvu izrazuje jednako snažno i 
materijalizam i dijabolizam onoga doba. Na portretima je nazna¬ 
čena svaka bora, svaka vlas, svaki nabor, minuciozno i često 
pedantno. Nerijetko susrećemo obješenjačke fizionomije na kojima 
se zrcali podmukla pokvarenost i đavolska zloba. Zanimljivo je 
da takovih fizionomija ima i na slikama, gdje predmet nipošto 
ne traži zločinačkih tipova: tako su na pr. u „Klanjanju djetetu 

Isusu 44 Huga van der Goes. pastiri slični robijašima, koje vode 
na nedjeljnu pobožnost. A tek pasione slike Hansa Multschera u 
Dimu, ili bakrorezi anonimnog Majstora amsterdamskog kabineta! 
Seljaci, koji se tuku, podmukli bludnici, odrpani vagabundi, ble¬ 
save njuške, stupidna ptičja Lica. pohotna svinjska rila — ovi ljudi 
nemaju zaista ništa čovječanskog. No, kako rekosmo, i u ozbiljnim 
dostojanstvenim prikazima, današnjega gledaoca frapira činjenica, 
kako su ti ljudi ružni. Eva Jana van Eycka na oltaru u Gen tu 
nije nipošto idealizirana: oskudni ekstremiteti, ovješene grudi, 
šiljasti trbuh, spuštena ramena — takova je bila naša pramajka, 
kako ju je zamišljalo tadašnje doba. 

No slikarski realizam nije reprezentativna umjetnost onoga 
vremena. Vrhunac tadašnjeg slikarstva predstavljaju djela, u ko¬ 
jima se odrazuje svijet Eckharta. Ruysbroecka i Henrika Suša. 
I kako se uvijek nalaze nova sredstva izražaja, kada je potreba 
da se nešto izrazi dovoljno jako, tako sada braća Hubert i Jan 
van Eyck pronalaze uljene boje. koje se ne suše tako brzo kao 
tempera, a uz to omogućuju lažiran je. te se kistom mogu postići 
istančane mješavine, podjela svijetla i sjene, a povrh toga do tada 
nepoznati sjaj kolorita. Bogata brokatna veziva, blistave svilene 
tkanine, nakiti, zlatna tkanja, dragocjeno drvo i oklopi tvore bajo¬ 
slovni vatromet oblika i boja. Najveći su psiholozi u Flandriji: 
stariji van Eyck i Rogier van der Weyden (Roger de la Pasture); 
u Njemačkoj: Stefan Lochner i Hans Memling. Kompozicija slika 
veoma podsjeća na kazališnu dekoraciju: drveta, bregovi, kuće — 
sve je plošno poput kulisa, a prospekt naliči na pozadinu pozornice. 
Ne možemo se otresti dojma, da je sve to uzeto iz škatulja za 
igračke: nije to samo teatar, nego dječji teatar. Ovaj je dojam 
osobito jak kod Memlingovih „Sedam bolova Marije 44 . Likovi, 
koji su stavljeni u tu okolinu, imajiu također nešto primitivno- 
teatralno svojim drvenim, ali dramatskim kretnjama, poredani 
poput šahovskih figura. Nalik su na lutke u divnim i teškim halji¬ 
nama, te se čovjek jedva otimlje pomisli, da ovi široki nabori i 
draperije ne spadaju tijelu, nego su nešto samostalno, čemu pri¬ 
pada poseban život. I onda još nešto. 

Kadikad, u posebnim prilikama (bilo u rano proljeće, u ljetno 
popodne, nakon što smo dugo bdjeli ili postili) pričinjaju nam 
se ljudi i stvari nekako nedohvatne, preobražene, obavite tajan¬ 
stvenom aurom. Kao da je nestalo teške realnosti, čulne istine, 
te su tjelesa vanjskoga svijeta (i mi sami) izgubila svoju težinu 
i tvarnost. U takovu duševnu klimu uvode slike flandrijskih i 
kolnskih majstora. Ozbiljni koštunjavi muževi, nježno-trpka lica 
žena, uske žalosne ruke, prestrašen i bolan izražaj. Kao da ovi 
likovi dolaze iz nekog imaginarnog svijeta. Prožeti su turobnom 
sjetom, a ipak ih, rekao bi, podržaje blaženo pouzdanje. Tu se u 
djelima slikara izrazuje vječan strah onoga doba, opća nesigurnost, 
svega zemaljskog, ali i bespomoćno predanje u volju Božju. Ovi se 
ljudi ne mogu snaći u tom čudnovatom i strašnom svijetu, punom 
zamki i tegoba; građani su višega carstva, koje nam je daleko i 
strano, a ipak se svakoga doimlje kao njegova prava domovina. 
Dekoracije vanjskoga svijeta, koje nalazimo na tim slikama, 
odmakle su u daljinu kao irealno priviđenje ili sjenoviti spomen. 
Duša se oslobodila prostora sklonuvši se već na zemlji u krilo 
Božje. A stalo je i Vrijeme, prošlost se i budućnost stopila u 
sadašnjost, pred licem Božjim ništa se ne giba, „sve je — kako 
veli majstor Eckhart — jedan trenutak 44 . 

Osvit novoga dana. U svojim istraživanjima o pojmu renesanse 
veli Konrad Burdach: „Neograničeno očekivanje duša, glavna je 
značajka 14. stoljeća 44 . Ovo se duševno stanje poklapa s onim, 
koje smo pokušali ocrtati na početku ovoga poglavlja, ističući, 
kako su ljudi očekivali propast svijeta. No svijet nije propao, 
svijet ne propada uprkos našim očekivanjima, A ovakovo klonuće, 
u koje od vremena do vremena zapada čovječanstvo, većinom 
najavljuje nešto protivno: osvit novoga dana, rađanje novoga 
čovjeka, novi nač'n kako ćemo shvatiti i gledati svijet. 

DRUGA GLAVA 


LA RINASCITA 

Kultura je bogatstvo problemima. Snagu i zrelost ove ili one 
kulture ne mjerimo po njenim ,,istinama 66 , njenim „pozitivnim 
tekovinama 64 i kompaktnim spoznajama. Vrijednost svake kulture 
ovisi o snazi duhovne izmjene, zalihi životnih energija. Ima doba 
i epoha, koje se odlikuju nekim dosadnim okusom, kao kemijski 
čista voda: odviše su destilirane i bistre. Ne dostaju im problemi. 
Jei da bi jedno razdoblje imalo štogod da kaže potomstvu, mora 
da bude živ izvor, koji ne sadržaje samo opće elemente vode, nego 
i neke netopive soli, koje mu daju nešto opipljivo, neku aromu 
i bojiu. 

Talijanska renesansa doba je anarhijskog duha, koji nije više 
vjerovao, a da još ništa nije znao. Ipak nam se čini, da je tada 
život bio lijep, bogat i snažan. 

Talijanski mikrokozam. Dosada Italiju gotovo nismo ni spo¬ 
minjali i to hotimice. U 14. i 15. vijeku Italija je svijet za sebe. 
Mnogi su razlozi, da se ova zemlja razvijala tako rekavši nasamu. 
Prije svega geografski razlozi, koji su u ono doba bili mnogo 
odlučniji nego danas. Premda je Apeninski poluotok bio politički 
rascjepkan, tvorio je ipak neko nutarnje jedinstvo, a taj jedinstveni 
oiganizam bio je prirodnim granicama jasno omeđen od Evrope: 
na sjeveru Alpama, na ostalim stranama morem, dok apeninski 
lanac poput široke hrptenice veže pojedine krajine Italije. I pri¬ 
rodni darovi: plodno tlo, blaga klima, plovne rijeke, lijepe i 
korisne rasline sve to daje ovoj zemlji nešto zajedničko i 
uzdiže je nad većinu ostalih krajeva Evrope. A taj sklad ne brkaju 
razni jezici ili narodnosne opreke. Talijanski je narodni karakter 
jedinstven, a ne možemo ga zamijeniti s kojim drugim: dražesna 
smjesa dobroćudnosti i podmuklosti, živahnosti i lijenosti, smisla 

za formu i neurednosti, lakoumnosti i bogomoljstva, naivnosti i 
lukavštine, površnosti i talenta. Nigdje na svijetu ne ćemo naći 
takovu mješavinu. A nigdje na svijetu nije umjetnost takovo 
prirodno središte života, nigdje nije narod tako glazben, nigdje 
nisu ljudi takovi rođeni glumci, a nigdje nije čitavo mišljenje 
udešeno tako isključivo na oko, temperamenat i maštu. Nijedna 
zemlja nema takovu prošlost ni takav glavni grad, koji je dvaput 
stoljećima bio glava i srce Evrope: najprije po rimskim oezarima, 
onda po rimskim biskupima. I napokon, nijedan narod nema tako 
skladan i raščlanjen jezik, prebogat zvukovima, bogatim i jasnim 
oblicima, mekanim vezama i dražesnom kadencom. Jezik, koji 
bismo mogli nazvati prirodnim pjevanjem. 

Pri tome je Italija bila zapravo uvijek gradski teritorij: od 
etruščanskog vremena do dana današnjega, svi su se odlučni 
događaji zhili u gradu. Rim se zove u staro doba naprosto Urbs: 
grad, a rimska se povijest računa ab Vrbe condita (od osnutka 
Grada), kršćanska se crkva Zapada zove po istome gradu rimskom, 
a za vrijeme renesanse bilo je u Italiji samo gradskih država. 
Kultura Italije oduvijek je intelektualna, uglađena, urbanistička 
kultura, za razliku od sputane, seoske i agrarne kulture ostalih 
zemalja Evrope. A što to znači spomenuli smo u više navrata, 
govoreći u prijašnjem poglavlju o razlici sela i grada. Uz to su 
talijanski gradovi zapravo sami primorski gradovi, pa i onda, ako, 
kao Rim ili Firenca, ne leže na moru. A nigdje se ne razvija onaj 
osebujno slobodni, jasni i pokretljivi duh, značajan po gradsko 
pučanstvo, bogatije, slobodnije i snažnije nego u primorskim 
gradovima. 

Ove duboke srodnosti i dalekosežne sličnosti: jednako podrije¬ 
tlo, zajednički jezik, ista ćud, vjera, tlo i povijest, da ne spominjemo 
ostale životne uslove — sve to ipak nije jednolično, srodnost ne 
rađa uniformnošću. Između Lombarda i Mlečanina, Toskanca i 
Umbrijoa ima velikih i značajnih razlika, koje društveni, umjet¬ 
nički i politički život čine veoma raznobojnim podržavajući plo¬ 
donosno natjecanje. 

„Latinska formacija 66 . U povijesni pojam renesanse unesena 
je velika zbrka, budući da se ovaj naziv primijenio na razne 

kulturne struje, koje nemaju ništa zajedničko, tek što se javljaju 
u isto vrijeme. Govori se o nordijskoj, to jest njemačkoj, engleskoj 
i nizozemskoj renesansi, o francuskoj, pa štaviše i španjolskoj 
renesansi. Ovi nazivi nisu zgodni, no kako siu se udomaćili, ne 
možemo ih prešutjeti, ali ne smijemo nikada zaboraviti, da je to 
puki faqon de parler. U stvari su ostale zemlje samo površno 
primale i prihvatile neka stilska načela talijanske visoke rene¬ 
sanse. To su načela, koja zovemo „klasičnim 44 ili „latinskim 44 , 
a tvore tanki sloj poput kakvog fimisa, kojim je premazan narodni 
karakter ove ili one zemlje. Ovi principi pojavili su se u Italiji 
oko 1450. i vladali ondje oko sto godina; onda idu na put, a oko 
1500. nalazimo ih u Francuskoj, gdje su se najtrajnije smjestili. 
Sablast antike često je posjetila evropski kontinenat tečajem sto¬ 
ljeća, a zapravo je nikada nije sasvim nestalo iz našega vidokruga. 
No u raznim zemljama nije se zadržavala jednako dugo, a svuda 
su je ugledali u drugome obliku. No ono, što se u Italiji razu¬ 
mijeva pod imenom rinascita ograničeno je samo na Italiju, pa 
kad bismo htjeli govoriti kulturno historijski, ne bismo' smjeli 
govoriti ni o kakvoj drugoj renesansi, nego o talijanskoj. Sami 
Talijani jasno to osjećaju. Svijesni su, da predstavljaju cvat kul¬ 
ture i uljudbe, kao nijedan drugi narod na svijetu, pa označuju, 
posve kao stari Grci iz istih razloga, sve inozemce barbarima bilo 
da su Francuzi, Španjolci, Nijemci, Englezi ili Mauri. 

Preporod na sliku i priliku Božju. Na jednom od najpoznatijih 
mjesta svoga „Govora o dostojanstvu čovjeka 44 stavlja Pico della 
Mirandola Bogu ove riječi u usta: „Stavio sam te u svijet — veli 
Bog čovjeku — da bi lakše vidio, što je u njemu. Nisam te stvorio 
da budeš nebesko, a ni zemaljsko biče, ni biće smrtno, a ni 
besmrtno, nego sam te stvorio, da budeš svoj kipar i da sam izdje- 
laš crte svoga lica. Možeš se poniziti do životinje, no slobodnom 
svojom voljom možeš se preporoditi u biće slično Bogu. 44 To je 
očito iskonski smisao renesanse. U toj ideji sadržana je g-olema 
oholost, koja je strana Srednjemu vijeku, silan duhovni polet, 
kojim se odlikuje novo doba. U času, kad se na obzoru javlja ova 
misao, započinje renesansa. Ta misao ispunja već Trecento , a go¬ 
tovo svi talijanski pisci onoga doba, koji iznose historijat pokreta. 

smatraju da Allighieri i Giotto označuju prekretnicu^ veliki poče¬ 
tak. Vašari, prvi povjesničar talijanske umjetnosti, prikazuje sva 
tri stoljeća: Trecento , Quattrocento, Cinquecento , kao cjelinu. 
U svom djelu, koje je izašlo godine 1550., veli, da se Cimabue 
prvi odlikuje novim načinom crtanja i slikanja — „ nuovo modo 
di disegnare e dipignere“. Vašari razlikuje tri odsjeka, parti , ili 
razdoblja, eta , koji se u glavnom poklapaju sa stoljećima. Nakon 
gotskog barbar luka, javljaju se najprije na poprištu toskanski 
majstori, na koje se primjenjuju izrazi: ritrovare , risorgere , rina¬ 
scita , koji inače služe da obilježe visoku renesansu. Izraz rinasci- 
mento nepoznat je Vašari ju, kao i naziv renesansa, koji danas 
vlada u jeziku, ali ga tek 1750. počinje upotrebljavati Voltaire 
i enciklopedisti. A zanimljivo je spomenuti* da do tog rezultata do¬ 
lazi i Burdach, jedan od najnovijih i najkompetentnijih istraživača 
renesanse. Prema Burdachovu shvaćanju, bitna obilježja renesanse 
nalazimo već u doba Bonaventure, Dantea, Pentrarce, Boccaccia, 
Rienzija; nove misli djeluju zatim u 15. stoljeću, da bi se sasvim 
ustalile u 16. stoljeću. Tko isključuje iz renesanse 14. vijek (Tre¬ 
cento) dolazi u protuslovlje s brojnim iskazima i činjenicama. 

Rastanak sa Srednjim vijekom. Sve u svemu, novo se doba 
začelo u Italiji negdje sredinom 14. vijeka. Tada istupa Rienzi, 
„posljednji tribun 44 , sa svojim velikim planom političkog prepo¬ 
roda Rima; tada iznose i primjenjuju svoj program, kako će se 
književno obnoviti starina, Petrarca i Boccaccio; tada započinje 
„nov način crtanja i slikanja 44 , koji se odlikuje intimnim produ- 
hovljivanjem predmeta, te hoće da izrazi ljudska čuvstva i sudbinu 
čovjeka. Smrću Danteovom završen je u Italiji Srednji vijek. 
Njegovo djelo — „Božanstvena komedija 44 — sadrži u sebi čitav 
Srednji vijek, a samo to doba moglo je dati pretpostavke za 
takovo djelo. U „Božanstvenoj komediji' 4 nalazimo čitavo znanje 
toga vremena prikazano u umjetničkoj formi i uzdignuto u sferu 
vjerovanja. Danteovo je djelo u svakom stihu enciklopedija, pro¬ 
povijed i dramski ep. Ovo uzvišeno jedinstvo vjere, spoznaje i 
pjesničkog oblikovanja, moglo je poći za rukom samo sredovječnom 
čovjeku: slučaj „Božanstvene komedije 44 mogao bi se ponoviti tek 
onda, kada se naša kultura promijeni iz temelja. 


63 







Kronologija renesanse. Oni, koji vode računa samo o likovnim 
umjetnostima, prigovaraju shvaćanju, da renesansa počinje tako 
rano. I zaista Giotto i njegovi sljedbenici mogli bi pripasti 
Srednjemu vijeku. Dekorativno-omamentalno obilježje ovih slikar¬ 
skih djela, naivnost i pučko shvaćanje, novelistički elementi, stili¬ 
zacije životinjskog carstva i krajolika, koji tvori pozadinu, zanema¬ 
rivanje lokalne boje, karakter slikovnice, kojim se odlikuje ovo 
slikarstvo* — sve to ima nešto sredovječno. I djelo kao „Triiimf 
smrti 44 (Trionfo della morte), jedna od najpotresnijih figuralnih 
slikari ja, koje su ikada stvorene, podsjeća na Dantea, kojemu je 
i ravnopravna. Stoga većina historika, koji se bave umjetnošću, 
tvrdi, da renesansa počinje tek u 15. vijeku (Quattrocento), štaviše 
u drugoj poli toga stoljeća. 

Neki se pomažu nazivima, kao rana renesansa, predrenesansa, 
proto renesansa i slično. No stvar je veoma jednostavna, ako znamo, 
da je prije renesanse likovnih umjetnosti započela politička i dru¬ 
štvena, a prije svega književna renesansa. Dok su slikari i kipari, 
pa i graditelji, tapali i tražili, nastojeći kako bi se emancipirali od 
svečane gotike, humanisti su izlagali potpuni renesansni program. 

Prednost Italije. Premda novi pokret započinje u Italiji otpri¬ 
like u isto vrijeme kao na Sjeveru, ipak je u Italiji posve drukčije 
primljen. Italija doživljuje nove ideje mnogo svjesnije, bogatije, 
punije. Talijani su pretekli ostalu Evropu za nekoliko generacija, 
U 13. i 14. stoljeću, za vrijeme „inkubacije 44 , dok u ostaloj Evropi 
vlada magloviti sumrak, zasjalo je u Italiji sunce. Gore na Sjeveru 
sve je nekako zakrito i tmurno, nezgrapno i grubo, smušeno i za¬ 
pleteno: ovdje je sve posve drukčije. 

Prije svega udara u oči, da se Italija mnogo prije riješila 
viteštva i feudalizma. Likvidiran je pojam „viteške časti 44 kao i 
kult „gospoje 44 . Ljubav je odsada samo čulni užitak ili viša duševna 
zajednica, ali nikako stvar sentimenta. Na mjesto sredovječnog 
vazala stupa condottiere , koji ne smatra ratovanje romantičnim 
idealom, nego strukom od koje živi. Condottiere dobavlja bitke 
kao cipelar cipele ili slikar portrete, ne obazirući se na osobu 
naručitelja ili njegove nazore. Lične razmirice ne rješavaju se 
zamršenim duelima, nego običnim kavgama, u koliko uvrijeđeni 

ne najmi ubojice. Najradije se pako služi otrovom: tehnika tro 
vanja dovedena je do savršenstva. 0 turnirima misle Talijani kao 
i njihovi preci: smatraju ih pukom predstavom za robove i niže 
slojeve uopće. I ratovi su čisto novčana stvar: tko može najmiti 
dovoljan broj plaćenika, može u svako doba napasti svoje političke 
ili trgovačke suparnike. Samom građaninu ne pada na pamet da 
se lati oružja, ima pametnijeg posla: trgovina, unutrašnja politika, 
znanost, umjetnost, društvenost i drugi životni užici — sve ga to 
potpuno zaokuplja, tako da ne preostaje vremena za vojne vježbe. 
I vatreno oružje najradije se upotrebljava u Italiji. Državno je 
umijeće realistična politika, trijezno odmjerivanje glavnih faktora, 
a podupire je duhovita i podmukla diplomacija, kojom se osobito 
odlikuje Venecija. Svi državni oblici, koji su značajni po novo 
doba, razvijeni su u tadašnjoj Italiji: od krajnje demokratske 
republike, u kojoj suvereni narod vedri i oblači, do plutokracije, 
modernog oblika tiranije, koja prezire vanjske znakove vlasti, da 
bi to sigurnije vladala spletkama, stranačkim računima, blistavim 
mecenatstvom i kapitalom. 

Prvi cvat kapitalizma. Spomenuli smo u prijašnjem poglavlju, 
kako se gospodarski život pod konac Srednjega vijeka stao naglo 
razvijati. Nigdje se to međutim toliko ne opaža kao u velikim 
trgovačkim središtima Italije. Dok je na Sjeveru prijelaz od pri¬ 
rodnog gospodarstva novčanom gospodarstvu izvršen teško i poste¬ 
peno, jer je trebalo svladati svakojake moralne i praktične za¬ 
preke, gornja Italija i Toscana doživljuju prvi cvat kapitalizma. 
Izvršen je čitav niz izuma, koji merkantilni promet znatno olakša¬ 
vaju i oživljuju. Još danas je trgovački govor pun talijanskih 
stručnih izraza, koji podsjećaju na to, da su Lombardi tvorci ovih 
korisnih novotarija. U gospodarskom životu javlja se planska volja, 
predviđanje, sistem. U svojim životnim pravilima, veli Alberti, da 
se svaki trgovac mora brinuti, kako bi zabilježio svaku kupnju i 
svaku prodaju, svaki ugovor, sve što dolazi u trgovinu i što izlazi, 
te mora da ima neprestano pero u ruci — „ sempre avere la penna 
in manno“. Trgovac s perom u ruci posve je nova pojava. 

Velika bankarska kuća Peruzzi u Firenci ima već u 14. vijeku 
sesnaest evropskih podružnica, koje se prostiru od Londona do 

Cipra, a njihove trgovačke veze dopiru štaviše do unutrašnje Azije. 
Forinta, fiorino d’oro, vrijedi na čitavom Zapadu, te je smatraju 
najvrednijim platežnim sredstvom. Uz Firentince, kao Što su 
Peruzzi, treba spomenuti obitelji Cap poni, Rardi, Pitti, Rucellai 
i Strozzi — sve sama imena, koja su djelomice postala besmrtna 
slavnim građevinama. Bajoslovni uspon obitelji Medici počinje 
tek u 15. vijeku, no Medici u najskorije vrijeme postaju prva 
financijska sila u Evropi. Donekle su im ravnopravni samo Pazzi, 
poznati po velikoj uroti godine 1478., kojoj je pao žrtvom Giuliano 
Medici. U Rimu vlada novčarska obitelj Chigi, koja financira 
nekoliko papa; poglavar ove obitelji Agostino Chigi, prijatelj 
Rafaelov i graditelj Farnesine, „trgovac, je u sricanju, ali kralj 
u trošenju 44 . I on dobiva nadimak U Magnifico (Veličanstveni), 
kao i Lorenzo Medici. Uporno trgovačko suparništvo između Mle¬ 
taka i Genove ispunja čitavo razdoblje, te je opće poznato. Srž je 
poslovnog morala (ako se tako smije reći) sticanje kao svrha, 
a ne kao cilj. Sticanje novca kao životni patos, najjači izražaj 
volje za moć. Ništa nije značajnije za gospodarski život Italije, 
nego to, što Židovi vrše veoma sporednu ulogu u tom životu: 
Talijani ih nisu trebali, jer su sami bili dovoljno spretni. 

Renesansni grad. Sve je to u vezi sa razvitkom gradova. Tali¬ 
janski su gradovi toga doba pravi gradovi, a usporedimo li ih sa 
sjevernima, učinit će nam se ovi potonji kao sredovječna sela 
opkoljena bedemima. Dovoljno je usporediti Brugge s Mlecima, 
Koln s Milanom, Liibeck sa Genovom, pa i tadašnji Pariz s Rimom 
ili Firencom, a da nam se učini, kao da smo iz mračnog zakutka 
stupili u prostranu i svijetlu aveniju. U 14. i 15. vijeku ne vodi 
se mnogo računa o vanjštini i komforu privatnih kuća, nego je 
sva pažnja usredotočena na javne zgrade: crkve, vijećnice, gradske 
tržnice, u čemu se očituje još kolektivno osjećanje Srednjega vijeka. 
U Italiji nailazimo na posve drugu pojavu. Ovdje niču palače, 
ville, privatne kapele, koje se takme veličanstvenom raskoši i 
biranim ukusom. Dvorane bogataša ukrašene su dragocjenim slika- 
rijama, njihovi grobovi sjajnim spomenicima, a kao što je kate¬ 
drala najznačajnija građevina sjevernoga grada, tako obilježje 
talijanskom gradu daje palazzo. 

U Italiji su mnogo manje i staleške predrasude. Značajna je 
sama činjenica, da je rod građanskih skorojevića, kao što su Medici, 
mogao dugo vremena vladati najmoćnijim, najkulturnijim i naj¬ 
naprednijim gradom Apeninskog poluotoka, služeći se svojim 
novcem i duhom <u virtuoznom postupku s ljudima. I u drugim 
krajevima Italije stvara se novo plemstvo, koje se osniva na 
talentu, kao milanski Sforze, rod kondotjera. U Crkvenoj državi 
mogao je svaki čovjek, koji je imao dovoljno energije i pameti, 
postati vojvoda ili kardinal. Pa i u Mlecima, razmjerno najaristo- 
kratskijoj zajednici, sastavljen je patricijat od obogaćenih kra¬ 
mara. No svi ti vlastodršci imali su i vanredno mnogo unutrašnje 
noblese. Bila im je rekao bi prirođena sposobnost da vladaju. 

Nije u njih bilo mnogo prave ljudske veličine, ali neisporedivo 
mnogo grandece. 

Komfor. Ta se grandezza pokazuje u svemu: u ukrasu i udob¬ 
nosti svakidašnjeg života, u svakoj vrsti dekoracije i pribora. 
Životni okvir nije samo bogatiji, nego i finiji: nikakav talmi, sve 
je organski na svom mjestu, sve je samo po sebi razumljivo, 
umjereno, skladno. Otmjena stambena zgrada nemoguća je bez 
prostranih svijetlih prostorija, visokih prozora, dragocjenih sagova, 
tapeta od pozlaćene kože ili svile, pokućstva od plemenitog drva, 
dragocjenih slika u umjetnički izdjelanim okvirima, mramornih 
kamina i ornamentiranih stropova, majolika, bronza i radova od 
slonove kosti, kristalnog suda, finoga platna i sjajnih istočnjačkih 
veziva. K tome valja zamisliti široku popločenu cestu, koju oži- 
vljuju brojni dvoprezi. Najveća je radost Talijana, gradskog sta¬ 
novnika, villa na ladanju sa svojim ,,spiljama“, vodoskocima, 
gredicama i drvoredima. Toga nema na Sjeveru: njemački se 
građanin zadovoljava „vrtnom sjenicom“, u kojoj drži kokoši, sadi 
povrće ili provodi nekoliko večernjih sati. Treba spomenuti i 
toaletnu umjetnost tadašnje Italije, renesansnu kozmetiku sa šmin- 
kama, kozmetskim vodicama i parfemima, sredstvima za kosu, 
koafirama — čime je ono doba nadmašilo, štaviše, i naše dane! 

mjetmčka gastronomija. I gastronomska umjetnost na višem 
je stepenu negoli u ostalim krajevima Evrope. Nije toliko kuli- 
nama ko,iJcc> umjetnička. Dekorativna igra, koja se više brine za 

oko negoli za okus. Godine 1476. priređuje firentinac Benedetto 
Salutati u Napulju gozbu, a kao predjelo dobiva svaki gost malenu 
zdjelu sa pozlaćenim kolačima od koštica pinije i vrčić od majo¬ 
like, u kojemu se nalazi neko mliječno piće; zatim slijedi želatina 
od puranovih prsa, ukrašena grbovima i heraldičkim geslima, dok 
zdjela najotmjenijega gosta ima u sredini fontanu, iz koje teče 
oranžada; slijede razne vrste mesa: divljač, teletina, pilići, butina, 
fazani, a k tome se servira velika srebrna zdjela s poklopcem: 
dižući poklopac izlijetaju brojne male ptice, a vanredno prirodni 
paunovi šire svoje repove, dok u kljunovima nose upaljene miro¬ 
dije ... Na koncu se svakome gostu pruža namirisana voda, kojom 
će oprati ruke, a na stolu se gomila zeleno granje prožeto drago¬ 
cjenim esencijama, tako da se miomiris širi čitavom dvoranom. 
Usporedimo li ovaj souper sa sredovječnim banketima, koje smo 
spomenuli u prošlome poglavlju, učinit će nam se kao da smo 
sa seoske svadbe došli na dvor. Kod druge jedne svečanosti, koju 
je Lorenzo Strozzi priredio u Rimu, odvedeni su gosti najprije u 
zamračenu dvoranu drapiranu crnom tkaninom: na zidovima su 
visjele mrtvačke glave, dok su u kutovima stajali sablasno ilumi¬ 
nirani kosturi. U sredini dvorane nalazio se stol presvučen crno, 
a na njemu dvije lubanje i četiri velike kosti. Sluga je pridigao 
lubanje, a pod njima su gosti ugledali svježe pečene fazane. Kad 
su se gosti oporavili od neprijatnog dojma, otvorila su se dvokrilna 
vrata, a uzvanicima se ukazala blistava dvorana, drapirana kao 
zvjezdano nebo. 

Spomenuti Chigi priredio je u Rimu banket, kojom su prilikom 
svi zlatni i srebrni predmeti, koji su poslužili pri stolu, bačeni u 
Tibar. To se doimlje nekako rusko-slavenski, ali je prosta kome¬ 
dija: slavni je novčar dao razapeti mreže na obali rijeke, tako da 
su sve dragocjenosti lako izvučene napolje. 

Iz svih tih izvještaja (i iz mnogih drugih) jasno proizlazi, da 
kod banketa jelo nije bilo glavno. 

Nove ličnosti. Dok se na Sjeveru ovo doba ne odlikuje istaknu¬ 
tim ličnostima, u Italiji se može reći, da sve vrvi od pojedinaca. 
Te se markantne ličnosti javljaju posvuda: srećemo ih na pla- 
ketama, portretima, grobnim kipovima i spomen-medaljama, nala- 

zimo ib u životopisima, pismima, govorima i spomenicama, u poli¬ 
tici, filozofiji, umjetnosti i društvenom život. Dovoljno je pogledati 
medalje Medicija, ili portrete dvaju papa, koje je slikao Rafael. 
Jedna je silna ličnost, koja odiše snagom, Julije II., II Pontefice 
terribile, luetik, sodomit, general i despot, za kojega je netko rekao, 
da je silom htio provaliti u nebo, kada ga nasu htjeli unutra 
pustiti. Ni skim se nije slagao, sa svim je susjedima ratovao, 
jašio bi u kiši taneta, htio osvojiti Carigrad i Jerusalim, srušio 
staru baziliku Sv. Petra, jer mu se nije svidjela, i potvrdio sveča- 
nosni program za rimski karneval, ne zaboravljajući ni potanke 
odredbe za svoj pogreb. Na samrtnoj postelji okusio je osam 
različitih vrsta vina, a bio je jedini papa, koji blago, što ga je 
nagomilao, nije ostavio pohlepnom nepotu, nego svome naslje¬ 
dniku. Jedini mogućnik onoga doba, koji je spoznao veličinu 
Michelangelovu. To je Julije II. A uz njega eto Leon X., II papa 
Lione: kratkovidan, kratkovrat, debeo, vječno oznojen i zaduhan, 
teško tijelo, koje se jedva pomiče, oslonjeno na dvojicu slugu. 
Letargično pospan, te bi rado zadrijemao slušajući predavanja i 
đispute svojih humanista, ali prijatelj glupih šala i pustih parada. 
Neki voyeur , kojemu je najveći užitak, kad njegova dvorska 
luda guta goleme količine jaja i fazana. Silni je rasipnik, koji bi — 
kako rekoše — prodao i Rim, i Krista i sebe samoga, a kad je 
umro nije dostajalo ni da se plate svijeće za njegov pogreb. Ipak 
je vlada Leona X. „zlatno doba 64 , jer je Rim u to vrijeme centar 
evropske kulture, a plaćeni humanisti slave velikog dobrotvora, 
premda je kulturni cvat nastao i mimo pape i protiv njega. 

Rađanje bulvarske štampe. Kako su humanisti proslavili Lea X., 
premda to nije zaslužio, tako su proslavili, prešutjeli ili upro¬ 
pastili razne druge pojave. Javljaju se počeci bulvarske štampe. 
Humanisti su uza sve svoje zasluge za dizanje opće prosvjete i 
specijalnih istraživanja grčko-rimske kulture, prava moralna kuga. 
Postupajući nevjerojatno drsko, bez ikakovih skrupula, hvaleći bez 
mjere sebe same i žonglirajući riječima i idejama, bez ikakova 
obzira u polemici — humanisti postizavaju svoj uspjeh. Taj je 
uspjeh golem, ali se ne smije zaboraviti, da je često postignut 
najsramotnijim metodama: iskrivljavanjem činjenica, podlim 

sumnjičenjem, zadiranjem u privatni život, opasnim iznuđivanjem 
i t. d. Jedino im se mora priznati, da su gotovo svi bili zaista 
obrazovani i da su se zaista oduševljavali antikom, pa im uza 
svu pokvarenost ne možemo poreći i neke idealne pobude. 

Bilo je, istina, među njima i neporočnih ličnosti, no to su 
iznimke. Pa i ti, neporočni, razvili su u svom poslu toliku energiju, 
toliku dovitljivost, da im se potomstvo mora diviti. Dva su među 
njima postali neumrli, a to je spomenuti Vašari i Aretino. Vašari 
je vršio diktaturu, kakovu nije poslije njega vršio nijedan recen¬ 
zent. I on se bavio umjetničkim radom, ali su mu djela osrednja. 
Osim toga bavio se i poslovima umjetničkog agenta. I čovjek 
neslomiva karaktera kao Michelangelo znao je, što duguje Vasariju: 
primajući jedno njegovo djelo odgovara laskavim sonetom, premda 
znamo, da mu nije išlo od srca. Svi, koji bi se usudili oponirati 
Vasariju, ili ga ne bi stavljali među najveće umjetnike onoga 
vremena, osjetili su njegovu osvetljivu ćud i nepravednost. Mnoge 
je umjetnike naprosto onemogućio. 

Božanski Aretino . Još je opasniji bio Pietro Aretino, otac mo¬ 
derne publicistike, za koga je narod s pravom govorio, da je 
zlopogleđa. Od Karla V. i Franje I. primao je stalnu novčanu 
pomoć, premda su oba vladara bili nepomirljivi protivnici. Pomoć 
je primao i od drugih mogućnika: kralja engleskog, ugarskog, 
portugiskog, pa i od mnogih manjih knezova. I sam sultan poslao 
mu je jednu lijepu robinju. Bio je vanredno vješt u iznuđivanju. 
Dovoljan je primjer njegov odnos s Michelangelom. Jednom je 
napisao Michelangelu pismo, u kojem se divi njegovoj umjetnosti, 
ali ne zaboravlja spretno istaknuti'svoju moć i silu. Pred njim 
strepe i sami kraljevi, ali što to znači! Kraljeva ima dosta, ali je 
na svijetu jedan jedini Michelangelo. . . Stoga ga moli da mu 
daruje kakav crtež. Michelangelo se odazivlje toj molbi, no čini 
se, da dar nije zadovoljio Aretinca. Nakon što su daljnje opomene 
ostale bez odgovora, šalje Michelangelu izrazito iznudivačko pismo, 
u kojemu mu prigovara, da je svojim djelom „Posljednji sud ' 
u Sikstinskoj kapeli povrijedio osjećaj stida. Uz to mu prigovara, 
da se povodi za Rafaelom, da nije izvršio obveze prema pokojnom 
papi Juliju II., da je nepošten čovjek, kradljivac, a svoju poslanicu 

zaključuje denuncijacijom, da je bezvjerac i roni krokodilske suze 
zbog zabluda, koje — veli — nagrđuju umjetnički genij Michel- 
angeLov. Ako ste vi božanski (divino, Aretino piše rastavljeno: 
di vino), nisam ni ja od vode (delVacqua)“ 

Aretino se pobrinuo da se to pismo proširi Italijom, a bilo 
kako mu drago, njime je izvanredno mnogo naškodio velikom 
umjetniku. 

Međutim ne valja zaboraviti, da su renesansni karakteri za 
naše shvaćanje veoma složeni i protuslovni. Isti taj Aretino, koji 
bi „po potrebi službe 44 vršio najgore prljavštine, bio je inače 
čovjek ljubezan i uslužan, prijatelj djece i životinja, neumoran 
dobrotvor i gostoprimac, podupirao bi bolesnike, oslobađao utam¬ 
ničene i darivao svakoga prosjaka. „II banchiere delta miseri- 
cordia 44 (bankar milosrđa), prozvao ga je jedan prijatelj. Sve je 
radio naveliko, te mu uza svu moralnu pokvarenost ne možemo 
odreći neku eleganciju. Pogledajmo samo portret, što ga je naslikao 
njegov prijatelj Tizian: na toj slici ima nešto imperatorsko, nešto 
gospodsko i snažno. 

La Grande Putana. Na to podsjećaju i riječi, kojima je Fran- 
cesco Sforza popratio gradnju milanskog slavoluka: „To je kra¬ 
ljevsko praznovjerje — rekao je on — ja sam pako Sforza 44 . 

I žena se budi novom životu; potpuno je jednaka muškarcu, 
ne samo društveno, nego i obrazovanoŠću. I kao uvijek u doba 
emancipacije, najvažnije mjesto zaprema žena, koja je potpuno 
„emancipirana 44 , zvali je velikom kokotom ili talijanski Grande 
putana. Ona potpuno vlada društvenim životom. Jedna od tih 
žena, koja se — značajnog Ii imena — zvala Imperia, a vodila 
kraljevsko kućanstvo, čitala latinski i grčki, a Rafael ju je portre¬ 
tirao kao Sapfu — postala je nakon svoje rane smrti gotovo 
legendarnom ličnošću. Neki pjesnik onoga doba pjeva: „Dva su 
božanstva obdarila Rim velikim darom: Mars je dao Imperij, 
a Venera Imperiju 44 . 

Uuomo universale. Življi duševni život obnovio je i sveučilišta. 
Slušači dolaze iz svih krajeva Evrope: u Bologni i Padovi najviše 
se studira pravo, a u Salernu medicina. Spomenuta sveučilišta 
glasovita su na cijelom kontinentu; u Italiji se studira, kao što 

se prije studiralo u Parizu i kao što će se kasnije studirati u 
Njemačkoj. No treba istaknuti, da je glavna odlika talijanskoga 
duhovnog života, odlika, koja mu daje osobiti sjaj i bogatstvo, 
upravo pomanjkanje specijalista, kako ih danas shvaćamo. Svaka 
je istaknutija ličnost univerzitet za sebe, a može se reći i mnogo 
više od univerziteta. Tadašnji su ljudi dovoljno zreli da budu 
majstori u raznim strukama, ali nisu još dovoljno stari, da bi 
povjerovali, da život dostaje samo za jednu jedinu struku. 
Ideal renesanse nije stručnjak, nego univerzalan čovjek. Istaknuti 
su humanisti, filolozi i povjesničari, teolozi i pravnici, astronomi 
i liječnici — a sve u jednoj osobi. Gotovo svi veliki umjetnici, 
pa i mnogi manji, bili su istodobno slikari, kipari i arhitekti, 
a često i daroviti pjesnici i glazbenici, vrijedni naučenjaci i 
spremni diplomati. Tada se jednome čovjeku, koji se istakao 
javnim radom, ne bi prilijepila etiketa, kao u naše dane; etiketa, 
koja unaprijed određuje, što je i što može da postane, te će se 
svatko zgražati, ako taj čovjek učini nešto drugo. Prosječni nauče- 
njak znade dandanas samo jednu stvar, dok je na svim drugim 
područjima bespomoćan i naivan kao malo dijete ili nepismen 
čovjek. A bit je pravog umjetnika, da bude pristupačan svim 
dojmovima, da shvati i proživi sve oblike života, da imade enciklo¬ 
pedijsku dušu. U doba stvaralačke kulture, svi su daroviti ljudi 
izvanredno mnogostrani. U Grčkoj je čovjek, koji je htio nešto da 
znači, morao biti govornik i glazbenik, vojskovođa i rvač. Darovitost 
(tal. virtii) kako je shvaća renesansa, isto je što i mnogostranost. 

Renesansna publika. Treba znati i to, da su tadašnji umjetnici 
imali neisporedivu publiku. Možda je takvo općinstvo postojalo 
još u staroj Ateni. Čitav je život onoga doba obavit nekom aurom 
genijalnosti, napetom atmosferom, koja je svakog produktivnog 
čovjeka morala poticati na najveća djela. Nama je kazalište slika, 
roman, koncerat. . . umjetnički užitak ugodni pridodatak životu, 
nešto što volimo, ali ne cijenimo više od komfora, luksusa, koji se 
osniva na preobilju. U Ateni i Firenci umjetnički je život funkcija 
čovjekova. Talijanski karneval, povorke, igre i svečanosti, nisu 
samo pučka zabava ili razbibriga zasićenog društva, nego važni 
životni događaji, u kojima svatko aktivno sudjeluje. 

Priča se, da je umjetnik osamljen, da stvara daleko od ljudskog 
društva, a u stvaranju ga vodi samo njegov unutrašnji genij, bez 
obzira na vanjski uspjeh i odjek. To je posvema krivo. Umjetnik 
ne stvara iz sebe, nego iz svoga vremena. Razumijevanje suvreme¬ 
nika, živa reakcija na njegovo stvaranje, izvor je njegove snage: 
tek jeka mu kazuje, da je progovorio! Ima umjetnika, koji su zle 
sreće, te se rode „postumno 44 , kako bi rekao Nietzsche. Ne mogu 
se razviti, jer žive u nepodesnoj okolini, koja im ne da dovoljno 
pobuda za stvaranje. Prednost je romanskih naroda, da tvore van- 
redno povoljnu klimu za genijalne pojedince, te se može reći, 
da stvaraju takove pojedince i onda, kada ih nemaju. U romanskih 
naroda veliki je čovjek samo pojačani izražaj čitave zajednice. 
Goethe je rekao, da je Voltaire Francuska, a isto bi se moglo kazati 
da je Calderon Španjolska. U germanskim zemljama doimlje se 
genij kao zagonetna iznimka, živi prosvjed, sretni slučaj: za sebe 
Goethe zacijelo ne bi mogao reći da je Njemačka! No govoreći o 
brojnim istaknutim ličnostima, koje se javljaju za vrijeme talijan¬ 
ske renesanse, ne može se kazati, da nisu punokrvni Talijani, koji 
se od mase razlikuju samo time, što jasno i sjajno izriču i prikazuju 
ono, što gomila nejasno osjeća ili ne može kazati. U razmjerno 
malenim središtima postojala je potrebna napetost, intimnost, 
duševna gustoća, koja tvori važnu pretpostavku za stvaraoca. Svaka 
od ovih gradskih republika bila je svijet za sebe, vječno uzbiban 
i uzbuđen mikrokozam. Kao u košnici broj živih individua, koji 
su nagruvani na tijesnom prostoru, podiže joj temperaturu i stvara 
povoljnu atmosferu za umjetničko djelovanje. I poroke i strasti, 
koje su se ovdje očitovale, možemo smatrati životnim i umjetničkim 
pobudama. 

Politička rastrganost Italije. Često se čuju jadikovke, kako je 
tadašnja Italija bila „politički rastrgana 44 . I zaista, ako stvari 
motrimo sa stanovišta nacionalne politike, moramo priznati da 
situacija nije povoljna. U Milanu vladaju Sforze, u Firenzi Medici, 
u Mantovi Gonzage, u Ferrari Este, u crkvenoj državi pape, u Na¬ 
pulju Aragonci, a k tomu valja pribrojiti i obje pomorske repu¬ 
blike: Mletke i Genovu, te brojne manje državice. Sve su se te 
orzave i državice međusobno pobijale, ili oružjem ili diplomatskim 

intrigama, a iznutra su bile rascjepkane u brojne stranke. No 
rijetka je pojava u povijesti, da jačanje nacionalnog duha i veća 
politička moć stvara kulturne vrednote. Ni Grci Periklova doba, 
ni Nijemci pod konac 18. vijeka nisu živjeli u jedinstvenoj nacio¬ 
nalnoj državi, dok su Rimljani neko vrijeme vladali cijelim 
poznatim svijetom, a da im nije uspjelo stvoriti originalnu umjet¬ 
nost i znanost, nego su se morali zadovoljiti epigonskim diletan¬ 
tizmom. Nakon 1870. Njemačka postizava svoje jedinstvo i van- 
redno jača svoju političku i gospodarsku moć, a taj napredak 
nipošto ne uvjetuje kulturno stvaranje, nego je naprotiv spomenuta 
epoha jedna od najjadnijih u povijesti njemačke književnosti i 
umjetnosti, dok pobijeđena Francuska stvara neslućena remek- 
đjela na području slikarstva i romana. 

Osim toga treba znati da je intimnost, pravi istinski saobraćaj 
među ljudima, moguć samo u manjem skupu. Državna tvorba ne 
smije biti prevelika, ako se hoće podržavati osobni neki odnos 
između glavnih ličnosti i čitavoga naroda. Život talijanske rene¬ 
sanse ima — uza sve svoje zablude — ljudski karakter, dok je 
današnji naš život potpuno nepregledan i mehaničan, što će reći 
bez duše. Gradska je država realnost, kao što je realnost sredo¬ 
vječni burg, autonoman gradić ili selo, dok je svjetsko carstvo 
apstraktan pojam. Rimljani su dotjerali do imperijalizma, jer 
nisu bili tako daroviti kao Grci. Najveće duhovne pobude proizašle 
su iz sićušnih država kao što je Atena, Firenca ili Weimar. 

Povratak starini . Rekli smo, da je osnovna misao renesanse 
spoznaja čovjekova, da je Bogu slično stvorenje, obdareno stvara¬ 
lačkom snagom; da je sam neka vrst boga: prastara prometejska 
misao. A formula, kojom se ova spoznaja izrazila, glasi: povratak 
starini. Kako i zašto? Kako da narod u času, kad stvara nešto 
novo, hoće da oponaša i uskrsne staru i propalu kulturu? 

Da bismo odgovorili na to pitanje, moramo prije svega reći 
da je takvih „renesansa 46 , što će reći pokušaja da se nadoveže na 
antiku i primi, odnosno prekuha grčko-rimska prosvjeta, bilo u 
evropskoj povijesti više. Takovi se pokušaji javljaju, štaviše, u 
određenim razmacima, te poprimaju obilježje biološkog zakona. Već 
je aleksandrinizam bio u suštini renesansa, jer se svijesno vraćao 

književnim tradicijama klasičnog doba. Čitavo je rimsko pjesništvo 
ponavljanje grčkih oblika, zapravo prevodilačka literatura, dok 
je Srednji vijek zabilježio dvije renesanse: karolinšku i otonsku. 

Nadalje treba znati, da talijanska renesansa nije u mnogočem 
ništa drugo, negoli nastavak domaće povijesti. Duhovna veza sa 
klasičnom starinom nije nikada bila posve prekinuta, ostaci rim¬ 
skoga graditeljstva i rimskoga kiparstva nisu nikada posve nestali 
sa lica zemlje, a narodni karakter, ma kako se mijenjao zbog 
priliva strane krvi i novih kulturnih utjecaja, ipak je u biti onaj, 
koji se javlja već u starome Rimu. 

Konačno se čitav problem znatno pojednostavnjuje, ako ustvr¬ 
dimo, da talijanska renesansa nije zapravo nikakav preporod, nego 
nešto posve nova: talijanska renesansa veoma se malo oslanja na 
antiku i to redovno u nebitnim svojim manifestacijama. Povratak 
starini nije drugo no zgodna krilatica, kao povratak prirodi u 
18. vijeku. Suvremenici Petrarce nisu se vratili antiki, kao što 
se suvremenici Rousseauovi nisu vratili prirodi. 

Petrarca. Petrarca je prvi veliki propagator antike. Neumorno 
je tragao za starim rukopisima, sabirao ih, prepisivao i kolacio- 
nirao, te je među ostalim otkrio i više pisama i govora Ciceronovih. 
No od čitave antikne književnosti priznaje samo Cicerona, kojega 
smatra vrhuncem mudrosti i jezičnog umijeća. Petrarca je doduše 
posjedovao jedan grčki primjerak Homera, ali nije razumio ni 
jedne riječi. No pisao je prve ljubavne pjesme na talijanskom 
jeziku, stvorio oblik soneta, koji je od tada najomiljelija forma 
talijanskih pjesnika i čitatelja, a što je najvažnije, Petrarca je 
prvi književnik onoga doba, koji moderno osjeća. On je pjesnik 
melankolije (koja je potpuno nepoznata antiknom čovjeku), tvorac 
sentimentalno-pikantnih ispovijesti u stilu Rousseauovu, otkriva 
divlju romantiku prirode i rado planinari, što starima nije padalo 
na pamet. Osim toga je potpuno kršćanski orijentiran. Isus Krist 
draži mu je od Platona, Aristotela, pa i samoga Cicerona, a za 
Sveto Pismo veli. da sadrži možda manje cvijeća, ali kudikamo 
više plodova, negoli svjetovni spisi. 

Neki od Petrarcinih suvremenika smatrali su ga šupljim kome¬ 
dijašem, koji — poput svog velikog uzora — umije mnogo i 

kićeno govoriti, da ništa ne kaže. I njegova glasovita lirika ima 
nešto namješteno, na silu efektno: život i pjesničko stvaranje 
Petrarcino nipošto se ne poklapa, jer dok je pisao žarke stihove 
svojoj jedinoj Lauri, podržavao je čitav niz drugih veza; zanosi 
se jednostavnošću, bukolikom, bježi od svijeta, a neprestano se 
trudi kako će se domoći prebende; veli da prezire slavu, a brine 
se i te kako za reklamu. Petrarca je složena priroda, u kojoj se 
isprepliće fanatična potreba za iskrenošću i junačka želja za spo¬ 
znajom samoga sebe sa raznim manama, pogreškama i nedoslje¬ 
dnostima. 

Tobožnja renesansa i Cinquecento. Kod Boccaccia je studij 
klasične starine posve površan, premda je Boccaccio drugi veliki 
preporoditelj antike. Preuzeo je orijentaciju svoga učitelja Pe- 
trarce, jer je to bila velika moda. Kušao je naučiti grčki, ali nije 
pravo napredovao, tek što mu je uspjelo potaknuti jedan Homerov 
prijevod na latinski, koji je ispao veoma jadno. Potomstvo je 
pravedno postupalo sačuvavši njegovo ime obzirom na ljupke i 
skliske pričice njegova ,,Dekamerona“. I oba glavna humanista 
15. vijeka: Enea Silvio (kasniji papa Pio II.) i Poggio, nisu bili 
skloni naziranjima antike: jedan zove Aleksandra Velikog prokletim 
razbojnikom, a Rimljane pokorom svijeta. A jedan i drugi složni su 
u tome, da u Starome vijeku nije bilo prave pobožnosti, vjernosti 
i čovječnosti. Grčki se učilo samo u Firenci na platonskoj aka¬ 
demiji, koju je osnovao Cosimo Medici. Najvažniji je član akade¬ 
mije Vasilio Ficino, izvrsni prevodilac Platona, ali i Plotina. 
kojega stavlja u isti red sa klasičnim grčkim filozofom, te uzima 
za uzor svoje filozofije, što je također značajno, budući da su 
novoplatonici svojom istočnjačkom mistikom daleko odmakli od 
antike. S klasičnim tekstovima humanisti postupaju po miloj volji: 
prerađuju ih, ispravljaju, nadopunjuju, a suvremene pisce pro¬ 
glasu ju bez ikakovih skrupula Grcima ili Rimljanima. Prvi je 
Laurencije Valla stao znanstveno proučavati stare jezike; on je i 
prvi prosvjedovao protiv obožavanja Cicerona, a svojim je spisom 
,,De elegantiis“ dokazao, da nijedan od suvremenika ne zna dobro 
latinski. Pokušaj da se antikne forme života obnove i ožive, pro¬ 
glasio je Valla glupošću. I Pico della Mirandola, jedan od naj¬ 

većih duhova renesanse, opominje suvremenike neka odviše ne 
slave klasičnu starinu. A koncem 15. vijeka javlja se pod Savona- 
rolom silna reakcija, posljednji herojski pokušaj, da se uguši novi 
duh i uspostavi vlast gotike. Na lomačama, koje je podigao veliki 
propovjednik i esteta, spaljivana su uz ostale ..zemaljske taštine 
djela klasičnih pisaca i djela humanista. Cijeli je pokret samo 
intermezzo , no taj je intermezzo zahvatio najšire krugove i veoma 
snažno djelovao. Dao je svoje obilježje slikarstvu, pjesništvu i 
filozofiji, a neke je vrijedne umjetnike potpuno preobrazio, te su 
mondeni majstori vedre salonske umjetnosti i himni jski slavitelji 
životne radosti postali turobni mislioci i strogi askete. 

Početkom 16. vijeka humanisti su toliko dozlogrdili čitavome 
svijetu svojom pedanterijom, taštinom, reklamom, nametijivošću 
i korupcijom, kao i jalovom prazninom svojih spisa i govora, 
da se čitav svijet od njih odvraća. 

Iz svega toga proizlazi da je talijanska renesansa bila gotovo 
isključivo latinska; da se dugo vremena proteže samo na knji¬ 
ževnost; da je književno primanje pretežno teorijsko, akademsko 
i da konačno od antike nisu preuzeti osnovni elementi, nego 
većinom ono, što u neku ruku priprema put kršćanstvu. „Poganska 4 
je renesansa bila samo u pojedinim svojim predstavnicima, a i 
tu samo u negativnom smislu; pozitivne crte starorimske vjere i 
naziranja očituju se u djetinjastim i površnim gestama. 

Obuhvatna životna moć bio je klasicizam samo prvih desetljeća 
16. vijeka (Cinquecento): kratki međučin gotike i baroka. U gradi¬ 
teljstvu i kod pojedinih slikara, kao što je Maderna ili Signorelli, 
javlja se već prije, dok u 16. vijeku postaje nečim općenitim, 
gotovo fiksnom idejom. Veliko je geslo kontura: plastika potiskuje 
slikarstvo. Ohola jednostavnost, kojom se odlikuju zgrade prošloga 
vijeka, treba da zavlada svim područjima. No ono, što je stvoreno 
po milosti Božjoj od velikih umjetnika, postaje u rukama epigona 
nešto naduto, samodopadno, dvorjaničko i dosadno. Starorimski 
empire , koji odgovara duhu velikih skorojevića onoga doba, postaje 
isključivom modom, najvišim idealom. 

U 16. vijeku počinje i prevelik utjecaj Vitruvija: njegov udžbe¬ 
nik vrijedi kao jedini kanon za sve graditelje. 

A što je na koncu preuzeto od antike? Ruševine i torzi djeluju 
u ograničenoj mjeri, antikno slikarstvo uopće nije poznato, najpo¬ 
znatiji su neki pjesnici, retori i teoretici. Graditeljstvo preuzima 
od antike nekoliko kolumna i krovnih profila, lukova i kasetirane 
stropove, medalje i girlande, književnost neke fraze i metafore, 
latinska imena i poganske alegorije — sve same stvari, koje nisu 
bitne. A nije bitno ni to, ako se papu zove Pontifex Maximus 
(Vrhovni svećenik), kardinale senatorima, gradske oblasti konzu¬ 
lima i pretorima, a redovnice Virgines vestales (Djevice vestalke). 
Jedan je pjesnik, štaviše, dovoljno glup da pjeva: „0 sommo Giove 
per noi crocifisso“ (0 uzvišeni Jupitru, koji si za nas razapet), 
a drugi stavlja vječno svijetlo pod poprsje Platonovo. 

Stiliziranje. I tako se može reći da tako zvana visoka renesansa 
(njem. Hochrenaissance) označuje najnižu točku renesansnog po¬ 
kreta. Ipak se ne može poreći, da se ovo razdoblje ne odlikuje 
stanovitom veličinom. Sve životne manifestacije prožete su veličan¬ 
stvenim nastojanjem za stilizacijom. Treba stilizirati čitav život 
davši mu uzvišen karakter, sjaj i veličanstvo. Ovaj se karakter 
svijesno suprotstavlja prirodi, koja je „vulgarna 44 , bez stila. Život 
treba da bude dostojanstven, savršena oblika, dekorativno ukusan, 
usklađen i brižno drapiran. Govoreći o prilikama u sjevernoj 
Evropi, spomenuli smo kostim kao najznačajniju manifestaciju 
vremena. Isto se može reći za Jug, ali u obratnom smislu. Ovdje 
se izbjegavaju šarene boje i bizarni oblici; osnovni ton daje 
snažna linija, ono, što skladno pada i leprša. Ženski ideal traži 
ženu jakih bokova, bujnih grudi i snažnih udova. Žena se odijeva 
u teške svečane tkanine, kao što je baršun, svila ili brokat, nosi 
duge povlake i široke nadute rukave, zaodijeva se prostranim man¬ 
tijama i nosi visoke frizure, ne samo od umjetne kose, nego i djelo¬ 
mice od bijele ili žute svile. Modna je boja veličanstveno zlatno 
žutilo, a dame se trude svim mogućim sredstvima, pa i dugotrajnim 
sunčanjem, kako bi im kosa postala svijetla. Svaka žena mora da 
bude nalik na Junonu, svaki čovjek da bude dostojanstven poput 
Jupitra. Tako opet dolazi u modu impozantna brada, a dječačka 
vanjština nimalo se ne cijeni, kao ni djevojačka. Ovo doba cijeni 
samo zreloga muškarca i potpunu rascvalu ženu s neznatnom 

muškaračkom natruhom. Za otmjenu mušku odjeću propisane su 
tamne nenapadne boje. Žene nose teške haljine (suknja teži više 
puta i nekoliko funti), nastoje se pojačati bokovi, a steznik pritište 
grudi prema gore, da bi se činile veće. Cipele imaju izvanredno 
debele potplate, te su nalik na kotume. Dok hoda, stoji ili sjedi, 
čovjek onoga doba nastoji da bude nehajno otmjen i dostojanstven: 
gravita riposata (odmoreno dostojanstvo), modno je geslo. Čitav 
je život otmjeno primanje, reprezentativna svečanost, društvena 
scena velikoga stila, u kojoj sudjeluju ljudi disciplinirani, školo¬ 
vani, impozantni. 

Osnovna je crta visoke renesanse krajnji racionalizam, koji će 
doskora iz Italije prijeći u Francusku i ondje se stalno nastaniti. 
Michelet veli, da je renesansa pomirenje umjetnosti i razuma 
(L’art et la raison reconcilies , voila la renaissance), a ta formula 
sve kazuje. Renesansa hoće da svijet raspodijeli, uredi, artikulira, 
„ učini preglednim. Hoće da shvati bitak, da ga organizira, podredi 
stanovitim gledištima, kako bismo se uvijek mogli sigurno i lako 
orijentirati. Na svim područjima vrhovni je zakon proporcija, 
metrum, a najvredniji rezultati postignuti su ritmičkim raščlanji¬ 
vanjem i skladnim linijama renesansnih zgrada. I u pokućstvu, 
ornamentici, vrtnoj arhitekturi vlada isto matematičko-muzikalno 
načelo. Svi su umjetnici onoga doba nenadmašivi majstori kom¬ 
pozicije. 

Doba sofista. Talijanska renesansa veoma je nalik na Periklovo 
doba, koje bismo zapravo morali zvati dobom sofista. A Pelopo- 
neski rat, atenska demokracija, atička komedija — sve su to sofi- 
stičke pojave. Pri tom ne smijemo sofistiku shvaćati kao Platon, 
kojemu je to pogrdni naziv. Obilježje je sofistike logika, koja sve 
„očišćuje 64 : umjetnost, nazor na svijet, društveno uređenje. Poli¬ 
tičke prilike u Periklovoj Ateni veoma su slične onima u međici- 
jevskoj Firenci. To vrijedi i za vanjsku politiku i za prilike u poje¬ 
dinoj državnoj (gradskoj) zajednici. Sudbina Fidije i Sokrata 
slična je sudbini Dantea ili Savonarole. Pa i važna uloga hetera 
u duhovnom i društvenom životu, umjetničko i socijalno značenje 
homoseksualnosti, zajednička su obilježja Periklove Atene i Firenoe 
u doba renesanse. A što je najznačajnije, jedna i druga perioda 

veoma će brzo ocvasti: u naponu snage, na vrhuncu, svršavaju 
obje samoubijstvom. Ono, što je Plutarh rekao o Atenjanima 
5. stoljeća prije Krista, vrijedi i za Talijane renesanse: i oni su 
bili izvanredno veliki u dobru i u zlu kao što atičko tlo daje 
najslađi med, a na njemu raste i najotrovnija kukuta. 

Humanistu Humanisti se dakako poklapaju sa sofistima. Do¬ 
voljno je, ako se sjetimo njihove taštine i reklamnog duha, njihove 
istančane dijalektike i strastvenog polemiziranja, koje nerijetko 
vodi do tučnjave, a ponekad i do umorstva; njihov racionalizam 
i kriticizam, ćudoredni subjektivizam, koji čovjeka čini „mjerom 
stvari“, njihov vjerski skepticizam, koji dopire do granice ateizma, 
ali ne krnji vanjske oblike vjerovanja. Humanisti su, kao i sofisti, 
predstavnici općega duha. nevjerojatno pokretljivi, nemirni i pri¬ 
lagodljivi, prožeti plemenitom znatiželjom i manje plemenitim 
nastojanjem da se pošto poto afirmiraju. 

A humanisti su faktično najugledniji ljudi svoga vremena: 
svatko se otimlje za njihovo društvo i više ih cijeni nego umjetnike, 
premda je čitava stvaralačka snaga renesanse usredotočena u 
rukama umjetnika. Često zauzimlju dvorske lude viši društveni 
položaj negoli slikari i graditelji. Mogućnici se služe njihovim 
talentima, ali ih smatraju nekom vrsti viših lakaja. Jedina je 
iznimka Rafael, ali ne zbog svoje umjetnosti, nego zbog neobičnog 
društvenog talenta, ljubaznog načina i sposobnosti da „reprezen¬ 
tirah Vašari označuje sebe izričito slokarom, ali je pri tome 
svijestan, da pravi komplimenat svojim kolegama, kako bi upo¬ 
zorio na laskavu činjenicu, da je iz njihova kruga proizašao pisac. 
Alberti pako daje umjetnicima savjet, da sklope prijateljstvo 
s pjesnicima i rotorima, koji im pružaju gradu za likovnu obradbu. 

Književni karakter renesanse. Time smo se dotakli važne činje¬ 
nice: značaj renesanse izrazito je „literaran . Humanisti doba¬ 
vljaju umjetnicima ne samo ,,građu‘\ nego i čitavu inspiraciju, 
temelj njihova stvaranja, program i nazor na svijet. 

Dok se obično likovne umjetnosti razvijaju prije od knji¬ 
ževnosti, ovdje je literatura prethodila likovnim umjetnostima. 
Književnost je bila renesansno-antikna i klasična, dok su likovne 
umjetnosti bile sputane kao u Srednjem vijeku ili posve natura- 

listične. Kako to? Ovu je zagonetku lako riješiti, ako znamo, da 
ta literatura nije umjetnička, nego je potpuno jalova akademska 
programatika i stilistička igrarija. Tek u 16. vijeku, kada je velika 
umjetnost već ocvala, javlja se stvaralačka književnost: poezija, 
koja zaslužuje to ime. Pa i ta književnost zaostaje za slikarstvom: 
Ariostova i Tassova epika nema perspektive, ne odlikuje se pozna¬ 
vanje 111 anatomije, ne umije individualizirati, lišena je prave dra¬ 
matike kao i istinskog portreta, a što se kompozicije tiče veoma 
je primitivna: linearna, bez dubine, ornamentalna. A ponajviše joj 
nedostaje onoga, čime se renesansni umjetnici najviše odlikuju — 
plemenite jednostavnosti i prirodnosti. 

Puna dva stoljeća nije bilo prave književnosti, nego se čitav 
umjetnički život manifestira u likovnim umjetnostima. Tek kasnije 
se uz likovne umjetnosti javlja i stvaralačka književnost. No treba 
priznati, da su likovne umjetnosti dobile važnih pobuda od znan- 
' stvenih razmatranja, istraživanja i reminiscencija, a to je i pro¬ 
kletstvo renesanse, jer cijeli pokret dobiva time neko intelektualno- 
vjestačko i namješteno obilježje. Taj karakter biva sve vidljiviji 
od pokoljenja do pokoljenja, dok konačno ne će zagušiti klice 
plodonosnog razvitka i smrznuti se u svojoj bezdušnoj praznini. 

Raspukla kultura. Čitava je kultura onoga doba tako rekavši 
napukla, a pukotina biva s vremenom sve dublja i šira. Umjetnik 
se sve više obraća obrazovanoj eliti, mudrost je monopol nauče- 
njaka, a dobri običaji monopol stanovitoga društvenog sloja. Slikar, 
kipar i pjesnik ne stvaraju više za čovječanstvo, nisu više vidoviti 
proroci i glasnici nove istine, nego služe malenom krugu, koji 
umije ocijeniti njiihov rad i dolično ga shvatiti. Graditelji ne 
podižu više crkve kao izvršitelji opće volje, općenite čežnje za 
božanstvom, nego postaju slugama umjetničkih papa, knezova ili 
privatnika, koji imaju sredstava, da ih podupru i volje da ih 
shvate. Mislioci se obraćaju biranoj publici stručnjaka, a pjesnici 
bruse svoje stihove za privilegirane sladokusce; umjetni obrt krasi 
samo život bogataša, glazba postaje visokom znanošću; rat, pravo, 
politika, trgovina — sve to postaje strukom. Novi duh vremena 
jednako' se odrazu je i na hladnim neprijaznim palacima, koji su 
nalik na dekorativne kulise. Na portretima vidimo samo veliku 

gospodu i velike dame: Bogorodica nije više jadna sluškinja, 
donna umile , nego ohola Madonna, koja Sveta Tri Kralja prima 
kao ravnopravna vladarica; Krist je nedohvatni gospodin, dijete 
Isus — ukočeni prijestolonasljednik, koji je svijestan svoga budu¬ 
ćeg položaja, apostoli otmjeni kavaliri. 

U ono doba rodio se tip ograničenog i nadutog stručnjaka- 
nauoenjaka, koji do današnjega dana hara u evropskoj kulturi. 
U Srednjemu vijeku dijelilo se čovječanstvo na klerike i laike; 
sada se javlja nova, mnogo dublja i grublja podjela: odsada se 
ljudi dijele na one, koji nisu obrazovani, koji su neupućeni, i na 
one, koji sve bolje znaju, koji su akademski posvećeni i upućeni. 
Dok je ,,puk“ sastavljen od neznalica, novi klerici čuvaju ključeve 
prosvjete i životnih tajna. Rađa se nova aristokracija, netrpeljivija, 
oholija, ekskluzivni ja i mnogo manje ljudska od negdašnje aristo¬ 
kracije. 

Prevlast likovnih umjetnosti. Rekli smo kako u 14. i 15. vijeku 
nema prave književnosti, nego se čitav umjetnički život manifestira 
u likovnim umjetnostima. A istakli smo i paralelu između talijan¬ 
ske renesanse i Periklova doba. No tadašnja je grčka kultura 
bila namijenjena svima, kao i kultura ranije renesanse: Sofokla, 
Fidiju, Sokrata, pa i ,,naučenjake“ kao Tukidida i Hipokrata 
shvaćao je svatko. Osim toga je grčka kultura postigla na svim 
područjima velike rezultate, dok je talijanska renesansa, uza sav 
svoj univerzalizam, zatajila na mnogim važnim područjima. Tako 
je na pr. jedina originalna tvorba talijanske muzike onoga doba 
t. zv. caccia , dvoglasno kanonsko pjevanje s instrumentalnom 
pratnjom, koja oponaša sve moguće žamore svakodnevnog života: 
kiša, buka na trgu, ulični povici, djevojačko ćeretanje, životinjski 
glasovi i slično. To je jedan od najranijih pokušaja moderne pro- 
gramne glazbe. Što se tiče filozofije, ni tu se talijanska renesansa 
nije istakla. Tek na izmaku renesanse javlja se jedini veliki glazbe¬ 
nik: Palestrina, kao što se javlja i jedini veliki filozof: Giordano 
Bruno. Dramske tvorbe talijanske renesanse ograničuju se na 
duhovite satirične lakrdije, koje se odlikuju dobrim opažanjem: 
pa i Macchiavellijeva „ Mandragola“ samo je zabavna literatura. 
Ozbiljni dramski sastavci imaju posve revijalan karakter: glavno 

je raskošna i duhovita oprema. No može se reći, da su ljudi onoga 
doba dramatski slikali, modelirali i gradili, a prije svega dra¬ 
matski živjeli, tako da im se ne može prigovarati, ako nisu stvorili 
pisane drame veće vrijednosti. 

Povijest talijanske renesanse pisana je slikama. Slikari su 
opisali sve one vijugave putove, kojima je prošao duh vremena 
od 14. do sredine 16. vijeka. Ipak bi bilo pretjerano ustvrditi, 
da je ovaj ili onaj slikar apsolutni predstavnik toga duha. Ponaj¬ 
prije bi došli u obzir slikari drugoga i trećega reda. Tako je 
na pr. Pisanello značajan za naivnu radost kojom ističe slikoviti 
detalj, a to je i jedno od osnovnih obilježja Quattrocenta. I Benozzo 
Gozzoli, koji je izrazio neiscrpivo bujanje životne radosti, mlade¬ 
načko oduševijavanje za svečanosti, ophode i zgrade, smatrajući 
čitav život vječnim karnevalom. A doba Savonarolino utjelovilo 
se u asketskim i produhovljenim likovima blagoga i nasmiješenog 
Perugina, dok je Giovannantonio Bazzi, koji je poznat pod zna¬ 
čajnim nadimkom Sodoma, izrazio renesansnu čulnost, istančani 
sibaritizam, pokvarenost i podlost. No kada se govori o renesansi 
nitko ne misli na ta imena. Redovno se spominju prvaci: Michel- 
angelo, Leonardo i Rafael. Ovom slavnom triumviratu priznaje se 
isključiva vlast i reprezentacija. 

Michelangelo. No Michelangelo je stajao po strani. Smatrali 
su ga čovjekom, koji je klasicizam doveo do punoga cvata, koji 
je započeo barok; posljednjim predstavnikom gotike i ocem ekspre¬ 
sionizma. Michelangelo je jedno i drugo, treće i četvrto, a opet 
i ništa od svega toga. On pripada onim rijetkim i jednostranim 
duhovima, koji tvore potpun svijet za sebe, te zapravo nemaju ni 
učenika ni suvremenika. Monumentalni likovi u panteonu ljud¬ 
skoga roda, koji su rekao bi izvan vremena i izvan prirode. Nema 
Michelangelova razdoblja: Michelangelo nadvisuje svoje doba 
poput golemoga grebena, koji viri iz mora ili poput silnoga svje¬ 
tionika. 

Sa svojim vremenom nije Michelangelo podržavao ni izvanje 
veze. Nije pristajao uz svoju okolinu, a ta okolina nije pristajala 
uz njega. Sav je prožet mizantropijom, svakoga odbija svojom 
vanjštinom: ,,malajski“ izraz lica, maleno slabunjavo tijelo, loše 

odjeven, zastrašen i sumnjičav, šutljiv i stalno nezadovoljan. 
Jednostavan i gotovo otrcan, bez ikakova smisla za životne radosti, 
Michelangelo živi u jadnoj k omorici, hrani se kruhom i vinom, 
spava obučen, a dvori ga priglupi sluga, koji mu je jedino društvo. 
Michelangelo zna što vrijedi, vanredno je ekskluzivan, a ta samo¬ 
svijest odbija ljude, kolikogod bila opravdana. Devedeset i osam- 
godišnji život bez ijedne svijetle trake, bez sreće, bez prijateljstva, 
bez ljubavi (premda je Michelangelo veoma čuvstven, da zalju¬ 
bljive prirode, te strastveno obožava — jednom Vittoriju Colonnu, 
jednom Tommasa dei Cavalieri). Sav je prožet očajanjem: „Gdje 
si jade, što ga ne okusih? pjeva u jednom sonetu. Kada su ga 
upozorili da oba njegova poprsja Medicija nisu slična mode¬ 
lima, on je odgovorio: „Tko će zato piitati za deset stoljeća? 44 
Sva se ostala djela renesanse doimlju kao minijature, ako ih uspo¬ 
redimo s njegovim djelima. Ta su djela lijepa, no Michelangelo 
je velik. I Leonardova duševnost gotovo je sladunjava usporedimo 
li je s Michelangelovom. 

Leonardo. Ni Leonardo ne može se smatrati predstavnikom 
renesanse već zbog toga, što o njemu premalo znamo. Čitavu nje¬ 
govu pojavu kao da obavija fina maglica. I sam Burckhardt, koji 
u tajnama renesanse čita kao u otvorenoj knjizi, prozvao je Leo- 
narda „tajanstvenim majstorom 44 . Leonardo je nedokučiv kao i 
glasoviti smiješak njegove Monne Liše. Sve njegove slike doimlju 
se kao zagonetke: mutno osjećamo, kako te slike kazuju nešto 
više, nego što prikazuju; kako upiru prstom nekuda izvan i preko 
svoga horizonta. Neka sablasna praznina ovija sve te stvari: 
praznina beskonačnosti. I sam krajolik ima nešto daleko, strano, 
šutljivo. Dok gotovo svi umjetnici hoće da u svojim djelima 
izraze ono, što ih tišti i teži da bude izraženo, Leonardo potpuno 
nestaje iza svoga djela: „Posljednja večera 44 možda je najobjek- 
tivnije djelo, što ga je stvorio kist. Značajno je za čitavo njegovo 
biće, da je prvi veliki majstor polutame, onoga, što se u slikarstvu 
zove respirazione ili sfumalo. Naučava, da valja slikati, kao da 
sunce prodire kroz maglu, te je loše vrijeme najbolje osvjetljenje 
za lice. I njegova je osoba uronjena u magični chiaroscuro , neodre¬ 
đenu atmosferu, koja stvara mekane obrise. A značajno je i to, 

da je tajanstvenim ljudima, kao što je Lodovico Moro i Cesare 
Borgia, uspjelo da ovaj nemirni duh predobe za se i za svoju 
službu. 

Leonardova univerzalnost jedinstven je primjer u svjetskoj 
povijesti. Ta ga mnogostranost i sveobuhvatnost čini neshvatljivim 
protejskim duhom. Bio je slikar, arhitekt i kipar, filozof, pjesnik 
i skladatelj, mačevalac i atleta, matematik, fizik i anatom, vojni 
inženjer i graditelj instrumenata; aranžirao je svečanosti, izumio 
hidrotehničke naprave i dizala, gradio mlinove i sprave za vrtanje, 
aparate za letenje i podmornice. A sve to nije radio kao duhoviti 
diletant, nego kao pravi majstor, kao da je svaka od ovih dje¬ 
latnosti bila jedina sadržina njegova života. 

Kao da je sudbina htjela još više izbrisati crte ovoga velikog 
čovjeka i umjetnika, te je pustila da njegova glavna djela ili 
potpuno propadnu, kao na pr. kip Francesca Sforze i „Konjanička 
bitka 44 , ili da budu sačuvana potomstvu veoma nepotpuno i krnje, 
kao „Posljednja večera 44 . Najpotpunije je izraženo njegovo nedo¬ 
kučivo biće u portretu crvenom kredom, što ga je sam izradio. 
Lice je oporo, gotovo trpko, zatvoreno i rekao bi zasjenjeno 
koprenom. 

Rafael. Preostaje dakle samo Rafael. On je zaista utjelovio 
svoje doba, on ga reprezentira potpuno i savršeno. Ali ne zato, 
što bi bio osobito markantna ličnost, nego naprotiv zato, što je 
bio neka vrst zrcala^ u kojemu su se skupile sve zrake. Rafaelovo 
djelo je brižljiv, jasan i potpuno lijep rukopis djela, u kojem 
je ispisana umjetnost 16. vijeka. A kako je Cinquecento u neku 
ruku i najjača koncentracija renesansne volje, možemo Rafaela 
smatrati i bitnim predstavnikom renesansne umjetnosti. Rafael i 
njegovo djelo izvrstan je prosjek kroz čitavo doba, i to baš zato, 
jer je Rafael bio prosječan čovjek. Kako je to doba veliko, sjajno 
i bogato, prirodno je, da se i Rafael odlikuje bogatstvom i sjajem, 
a takav stupa i pred potomstvo. 

Rafaelova slava. Već je Michelangelo rekao, da se Rafael nije 
proslavio svojim genijem, nego svojom marljivošću. A Michel¬ 
angelo uvodi i novu eru, koja se potpuno odvraća od Rafaela. 
Barok nstvara krutu liniju, a Rafael je majstor konture. Bernini, 

diktator baroknoga stila, opominjao je svoje učenike, da se ne 
povode za Rafaelom. Za vrijeme Ljudevita XIV. cijeni se više 
dvorski slikar Lebrun, negoli Rafael. Kada su „Sikstinsku Ma- 
donu" dopremili u Dresden divi se August II. ovome djelu, ali 
umjetnički autoriteti prigovaraju izražaju Bogorodice. Boucher veli 
jednom učeniku, koji putuje u Rim, neka se odviše ne bavi 
Rafaelom, koji je unatoč svoga glasa jadan slikar (un peintre 
bien triste). Da je Winckelmann, kobni osnivač sadrenoga klasi¬ 
cizma, volio Rafaela, samo je po sebi razumljivo, ali je ipak 
držao, da je njegov prijatelj Rafael Mengs, jedan od najsu¬ 
hoparni j ih alegoričara, koji su ikada živjeli, veći od božanskog 
Rafaela. 

Početkom XIX. vijeka činilo se neko vrijeme, da će Rafaelu 
pripasti apsolutna hegemonija slikarstva. Nazarenci su ga silno 
hvalili i slavili, no pri tom su mislili na Rafaela prije rimske 
periode: slike, što ih je stvorio na vrhuncu svoje slave i umijeća, 
smatrali su ovi primitivisti simptomima propadanja. Romantični 
nazarenci stvorili su i upornu legendu o Rafaelu, plemenitom i 
nedužnom mladiću, koji poput mjesečara kroči životom i stvara 
djela bez truda i muke, povodeći se za nadzemaljskom inspira¬ 
cijom. Tvrdili su, da je glavno Rafael ovo obilježje naivnost 
boigodanog djeteta, a to je baš ono, što je Michelangelo Rafaelu 
poricao i to s pravom. Engleski prerafaeliti premještaju težište 
talijanske umjetnosti u doba prije Rafaela, koga smatraju hladnim 
i bezbrižnim virtuozom. Ruskin veli, da je Rafael prototip prazne 
i lažne elegancije. Edrnond đe Goncourt rekao je za Rafaela, da 
je stvorio ideal Bogorodice za malograđane, dok Manet veli, da 
dobiva morsku bolest, gledajući Rafaelove slike. Nikada dakle 
nije uzmanjkalo poznavača, koji bi mogli kazati s Velasquezom: 
„Da pravo kažem, Rafael mi se nimalo ne sviđa." 

Sikstinska Madona i „Cortegiano 66 . Godina 1517. poznata je 
kao početak Reforma čije: te je godine Luther objavio svoje teze 
na crkvi u Wittenbergu. Iste je godine Rafael naslikao „Sikstinsku 
Madonu", najpoznatije svoje djelo, na koje svatko pomišlja, kada 
se spomene ime Rafaelovo. A u isto vrijeme dovršuje grof Baltazar 
Castiglione djelo, koje možemo smatrati renesansnom biblijom. 


86 




To je Cortegiano 66 , portret društvenog čovjeka onoga doba, savr 
šenog kavalira, koji u koječemu naliči današnjem gentlemami. 
Ovog savršenog kavalira, koji je pun gracije, vedrine i površnoga 
takta, utjelovio je Rafael, ljubimac knezova, žena i bogova. No taj 
opći ljubimac ima veliku manu. Nedostaje mu nešto, jer je odviše 
savršen. Dosadan je kao „ažurno more“, „bajno proljeće" ili 
„slatko djetešce u kolijevci". Sve, što je odviše savršeno, uravno¬ 
teženo, sretno — ne može se oteti dosadi. I zato čeznemo za nečim 
drugim, kako u životu tako i u umjetnosti. 

Osnovna zabluda klasicizma. Rafael je jednom izjavio, da bi 
umjetnik morao imati ljepotu pred sobom, da je slika. A kako 
mu nedostaje savršenih modela, slika napamet, prema ideji, koju 
nosi u glavi. Ovo shvaćanje (da je prikazivanje onoga, što je 
savršeno, zadaća umjetnosti), nije samo osnovna zabluda Rafae- 
lova, nego i temeljna zabluda čitavog klasicizma. „Klasična" djela 
, često su tako neprirodno lijepa, da nam staje dah, no taj je 
dojam redovno kratkotrajan. Nepravilnost je zakon prirode, života 
i čovjeka. „Pravilno" je vještački destilat ili neobični slučaj. 
Klasične tvorevine gledamo s istim udivljenjem i poštovanjem 
kao alpske ledenjake: lijepi su zaista i veličanstveni, no tko da 
ondje stanuje. Naše su nastambe u guštari, sredogorju, u nepra¬ 
vilnoj ravnici ili na vječno pokretnoj vodi. Neizlječivi smo roman¬ 
tici, a nipošto klasici; takovima moramo biti, jer priroda može 
stvoriti samo nešto romantično. 

Rafael ne zadaje nikakove probleme; to je glavni prigovor 
protiv njegove umjetnosti. I baš Rafaelovo savršenstvo nama je 
ponajviše tuđe i neprivlačivo. „ Das unzulangliche ist produktiv 6 
(Produktivno je samo ono, što je nedostatno) glasi jedna od naj¬ 
dubljih Goetheovih rečenica. Sve što je cijelo, gotovo i savršeno 
ujedno je i svršeno, dokončano, prošlo. Razvijati se može samo 
ono, što je nepotpuno, polovično, tražeći svoj komplemenat. 
Svako je savršenstvo jalovo. 

Machiavelli. Rekli smo da talijanska renesansa nije proizvela 
nijednog jedinog filozofa. No imala je nešto, što vrijedi koliko i 
filozof: praktičnog promatrača i suca, koji se istakao veoma 
oštrim pogledom. To je Machiavelli. On je najiskusnija, najuvi- 

đavnija i najdosljednija glava, da — mozak čitavog razdoblja. 
Neka vrst nacionalnog sveca i patrona čitave renesanse. Životnu 
volju, čitavu duševnu strukturu svoga doba, Machiavelli je sveo 
na nekoliko smionih i jasnih formula. On je poldtik i samo politik, 
a prema tome naravski imoralist. Svi prigovori, koji mu se doba¬ 
cuju stoljećima, osnivaju se na nesporazumku i nedosljednom 
načinu mišljenja. Ne valja zaboraviti da Machiavelli nije stvarao 
filozofski sistem, da nije etički reformator, niti vjesnik nove reli¬ 
gije, nego da crta ljude kakovi jesu, nastojeći da iz te jedine 
realnosti povuče praktične zaključke. 

Država mu je prirodni fenomen, znanstveni objekt, koji opisuje 
i raščlanjuje, istraživajući njegovu anatomiju, fiziologiju i bio¬ 
logiju. Pri tom se ne obazire ni na kakova „stanovišta“: teologija, 
moral, estetika ili samo filozofija. To je nešto posve nova. Machia¬ 
velli piše o državi i državnicima, kao što bi zoolog pisao o morskim 
psima, tigrovima ili zmijama otrovnicama, a lord Aston imao je 
pravo, kada je rekao, da je cijela novija povijest samo „Commen- 
tarius perpetuus Machiavelliju 44 . 

No Machiavelli se ubraja također u red onih, koji su htjeli 
oživjeti antiku, a to je njegova velika zabluda. Njegov je ideal 
polis i to u svom polatinjenom obliku. Na čelu njegove političke 
teorije čitamo, da je država sila, vlast. Machiavelli predlaže, da 
se oboruža narod, kao što je bilo nekada, hoće da se ljudi 16. 
vijeka vrate starorimskom patriotizmu, da — narodnom kraljevstvu. 
Pri tom zaboravlja, da je ovakova rekonstrukcija nemoguća u doba, 
koje je preživjelo kršćanski prevrat, na domaku panevropske i, 
štaviše, svjetske politike. Machiavellijev ideal bio je — kako je 
poznato — Cesare Borgia, ne samo besavjesni lopov nego — a to 
je za državnika mnogo nezgodni je — i beznačajni pustolov. 

To nas dovodi do moralne bilance renesanse. 

„Imoralizam“ . Tajanstena atmosfera ljepote i grijeha, duha i 
nasilja, čara i truleži, koja obavija renesansu, trajno zaokuplja 
fantaziju potomstva, pobuđujući neopravdano zgražanje i neo¬ 
pravdano oduševljenje. 

Govoreći o renesansnim zločinstvima ne smijemo zaboraviti, da 
ta zločinstva terete ponajviše službene ličnosti, te su počinjena 

tako rekavši po službenoj dužnosti: renesansni razbojnici i ubojice 
bili su u privatnom životu često plemeniti i dragi značajevi. Pa i 
renesansni gad, kakav je bio- papa Aleksandar Borgia, drukčiji je 
u privatnom životu: dobar, blag, neosvetljiv, milosrdan i dobro¬ 
tvoran. Osobe, koje se nisu bavile politikom, provodile bi većinom 
miran i bezazlen život, a značajno je, da ni među umjetnicima ne 
nalazimo mnogo primjera poslovičnog renesansnog imoralizma. 
Osim toga nije nikad uzmanjkalo velikih propovjednika morala, 
koji — poput Savonarole — tvore protutežu čulnom uživanju i 
pokvarenosti svojih suvremenika. Istina je, da veliki Firentinac 
zapada u krajnost, te ga ne možemo smatrati potpunim kršćaninom 
u duhu Kristovu, jer mu fale čovječanske proporcije, ljupka bla¬ 
gost i shvaćanje za ljudske nedostatke. 

Upoznavajući zločinačka djela renesansnih prvaka, teško se 
otimljemo pomisli, da ti ljudi nisu bili sretni, da u duši nisu 
patili. A ipak je ovo pitanje loše postavljeno: renesansni političari 
mogli su ta zlodjela počiniti samo zato, jer se nisu osjećali krivi 
i nesretni. Njihova je naivnost korijen zla. Kako nam se god 
grusti od njihovih djela, ne možemo tim zločincima poreći izvjesnu 
graciju, dobar odgoj, formalno savršenstvo, da — gotovo bi čovjek 
rekao takt s kojim su bližnjega varali, robili i otpremali na drugi 
svijet. Umorstvo je tada spadalo ekonomiji svakidašnjeg života, 
kao danas laž. Koliko se toga u današnjem javnom životu: političke 
stranke, diplomacija, poslovni promet. . . osniva na međusobnom 
laganju, prevari i korupciji. A ljudima se to čini gotovo prirodno. 
No da koji državnik iz važnih razloga ulije drugome otrova u 
čokoladu, čitav bi se uljuđeni svijet zgranuo*. Talijani 15. i 16. 
vijeka smatrali su prigodno umorstvo fermentom društvenog 
života, gotovo bi se moglo reći oblikom društvenog saobraćaja, 
kao što je danas „korupcija 44 svake vrsti neminovni ingrediens 
javnoga i privatnoga prometa. Razlika je u stepenu. 

Ipak se može govoriti o nekoj „krivnji 44 renesanse, no ta je 
krivnja mnogo dublja. 

„ Krivnja “ renesanse . Ljudi renesanse uspješno su nastojali, 
kako bi čitav život pretvorili u sjajnu svetkovinu. Njihovo je geslo 
riječ Lorenza Medici ja: „Facciamo fešta tutta via!“ Prožima ih 

strasna želja za uživanjem, no to uživanje treba da oplemeni 
umjetnost, da ga istanča i produhovi. Ljudi renesanse pate od 
nezasitne gladi za ljepotom, koju traže posvuda: u lijepim riječima 
i stvarima, lijepim djelima i nedjelima, nastupima i odstupima, 
mislima i strastima, lažima i skandalima. Ljepota ne čini poje¬ 
dinca ili pojedinu stvar: kuću, kip, pjesmu .. . umjetninom, nego 
čitav bitak čovjekov. No to je sve što traže. 

A šta će na to Bog? Na to pitanje, koje prožima čitav Srednji 
vijek, nisu odgovorili. Nisu se za to ni brinuli, a ipak, ipak, zar 
smo samo zato na svijetu, da budemo pelivani ili dvorske lude, 
tapetari i dekorateri, da organiziramo veselice i parade? 

Ljepota ili dobrota? Dotakli smo najveće protuslovlje u du¬ 
hovnim težnjama čovjekovim. Što je smisao života: ljepota ili 
dobrota? Ta ove se dvije sile gotovo uvijek pobijaju. Ljepota 
hoće sebe i samo sebe, dobrota ne će nikada sebe, uvijek je njen 
cilj upravljen izvan našega ja. Ljepota je forma i samo forma; 
dobrota sadržina i samo sadržina. Ljepota se obraća čulima, do¬ 
brota duši. Ljepota se obraća svijetu, dobrota se od njega odvraća. 
Ljepota je afirmacija svijeta, njegove snage i divote. No ta se 
afirmacija često kosi s krepošću. Da spasimo dušu, da je prekalimo, 
moramo se osloboditi svijeta. No onda nismo potpuno živjeli. 
Tko ima pravo: umjetnik ili svetac; onaj, koji stvara, ili onaj, 
koji prevladava? 

Taj konflikt opažamo u životu Tolstoja, velikog umjetnika, koji 
je najednom žarko zamrzio umjetnost i postao seljak i pustinjak. 
Sjena ovoga razdora zamračuje posljednja djela Shakespeareova. 
Protuslovni ovi glasovi razabiru se u staračkim dramama Ibseno- 
vim, odjekuju iz čitavog stvaranja Strindbergova, a Bernard Shaw 
fino ih je izrazio u jednoj od najbogatijih i najslobodnijih svojih 
komedija „Liječnik na raskršću“. To je i osnovni motiv Wil- 
deova „Doriana Graya“. 

Drugi Istočni grijeh. Za vrijeme renesanse čovječanstvo po 
drugi put griješi. Renesansa je drugi Istočni grijeh, a reformacija 
drugi i možda konačni izgon iz raja. Reformacija je rodila dogmu 
o svetosti rada; renesansa čovjeka, koji sam sebe uživa i konačno 
obožava. A jedno i drugo: rad sa dobrom savješću i narcističko 

trledanje sebe stvara modernu dosadu, koja pomalo zaleđu je* 
zemlju. Njen korelat: ono, što je „zanimljivo 44 , posve je nov pojam, 
jednako stran antiki, kao i Srednjem vijeku. 

Danteova „Božanska komedija 44 plameni je znak i opomena 
na ulazu u renesansu. Dante je gledao u budućnost prikazujući 
one, koji su osuđeni da žive daleko od Boga. Ti su nesretnici u 
vječnome ledu, gdje se i same suze sleđuju; oduzeta kn je poslje¬ 
dnja milost, koju uživa svaki drugi griješnik; ne mogu se pokajati ! 
A kako Dante prolazi kroz njihove redove dolazi do Alberiga, 
kojega je snašla najstrašnija kazna: Tvorac mu je oduzeo dušu. 

Sudbina renesanse nalik je na Alberigov udes: osuđena je da 
bude bez duše. 

TREĆA GLAVA 


NA DOMAKU RAZUMA 

Drama novoga doba. Naša je zadaća da prikažemo razvitak 
evropskog duha za vrijeme onoga odsjeka, koji zovemo „novo 
doba“. Kušali smo prikazati neurotičko stanje, koje slijedi nakon 
Crne kuge polovicom 14. vijeka, naglasivši, kako je taj potres 
vidljiv izraz teškog unutrašnjeg potresa. Slom sredovječnog nomi- 
nalizma predstavlja odsudnu prekretnicu, a sve dotadašnje istine: 
vjerske, etičke, filozofske, političke, gospodarske, erotičke i umjet¬ 
ničke gube svoju vrijednost. A čovječanstvo ne može da se snađe 
usred ovih ruševina, te jedni robe i plijene, kako bi spasili, što 
se spasiti dade, dok se drugi tupo odvraćaju od svijeta. Vidjeli 
smo, nadalje, kako se u Italiji već u 15. vijeku novo stanje 
sređuje, organizira: labilni sustav postaje nešto stabilno, pato¬ 
loško stanje pretvara se u fiziološko, očituje se pozitivni značaj 
nove duševnosti. Vidi se, kako je naoko smrtonosna bolest bila 
spasonosna groznica, koja je obnovila čitav organizam, a ono pre- 
lazno stanje trudnoća, u kojoj su dozrele nove životne klice. Ova 
konsolidacija dosiže svoj vrhunac tečajem 16. vijeka na čitavom 
evropskom Zapadu. 

Novi pogled na svijet. U čemu je ,,novo“, što je pomalo proželo 
svijest evropskoga ljudstva? Ta novotarija nije ništa drugo nego 
krajnji, isključivi, sveobuhvatni racionalizam. Mogli bismo isto 
tako kazati: senzualizam, jer je to u suštini isto. Senzualist vjeruje 
samo u ono, što mu kazuju njegova osjetila. No tko ga potiče 
na to vjerovanje? Njegov razum. Racionalist gradi svoju spoznaju 
na mudrovanju, no tko mu pruža građu za to mudrovanje? Njegova 
osjetila. Racionalizam i senzualizam dva su izražaja jednog te 
istog duševnog stanja: apsolutnog povjerenja čovjeka u sebe i 
svoja prirodna pomagala. Na prekretnici 14. i 15. vijeka čovjek 


se rekao bi budi. Dotada je drijemao obuzet i sputan velikim 
tajnama. A probudivši se ne diže oči k nebu, ne gubi se u miste¬ 
rijima božanstva, a ne gleda ni dolje dršćući pred paklenim mu¬ 
kama. Ne ulazi konačno ni u se, da bi uronio u tajne svoga zago¬ 
netnog podrijetla i tajnovitog određenja, nego gleda ravno preda 
se. kako bi svojim pogledom obuhvatio svijet oko sebe. Taj svijet 
njemu pripada, taj mu se svijet sviđa. Stvoren je, da u njem 
uživa! No taj je svijet i neiscrpivo polje rada. Što sve čovjek ne 
može poduzeti, što sve ne može smisliti i postići, kako bi obogatio 
i produbio ljudski život! Novi čovjek ni pred čim ne preza: to je 
herojska strana novoga nazora na svijet, uz onu prvu, animalnu. 

Od 1500. do 1900. Čovjek je dakle prvi put nakon dugog 
vremena opazio, da ima razum i da je taj razum svemoćan. Otkrio 
je sebe kao misaono biće, ens rationale. Probuđen razum daje se 
na posao, kako bi sve shvatio: nebo i zemlju, vodu i svijetlo, ono, 
što je neizmjerno veliko i što je neizmjerno maleno, odnose ljudi 
među sobom i njihov odnos prema Bogu, zakone prirode i zakone 
umjetnosti. Čitava povijest Novoga doba samo je crescendo ovoga 
racionalizma, koji sve više zalazi u krajnost. Od 1500. do 1900. 
evropski duh opisuje divan luk. Planski napreduje iscrpljujući 
gotovo sve intelektualne mogućnosti. U 16. će vijeku racionalizirati 
umjetnost, dok će na Sjeveru racionalizirati vjeru, a to je refor- 
macija. U pokretima protureformacije i baroka činit će se časkom, 
kao da se vraća iracionalizam i misticizam, no to je samo optička 
varka: pokret isusovaca osniva se na krajnjoj logici, a barok je 
zapravo samovlada razuma, koji smišlja, sređuje, rastvara i stvara, 
ali ne će da prizna svoj intelektualizam, te se zakriva za pustolovne 
maske i vještačke travestije. A 18. vijek donosi vrhovni i neosporni 
triumf čistoga razuma: to je vijek Voltairea i Kanta. Početkom 
19. vijeka poprima i umjetnost, religija i znanost političko obi¬ 
lježje i gubi posljednje iracionalističke crte. Romantika je nalik 
na barok: buni se protiv intelektualizma, ali se u svojoj borbi 
služi čisto intelektualnim sredstvima, literarna buna protiv litera¬ 
ture, akademski-programatski-doktrinarno, duhovit apergu rođen 
iz paradoksa, polemike i modnih potreba. A druga pola 19. vijeka 
označuje pobjedu prirodoznanstvenog nazora i tehnike. 

Mistično iskustvo primitivaca. Toliko smo navikli na supre¬ 
maciju logičnog mišljenja, da nam se svako drugo stanovište čini 
apsurdno ili bar manje vrijedno. Značajno je u tom smislu djelo 
francuskog sociologa Levy-Bruhla „ Les fonctions mentales dans 
les societes inferieures 44 (Duševne funkcije u nižim društvenim 
skupinama), izašlo 1910. Na osnovu opsežnih i savjesnih opažanja, 
Levy-Bruhl piše psihologiju tako zvanih primitivnih naroda. Prema 
njihovu shvaćanju sve stvari i sva bića: svako drvo, životinja, 
čovjek, slika ili sprava, imaju dvojnu egzistenciju: vidljivu i 
nevidljivu. Ova potonja je djelotvornija, istinskija, te na pr. snovi 
imaju veće značenje negoli događaji, koji se zbivaju na javi. 
Primitivac opći s duhovima, dušama, nevidljivim i nedohvatnim 
silama, koje ga okružuju, određuju njegovu sudbinu, zapremajući 
u njegovoj svijesti mnogo veće mjesto, negoli određeni, opipljivi 
i vidljivi elementi njegovih predočaba. San je najbolji oblik 
spoznavanja, jer je u njemu udio tvarnih elemenata najmanji, 
a dodir s nevidljivim silama najneposredniji i najpotpuniji. Vido¬ 
vite ljude, proroke, pa i lude, primitivno društvo veoma cijeni 
pripisujući im posebne sposobnosti za općenje s nevidljivom 
zbiljom. Za nas je bitna oznaka objektivnosti, da više ljudi u iden¬ 
tičnim okolnostima dolazi do istog zaključka. Protivno je kod 
primitivaca: nitko se kod njih ne čudi, ako ista stvar proizvede 
sasvim oprečne utiske. Primitivac živi u mističnom svijetu, koji 
nije zamjetljiv našim osjetilima. Fizičko je djelo, fizička pojava 
nerazumljiva bez mističke. A zapravo i nema fizičkih pojava, nego 
samo mističkih. Ovo duševno stanje zove francuski sociolog pred- 
logičnim (prelogique). 

No racionalizam, koji osvjetljuje samo one dijelove zbilje, 
koji se osnivaju na iskustvu i zakonima mišljenja, što će reći 
grubim osjetima i njima prilagođenoj logici, taj se racionalizam 
može shvatiti i kao povremena predrasuda, koja će nakon stano¬ 
vitog vremena nestati, kao što se i pojavila. Protivnici raciona¬ 
lizma priznaju, da racionalizam nije jedina predrasuda, koju je 
čovječanstvo prihvatilo tečajem svoga razvitka, ali se energično 
bune protiv tvrdnje, da je to jedini opravdani način, kako ćemo 
spoznati svijet, da uopće nije predrasuda, nego nešto konačno. 

Crna magija Novoga doba. Često se čuje, da je Novo doba 
nastalo pod utjecajem otkrića Amerike premda je bilo baš obratno : 
tadašnji ljudi morali su otkriti novi svijet, kako bi zadovoljili 
svoju težnju za pustolovinama i uto lili žeđ za znanjem i spoznajom. 
Nema „slučajnih 44 otkrića. Telefon, brzojav, ekspresni vlakovi... 
pod konac 19. vijeka ne stvaraju novi osjećaj vremena i prostora, 
novi neizmjerno ubrzani tempo života, nego je taj osjećaj nešto 
primarno: on stvara spomenute izume, da bi zadovoljio novim 
potrebama. Što se tiče Amerike, ne može se kazati ni to, da su je 
tadašnji ljudi otkrili: zapravo su se ondje nasukali, tražeći nešto 
drugo. A samo svi jesna kulturna djela imaju cijenu. Odlučnu 
preobrazbu stvaraju tri činjenice, koje nemaju veze s otkrićem 
Novoga svijeta. To je barut, upotreba pokretnih slova i razvitak 
alkemije. Ove tri vještine, koje spadaju u crnu magiju, označuju 
početak Novoga doba. 

Pod konac 15. vijeka i početkom 16. postignut je znatan napre¬ 
dak na području znanosti i tehnike. Godine 1471. uređuje se prva 
zvjezdarnica, godine 1490. stvara Martin Behaim prvi globus, go¬ 
dine 1493. izlazi „Liber chronicarum 44 (Knjiga kronika) Hartmana 
Schedela, epohalno zemljopisno-historijsko djelo ukrašeno broj¬ 
nim drvorezima. Godine 1505. uređuje se prva pošta, godine 1506. 
izlazi Reuchlinova hebrejska gramatika, godine 1510. izumljeno 
je glasovito „Niimberško jaje 44 , džepna ura na pero. Od tog doba 
datira i moderni pojam vremena: javne ure otkucavaju svaki četvrt 
sata. Daljnje su godine ispunjene živim znanstvenim radom. Godine 
1540. otkriva Servet mali optok krvi, a tri godine kasnije objelo¬ 
danjuje veliki anatom Vesalius osnovno djelo „De humani corporis 
fabrica“ (0 radionici ljudskog tijela). Iste godine objelodanjuje 
se Kopernikov sistem, Adam Riese štampa prve udžbenike prak¬ 
tičnog računstva, Georg Agricola osniva mineralogiju, Konrad 
Gesner znanstvenu zoologiju, a Gerhard Kremer, poznatiji pod 
imenom Mercator, kozmograf i bakrorezac, otkriva „Mercatorovu 
projekciju 44 , koja je do dana današnjeg u upotrebi. 

Paracelsus. U to doba mladoga racionalizma javljaju se brojni 
mistici, kabalisti i čudotvorci, koji podsjećaju na prošli Srednji 
vijek. Među tim „čudotvorcima 44 , koji su ujedno pioniri znanosti, 

najviše se proslavio Agripa Nettesheim i Theophrastus Bombastus 
Paracelsus. Prvi je izdao godine 1510. djelo pod natpisom „De 
occulta philosophia“ (0 tajnoj filozofiji), neku vrst udžbenika 
magije, koji se dijeli u prirodnu, nebesku i vjersku magiju. Prva 
pokazuje kako ćemo zavladati zemaljskim silama, druga nas uvodi 
u tajne zviježđa, treća nam daje vlast nad demonima. Paracelzo 
jedna je od najoriginalnijih ličnosti čitavog razdoblja: humanist 
i fizičar, alkemist i astrolog, hiromant i nekromant, kirurg i teurg, 
obretnik vodika i obnovitelj znanstvene medicine, skitnica i liječ¬ 
nik, učitelj i čovjek, koji pravi zlato — Paracelzov je život pusto¬ 
lovni roman. Okružuju ga učenici žedni znanja, pustolovi i bespo¬ 
sličari, progone pacijenti, koji traže od njega da im povrati 
zdravlje. Senzacionalni uspjesi, slava, skandali, udivijenje i ko¬ 
načno smrt, koja je senzacionalna kao i čitav ovaj život: Paracelza 
su dali umoriti zavidni kolege, koji su imali doduše akademske 
titule, ali im je nedostajala njegova genijalnost. 

U sjećanju potomstva živi Paracelzo kao tip šarlatana, 
šarena sajamska figura, ali i čovjek vidovit, mučenik zna¬ 
nosti i dobrotvor čovječanstva. A jedna i druga verzija odgo¬ 
vara istini. 

Kao liječnik i prirodnjak naučao je panteističku medicinu: 
sve je suvislo, jedna se pojava ne može razumjeti bez druge, 
a zadaća je liječnika da tu vezu spozna i razotkrije. I svijet, zemlja, 
velik je organizam podvrgnut smetnjama, kao i tijelo čovjekovo. 

I makrokozam diše, i on ima bilo, i on pati od groznice, a. može 
i mora ozdraviti. 

Paracelzo je tvrdo vjerovao u kamen mudraca (lapis philoso - 
phorum), ne znajući dakako za zakon o nepromjenljivim elemen¬ 
tima. No njegovo neznanstveno gledanje potvrdile su u novije doba 
radioaktivne tvari, kada se dokazalo, da se jedan elemenat može 
preobraziti u drugi. Treba na koncu znati i to da alkemija nije 
išla samo za tim da proizvede zlato: tajanstvena tvar, arcanum , 
koju su tražili, trebala je biti i opći lijek, panaceja protiv svih 
bolesti. Ljudi su vjerovali da postoji neka opća formula, neko 
opće rješenje, koje bi razotkrilo odjedamput sve tajne svijeta. 
To je dublji smisao kamena mudraca. 

Ljudski materijal i pokretno slovo . Druge tendencije vremena: 
barut i knjigotisak, djelovale su mnogo pogubnije od alkemije. 
Upotrebom vatrenog oružja ratno se umijeće mehanizira i barba¬ 
rizira. Nestaje stare srčanosti i pravoga viteškog duha: dok je 
prije borba čovjeka protiv čovjeka pretpostavljala posebni talenat, 
disciplinu i odgoj kroz generacije, sada se može boriti svatko, 
a za borbu nije potrebna ni osobita hrabrost. Oružje nije više 
lični organ čovjekov, dio njegova tijela, nego je čovjek bezlični 
organ oružja, sitni kotačić velikoga ratnog stroja. Stoga se odsada 
i ratuje mnogo bezobzirnije. Ta pojedinac je lako nadoknadiv 
dijelak cjeline, tvornička roba, a ratovanje se proteže na velike 
dijelove pučanstva a konačno na čitav narod. Pojam „ljudski 
materijal 44 nastao je tek nakon uvođenja vatrenog oružja, kao i 
opća vojna dužnost, jer dužnost može biti samo nešto što svatko 
može. Povijest novoga doba označuje postepeno raspadanje negda¬ 
šnjega pojma ratovanja, budući da nestaje njegovog prvotnog 
smisla i sadržaja. 

Sličnu mehanizaciju i niveliranje proizvodi štampa. Izum 
štampe poklapa se s uvođenjem dobrog i jeftinog papira, a Guten- 
berg (ili tko je već bio) rastavlja drvene ploče, kojima su najprije 
tiskane slike, zatim potpisi na slikama i konačno sam tekst; 
rastavlja na pojedina slova, a u tome je duboko simboličko zna¬ 
čenje. Individuum se oslobađa stega sredovječne zajednice, na 
mjesto korporacije stupa pojedinac. Elementi riječi, rečenice, misli 
postaju rekao bi samostalni, a ta činjenica stvara beskrajne moguć¬ 
nosti kombiniranja. Dotada je sve bilo čvrsto, statičko, konven¬ 
cionalno; odsada je sve žitko, promjenljivo^ dinamičko. Pokretno 
je slovo simbol humanizma. Svako je slovo ravnopravni dijelak 
organizma, ali i nešto bezlično, tehničko, atom među atomima. 

Slične pojave opažamo i na drugim područjima. Upravo smo 
govorili o vojsci i ratovanju. Nekada je svaki vitez bio bitka za 
sebe. dok je novovjeki vojnik anonimna borbena jedinica. Tako 
i na mjesto građanina stupa podanik, na mjesto obrtnika radnik, 
a robu nadoknađuje novac. A vojnik i podanik, radnik i novčana 
jedinica imaju nešto zajedničko: svi su jednako vrsne veličine, 
cista kvantiteta, te ih možemo zbrajati i premještati. Njihovu 

vrijednost ne određuju lična svojstva, nego njihov broj. Javlja se 
pojedinost, ali nestaje ličnost. 

Kopernik. Uz ove promjene moramo spomenuti i nove astro¬ 
nomske nazore, kojima je Kopernik dao svoje ime. Rasprava ,,De 
revolutionibus orbium coelestium libri VI 66 (Šest knjiga o kre¬ 
tanju nebeskih svjetova), u kojoj je poljski astronom izložio svoj 
sistem, izašla je tek one godine, kada je umro, popraćena predgo¬ 
vorom protestantskog teologa Osiandera, koji je samovlasno Koper- 
nikove nazore proglasio hipotezom. Ne valja naime zaboraviti da 
su se Luther i Melanchthon izrazili protiv Kopernika. „Ova luda 
— rekao je Luther — hoće da preokrene čitavu astronomiju; no 
Sveto Pismo veli, da je Jozua suncu naložio da stane, a ne zemlji 44 . 

Kopernikovo je djelo nastalo mnogo prije. Sam Kopernik veli 
u svojoj posveti papi Pavlu III., da je njegovo djelo mirovalo 
kod njega četiri puta po devet godina, ali je zacijelo kroz razne 
kanale prodrlo u javnost. Osim toga ovo otkriće nije potpuno novo. 
Četvrt tisućljeća prije Krista postavio je Aristarh na otoku Samu 
sličan sistem, a Plutarh veli da Platon nije ostavio Zemlju u 
središtu svega, nego je to mjesto dodijelio boljem nebeskom tijelu. 
No stari su Grci zamišljali zemlju kao skladan i pregledan kozmos: 
heliooentrički sustav nije odgovarao njihovom općem shvaćanju 
i zato ga nisu mogli prihvatiti. Sada se međutim javlja nagon, 
koji tjera ljude u beskrajne daljine. Čovjek nastoji, da te neizmjerne 
prostore nekako sredi, izjednači, šapne pravilima i formulama, 
kao u matematici. Novom astronomijom postaje čovjek i čitava 
zemlja sićušni dijelak neizmjernog svemira, no taj sićušni dijelak 
ujedno razotkriva tajne toga svemira, njegov je zakonodavac. 
Novovjeki ljudi vole svijet jezovito beskonačan, u kojemu je naš 
planet puka iskrica, ako je taj svijet podvrgnut njegovu duhu. 
Nekada je svijet bio kudikamo manji, bio je omeđen i konačan, 
ali zavit u tajnu i podvrgnut tajnovitom udesu. Ne, heliocentrički 
sistem nije čovjeka učinio poniznijim i čednijim. 

Kopernikovo naučan je spaja stare predodžbe o svijetu sa novim 
nazorima: Kopernikov je svemir fiksiran i konačan, u njegovu 
središtu stoluje nepomično sunce, a krajnju granicu tvori „osma 
sfera 46 , čvrsta okrugla ljuska. 

Kako je prevladan Cap non? Sprava, koja je na početku no¬ 
voga doba najviše utjecala na tok događaja, nije ni astronomska 
tablica, ni štamparska preša, ni retorta, ni vatreno oružje, nego 
busola ili kompas. Kompas je izumljen odavna, ali se dotada nije 
nitko usudio da mu se povjeri. Bitna je oznaka nove duševnosti, 
kako smo već istakli, neodoljiva težnja za dalekim putovanjima, 
želja za znanjem, iskustvom, doživljajima. Zato se i prva desetljeća 
16. vijeka i zovu doba otkrića. Ta otkrića nisu toliko važna, kao 
što je važna tendencija, koja ih je potakla: demonsko traganje 
za novim. Putovanje, koje je dotada smatrano nužnim zlom, postaje 
sada najvišom strašću. Sve putuje, sve se skiće od mjesta do 
mjesta: đak i obrtnik, vojnik i umjetnik, trgovac, učenjak i pro¬ 
povjednik. Neka zvanja, kao zvanje humanista ili liječnika, uopće 
ne vrše ljudi stalna boravišta. A bilo je neminovno, da se ta nova 
energija, koja sili ljude na putovanje, očituje i na vodenim 
' putovima. 

Na čelu modernih otkrića ističe se infant Henrik od Portugala, 
koji doduše sam nije nikada putovao morem, ali je svojski poma¬ 
gao sva pomorska nastojanja, te je zaslužio nadimak Henrik 
Pomorac. Nikada nije taknuo čaše vina, nikada nije dotakao žene: 
jedina je njegova strast otkrivanje afričkih obala. Do njegova 
doba vrijedio je rt Bojador kao krajnja granica; držalo se, da 
ondje more postaje sve gušće i gušće zbog velikog postotka soli, 
te lađa ne može ploviti kroz žilavu masu. Stoga je taj rt i dobio 
značajno ime Cap non. Osim toga su ljudi vjerovali, pozivajući 
se na Aristotela i Ptolomeja, da se između jedne i druge obratnice 
nalazi samo pustinja, jer da okomite sunčane zrake onemogućuju 
svaku vegetaciju. Na poticaj Henrika Pomorca opremljeno je 
nekoliko brodova, a godine 1445. mogao je Henrik objaviti svojim 
podanicima, da su na jugu otkrivene obale obrasle sočnim biljem 
i velikim paominim šumama. „Sve to — dodao je ironički Henrik 
Pomorac — javljam s dopuštenjem njegove milosti Ptolomeja, 
koji je svašta zanimljiva priopćio o podjeli svijeta, ali se u toj 
stvari grdno prevario 44 . 

Iste godine stigli su Henrikovi ljudi do plodnoga predbrežja, 
koje je od tog doba poznato pod imenom Cap verde (Zeleni rt), 

a doskora će se razviti živa trgovina između afričke obale i Portu¬ 
gala. Novi su krajevi izvozili zlatni prah, mošus i bjelokost, a na 
Madeiri niknule su bogate plantaže šećerne trske. Trgovalo se 
dabome i robovima, no sam Infant nije se nikada povodio za pukim 
trgovačkim interesima. Kada je god. 1460. umro, zapeli su ovi 
pothvati. Tek osamdesetih godina učinjen je daljnji napredak. 
Godine 1482. otkriven je utok Konga (u tom je putovanju učestvo¬ 
vao i Martin Behaim), a godine 1486. stigao je Bartolomeo Diaz 
do južnoga rta Afrike, koji je zbog strahovitih oluja prozvao Cabo 
tormentoso (Olujni rt), a kralj Ivan II. prekrstio u Cabo de b5a 
esperanza (Rt Dobre Nade). Bartolomeo Diaz stigao je štaviše 
nadomak Indijskom oceanu, kada ga je momčad prisilila, da se 
vrati istim putem. Nada portugalskog vladara, da će njegovi ljudi 
pronaći južni put u Istočnu Indiju, ispunila se dvanaest godina 
kasnije, kada je Vasco da Gama stigao u Kalikut, glavni grad 
prednjoindijskog carstva Malabar. Kalikut je bio i glavno mjesto 
za promet s Molucima, „mirodijskim otocima 64 , a tako su Portu¬ 
galci postigli prvenstvo u evropskoj trgovini mirodijama. 

Kolumbo . Šest godina prije, prodro je prvi put na Zapad 
Genovežanin Cristoforo Colombo, koji se prozvao Cristobal Colon, 
da počasti Španjolce — svoje poslodavce. Kolumbo je odabrao 
najnezgodnij i put da dođe u Ameriku, a vjerojatno ne bi nikada 
došao na cilj, da povoljni vjetrovi nisu ispravili njegovu pogrešku. 
Kolumbo, međutim, nije ni kanio doći u Ameriku, nego je htio 
stići na Istok sa Zapada. Znao je da je zemlja okrugla, kakvom 
ju je prikazao Martin Behaim svojom glasovitom „Jabukom 66 . 
No držao je, kao i Behaim, da Azija tvori suvislu masu, te da 
poput potkove obuhvata planet. Stoga je mislio, da će stići ploveći 
na Zapad u Kathai (Kina) ili na otok Cipangu (Japan), koji se 
nalazi pred spomenutom zemljom. U tom vjerovanju potkrijepilo 
ga je djelo znamenitog svjetskog putnika Marka Pola „ Mirabilia 
mundi (Čudesa svijeta): Marko Polo je faktično prije dva sto¬ 
ljeća stigao u Kinu i Japan, ali kopnenim putem, idući sveudilj 
na istok. Kolumbo je držao, da je otok Kuba (prvo veće kopno 
no koje se bio namjerio), zaista Japan, a kada je otkrio susjedni 
otok Haiti, koji je prozvao Espanola, modificirao je svoje mišljenje 

tako, da je Haiti proglasio Japanom, a Kubu kineskim konti¬ 
nentom. Toliko si je zabio u glavu, da je stigao u Aziju, da je 
još prigodom svoga posljednjeg putovanja tražio arapske tumače, 
kako bi mogao razgovarati sa velikim kanom zemlje Kathai. 
A kada je jedamput ugledao jato plamenaca, koji su noću dosto¬ 
janstveno stupali, mislio je da su to kineski svećenici odjeveni 
u bijelo... Na svom drugom putovanju Kolumbo je stigao na 
Jamaicu, na trećem do utoka Orinoca, a na posljednjem u Hon¬ 
duras, koji je proglasio Stražnjom Indijom. Umro je četiri godine 
kasnije (1506.), ne sluteći, da je otkrio novi kontinenat. 

Stoga i nije takova strahovita nepravda, što Amerika nije 
dobila ime Kolumbija, premda se mora priznati, da je Amerigo 
Vespucci imao još manje prava na tu čast. No otkriće Amerike 
bilo je tako rekavši na dnevnome redu. Ljudi onoga vremena 
otkrili bi Novi Svijet da i nije bilo Kolumba. Godine 1497. stigao 
je Mlečanin Giovanni Cabotto (engl. John Cabot) pod engleskom 
zastavom do obale Labradora i stupio — godinu dana prije 
Kolumba — na američki kontinenat. Godine 1500. otkrio je Pedro 
Cabral slučajno Braziliju, jer su ga vjetrovi bili zanijeli prema 
zapadu, dok je plovio u Kalikut. 

Što se tiče Kolumba, treba znati, da Kolumbo svoje otkriće 
nije znao praktično iskoristiti, kao što ga nije znao ni znanstveno 
ocijeniti. Njegova uprava novih pokrajina bila je prava straho¬ 
vlada, koja otkriva ružne strane njegova karaktera: silna pohlepa 
za zlatom, besmislena okrutnost prema urođenicima, podmuklost 
i slijepa ljubomora prema zemljacima. Sve upravne uredbe Kolum¬ 
bove bile su nehumane i kratkovidne. Bez ikakovih skrupula 
istrebljivao je pučanstvo, trgovinom robija i besmislenom rabotom 
na plantažama. Na Espanolu slao je španjolske zločince, a uveo 
je i divlje pse, koji će loviti ljude. Bio je toliko škrt i pohlepan, 
da je zatomio sve plemenitije pobude: njegov ulazak u novi svijet 
obilježen je time, da je mornara, koji je prvi javio zemlju, pri¬ 
kratio za obećanu nagradu! Jedino što zaslužuje poštovanje, jest 
nepokolebiva vjera i upornost, kojom je provodio svoje planove, 
^pak je njegov uspjeh slučajan, kao zgoditak na lutriji, a ima 
samo sportsko značenje. 

Put oko zemlje za 111 dana. Najveće je otkriće ovoga doba 
plovidba oko svijeta, koju je izvršio Fernao Magelhaes, Portugalac 
u španjolskoj službi. To je djelo najveće, jer je izvedeno svijesno. 

Magelhaes (ili španjolski Magallanes), otputovao je u rujnu 
1519. iz Španjolske, da bi, unatoč brojnih pobuna na brodu i 
zavjera, stigao uzduž istočne obale južnoameričkog kopna do 
južnoga rta kontinenta. U kasnu jesen 1520. prevalio je naporan 
i vanredno opasan morski prolaz, koji je dobio njegovo ime, 
a dijeli kontinenat od Ognjene Zemlje. Tako je stigao u Tihi ocean, 
koji je preplovio u sjeverozapadnom pravcu. Nakon tegobnog 
putovanja, koje je trajalo gotovo četiri mjeseca (zbog pomanjkanja 
hrane, posada se na koncu hranila kožom i parcovima), stigao je 
do Lađrona, a nekoliko dana kasnije do Filipinskog otočja, gdje 
je stradao životom u borbi s urođenicima. To je bilo u travnju 
1521. Njegova lađa „Vittoria* 4 nastavila je put pod zapovjedni¬ 
štvom Sehastiana d’Elcanosa i stigla do Moluka, a odatle kroz 
Indijski ocean i preko Rrta Dobre Nade, te Kapverdskih otoka 
sretno u domovinu. 

U rujnu 1522., dakle nakon tri godine, iskrcala se ekspedicija 
u istoj luci, odakle je bila pošla pod Magelhaesovim vodstvom. 

Stigavši na kapverdski otok Santiago, u julu 1522., pomorci 
su bili opazili, da tamošnji kalendar pokazuje četvrtak 10. srpnja, 
dok su oni bilježili srijedu 9. srpnja. Kako su putovali od istoka 
na zapad oko zemlje izgubili su jedan dan. Da su putovali protivnim 
pravcem dogodilo bi im se kao Mr. Phileasu Foggu, junaku glaso¬ 
vitog romana Julesa Vernea, koji je dobio jedan dan i tako uspio 
da postigne ono u što se bio okladio. 

Zločinstva Conquistadora. U isto vrijeme otkrivena je Srednja 
Amerika, a nekih deset godina kasnije zapadna obala Južne Ame¬ 
rike. Kada je godine 1519. Hernando Cortez stupio na mehičko 
tlo, našao je ondje visoko razvijenu, da, gotovo dekadentnu kul¬ 
turu, koja je bila bez sumnje razvijenija i naprednija od evropske. 
Kao bijelac i katolik zaslijepljen dvostrukom megalomanijom 
vjere i rase, Cortez se nije mogao dovinuti misli, da su bića 
drugoga nazora i druge boje kože ravnopravna Španjolcima. 
Upravo je strašno, a i smiješno, kako su oholo Španjolci susretali 

predstavnike Azteka i njihove kulture. I jedino je dobro djelo, 
što su ga učinili, ukidanje ljudskih žrtava. To je ujedno i jedina 
svijetla točka u povijesti čitave Conquiste. 

Treba naime znati da su Cortezovi drugovi osim rijetkih izni¬ 
maka, bili gotovo svi od reda ljudi deklasirani, pa i prosti zločinci. 
Jedini motiv ekspedicije u zemlju Azteka, bila je pomama za 
zlatom. „Španjolci — rekao je Cortez glasniku mehičkog cara 
Montezume — trpe od bolesti srca, koja se može liječiti jedino 
zlatom 46 . 

Još je viša od mehičke kulture Azteka bila peruanska kultura 
Inka. Oba naroda u mnogočem se podudaraju, no možda se čini, 
da su se razvijali svaki za sebe, ne znajući jedan za drugoga. 
A osvajanje Perua još je sramotnije i strašnije od osvajanja 
Mehika. Hernando Cortez pravi je kavalir, ako ga usporedimo sa 
Franciscom Pizarrom, koji nije uzalud sisao krmaču. Teško je 
zamisliti životinjskiju grubost i gadniju pohlepu, negoli je bila 
Pizarrova. Kao što je Cortez obračunao s Montezumom, tako je 
Pizarro obračunao s Atahualpom, peruanskim carem. 

Kao i Montezuma bio je Atahulpa Čovjek nježan i blag, 
otmjena držanja, istančane duše, a nešto je slično nemoguće zami¬ 
sliti u tadašnjoj Evropi. Pizarro ga je namamio k sebi zajedno 
s pratnjom, koja je došla bez oružja. Za vrijeme razgovora pro¬ 
valili su u odaju Pizarrovi vojnici i poklali peruansku pratnju. 
Atahualpa se upravo sledio uočivši taj postupak, ali je umio 
sačuvati vladarsko dostojanstvo. Upustio se štaviše u razgovor 
i doskora uvidio, da lupežima nije ni do čega drugoga nego do 
blaga. Stoga je obećao da će platiti carsku otkupninu: ispunit 
će cijelu odaju zlatom dokle god dopire uzdignuta ruka! Pizarro 
je pristao i stekao plijen kakvoga nitko u Evropi nije vidio. 
No kada je sve zlato bilo dopremljeno, dao je Inku udaviti. 
Značajno je, da su se štaviše Pizarrovi ortaci zgražali nad tim 
postupkom. 

To se dogodilo ljeta Gospodnjega 1533. 

Osveta Amerike. Pizarro je svršio kao većina ubojica: jednog 
U ^ dana zaklali njegovi ortaci. A čitava Španjolska nije od 

Uća Amerike imala mnogo blagoslova. Priviknuvši da živi od 

pokradenih dobara, zapala je sto godina kasnije u agoniju, od 
koje se do dana današnjega nije oporavila. Da, čitava je Evropa 
stradala od božanske Nemeze; Novi svijet nije dao Evropi samo 
kukuruz i duhan, rajčicu i bananu, kakao i krumpir, vaniliju i 
druge mirodije, nego osim zlata i — sifilis. 

„Napuljska ili „galska bolest „venerija 4 * postala je u naj¬ 
kraće vrijeme modnom bolesti čitavoga razdoblja. Gotovo sve 
istaknute ličnosti onih dana bile su, prema suvremenim izvješta¬ 
jima, luetici: Aleksandar i Cezar Borgia, papa Julije II. i Leo X., 
car Karlo V. i kralj Franjo I., koji je — vele — ovu bolest stekao’ 
veoma romantično: muž lijepe Ferroniere, s kojom je kralj podr¬ 
žavao ljubavne odnose, hotimice se zarazio, da bi tako upropastio 
kralja, što mu je i uspjelo. Nova je bolest bila tako raširena, 
da je svatko javno priznavao, ako je obolio. 0 tom se govorilo 
u društvu, o tom su se pisali i stihovi. Sifilis je zacijelo 
jedan od glavnih uzroka, što se mentalitet evropskog pučanstva 
toliko promijenio: ova je bolest unijela elemenat nepovjerenja 
u ono, što je u čovjeka najviše i najniže, čin animalan i meta- 
fizičan, i tako ga dvostruko otrovala. 

No američko zlato pokazalo se većim prokletstvom od sifilisa. 
Nagao uvoz velikih količina drage kovine, na kojoj je Srednji 
vijek oskudijevao, pomogao je razvitku novčarstva i financijskog 
gospodarstva uopće. Američko je zlato omogućilo kapitalistički 
poredak, a razlike između siromaha i bogataša postale su odje¬ 
dnom goleme. Nastala je i opća skupoća, a zarada nije mogla 
napredovati istim tempom: u prvoj polovici 16. vijeka porasle 
su cijene za 100 i 150 posto, da, kod nekih proizvoda i za 200 
i 250 posto. Danajski darovi Amerike bili su pošast i bijeda, ili 
bolje rečeno dvije pošasti: lues i zlatna groznica! Svatko nastoji 
da se što prije i bez truda obogati. I domaću zemlju prekapaju 
i ruju ne bi li našli dragih kovina, pa ih zaista otkrivaju, a nova 
nalazišta zlata i srebra iskorišćuju se savršenijom rudarskom 
tehnikom. 

Kako vidimo, „inkubaciono vrijeme 64 je prošlo, otrov po- 
ćinje djelovati, zahvaća glavu, srce i moždinu evropskoga 
organizma. 

Faust. Sve tendencije novoga doba sažela je pučka mašta u 
spodobi Doktora Fausta. Faust je alkimist, koji pravi zlato; bavi 
se crnom magijom, kako bi postigao znanje, bogatstvo i svjetovnu 
moć. Faust je teolog i protestant: zemljak Melanchthona, suvre¬ 
menik Luthera i neko vrijeme nastanjen u Wittenbergu. Faust je 
humanist, ljubitelj antike. Obečaje, da će pronaći izgubljene 
komedije Plauta i Terenci ja, dozivi je sjene homerskih junaka iz 
podzemlja, veže se, pomlađen tajanstvenim silama, s Helenom i 
tako ispunja simbolički smisao renesanse: preporod gotičkog duha 
s helenskim duhom. Fausta drže izumiteljem tiskarstva: prema 
stoljetnoj predaji on je izmislio „matrice 66 , kojima se lijevaju 
pokretna slova, dok Gutenberg tiska drvenim pločama. Faust 
zapisuje đavlu dušu, tražeći od njega ugovorom, da mu odgovori 
na sva pitanja, da mu uvijek kaže pravu i živu istinu. Tu se 
otkriva najdublja crta vremena: bezgranična težnja za spoznajom 
i ujedno čvrsto vjerovanje, da postoje tajne formule, kojima se 
može pronaći odgovor na svako pitanje. Legenda o Faustu pri¬ 
kazuje ga kao saveznika i žrtvu đavola, što znači, da je „čisti 
razum 66 djelo vražje, a težnja za takovom spoznajom slijepa 
oholost, koju potpiruje sotonska zmija. Tako piše i na prvim 
stranama Biblije: „eritis sicut Deus“ (bit ćete kao Bog). Da, i samo 
ime: Faustus , što će reći: sretni, otkriva osnovnu tendenciju 
Novoga doba: glavno je na tom svijetu sreća, a ta sreća izvire 
iz moći, čulnih užitaka i znanja. 

Genijalnost je Goetheova Fausta u tome, da je u tom djelu 
kao u nekom kompendiju prikazana čitava kulturna povijest 
Novoga doba. Faust počinje kao mistik, a svršava kao realni poli 
tičar. U Faustu je prikazana čitava napast modernog čovjeka, 
napast, koja mu prilazi zakrabuljena bezbrojnim maskama: kao 
alkoholizam, seksualnost, melankolija, natčovještvo. A pri tome 
je Faust uvijek nezadovoljan i nezadovoljen, uvijek teži za jedin¬ 
stvom spoznaje, htio bi izaći iz kalupa pojedinca, a sve uzalud. 
Faustova je tragedija tragedija novovjekog čovjeka, tragedija 
racionalizma, skepticizma i realizma. Faustu o boku stoji, đavo. 
No Mefisto nije baš zao, nego samo frivolan, ciničan, prožet 
materijalističkim vjerovanjem, a prije svega duhovit. Mefisto je 

utjelovljena inteligencija, čisti hladni i jalovi mozak. Biće izvan¬ 
redno diferencirano, dosljedni predstavnik najvišeg egoizma. 
Demon Novoga doba zove se duhovitost, puka duhovitost. Mefisto 
je zlopogleđa intelektualizma, senzualizma, nihilizma. Pokazuje 
Faustu, koji se bori sa svijetom, čitav ovaj svijet i čini mu ga 
podložnim. No Faust je prevaren uvidjevši, da mu taj svijet pri¬ 
pada samo naoko: osvojio ga je umom, koji je nešto nezbiljsko. 
Ljudima Srednjega vijeka ovaj je svijet pripadao, jer je bio 
konkretan, zahvaćen srcem. Zato je ta slika bila zbiljskija, premda 
je bila uska i djelomično kriva. No otkako je nestalo Srednjega 
vijeka, nema više ni realnosti! Posljednja je velika realnost, koju 
je Evropa doživjela, mahnitanje prolaznoga doba, koje smo nazvali 
inkubacijom. Tadašnji su ljudi živjeli u zbiljskome svijetu, jer 
luda ne doživi ju je svijet kao nešto sablasno, nego naprotiv sve 
smatra realnošću, pa i svoje snove, svoje mahnite predodžbe, svoje 
zelje. Sve što je bilo poslije, može se smatrati bezuspješnim poku- 
šajem da se zahvati realnost. 

Pobjeda čovjeka nad Bogom . Teško je prevladati dojam, da 
je konac „Fausta 11 zapravo nemoralan. Goethe veli, da je Fausta 
otkupila ljubav, no to nije dovoljan razlog. Dvije su mogućnosti: 
ili da Faust bude otkupljen božanskom ljubavlju, a onda nema 
i ne bi smjelo biti prokletnika, te se Faust samo zato spasava, 
jer se svatko mora spasiti. No Goethe ne prihvaća ovo rješenje, 
uvodeći u svoje djelo sredovječni nazor o nebu i paklu, vječnom 
blaženstvu i prokletstvu. Ili se Faust spasava, što je živio čisto 
i pošteno, Bogu ugodno? ... No njegov život nije bio Bogu ugodan: 
nesamo da nije odolio grijehu, nego nije ni pokušao odolijevati 
napasti. Nikada se nije borio s Bogom! U Goetheovu ,,Faustu ;£ 
nalazimo nebo tek na početku i na koncu, kao uzvišenu kulisu, 
koja skladno uokviruje Faustovu povijest. Između toga početka 
i tog svršetka proteže se svjetovnjački život Fausta. On je poli¬ 
histor, filantrop, svjetski čovjek i ljubavnik, kolonizator, bankar, 
meteorolog, inženjer i svašta drugo, ali nije bogoborac. Pa kako 
i zašto se spasava? U riječima Biblije o trojakoj napasti Kristovoj 
sadržano je više vjerskoga duha negoli u čitavom ,,Fanstu“. 
Faust često zapada u napasti, no te napasti nisu kršćanske. 

Faustov je sukob učeni, filozofski, da, mondeni konflikt. 
Tipičan sukob modernog čovjeka. Značajna je činjenica, da ga 
je Goethe shvatio kao tragični sukob uopće, zamislivši Fausta kao. 
tragediju čitavoga čovječanstva. To je karakteristika 18. vijeka, 
to je common sense, čisti razum, jednostrano naziranje klasicizma, 
koji sve gradi na spoznaji i obrazovanju. I ne samo 18. nego i 
19. vijeka, koji će uroditi aktivizmom, imperijalizmom, tehnokra¬ 
tom. Čime Faust konačno „okrunjuje 44 svoje životno djelo? 
Isušuje močvare! 

Od teocentričkog do geocentričkog nazora . Pobjeda čovjeka 
nad prirodom, to je zaključni akord „Fausta 64 . A to je i zaključak 
novovjeke tragedije. Na početku ove tragedije, kao i na početku 
„Fausta 44 ističe se pobjeda čovjeka nad Bogom, što će reći otkriće 
čovječjeg uma, koji pronalazi zakone svemira, a vjeruje u svemoć 
svojih osjetila i svoga razuma. U jednom latinskom epigramu 
veli Agripa Nettesheim, koji je u mnogočem poslužio Goetheu 
kao model za Fausta: „Agripa je filozof, demon, heroj, Bog i sve 44 . 
Čovjek kao mjera sviju stvari stupa na mjesto Božje, Zemlja je 
potisnula Nebo, svjetovni nazor, koji je dotada teocentričan, 
postaje sada antropocentričan i geocentričan. Zemaljske stvari, koje 
su ljudi nekad susretali s nepovjerenjem i prezirom, sada su 
odjednom nešto zakonito, opravdano. One su zbiljnost, jedina 
zbiljnost. I dok zemlja astronomskim istraživanjima i sistemima 
postaje sitni plamičak, preobrazuje se u srcima i glavama ljudi 
u središte, koje vlada svime. Zemlja i samo Zemlja odsada je 
važna, djelotvorna, dokazana, istinska. Ona je središte svemira. 

Augustinski redovnik. Danas je teško i zamisliti kako je ova 
spoznaja djelovala na tadašnje ljude. Čitava je epoha prožeta 
istinskom radošću: ljudi se naprosto vesele što žive. Proučavajući 
pojedina razdoblja, njihovo raspoloženje, temperaturu i kolorit, 
često nas ovo ili ono razdoblje podsjeća na neko godišnje doba 
ili pak doba dana. Tako na primjer, konac 18. vijeka, razdoblje 
njemačke klasike, podsjeća na prijatno i pomalo saneno poslije 
podne i predvečerje: to je čas, kada čovjek rado turi glavu kroz 
prozor ili će pred kućom da popuši lulu ili u vrtu da popije kavu. 
Inkubaciju 14. i 15. vijeka možemo usporediti s polarnom noći, 

a mogli bismo kazati, da je i bistra zvjezdana, a ipak jezovita 
zimska noć: sve je sjenovito, sve je providno, sve djeluje irealno 
kao slike, koje nam pokazuje laterna magica. Početak 16. vijeka, 
o kojem smo netom govorili, hladno je i svježe ljetno jutro: 
pijetlovi bodro kukuriču, čitava se priroda budi, diže se para iz 
zemlje, svi su ljudi divno ispavani, te se voljko pružaju spremajući 
se na svakidašnji posao. Vulkanska smionost, plemenita znatiželja 
obuzima ljude. Oni tragaju za bajoslovnom zemljom Indijom i 
otkrivaju nešto bajoslovnije: čitav jedan kontinenat sa stvarima, 
o kojima nije snivala ni najbogatija mašta. Traže kamen mudraca, 
a nalaze nešto mnogo vrednije: krumpir. Trude se kako bi otkrili 
perpetuum mobile , a razotkrili su mnogo veću tajnu: vječni tok 
zvijezda. 

No dok su se vani otkrivale tolike stvari, pronašao je mladi 
redovnik augustinac nešto važnije, nastojeći kako bi ponovno 
otkrio riječ Božju i slobodu čovjeka i kršćanina. 


r 

ČETVRTA GLAVA 


LUTHER I REFORMACI] A 

Četiri komponente Reformacije . U prošlom smo poglavlju 
ustvrdili da je prava renesansa bila tek u Italiji, te da ostale 
zemlje Evrope đoživljuju renesansu u prenesenom smislu. S istim 
pravom mogli bismo reći, da je Reformacija svojim korijenom i 
svojom biti njemačka pojava, dok su sve ostale reformacije: 
engleska, francuska, skandinavska, ugarska i poljska samo njeni 
odjeci ili čak karikature. 

No Nijemac nije u svom tadašnjem stepenu razvitka bio 
dovoljno zreo i umješan da historiČki dosljedno postupa: sanen 
i obuzet novim idejama, kaotičan i slab, Nijemac je dao snažnih 
pobuda, ali su drugi ubirali njihove plodove. Sve ideje-vodilje, 
koje razdoblju Reformacije daju njeno obilježje, rođene su na 
njemačkom tlu, ali su djelovale u stranome svijetu. 

Njemačka reformacija nije nipošto jedinstven pokret, nego je 
rezultanta različitih komponenata. Ima ih barem četiri. Prva je 
komponenta (koju često smatraju jedinom) religiozna, ali se od 
početka sjedinjuje s drugom, koja je isto tako jaka, a ima nacio¬ 
nalno obilježje. Reformatori ne će, da se Njemačkom i dalje vlada 
iz Rima, ne će da crkva bude ,,vlaška“, nego hoće da bude nje¬ 
mačka; ne će da stranom suverenu — poglavaru Crkvene države 
— pritječe velik dio poreza. Tu nailazimo na treću komponentu: 
gospodarsku, koju također ne valja potcijeniti, jer je ujedinila u 
sebi sve one struje, koje su — prema uzoru prvih kršćana 
htjele izvršiti znatne korekture u društvenom poretku. A ne smi¬ 
jemo zaboraviti ni četvrtu komponentu: znanstveno-humanističku. 
Ova je posljednja komponenta bila razmjerno najslabija, ali ne 
valja smetnuti s uma, da je znanstvena kritika dobavljala materijal 
i dala metodu, kojom se vodila borba. Zajednička je značajka 








sviju ovih tendencija, da se vjernici, narodnjaci, gospodarski 
nezadovoljnici i znanstveni kritičari pozivaju svi od reda na Evan¬ 
đelje: u Bibliji nema ništa o samostanima i redovnicima, prelatima 
i biskupima, misama i hodočašćima, ispovijedima i oprostima; 
ne spominje se ni rimski natpastir, a bome ni zabrana ribolova i 
šumsko pravo, desetina i tlaka. Pozivajući se na Bibliju, refor- 
macija poriče dogme, što ih je Crkva izradila tečajem tisućljetnoga 
svog života. 

Wittenberški slavuj. U svim krugovima javlja se neki pred¬ 
osjećaj, da se sprema nešto veliko, a u narodu se opaža neko 
napeto iščekivanje. U brojnim spisima onoga vremena vraća se 
sveudilj slika „zore 44 ili „novoga dana 44 , najljepše u poznatoj 
pjesmi Hansa Sachsa „Wittenberški slavuj 44 . U jednoj drami pod 
istim natpisom, citira Strindberg Ulricha Huttena: „Duhovi se 
bude, prava je radost živjeti! 44 I nadopunjuje ovaj glasoviti usklik 
riječima: ,,0h, sada dolazi nešto novo! 44 

A što je to novo? Martin Luther. 

Teško je naći u svjetskoj povijesti ličnost, o kojoj bi se tako 
različito sudilo, kao što se sudilo i sudi o protupapi iz Wittenberga. 
Katolici su ga oduševljeno hvalili i slavili, protestanti žuči j ivo i 
strasno napadali; ateisti su ga proglasili duhovnim osloboditeljem, 
a pobožni ljudi pokvarenjakom. Jednima vrijedi kao „njemački 
Catilina 44 , drugima kao „najveći dobrotvor čovječanstva 44 . Goethe 
ga je nazvao „genijem veoma znatne vrsti 44 , a Nietzsche „ograni¬ 
čenim seljakom, koji ne vidi dalje od svojih cokula 44 ; Schiller 
ga zove „borcem za slobodu razuma 44 , a Fridrik Veliki „bjeso¬ 
mučnim monahom i barbarskim piscem 44 . Pokušavalo se dokazati, 
da je bio izjelica i pijanac, lažac i krivotvoritelj, ženskar, luetik. 
paranoik, samoubojica ..., a njemački slikari, njegovi suvreme¬ 
nici, prikazuju ga sa svetokrugom oko glave. 

Reformatori prije Reformacije. Neki su istraživači nastojali 
odreći Lutheru stvaralačku originalnost, ističući, kako su sve nje¬ 
gove misli izrekli drugi prije njega. Ima čitav niz reformatora 
prije reformacije, koji su u mnogočem i znatniji mislioci od 
Luthera. No dok su oni samo mislioci, Luther je u prvom redu 
čovjek djela, koji iz svog uvjerenja povlači praktične zaključke. 

Nema sumnje da su struje, iz kojih je proizašla reformacija, 
mnogo starije od Luthera. Imali smo već prilike u prošlom pogla- 
1 j. u °pribilježiti neke pojave antiklerikalnog duha, koji ispunjava 
čitav 15. vijek. A čuli smo i to. kako su se humanisti rugali Crkvi, 
kako je antiklerikalna prosvijećenost zahvatila sve obrazovane 
krugove Italije, pa i najbližu okolinu pape. Godinu dana prije 
vđttenberških teza objelodanio je Pietro Pomponazzi, glasoviti 
filozof, knjižicu o neumrlosti duše, u kojoj veli, da su osnivači 
religije izumili svašta čime će —u najboljoj namjeri — prevariti 
puk. kao što dadilja vara dijete, ili liječnik bolesnika. U drugom 
spisu Pomponazzi tvrdi, da se djelovanje svetih moći osniva na 
utvari, te da bi isto tako djelovale, kada kosti ne bi bile svetačke, 
nego pseće. Prigovor, da moramo vjerovati u neumrlost duše, jer 
bi Inače čitava religija bila prevara, Pomponazzi pobija opaskom, 
da je tome zaista tako. Postoje tri zakona: mojsijevački, kršćanski 
i muhamedovski, pa valja pretpostaviti, da su i jedan, i drugi, 
i treći lažni, a onda je prevaren cijeli svijet, ili su lažna u 
najmanju ruku dva, a onda je prevarena većina ljudi. 

Kurija je tolerirala ovakove rasprave, jer se tada smjelo pisati 
i govoriti sve, samo ako bi se postupalo salva fide, što ce reci 
podvrgnuvši se izvana crkvenoj vlasti. 

Spomenuli smo, da je Wiclif najavio čitavu reformaciju, da, 
u nekim bitnim točkama dopro i dalje od same reformacije. 
Wiclif nauča među ostalim, da ne valja obožavati slike; da 
relikvije ne treba smatrati nečim svetim; da papa nije nasljednik 
Petrov; da ne prašta grijehe on, nego Bog; da blagoslov biskupa 
nema nikakove vrijednosti; da svećenicima treba dopustiti da se 
žene; vino i kruh ne pretvaraju se prigodom pričesti u pravo 
tijelo i pravu krv Kristovu; ne valja se moliti Djevici Mariji, a ne 
treba se moliti ni u crkvi, jer se to može obaviti na svakom drugom 
mjestu. 

I Erazmo Rotterdamski, lumen stoljeća, rugao se štovanju 
svetaca, nauci o transsupstancijaciji i čitavoj skolastičkoj dogmatici, 
koju — veli Erazmo — ne bi razumio ni sam Krist, a kamoli 
apostoli. Sakramente smatra beznačajnim ceremonijama, za Sveto 
Pismo veli, da je mjestimice krivotvoreno, a mjestimice protuslovno 

i nerazumljivo: božanstvo Kristovo i Sveto Trojstvo ne može se 
dokazati pomoću Biblije, a Crkva — veli Erazmo — nema sra¬ 
motnijih neprijatelja od papa, koji svojim prokletničkim životom 
ponovno ubijaju Krista. 

U čemu je Lutherova zasluga? No baš na primjeru Erazma 
Rotterdamskog, vidimo golemu razliku između Luthera i njegovih 
prethodnika. Ovi su reformu naprosto naučali, Luther ju je pro¬ 
živio. U tome je njegova neusporediva originalnost. Erazmov je 
duh zacijelo bogatiji, oštriji, prostraniji, dosljedniji, a i smioniji; 
no Erazmo je samo filozof. Luther je bio velik čovjek, a Erazmo 
samo velik um. Nikada mu nije palo na pamet, da se praktično 
založi za koju od svojih ideja. On, koji je bio radikalniji od 
većine reformatora, nije se nikada osobno založio za ovaj pokret, 
nego ga je, štaviše, svakom zgodom bojažljivo nijekao. Često puta 
ističe u svojim pismima, da Lutherove spise gotovo nije čitao, 
što je zacijelo laž; svoga starog prijatelja Huttena tjera iz kuće, 
kada osiromašen, prognan i na smrt bolestan traži kod njega u 
Baselu sklonište. Erazmo je drhtao, kad bi netko spomenuo smrt. 
No nesamo, da nije bio junak, nego je drhtao i pri pomisli, da bi 
mogao izgubiti razne prebende i bogate darove crkvene; da bi 
njegov ugled u visokom društvu mogao stradati, a neprijatelji su 
mu s pravom prigovarali, da se poput pseta dade namamiti koma¬ 
dićem kosti. Zato Reformacija ne spominje kao velikog obnovi¬ 
telja Erazma, nego ograničenog i tvrdoglavog seljaka, kakav je bio 
Luther. 

Lu/ther nije donio mnogo „nova 66 . To nije ni zadaća velikih 
ljudi. Ponovio je misli, kojima je bila prožeta čitava epoha, pro¬ 
budio je iskru, koja je u većini bila zapretana, a postupao je 
tako uvjerljivo, da je predobio brojne sljedbenike. Zato je i Adolf 
Harnack, čuveni teolog, mogao i kazati u svom spomen-slovu pri¬ 
godom četiristote obljetnice Lutherova rođenja: „Put, koji vodi 
k cilju, pokazao nam je nakon dugotrajne noći čovjek, o kojemu 
smijemo kazati: on je bio Reformacija 66 . 

Dvojako lice Luther ovo. Hoćemo li pokušati da Lutherovu 
ličnost kako tako shvatimo (a to je za nas ljude 20. vijeka teže, 
nego što bi čovjek mislio) moramo prije svega uočiti, da je bio 

čovjek prelaznoga doba. te se u njegovoj ličnosti isprepliće i 
miješa staro i novo. Ova čudna slitina redovno stvara velike obno¬ 
vitelje, preporoditelje i reformatore. A to je i shvatljivo. Samo, 
ako u duši revolucionarca staro jošte živi, može izazvati onu usrdnu 
i stvaralačku mržnju, koja čovjeka osposobijuje, da se svom dušom 
i svom silom dade na borbu sa starim. Da bismo nešto tako strasno 
pobijali, moramo od toga trpjeti u dubini duše, a da bismo mogli 
trpjeti, moramo to i biti. Samo manihejac Augustin mogao je 
postati crkvenim ocem; samo aristokrat staroga kova kao Mirabeau, 
mogao je potaknuti Francusku revoluciju; samo Nietzsche, sin 
pastora, mogao je postati imoralist i antikrist; samo ljudi izra¬ 
zitog građanskog podrijetla i odgoja kao Marx i Lassalle mogli 
su osnovati socijalizam. Tko hoće postati Pavao, mora da bude 
prije Savao, da, čitava života mora sačuvati nešto od Savlove 
duše. Jer samo u neprestanoj borbi protiv sebe samoga i svoje 
vlastite prošlosti može crpsti snagu u borbi za budućnost. 

Posljednji monah. Luther je osnovnom strukturom svoje duše 
izrazito sredovječna pojava. Čitava njegova pojava ima nešto impo¬ 
zantno i jedinstveno, svetačko, kameno i sputano, podsjećajući 
svojim oštrim i krutim profilom na gotski kip. Njegovo je htijenje 
genijalno i mnogostrano, shematsko i „pravolinijsko ; njegovo 
mišljenje nagonsko, afektivno. Luther nije moderan čovjek, koji 
može (da li je to prokletstvo ili nije) gledati stvari sa sviju 
strana, rekao bi fasetnim očima. A baš u njegovo doba javljaju 
se diferencirane, zapletene, polihromne (ličnosti. Luther je suvre¬ 
menik luciferskog podrugljivca, kakav je Rabelais, suvremenik 
velikih Talijana renesanse, a među njegovim zemljacima ističe se 
saski knez-izbornik, svjetski čovjek i diplomat, da i ne spomenemo 
šarenog i suptilnog Erazma, ili mješavinu kakav je Paracelzo. 
U Lutherovoj duši nije bilo nijansa ni prekida. Kontrasti su jedan 
uz drugoga, kao u sredovječnih ljudi; tonovi snažni, naglo se 
izmjenjuje, bez prelaza i stapanja. Tmurno očajanje i vedro pouz¬ 
danje, sunčana dobrota i paklenska srdžba, blaga nježnost i gruba 
djelotvornost. Osim toga je Lutherovo mišljenje i djelovanje pot¬ 
puno elementarno, nagonsko, a mogli bismo reći i nepromišljeno. 
Racionalizam, velika tema novoga doba, nije zavladao Lutherom. 


Friedell I 8 


113 









Grustilo mu se od razuma, kao pravom skolastiku, a pamet je 
zvao „đavolovom droljom 44 (des Teufels Hure), novu je astro¬ 
nomiju otklonio, jer da se ne slaže s Biblijom, na velika zemljo¬ 
pisna otkrića nije se o,bazirao. Nije bio ni „socijalan 44 , kako poka¬ 
zuje njegovo držanje u Seljačkom ratu. Luther je uopće fanatik 
reda i poretka, uvijek na strani „oblasti 44 , izraziti pristaša sredo¬ 
vječne sputanosti u svim društvenim i političkim pitanjima. 

Postupao je nesvijesno, te je postao junakom dana, a da ni 
sam nije znao kako. Stupao je sigurno kao mjesečar, a ta sigurnost 
i snaga pomogla mu je da postane vođom. Luther je posljednji 
veliki monah u Evropi, kao što je Winckelman pod konac klasi¬ 
cizma posljednji veliki humanist, a Bismarck u doba liberalizma 
posljednji veliki Junker . 

No Luther je odmaknuo i od svoga vremena. Modernizam 
njegova mišljenja osniva se na tri momenta. Prvo je individualizam. 
Time, što je religiju učinio unutrašnjim doživljajem pojedinca, 
izvršio je na području vjerske duševnosti nešto slično, što su 
talijanski umjetnici učinili na području umjetničke mašte. Svaka 
duša — veli Luther — mora stvoriti Boga iznova, a u tome je 
posljednje i najdublje oslobođenje ličnosti. Drugo je demokratski 
momenat. Objavljujući, da je svaki vjernik u neku ruku i duhovnik, 
svaki član crkve — svećenik, Luther je uništio sredovječni sistem 
zastupstva. Uklonio je Kristova namjesnika i njegovu činovničku 
hijerarhiju, a u crkveni život uveo načelo ravnopravnosti, koje će 
Francuska revolucija uvesti kasnije u politički život. A treće, 
Luther je čitav profani život proglasio nekom vrsti bogoslužja i 
time unio nešto posve novo i svjetovno u samu religiju. Konsta¬ 
tacija, da uvijek i na svakom mjestu, u svakome zvanju i službi 
možemo biti Bogu ugodni, znači da Luther rad proglašuje svetim, 
a to će biti od nedoglednih posljedica. 

Velika kriza. Luther je započeo kompaktnim vjerovanjem ra¬ 
noga Srednjeg vijeka, vjerujući u djelotvornost sakramenta i 
svetaca; u Erfurtu se predao naučanju stroge skolastike, a u augu- 
stinskom samostanu dao se svim žarom na trapljenje i redovničku 
askezu, post i molitvu, smrzavanje i bdijenje; u Wittenbergu je 
oduševljeno prigrlio naučanje mistika, u Rimu ga je zahvatila 

velika antiklerikalna struja, koja je već dulje vremena potresala 
svijetom. U to doba Luther još nije antipapist: tek kao potpuno 
zreo čovjek, na vrhuncu svoga života, izazvao je prijelom s papin¬ 
stvom i katoličkom crkvom. 

Velika kriza Lutherova života pada u doba njegova samo¬ 
stanskog života. Luther je tada bio u onim opasnim godinama, 
kada baš genijalni pojedinci počinju sumnjati o svojoj egzistenciji 
i smislu života. Korijen očajanja, koje je pritislo Luthera i malne 
ga uništilo, strah je Božji. Strah pred Bogom i njegovim zakonom. 
Luthera muči pitanje, koje je mučilo i Pavla, dok je još bio farizej: 
kako ću izbjeći srdžbi Božjoj, kako ću ga zadovoljiti, ispunjajući 
njegove stroge i gotovo nemoguće zapovijedi? No jednog je dana 
Luther doživio svoj Damask. Samo što mu Spasitelj nije rekao: 
„Zašto me progoniš? 44 , nego: „Zašto misliš, da te ja progonim? 
Moj otac nije Jehova! 44 Tako je Luther spoznao da kršćanski bog 
nije „pravedan 44 , nego milosrdan, da sadržaj evanđelja nije zakon, 
nego milost. 

Lutherovo herojsko doba. Luther je katoličku crkvu zahvatio 
na najslabijem mjestu, kada je žigosao trgovanje oprostima i time 
započeo svoj reformatorski rad. Ta je praksa bila najodvratnija i 
potpuno besmislena, te se svatko o tome mogao uvjeriti. Tečajem 
vremena bila se razvila čitava burza za oprost grijeha; sve je 
imalo svoj tečaj, na burzi je notirala kriva zakletva, oskvrnuće, 
ubijstvo, krivo svjedočanstvo, bludni čini u crkvi i izvan crkve 
i t. d. Sodomija je notirala dvanaest dukata, crkveni grabež devet, 
čaranje šest, umorstvo roditelja samo četiri. Da, moglo se plaćati 
unaprijed i stvarati tako zalihu oprosta, a čitav je posao bio povje¬ 
ren velikim bankama i trgovačkim firmama, koje su fungirale 
kao zakupnici, služeći se svim sredstvima suvremene reklame i 
lova na mušterije. Prigodom lutrije moglo se uz ostale „divne 
premije 44 dobiti i nekoliko oprosta. Dalje se zaista nije moglo 
dotjerati u nedostojnoj merkantilizaciji vjere. A da sve to nije 
unalo ništa zajedničkog s pravim kršćanstvom, mogao je svatko 
razumjeti i ocijeniti. 

Vrhunac je publicističke djelatnosti Lutherove godine 1520., 
kada je objelodanio tri malena, ali veoma sadržajna spisa : 

„Kršćanskom plemstvu njemačke narodnosti 44 , „0 babilonskom 
sužanjstvu Crkve 44 i „0 slobodi kršćanskog čovjeka 44 . Ti se spisi 
odlikuju snagom i dubinom, sažetim prikazivanjem, jasnoćom, 
koju nikada više ne će dostići. Luther nauča u tim spisima, da je 
svaki kršćanin duhovno lice; da papa nije gospodar svijeta, budući 
da je Krist rekao Pilatu: „Moje carstvo nije od ovoga svijeta 44 ; 
da su sakramenti samo oni, koje je Krist sam ustanovio, t. j. krst, 
pokora i pričest; da su papinske pretenzije na svjetsku vlast dovele 
crkvu pod jaram strane i neprijateljske moći, kao što su Židovi 
došli bili pod vlast Babilona; da je čovjek-kršćanin slobodan, 
nikomu podložan i ujedno sluga sviju stvari, kojima raspolaže: 
slobodan je svojim vjerovanjem, a podložan je svojom poniznošću. 
Samo je ondje moguć kršćanski život, gdje se radi radosno i 
svoje volje, služeći drugome. „Tko da shvati — veli Luther — 
čitavo bogatstvo i sjaj kršćanskog života, koji može sve, a ne treba 
ništa, koji je gospodar grijeha i smrti i pakla, a ipak svima na 
službu, ponizan i koristan! 44 Tu je Luther dopro u blizinu velikih 
svojih učitelja iz mladosti — mistika, te rješava i veliko sporno 
pitanje kršćanstva o odnosu između vjere i dobrih djela. 

Lutherov papa. Malo prije smo rekli, da je Luther u mnogočem 
izrazito sredovječna pojava. I zaista, vjeruje autoritetu, slijepo i 
uporno. Potreban mu je autoritet, pa ako niječe papu pronalazi 
nešto drugo. Lutherov suvremenik Sebastian Franck rekao je, da 
svijet hoće i mora imati papu, pa bi ga ukrao ili iz zemlje iskopao, 
kada ga ne bi bilo, a od uzmeš li mu ga danas, potražit će sutra 
drugoga. 

Lutherov papa je Biblija. Tekst Svetoga Pisma shvaća doslovno, 
bez najmanje modifikacije ili ograničenja, a pri tome se obazire 
podjednako na oba Zavjeta, premda je Stari Zavjet rudiment 
prijašnje periode. „Riječ 44 ili smisao identificira sa vlastitim, često 
pogrešnim ili ograničenim tumačenjem. Klasičan je primjer ove 
doslovnosti glasovita rasprava o Sv. pričesti na marburškom 
sastanku. Tom je prilikom Zwingli izjavio, da odnosne riječi valja 
shvatiti simbolički, da grčki esti ne označuje istovjetnost, nego 
valja prevesti significat. To je Luthera veoma ljutilo: za vrijeme 
diskusije neprestano je klopkao po stolu i poluglasno ponavljao 

riieči: est, est . Njemu je sam gramatički oblik bio mjerodavan, 
pa ako grčki esti znači jest, čemu prevoditi drukčije. 

Gutenbergov čovjek. A ipak je ova doslovnost značajna nesamo 
za Luthera nego i za moderno doba. Novo doba nadoknađuje papu, 
dotadašnju vrhovnu instanciju, mrtvim autoritetom slova. Na mje¬ 
sto pojedinca, koji se može varati, a može imati pravo, stupa 
nešto apstraktno. Teologiju potiskuje filologija, a na mjesto 
Crkve dolazi — Škola. U središtu vjerovanja nije više život Otku¬ 
pitelja i njegova nauka, nego izvještaj o tom životu i muci, knjiga. 
Ova pojava označuje pobjedu novoga čovjeka, koji p ? še, tiska 
knjige, čita; znanstvenog čovjeka, koji vlada novim doba. To je 
početak literarnog razdoblja. I sakramenti ne djeluju tajanstvenom 
magijom, nego riječima, ukratko-, Gutenbergov čovjek triumfira 
nad čovjekom gotike. Odavle vodi ravni put čistoj kulturi razuma, 
religiji uma, „prosvjetiteljstvu 44 . 

Luther nije predvidio neminovne posljedice svoga postupka, 
ali ih je primijenila u životu ona crkva, koju je Luther osnovao. 
Luther je, uostalom, najveći publicist njemačkoga naroda, a nje¬ 
gove teze prvo „posebno izdanje 44 svjetske povijesti. 

Luther je u mnogočem uzmakao iznevjerivši se pravome prote¬ 
stantizmu i sebi samome. Protestantizam bio je jasan i srčan pro¬ 
svjed protiv vjerskoga nasilja, formalizma; povratak čistome 
evanđelju i osnovnim činjenicama kršćanstva. Protestantizam 
odbacuje posredovanje između Boga i vjernika, te proglasu je 
pobožnost i nasljedovanje Kristovo jedinim pravim duhovništvom. 
No već za Lutherova života i ne bez njegove pomoći, vratilo se 
mnogo toga što je ispočetka pobijao. Stvoren je nov sistem kleri¬ 
kalne vladavine i mrtvoga slova, izgrađena nova kršćanska fasada, 
nova dijalektika, koja je svojom jalovom dovitijivoscu nadmašila 
katoličku i ponovno zamračila evanđelje. Opet se raspalo čovje¬ 
čanstvo na kršćane prve i druge klase: no dok katolički svećenik 
crpi svoju nadmoć iz transcedentnog izvora, osnivaju protestantski 
pastori i teolozi svoju vlast na „znanstvenom 44 shvaćanju Biblije. 
Jadna i krhka prednost! 

Luther stvara jezik. Lutherov je prijevod Biblije djelo, koje 
možemo smatrati neuspjelim, a možemo ga smatrati i remek- 

djelom. U tom prijevodu nije sačuvan mjesni kolorit, nije sačuvana 
aroma biblijskoga svijeta, pa ni čuvstva i misli autora. No Lutheru 
je uspjelo da ponijemčivši Bibliju stvori najnjemačkiju knjigu 
njemačke književnosti. Često se tvrdi, pretjerano, da je Luther 
tvorac novovisokonjemačkog jezika, a neki autoriteti kao na pr. 
Jakob Grimm ovu tvrdnju potkrepljuju. Ipak ne smijemo žabo* 
raviti, da se Luther, kako sam izrijekom veli, poslužio t. zv. 
jezikom saske kancelarije, jedinstvenim žargonom, koji je služio 
na čitavom području srednje i južne Njemačke. Taj posrednički 
jezik osnovala je oko god. 1350. kancelarija luxenburških kraljeva 
u Pragu, a kasnije su ga prihvatile i druge dvorske kancelarije. 
U Lutherovo doba nije bilo živoga zajedničkog jezika u Njemačkoj: 
puk je govorio bezbroj dijalekata, a samo izvanredna popularnost 
njegovih spisa, a u prvome redu Biblije, nametnula je Nijem¬ 
cima zajednički jezik, koji je prihvaćen i kao književni jezik. 
Jezik saske kancelarije bio je suh i nespretan, kancelarijski, siro¬ 
mašan riječima, dok Lutherov jezik izrazuje najviše i najdublje 
misli, najjače i najnježnije osjećaje, te je organ svih mogućih 
doživljaja ljudske svijesti. Iz građe, kojom se poslužio, Luther je 
izgradio nešto novo i to tako, da se — kako sam veli — obazirao 
na govor prostoga naroda. Pitao je majku u kući, djecu na ulici, 
prostoga čovjeka na trgu, gledajući svima na „labrde 44 . Uživio se 
u govor naroda i tako uspio da najsuptilnije i najučenije stvari 
izrazi prirodno i jednostavno živo i razumljivo. Nije možda pre¬ 
tjerano kazati, da bi bez Luthera Njemačka bila danas dvojezična 
zemlja, te ne bi postojao jedan njemački jezik, nego najmanje 
dva: gornjonjemački i donjonjemački. 

Luther i umjetnost. I Lutherova muzikalnost osjeća se u nje¬ 
govu stilu. Majstor je vješte gradacije, koja prelazi u furioso. 
Neke je crkvene pjesme sam komponirao, udarao je u lutnju i 
svirao frulu, razumio je i cijenio polifone stavke, a veoma je 
poštivao nizozemske kontrapunktiste. Njemačko crkveno pjevanje 
postalo je, zahvalivši Lutherov om nastojanju, bitna sastavina 
protestantskog bogoslužja. A sam Luther svakom prilikom slavi 
zanosnim i oduševljenim riječima muziku: „divni dar Božji, koji 
je srodan teologiji 44 . 

No uzmemo li u obzir ostale umjetnosti, uvjerit ćemo se kako 
je ovaj veliki čovjek bio ograničen. Ni prema pjesništvu nije imao 
pravoga odnosa, a kamoli prema likovnim umjetnostima. Od svih 
pjesničkih vrsta najviše je cijenio didaktičnu basnu, jer da se 
time najzgodnije crta vanjski život. Isto tako utilitarno prosuđivao 
je dramu: Terencijeve komedije poučno su ogledalo pravoga 
svijeta; latinske školske drame dobra jezična vježba; duhovne igre 
uspješno sredstvo za širenje evanđeoske istine. A likovna umjet¬ 
nost kao da i ne postoji. Luther je godine 1511. u jeku renesanse 
putovao preko gornje Italije u Rim, a da čitavim putem nije 
našao nijedne riječi da pohvali ljepotu umjetničkih djela, što ih 
je susretao na svakome koraku. U Firenci mu najviše imponiraju 
bolnice, u Rimu se tuži, da se iz Njemačke izvlači toliko novca 
za rimske građevine i t. d. 0 katedralama u Kolnu i Ulmu ne veli 
ništa drugo, nego da imaju lošu akustiku, što oteščava bogoslužje. 
A za historijsku veličinu Rima nije, čini se, imao više razumije¬ 
vanja negoli za umjetničku veličinu. Uopće se čini, da Luther, 
za razliku od prijatelja Melanchthona, nije imao nikakvog histo¬ 
rijskog smisla. 0 Juliju Cezaru veli na pr., da je bio „puki maj¬ 
mun 44 ; Cicerona slavi kao pravog mudraca, koji se daleko uzdigao 
nad Aristotela posvetivši svoje sile državnoj službi, dok je Ari¬ 
stotel dio „dokono magare 44 . Takovi sudovi o najvećem strateško- 
političkom duhu staroga Rima i sveobuhvatnom duhu stare Helade, 
koji je sakupio čitavo znanje antike, sredio ga i prikazao, a povrh 
toga osnovao i pola tuceta novih znanosti — e, to se ne može 
opravdati nikakovim subjektivizmom, to je potpuna sljepoća za 
historijske perspektive. 

Luther i Seljački rat. Bitni nedostatak povijesnog razumijevanja 
najjače se ispoljuje u Lutherovu držanju prema seljačkim ustašama. 
Seljački rat u Njemačkoj najveći je pokušaj socijalne revolucije, 
što ga je Njemačka ikada doživjela. A da seljaci nisu bili tako 
nedisciplinirani, a njihovi vođe tako sitničavo ljubomorni i tašti, 
stigli bi zacijelo do cilja. 

Pokret je nadovezao na ideje-vodilje prvih kršćana obraćajući 
se u prvom redu protiv bogatije hijerarhije, mnogo manje protiv 
svjetovnih knezova, a gotovo nikako protiv plemstva. Od cara 

očekivali su buntovnički seljaci, da će stati na čelo pokreta. Isto 
su očekivali od Luthera, koji je uvijek propovijedao povratak 
k evanđelju. Pokret se od samoga početka nije ograničio na selo, 
nego je zahvatio gradove, gdje su se proleterski nezadovoljnici 
rado priključili seljacima, kako bi dali maha svome nezadovoljstvu. 
A pridružili su se i brojni siromašni svećenici, tako da se može 
govoriti o velikom pokretu cijeloga četvrtog staleža. 

Glasovitih ,,12 članaka godine 1525. sadrži veoma umjerene 
zahtjeve: općina neka bira sama svoga župnika; desetina od žita 
se ukida, ali ostala podavanja ostaju; ukida se kmetstvo, a lov, 
ribarenje i krčenje šuma postaje slobodno. Na to se nadovezu ju 
daljnji, veoma razboriti, postulati: jedinstvo mjera i novca u čita¬ 
voj Njemačkoj, ukidanje carina, reforma sudstva. Plemstvo će 
primiti odštetu na račun crkvenih dobara, koja treba potpuno 
sekularizirati, lo je jedna od najvažnijih točaka programa. 

Protivnici nisu htjeli pristati ni na kakove koncesije i tako je 
došlo do rata. Seljaci su nagrnuli sa svih strana, a kako se gradovi 
nisu ozbiljno opirali, svladali su buntovnici za nekoliko sedmica 
sve knezove u Franačkoj i na Rajni. U Heilbronn sazvan je veliki 
seljački parlamenat, koji će vijećati o potpunoj reformi Reicha. 
Međutim se u Tiringiji pojavila mnogo radikalnija grupa komu¬ 
nističkog smjera: ,,anahap tišti 44 , koje vodi Toma Miinzer. Da su 
se sada seljaci u Franačkoj i Tiringiji složili, bio bi poraz „bijelih 64 
neminovan. No ustaše su raspršili svoje snage opsjedajući gradove 
i pljačkajući, te su poraženi u svih sedam bitaka, koje su slijedile 
u kratkim razmacima. Najviše su stradali od konjaništva, koje 
im je potpuno nedostajalo. U rujnu iste godine bio je ustanak 
slomljen. No okrutan, samoživ i kratkovidan postupak vlasto¬ 
držaca toliko je zatrovao atmosferu, da se posljedice „seljačkog 
rata 44 osjećaju dugo vremena. 

U tom odsudnom času njemačkog naroda, Luther je potpuno 
zatajio. Citirao je Isusa Siraha: „Magarcu pripada hrana, teret 
i bič 44 , i mislio je time seljake. Luther ne smatra seljaka hrani¬ 
teljem, nego teglećoin stokom ljudskoga društva. Okrutna djela 
bila su na svakidašnjem redu, nio zvjerstva su činili jedni i drugi: 
i seljaci i njihovi protivnici. To je samo po sebi razumljivo. 

No Luther je bio jednostrano obaviješten, a bilo mu je i krivo, 
što se njegova vjerska stvar uvlači u politiku. Ipak je neoprostivo, 
da je ovo negativno držanje prema seljacima zauzeo prije nego 
što su započela neprijateljstva. Odgovarajući na spomenutih 12 
članaka, odbija gotovo sve seljačke zahtjeve. Krivo mu je, što bi 
se od desetine imalo platiti župnika, a ostatak podijeliti općinskim 
siromasima. Veli. da je taj zahtjev prosti grabež i lopovluk, jer 
da desetina pripada „oblasti 44 (Obrigkeit). Ako netko hoće činiti 
dobro, neka dade od svoga (kao da desetina, nepravedan i težak 
namet, koji je često iznosio trećinu dohotka, nije opće dobro). 
Kmetstvo proglasu je Luther Bogu ugodnom uredbom i citira 
Bibliju, koja veli, da je Abraham imao kmetove. Osim toga je 
apostol Pavao naučao neka svatko ostane u zvanju za koje je 
pozvan. Značajan je i žestok ton, kojim Luther udara na seljake, 
nazivajući ih razbojnicima, ubojicama i bijesnim psima, koje treba 
podaviti. Tu se ukazuje grubi poganin, barbar i siledžija, koji je, 
jedva jedvice ukroćen, drijemao u Lutherovoj duši. 

Najgore je pritom, da je u Lutherovu postupku bilo dosta 
oportunizma. 0 tome ne valja suditi prestrogo, jer je oportunizam 
nešto općeljudsko. Svi su ljudi pomalo oportunisti, no reformator 
se ne bi nikada smio osvrtati na takove obzire. Njegova je misija, 
da ne pravi kompromise, nego da zastupa određen životni ideal 
bez ikakovih ograničenja, kako bi ga u cijelosti promijenio. Svaki 
je reformator u neku ruku monoman. Možda je razlog Lutherovu 
popuštanju i neka melankolija i umor, koji ga je zahvatio začudo 
rano. Već godine 1530. piše jednom prijatelju, da mu se čini, 
kako njegov život ide kraju. „Svijet me mrzi — veli Luther — 
a meni se gadi svijet i ja ga prezirem 44 . Luther je pripadao onim 
vulkanskim prirodama, koje se istroše u nekoliko snažnih erupcija, 
te nemaju tako rekavši jeseni. 

Luther i transsupstancijacija. Rekli smo, da Luther nije znao 
historijski misliti i da uopće nije bio znanstvena glava. Nije umio 
svoje misli srediti, raščlaniti, izvoditi, a to je tim čudnije, što u 
znanstvenoj literaturi 16. vijeka ima dosta naučnih djela, koja se 
odlikuju jasnom arhitektonikom. Da je Luther umio sistematskije 

i dosljednije misliti, izostale bi mnoge svađe i brbljarije prote¬ 
stantskih teologa. To se najbolje vidi u naziranju o biti pričesti. 

Švicarci Zwingli i Calvin tvrdili su, da je sveta pričest simbo¬ 
lički akt, spomen svetkovine, te hostija znači samo tijelo Kristovo. 
To je jedno shvaćanje: mjesto istinskog pretvaranja kruha u tijelo 
•— čisto duhovni događaj. Luther je kao čovjek Srednjega vijeka 
naginjao prvom shvaćanju (kako smo vidjeli spomenuvši raspravu 
u Marburgu), no nije htio priznati, da bi katolici makar u čem 
imali pravo, a kalvinsko shvaćanje bilo mu je pak odviše moderno. 
Stoga je posao srednjim putem izjavljujući, da se tijelo Kristovo 
nalazi u posvećenim stvarima kao vatra u usijanu željezu: kao 
što željezo i vatra postoje zajedno, tako postoje i hostija i tijelo 
Kristovo. Voltaire je čitavu ovu raspravu sažeo rekavši, da papisti 
jedu Boga, kalvinisti kruh, a luterani Boga na kruhu. Luther 
uklanja misterij (i to iz puke tvrdoglavosti), ali zabacuje filo¬ 
zofsko objašnjenje; nauča preobrazbu, koja sve preobražava, a da 
sve ostaje kako je i bilo. 

Luther i nauka o dobrim djelima. Srž problema, na kojemu 
se osniva reformatorski pokret je pitanje o dobrim djelima i 
njihovu značenju. Prema katoličkom shvaćanju, pokora je u poka¬ 
janju (contritio cordis), ispovijedi (confessio oris) i naknadi 
(satisfactio operis). Luther je priznao samo prvo: pokajanje, ogra¬ 
đujući se (prilično nejasno, ali uporno) od ostalih dijelova kato¬ 
ličke pokore. Ne će ni ispovijedi, ni dobra djela, kojima nastojimo 
reparirati grijeh. Time je izazvao drugo, dublje pitanje, jer se 
nameće problem slobodne volje odnosno značenje predestinacije. 
Jasno je, da je ovo pitanje primarno: treba prije svega znati da 
li je ljudska volja slobodna, a onda tek istraživati kako ćemo se 
opravdati. U jednom i drugom pitanju Luther se — kako sam 
rado priznaje — poveo za najvećim crkvenim učiteljima, koji su 
na nj mnogo i trajno utjecali — za Pavlom i Augustinom. 

Shvaćanje, da je Bog Istočni grijeh mogao izbrisati samo 
Sinovljevom žrtvom, osniva se na starozavjetnom shvaćanju Jehove, 
koji je prije svega pravedan: oko za oko, zub za zub, neka vrst 
trgovine. No pretpostavka, da je milost Božja iskupljena smrću 
nevinoga, da je uopće morala biti kupljena, nije zgodna. Obja- 

Šnjavajući otkupljenje, Pavao je napustio jurističko-talmudističko 
stanovište i naglasio, da se čovjek ne opravdava djelima, nego 
milošću i vjerovanjem. 

Što se tiče Augustina, drugoga velikog učitelja Lutherova, on 
je odrešito tvrdio, da ljudska volja nije slobodna, te su ljudi 
unaprijed osuđeni (pređestinirani), da se spase ili da se ne spase. 
Time dakako gube dobra djela svako značenje. Na prigovor, zašto 
Bog u svom predviđanju nije otklonio zlo iz svijeta, odgovara 
Augustin estetičkim argumentom: i grijeh — veli on — pripada 
svijetu, kao što crna boja na pravome mjestu upotpunjuje sliku 
i kao što je lijepa pjesma sastavljena od opreka. Protivničko 
naučanje Pelagijevo osuđeno je na koncilu u Efezu, dok su redo¬ 
vnici u Masiliji, prozvani semipelagijancima, zauzeli srednje sta¬ 
novište: milost je prijeko potrebna, ali ovisi o slobodnoj volji 
čovjekovoj, koji je prima i odbija; predestinacija se osniva na 
Božjem sveznanju, a vjera i dobra djela surađuju. Kasnije se u 
praksi ustalilo vjerovanje, da su dobra djela potrebna za spas 
duše. No sam pojam dobrih djela veoma je složen, te obuhvata 
i naj gadni je ,,oprosne“ kombinacije i najuzvišenije svetačke živote. 

Luther se protivio ovoj katoličkoj praksi i rekao, da dobra 
djela nikako ne čine dobra i pobožna čovjeka, nego dobar i 
pobožan čovjek čini dobra i pobožna djela. Kao što drvo mora 
najprije izrasti, da bi rodilo plodom, a plod ne čini drvo dobrim 
i zlim, nego drvo proizvodi plod, tako i čovjek u svojoj osobi 
mora biti najprije pobožan ili zao, da bi učinio dobro ili zlo 
djelo. Lutherova metafora o đrvetu odgovara katoličkom shvaćanju 
dobre nakane (intentio), a u suštini opravdava potrebu dobrih 
djela, što Luther nije htio priznati. 

Kalvinizam. U vjerskom osjećanju onoga doba možemo razli¬ 
kovati tri stupnja. Prvi je stupanj prosječni katolicizam, koji je, 
ako ne u teoriji, a ono u praksi, grubo štovanje vanjskih obreda 
i ceremonija, mehanička pokora i djelo. Protiv te i takove prakse 
bori se reformacija, koja tvori drugi stepen, ističući isključivu 
vrijednost vjerovanja za spas duše. No reformatorsko shvaćanje, 
kako se razvilo tečajem vremena, nije drugo no sputani doktri- 
narizam, dogmatično naučanje. Treći i najviši stepen tvore t. zv. 

radikali, koji se ozbiljno daju na posao da obnove prakršćanstvo. 
Tih radikala ima mnogo, a znatno se među sobom razlikuju. 
Od krajnjeg revoluciomarstva anabaplista do čistih spekulacija 
protestantske mistike dalek je put. Ako su reformatori krivovjerci 
katolicizma, radikali su krivovjerci drugoga stepena, heretici refor- 
macije. Prvi hoće kršćansku crkvu bez pape, a drugi kršćanstvo 
bez crkve. 

Najjasnije se međutim izrazio drugi stepen u kalvinizmu. 
U republici Ženevi osnovao je Calvin crkvenu vladu, koja je 
zasjenila najgoru katoličku inkviziciju. Ova klerikalna policija 
miješala se u sve i sva; svako prirodno očitovanje života, da, svaki 
pokret radosti i veselja bio je sumnjičen, zabranjen i kažnjavan. 
Nije bila dopuštena nikakova svečanost, nikakova zabava; igra, 
ples, pjevanje, kazalište, pa i čitanje romana, sve je to bilo zabra¬ 
njeno. Služba Božja vršila se među golim zidovima: nikakav ukras, 
nikakav sjaj, nikakav oltar, pa ni Kristova slika. Tko bi kleo, 
tko bi se „kuglao , glasno šalio, lakoumno izražavao, plaćao je 
visoke globe ili bi ga strpali u zatvor, a preljub se kažnjavao 
smrću. Calvin je, za razliku od Luthera, bio deduktivan duh, 
umio je raščlanjivati i disponirati. U njegovoj nauci očituje se 
latinski duh reda, logičnosti, sistematike. 

I kalvinizam je u neku ruku sredovječna pojava, jer ostvaruje 
duhovnu državu, svemoć crkve (to je oduvijek san papinstva). 
Kalvinizam je, štaviše, starozavjetan. U drugu ruku mnogo je 
moderniji od luteranstva svojim purizmom (nikakove slike ni 
kipovi) i simboličkim shvaćanjem sakramenta. A moderniji je i 
svojim isticanjem republikansko-demokratskog elementa, kao i 
apsolutnom redarstvenom vlašću, kojoj je podvrgnut podanik. 
Moderniji je i svojom humanističko-kritičkom obradbom teoloških 
pitanja i na koncu svojim borbenim imperijalizmom. Iz Ženeve je 
proizasla paradoksalna i historijski važna pojava oboružanog 
kršćanstva: nizozemsko osvajanje kolonija, engleska vlast na moru, 
a donekle i francuska svjetska politika osniva se na tom shvaćanju. 

Spaljivanje Servetovo nije samo ,,ljaga“ u povijesti Cal vinovoj, 
nešto slično kao Lutherovo držanje u Seljačkom ratu. Ne, to je 
logična posljedica njegovog sistema. Kalvinizam je sušta hijerar- 

hi ja, kojoj spaljivanje heretika pripada kao sastavni dio. Servet, 
jedan od najvećih fiziologa svoga vremena, porekao je Trojstvo, 
koje je smatrao nebiblijskim, triteističkim i ateističkim. Nato ga 
je Calvin stavio pred sud, a Melanchthon je ovo djelo nazvao 
„pobožnim i značajnim primjerom za čitavo potomstvo 44 . Tako su 
sada mislili gotovo svi protestanti u vjerskim pitanjima, te je 
krivo smatramo li njih pionirima slobode, a katolike slugama 
mračnjaštva. Protestantizam je mogao mnogo lakše i bez ikakovih 
skrupula uništavati „šugave ovce 46 , jer je vjerovao u predestinaciju. 
Calvin je ovu nauku (koju je Karlo V. smatrao životinjskom), 
provodio nesmiljenom dosljednošću. 

Radikali . Toma Miinzer, koga smo spomenuli kod seljačkog 
rata u Njemačkoj, bio je po Lutherovu shvaćanju prosti ubojica 
i demagog, a Miinzer mu je to uzvraćao nazivajući ga kupom mesa, 
arcilopovom, poganinom, wittenberškim papom, zmajem i gušte¬ 
rom. Miinzer je htio istrijebiti ne samo papu i biskupe, prelate i 
redovnike, nego uopće sve duhovne posrednike između Boga i 
čovjeka. Nije htio da se ukinu samo prebende i samostani, nego 
svaka vladavina, sve povlastice, pa i lično vlasništvo. Nije mu bio 
samo autoritet crkvene predaje, nego i autoritet biblijskoga slova 
pozivajući se na unutrašnju riječ, kojom se Bog objavljuje u duši 
čovjekovoj. Bio je bez sumnje fanatik, koji nije prezao pred na¬ 
siljem, razaranjem i krvoprolićem, ali mu se ne može poreći da 
je bio čovjek duboko religiozan. Osuđivao je one, koji se pozivlju 
na blagoga Krista i njegove patnje, kako bi uštedjeli svoj križ 
i svoje patnje. Vjera se rađa samo u očajanju, kad je čovjek 
nemoćan, iu ognju paklenom i čistilištu. Put k Bogu mora naći 
svatko sam, lutajući u mraku. Nutarnja objava moguća je samo 
onda, ako je umrtvljena put. Inače se Krist ne može roditi u 
čovjeku, duh se ne može očitovati. Miinzer je vjerovao u mogućnost 
vizija i nadahnuća, objašnjavajući ih kao neposredne zahvate 
Božje u sudbini čovjeka. 

Miinzer ovim pristašama srodni su protivnici krštenja ili ana- 
baptisti (njem. JVidertaufer). I oni su naučali, da članovi „novoga 
carstva Kristova 66 primaju izravno od Boga upute i nadahnuća. 
Propovijedali su stanje, koje briše sve afekte i prirodne pokrete. 

neki uzvišen „nehaj 44 . Budući da je takav odnos prema božanstvu 
moguć samo kod zrela čovjeka, protivili su se krštenju djece, 
a odatle i njihovo ime. Jedina je pretpostavka, da netko pripadne 
njihovoj općini bila osobna svetost, ćudorednost, lično kršćanstvo. 
Sakramentima nisu pripisivali nikakovu vrijednost. Prisegu su 
proglasili grijehom, crkve za kuće kumira, poput nekadašnjih 
ikonoklasta. Bili su prožeti idealizmom, radosno spremni da pre- 
trpe mučeništvo, a interesantno je, da su njihov nauk protestanti 
još žešće osuđivali, negoli starovjerni katolici. 

Sebastijan Franck. No kada je riječ o njemačkoj reformaciji, 
trebalo bi na prvome mjestu spominjati mistike, koji najčišće 
utjelovljuju duh vremena i raspoloženje naroda. Najznatniji mistici 
protestantizma jesu pako Gaspar Sch\venckfeld, Valentin Weigel, 
a pogotovo Sebastijan Franck. 

Sebastijan Franck je rođen u Donauworthu, a bio je najprije 
katolički svećenik, pa luteranski propovjednik i konačno bez kon¬ 
fesije. Provodio je skitnički život. Pristao je uz Schwenckfeldovu 
nauku, da je Slovo mač antikrista, koji ubija Krista: njegovo 
naučan je hoće da bude slobodno, izvan sekta, iznad stranaka, 
potpuno nevezano. Iz tog stanovišta proizlazi i najveća tolerancija. 
Franck veli, da su se kršćani pretvorili u strančare, kakovi su 
nekad bili Židovi. Nijedna sekta ne će drugoj prepustiti Boga, 
a Spasitelj je za čitav svijet. Veli, da mu je papist, luteran, zwin- 
glijevac, baptist, pa i Turčin, dobar brat. . . Pričest smatra Franck 
simboličkom, kao i sve druge dogme i uredbe kršćanske vjero¬ 
ispovijesti. Adamov grijeh, Kristovo uzašašće, vječna je povijest 
ljudskoga roda, te ih svaki čovjek iznova doživljava. Uskrs i 
Duhovi samo su prolazne metafore za vječni Uskrs i vječne Duhove 
Božje. I Biblija je vječita alegorija. 

Kako su mnogi, a da i sami ne znaju, slika i prilika Adama, 
tako su i mnogi slika i prilika Kristova. Krista i danas svaki dan 
razapinju: on ima svoje faraone, svoje Pilate, farizeje i knji¬ 
ževnike, koji ga razapinju i ako ne vanjskim činom. Samoga Boga 
nije moguće definirati: sve što se o njemu kazuje samo je pričin 
i sjena. On je sve, a da je grijeh nešto, bio bi Bog i u grijehu. 
Bog ne proklinje nikoga, griješnik proklinje sam sebe, a pobož¬ 

nome je Bog uvijek bliz, najbliži onda, kad se čini da je najdalji. 
Bezbožniku dobra djela više škode, negoli koriste. Dobra djela 
ne čine čovjeka pobožnim, nego svjedoče o čovjeku. Zato su sva 
djela prožeta vjerom podjednako vrijedna. Bog je protivština 
svijetu: or.o. što je pred svijetom bogatstvo i mudrost, pred Bogom 
je najveće siromaštvo i ludost. Vlast nad svijetom najveće je 
robovanje. 

Kabinetska politika novoga doba. A što je u to doba zapletaja, 
previranja i bistrenja činio njemački car? Zapravo ništa, kako je 
god bio zaposlen, radin i uspješan. Ništa drugo, nego što bi odgo¬ 
varalo njegovom svjetskom položaju i historijskom času. Velika 
politika Evrope išla je tada posve drugim putovima, negoli vjerska 
politika i reformacija. 

Nove velevlasti počinju se konsolidirati, jasno se razabiru 
konture, koje će zadržati sve do Svjetskog rata, a i poslije. Jasno 
se ocrtava Francuska kao zapadna vlast, Engleska kao sjeverna, 
a habsburška država kao srednja vlast, najveća i najopasnija, jer 
obuhvata ne samo austrijsku baštinu, kojoj će doskora pripasti 
i Češka i Ugarska s Hrvatskom, nego i Španjolska, Novi svijet, 
Nizozemsku, Franche Comte, Napulj, Siciliju, Sardiniju, dijelove 
južne Njemačke (t. zv. Prednja Austrija), da, i neko vrijeme 
čitav Wiirttemberg. Činilo se, kao da su Habsburgovci nepobjedivi, 
pa je razumljivo, da je ta državna tvorba izazvala u više mahova 
raznolike saveze, koji su bili protiv nje upereni. Velika opreka 
između Francuske i Habsburga određuje velik dio nove evropske 
povijesti, a ta se opreka prvi put jasno očitovala u doba refor- 
macije. Kamen smutnje bila je prije svega milanska vojvodina, 
pa južna Italija i Burgundija, budući da su se protivnici pozivali 
na svoje historijsko pravo na te zemlje. Karlo V., koji se uvijek 
smatrao u prvom redu kraljem španjolskim, a kao njemački car 
svjetskim vladarom, monarhom sredovječnog univerzalnog carstva, 
uvodi t. zv. kabinetsku politiku, a za njim se povodi kao veoma 
darovit đak, a poslije i protivnik — Mavro Saski. Stvara se pre- 
vejana diplomacija, koja se povodi isključivo za lično-dinastičkim 
prednostima, diplomacija laži i spletaka, nejasnih prijetnja, polo¬ 
vičnih obećanja, himbenog laviranja i sistematskog huškan ja, 

diplomacije, koja u 17. i 18. vijeku doživljuje svoje najveće triumfe. 
Ujedno se razvija veličanstveni sistem korupcije, koji je moguć 
samo u doba novčanog gospodarstva. Novac i politika tvore odsada 
nerazrešivu cjelinu, koja je značajna po novo doba. Tako je i 
Karlo V. postao njemačkim carem, premda su se za to mjesto 
natjecala još tri kandidata, koji su imali mnogo šansa: saski knez- 
izbornik Fridrik Mudri (koji je bio zacijelo najpodesniji), Franjo I. 
Francuski i Hennik VIII. Engleski. Pobijedio je Karlo V., ne zato, 
što je stekao više simpatija ili zbog nekih političkih razloga, nego 
naprosto zato, što je velika bankovna kuća Fugger jamčila za 
svote, što ih je obećao knezovima-izbornicima. 

Držanje Karla V. prema protestantskom pitanju nije bilo 
nikada uvjetovano potrebama njemačkog naroda, nego momentanim 
položajem u vanjskoj politici. Car se uvijek obazirao na papu, 
Francusku i Orijent. Čitava povijest njemačke reformacije od 
Lutherova preloma s Papom, do Augsburškog mira jasna je potvrda 
ovoj tvrdnji. Godine 1521. treba Karlo V. papino savezništvo za 
svoj prvi rat protiv Francuske: Wormskim ediktom zabranjene su 
sve novotarije, a Luther stavljen izvan zakona. Godine 1526. sklapa 
papa s Francuskom Svetu ligu u Cognacu, koja je uperena protiv 
Karla V., a njemački evangelici dobivaju smjesta povlastice. No 
godine 1529. sklapa se opći mir u Cambraiu, a na drugom carskom 
vijeću u Speieru obnavlja se Wormski edikt. Iduće godine biva 
Karlo V. okrunjen od pape. a na saboru u Augsburgu njemački 
protestanti osjećaju, da se situacija promijenila. No kako je zbog 
turske opasnosti sklopljen vjerski mir u Niirnbergu godine 1532., 
protestanti dobivaju dopuštenje, da — do općeg koncila — slo¬ 
bodno ispovijedaju svoju vjeru. Mirom u Crespyju i primirjem, 
koje je sklopljeno s Turcima, dobiva car slobodne ruke, te smjesta 
kuša uspostaviti silom crkveno Jedinstvo. Dolazi do Schmalkaldskog 
rata, a Karlu V. uspijeva nakon sjajne pobjede kod Miihlberga 
nametnuti protestantima Augsburški interim. Otpadom saskog 
kneza-izbornika, položaj se ponovno mijenja, ugovorom u Passauu 
ukida se interim, a mirom u Augsburgu dobivaju zemaljski gospo¬ 
dari i slobodni gradovi pravo da određuju vjeroispovijest svojih 
podanika: cuius regio , eius religio (čija zemlja, toga i vjera). 

Psihologija Habsburgovaca. Karla V. pratila je za čitavo vrije¬ 
me njegove vladavine nevjerojatna sreća: pobjeđivao je unutrašnje 
i vanjske neprijatelje, španjolske i nizozemske ustaše, pape i krivo- 
vjernike, njemačke knezove i tuniske gusare, Francuze i Engleze, 
Indijance i Turke. A ipak sve te pobjede nisu stvorile ništa, što 
bi vrijedilo da bude zabilježeno u povijesti evropske kulture. 
Rod Habsburgovaca, koiji je upravljao preko pola tisućljeća 
sudbinom Evrope, psihološka je zagonetka. Netko je rekao da su 
Habsburgovci uvijek zahtijevali, da se svijet po njima ravna, a ne 
oni po svijetu. To je definicija genija: što je genij drugo negoli 
krajnji napon volje, koja hoće oblikovati svijet i vrijeme prema 
svojoj slici i prilici? No to su bili opasni fantasti i prema tome 
neprijatelji ljudskoga roda. Vladali su zbiljom iz prividnog svijeta, 
koji su sami stvorili, iz kojega nikad nisu izlazili, stotinama godina. 

Druga je značajka Habsburgovaca, koja proizlazi iz prve. 
izvanredna trijeznost, pomanjkanje oduševljenja, poleta, predan ja. 
Stoga i nisu mogli ništa naučiti, odatle i glasovita njihova tvrdo¬ 
glavost i vječna statika. Bilo da su papistički fanatici, kao Fer 
dinand II., ili liberalni reformatori, kao Josip II., kruti legitimisti. 
kao Franjo II., ili poluanarhisti, kao prijestolonasljednik Rudolf. 
uvijek uzimaju građu, od koje grade svijet, iz sebe samih, kao što 
pauk vadi iz svoga tijela niti za svoje tkanje. Klasičan je primjer 
Franjo Josip I.: doživio je skoro 90 godina, a ipak ga — vele — 
ništa nije ganulo, nitko mu se nije približio. Vladao je gotovo 
70 godina, a nikada nije nijedan savjetnik utjecao na njegove 
odluke, nijedan događaj vremena nije ostavio traga u njegovu 
djelovanju. Nigdje nijedna slikovita ili topla riječ, snažnija gesta, 
uzvišen ili podao čin, koji bi ga razotkrio kao čovjeka među 
ljudima. Kao da je povijest htjela sve bitne oznake ovoga roda 
sjediniti u tom habsburškom vladaru. 

Tajna Karla V. Karlo I., koji se kao njemački car zvao Karlo V., 
otvara niz pravih Habsburgovaca. Maksimilijan bio je još norma¬ 
lan njemački knez: vedar, razgovorljiv, sportski nastrojen, pomalo 
prevrtljiv, ali prijazan i pristupačan, pomalo površan, čovjek kao 
i drugi. Njegov je unuk zakrit habsburškim velom. Tko je ikada 
čitao u njegovoj duši? Da li je bio obuzet vlašću, da li je nezasitno 

gutao zemlje i narode, kako bi ih asimilirao u golemom tijelu 
svoga carstva: afričke obale, bajoslovne krajeve preko mora, 
Italiju, Njemačku, istočnu Francusku? Bio je neumoran osvajač, 
a ipak je stupajući na prijesto porazdavao polovicu carstva bratu; 
jedva je dosegao podne života, kada se odjednom povukao u 
samostan, predao vrtlarstvu, pravio ure i naredio, da mu se za 
života služi misa-zadušnica. 

Da li je bio revan sin rimske crkve, da li je silom nastojao 
produljiti Srednji vijek i spriječiti pod svaku cijenu crkveni 
raskol? No pola života žestoko se gložio s papom, a njegovi pla¬ 
ćenici opljačkali su strahovito sveti Rim. Da li je bio Nijemac, 
kao njegov otac, Španjolac, kao njegova mati, Nizozemac, kao 
njegov zavičaj, ili Francuz, kao njegov materinski jezik? Nije bio 
ni Nijemac, ni Španjolac, ni Nizozemac, ni Francuz — bio je 
Habsburgovac. 

Tizian je u svojim dvama portretima izvanredno sugestivno 
izrazio ovo tajanstveno, da, izvanljudsko biče carevo. Naslikao ga 
je kako u rano jutro jaši preko bojišta kod Miihlberga: cm, 
oklopljen vitez, drži u desnici koplje, upereno protiv neprijatelja 
— simbol neodoljive sudbine, ali i pobjednik, koji se ne može 
radovati svome uspjehu. Svijet mu leži do nogu, no što je svijet? 
A na munchenskom portretu jednostavno ga je posio na stolicu 
odjevena u crno. Pogled se gubi u nedostupnoj daljini, kao da je 
sve oko njega zrak ili staklo kroz koje bešćutno progledava. 
Osamljeno biče odvojeno od živoga svijeta. Čitava tragika ovog 
vladara izražena je u tim portretima, ali i čitavo prokletstvo roda, 
koji nije smio imati srca. I baš zato, što Karlo V. nije imao srca, 
nije mu koristio njegov oštri um, nije mu pomogla njegova suve¬ 
rena diplomacija. Središnju misao svoga doba nije shvatio. Osla¬ 
njaj uči se na vitezove, niži kler, gradove i seljake, mogao je slomiti 
moč zemaljskih knezova i osnovati pravu pravcatu monarhiju. 
U ostalim velikim državama ovaj je eksperimenat uspio. No 
Karlo V. kao da na to i nije pomišljao. 

Pobjeda teologije nad religijom. Pravi dobitnik u ratovima, 
koji ispunjaju prvu polovicu 16. vijeka, zapravo je Francuska, 
unatoč brojnih poraza. Francuska je zaokružila svoje područje 

privrijedivši od Nijemaca Metz. Toul i Verdun, a od Engleza 
Calais. 

Englezi su otpali od Rima zbog ličnoga hira svoga vladara, 
koji je htio napakostiti papi, kada ovaj nije htio pristati na rastavu 
braka i ponovnu ženidbu kraljevu. U Švedskoj je novu vjeru uveo 
Gustav Wasa, koji je svoju zemlju oslobodio od danske vlasti i 
udario temelje kasnijem razvitku Švedske kao velevlasti. I u zemlja¬ 
ma, koje su danas potpuno katoličke: u Austriji, Bavarskoj, Polj¬ 
skoj . . . protestantizam je uspješno napredovao. 

U Njemačkoj je prevrat poprimio na j različiti je oblike: bio je 
komunistički u sljedbi anabaptista, socijalistički u seljačkoj revo¬ 
luciji, demokratski u gradskim bunama, aristokratski u ustancima 
nižega plemstva. 

No službeni protestantizam nije sudjelovao u tim pokretima 
i konačno pripao knezovima. Postao je apsolutističan i partikula- 
rističan, kao što su bile apsolutističke i partikularističke male 
njemačke kneževine. Nije mu uspjelo da se stopi sa modernim 
pokretima, nego se radije obazirao na dvorske krugove i zemaljskog 
poglavara. I sam Luther rado se obazirao — da upotrijebimo 
njegov rječnik — na „gubicu 44 velike gospode, kako bi kazao ono, 
što žele. Njegov suradnik Melanchthon, bio je izrazito servilan, 
a ta servilnost zarazila je protestantske crkve i sveučilišta. Stvoren 
je tip protestantskog teologa, koji se klanja zemaljskom pokro¬ 
vitelju, tip podložnog kućnog učitelja i zabrinutog školnika ili 
„državotvornog 44 popa. Iza katoličkog svećenika stoji svemoćna 
crkva, koja podiže njegovu samosvijest, dok evangelički ima za 
sobom tek svoju župu i smjerne župljane. Katolički je svećenik 
sluga ideje o velikoj općoj crkvi, a protestantski može da postane 
lakajem maloga zemaljskog gospodara. I tako je protestantizam 
bio ne samo netolerantan, kao i katolicizam, nego je protestantska 
netrpeljivost bila mnogo sitničavija, lokalnija, nategnuti ja. I tako 
je reformacija omogućila, da znanost o vjeri potisne vjeru samu. 
Na koncu konca ne slavi slavlje religija, nego teologija. 

Reformacija nije stvaralački vjerski pokret. Bilo je ljudi, koji 
su Luthera htjeli svakako uvrstiti među osnivače religije. No u 
16. vijeku nije bilo dosta religioznosti: zrak je bio odviše hladan. 

odviše oštar i suh. To je vijek trgovaca i brodara, diplomata, 
antikvara skribenata, koji žive samo za ovaj svijet, a ne brinu se 
za vječnost. Ovaj duh vremena morao je zaraziti Luthera i njegov 

pokret. v 

Grobijanizam. Kultura onoga doba bila je pretežno seljačka: 

knezovi, naučenjaci i umjetnici bili su pomalo seljaci, P a i e 
lako zamisliti koliko je u tom svijetu patio suptilan i zamršen 
duh, kakav je bio Erazmo, čovjek istančan i ironičan. Jedna je od 
najvidljivijih karakteristika doba opća grubijanština, grobija¬ 
nizam. Izraz potječe od Sebastijana Branta, koji ga mje doduše 
izmislio, ali ga je popularizirao. ..Novi se svetac zove Grubijan 
Njega zazivi ju svaki dan“, veli Brant. a taj je sv. Grubijan po¬ 
krovitelj književnika i naučenjaka. Luther je uvijek neumjeren u 
polemici, te veli na pr. govoreći o Erazmu, da bi ga trebalo 
zdrobiti poput stjenice, no ta bi stjenica više zaudarala mrtva 
nego živa. 

Fiscbart pobija grubi ton u književnosti, ali u praksi postupa 
protivno načelima, koja propovijeda. Reuchlin, čovjek fin i van¬ 
redno obrazovan, zove svoje protivnike otrovnim životinjama, 
zagriženim psima, konjima, mazgovima, svinjama i krvoločnim 
vucima. Reformatori hoće, da njihova djela budu pristupačna 
puku, te nastoje da svoj objekt što opipljivi je prikažu. Odatle se 
rađa satira, koja vlada čitavom literaturom, kao nikada prije ni 
poslije. 

Frangois Rabelais. Satirički genij čitavoga razdoblja, kojim su 
&e svi inspirirali, bio je Francuz Frangois Rabelais. Za današnjeg 
čitaoca njegovi su spisi jedva probavljivi. Uživa u prljavštinama, 
opisuje ih potanko i sa ljubavlju, a jezik mu je vanredno sočan, 
ali i prenatrpan i zapleten. Rabelais priča epskom širinom, te 
njegovu pričanju ne možemo dogledati kraja, a koliko je snažan 
toliko je i neukusan. Toliko je volio blesave igre riječima, da je 
— ve l € — pred smrt obukao „domino 64 , jer da u Svetom Pismu 
stoji: beati , qui moriuntur in Domino 66 (Blaženi, koji umiru u 
Gospodu). Njegovi su junaci nadljudskih dimenzija, hrabri, proždr¬ 
ljivi kao Gargantua, te :h ne smijemo mjeriti općim kanonom 

ljepote ili logikom. Životni apetit, koji je ispunjao Rabelaisa, bio 
je zaista golem, a njegov je najveći nedostatak i najveća pogreška. 
Što je u čitaoca pretpostavljao jednaku vitalnost. Nitko nije u 
ono podrugljivo, protucrkveno i antiskolastičko doba tako sočno 
izrugivao crkvu i skolastiku kao Rabelais. Bio je neka vrst ljudo¬ 
ždera, a proždirao je neizmjerne količine himbenih popova, jalovih 
naučenjaka, podmitljivih činovnika. Čuveni i ozloglašeni esprit 
gaidois (galski duh) očituje se u Rabelaisu pobjedonosno i elemen¬ 
tarno kao kakova prirodna pojava. Zanimljivo je, kako je Rabelais 
u mnogočem nefrancuski pisac: nedostaje mu formalne sigurnosti, 
providne jednostavnosti i finoće, kojom su se proslavili najveći 
francuski književnici. Nema u njega ni jasnoće (clarte) ni ukusa 
(bon gout). No ta će literatura tek doći: Rabelais je pregnantan 
izraz sviju snaga i nedostataka svoga vremena. Pohlepan za živo¬ 
tom, jer mu se u dubini duše ovaj život gadi, vanredno veseo, dok 
mu dušu razdiru protivštine vremena, vanredno ujedljiv iz čistog 
čovjekoljublja i punoće srca, luckast i raskalašen iz čistog razuma. 

Sjevernjačka plebejština. Sjever Evrope, a napose Njemačka, 
odlikuje se izrazito plebejskim značajem. U svom izvještaju o Nje¬ 
mačkoj godine 1508. veli Machiavelli: „Ne grade, ne obaziru se 
mnogo na odjeću, još manje na kućno oruđe i suđe: dosta im je, 
ako imaju kruha i mesa i dobro ugrijanu sobu. 66 0 njemačkim 
gostionicama nalazimo kod Erazma Rotterdamskog veoma slikovit 
i poučan izvještaj. „Prigodom dolaska — veli Erazmo — nitko 
došljaka ne pozdravlja, da se ne bi činilo, kao da se gostioničar 
otimlje za goste. To bi bilo prljavo i podlo, nedostojno njemačke 
ozbiljnosti. Nakon što si dulje vremena vikao i galamio pred 
kućom, izvirit će konačno kroz prozorčić neka glava kao u 
kornjače. . . Ovome, koji je provirio napolje, moramo reći, da 
bismo htjeli odsjesti u gostionici i upitati ga, da li je to moguće. 
Ako nas ovaj ne odbije, razumjet ćemo da ima mjesta. Pitaš li 
za staju, odgovorit će ti pokretom ruke. Onda se možeš brinuti 
koliko hoćeš oko svoga konja, nijedan te sluga ne će pri tome 
smetati. . . Ako si se pobrinuo za konja moći ćeš, onakav kakav 
jesi, ući u kuću: s čizmama, prtljagom i blatom. Soba u kojoj 
se skupljaju gosti svima je zajednička. Nikada se ne dešava, da bi 

netko dobio posebnu sobu, da se ondje presvuče, opere, ugrije i 
odmori. .. Mora ostati u prostoriji, u kojoj se naguralo osam¬ 
deset ili pak devedeset gostiju: pješaka, konjanika, trgovaca, 
brodara, kočijaša, seljaka, dječaka i žena, zdravih i bolesnih. 
Ovdje se jedan češlja, ondje drugi otire znoj. a treći čisti cipele 
ili jahaće čizme . . . Glavno je, da bude toplo, kako bi sve oblio 
znoj. A otvoriš li, nenaviknut na takvu zaparu, samo malko pro- 
zorčić, odmah će se na te iz derati i narediti, da ga zatvoriš . . . 
Konačno ti donose vino, koje je veoma kiselo. Padne li ti na 
pamet da za svoj novac zatražiš drugog vina, pravit će se isprva 
kao da te ne čuju, ali će te pogledati kao da si nekoga ubio. 
Ponovi li gost svoju molbu, reći će mu, da su u toj gostionici 
odsjeli već toliki grofovi i markgrofovi, a nijedan se jošte nije 
potužio na vino. Ako ti nije pravo, potraži drugu gostionicu. (Samo 
plemiće svoga naroda smatraju ovdje ljudima...) Onda donose 
naveliko zdjele sa hranom. U prvoj se nalazi gotovo uvijek juha 
u kojoj plivaju komadi mesa i kruha; onda prigrijano ili usoljeno 
meso, ili pak usoljena riba . . . Nakon toga dolazi nešto bolje vino. 
Pravo je čudo kakovu galamu ovi ljudi podignu, kada su se glave 
malo ugrijale od pića. Nitko ne razumije što drugi govori. Često 
se upliću u tu vrevu i tmušu razni lakrdijaši, a upravo je nevjero¬ 
jatno kako Nijemci uživaju u njihovim majstorijama. Svojim 
pjevanjem, brbljanjem i krikom, skokovima, premetanjem i tučom 
srušit će, misliš, zidove ili probiti pod. 44 

„Hoće li umorni putnik da odmah nakon jela legne, vele mu 
neka pričeka, dok ne legnu ostali. Onda mu pokazuju njegov kutić, 
gdje se nalazi ležaj i ništa više, što bi čovjek trebao. Posteljina 
je prana posljednji put možda pred šest mjeseci . . . 44 

Klasično doba prozdrljivosti. Uzmemo li u obzir, da gostionice 
mogu poslužiti kao precizno mjerilo materijalne kulture, kao i to, 
da je u gostionicama, kako ih opisuje Erazmo. odsjedalo otmjeno 
društvo, a ne samo puk, ne možemo se oteti dojmu, da je tadašnjim 
Nijemcima falila svaka istančanost i uglađenost u svakidašnjem 
ophođenju i životnom stilu. Kvantitativno bile su prehrambene 
prilike mnogo povoljnije negoli danas. Tako se na pr. čuje, da se 
u Saskoj radnici moraju zadovoljiti s dva obroka na dan, koji su 

sastavljeni od četiri jela, ukupno osam: juha, dvije vrsti mesa i 
povrće. Funta pečenice stajala je jedan pfennig, funta govedine 
dva pfenniga, dok je prosječna nadnica običnoga radnika iznosila 
lo pfenniga. Ako u nekim krajevima ne bi siromasi čitave sedmice 
okusili mesa, spominjalo bi se to kao veliko čudo. Njemački 
16. vijek klasično je razdoblje žderanja i lokanja, a evangelici 
su bili na glasu kao pijanice i požderusi. Prigodom banketa, koji 
je priređen u Niirnbergu u počast Melanchthona, podvoreni su 
gosti ovim jelima: prasećom glavom i bubrežnom pečenkom u 
kiselom umaku; pastrvama i lipenima; s pet jarebica; osam ptica; 
jednim puranom; štukom u hladetini; veprovinom u paprenom 
umaku; kolačem od sira i voćem; pistacijama i madžunima; lici- 
tarem i „konfektom 44 . Ove mase riba, svinjetine, peradi i divljači 
sira i slatkih stvari „počistilo 44 je društvo od dvanaest osoba, a na 
svakoga je povrh toga otpalo tri i po litre vina. Mnogi su knezovi 
bili svaki dan pijani, a za knezovima nisu zaostajali građani, 
vojnici i seljaci. Pa i među ženama najviših staleža bio je alkohol 
veoma popularan. A dok se do nedavna pilo slabo vino i blago 
pivo, sada se sve više pije jako vino i jako pivo. U sredini 
jo. vijeka počinje se peći rakija od pšenice, no ta je rakija previše 
skupa da bi se svatko mogao njome opijati. Značajno je i to, da su 
osnivana društva za umjerenost u jelu i pilu, da su izdavani zakoni 
protiv pijanstva, ali dakako bez uspjeha. 

Što se tiče ćudorednosti, opaža se stanoviti napredak prema 
raspojasanim prilikama 14. i 15. vijeka. Javne kuće nisu tako 
mnogobrojne, javna kupališta izlaze pomalo iz mode, odnosi spo¬ 
lova nisu tako razulareni i bestidni. Te promjene treba međutim 
svesti na dva uzroka, koji nemaju ništa zajedničkog s moralom: 
pojava sifilisa i protestantsko pobožnjaštvo. Inače su običaji isto 
tako grubi kao i prije: muževi tuku žene, a u tome se knezovi 
ne razlikuju od svojih podanika; u odgoju djece najvažniju ulogu 
vrši šiba; svakidašnji govor prožet je grubostima i prostotama. 

I u kneževskim dvorovima služi kamin redovito kao pisoar, 
a Erazmo opominje u svom spisu „0 uljudnom vladanju 44 , da u 
finom društvu valja nadglasiti vjetrove jakim kašljanjem. 

Landsknechtovski stil. I na sjeveru mijenja se kostim, no veli- 
čanstveno-impozantni karakter talijanskog odijevanja poprima 
ovdje nešto nespretno i grubo, nezgrapno i neskladno. Vidi se da 
to nije urođeni stil, koji se organski razvijao, nego strana moda. 
Ljudi se prave važni, hoće da budu netko i nešto, a nisu ništa. 
Ne dostaje im prirodnog nehaja, koji je obilježje duhovnog i 
fizičkog plemstva. Sjevernjaku je ovaj kostim zaista kostim, što 
6e reći maskerada; kazališna garderoba, koju nosi nametljivo, 
samosvijesno i nad u to, ali ne može prikriti, kako ga ta garderoba 
sputava, kako je nesiguran i pun treme. Gotovo na svim portretima 
ističu se dostojanstvene bore lica i dostojanstveni nabori haljine. 
Osjeća se kako su ti ljudi udešeni, nakićeni, uparađemi, kao da 
su se obukli za nedjelju. Najbolje se to razabire na glomaznim i 
naduvenim portretima Lukasa Cranacha, koji podsjećaju na foto¬ 
grafske poze iz predgrađa. 

„Individualizam 46 renesanse očituje se u tome, da je odijelo 
lakše i prozračnije, te se čovjek lakše i udobnije kreče. Mjesto 
negdašnjih pretjerano uskih hlača, koje su se lijepile uz noge, nose 
se sada strahovito široke „dimije 44 , koje zahtijevaju veoma mnogo 
tkanine, a ovjesile su se od pasa do cipela. Kasnije se čarapa 
odvaja od hlača. I u obuci zapadaju ljudi u drugu krajnost: 
mjesto groteskno dugačkih cipela sa zavinutim šiljcima nose se 
sada posve kratke, široke i tupe cipele, koje se slikovito nazivaju 
„kravljim gubicama 44 . Značajno je za cijelu ovu modu, da je inspi¬ 
rira njemački Landsknecht , pješak-plaćenik, koji se zacijelo ne 
odlikuje ni istančanim ukusom ni finoćom, nego predstavlja naj¬ 
gori soj ljudi čitavoga razdoblja. Landsknecht je nametnuo modu 
rasporenih rukava, a to je i glavna karakteristika renesansnog 
odijevanja na sjeveru. Odsada sve mora biti rasporeno: haljetak, 
rukavi, hlače, kapa, cipele . . . da bi se vidjela podstava, koja je 
važnija od same tkanine. U ženskom kostimu očituje se prote¬ 
stantska stidijivost, koja pokriva gola ramena i prsa, te košulja 
(a kasnije cijela haljina) dopire do vrata. I muško i žensko nosi 
nadute rukave (Puffarmel) i baret, koji je isprva ukrašen jednim 
perom, a kasnije čitavom šumom nojeva perja. Za kabanice i 
ogrtače najviše se upotrebljava atlas, baršun i brokat. 

Humanisti, pjesnici i klerici briju većinom bradu; ostali 
muškarci najviše vole kratku bradu, a kosa je prilično podšišana 
i čedno začešljana. Djevojke nose duge pletenice, zrelije žene 
obuhvataju kosu zlatnom mrežom. 

Sve to djeluje nekako skučeno, uglato, „solidno 44 , ali i zaku¬ 
často, neuravnoteženo: to je zloglasna „njemačka renesansa 44 , koja 
je — kako je poznato — harala sedamdesetih i osamdesetih 
godina prošloga stoljeća. Osebujna mješavina malograđanske 
fantastike, kaćiperstva i glomazne nespretnosti, tupoga ornamen- 
talizma. Fischart je žigosao ovu „pustolovnu 44 modu, a sam Diirer 
najveći likovni genij toga razdoblja, priznaje, da se i odviše za 
tom modom povodio. Diirer uživa u zapletenim, vijugavim, 
raščlanjenim linijama, a što je tema, koju valja prikazati, 
mračnija i zapleteni ja, što je guštik veći, to ga više zanima 
i mami. Značajno je, da je grafičko remek-djelo Diirerovo 
„Apokalipsa* 4 , na j zakučasti ja knjiga Svetoga Pisma, koju je Diirer 
ilustrirao. 

Hegemonija umjetnog obrta. Gledajući umjetničke proizvode 
njemačkoga 16. vijeka, čovjek se nehotice sjeća zaigrana djeteta, 
koje sve nešto slaže, gradi, rezucka i kiti. Neka vrst „licitarskog 44 
stila! Središte je tadašnjeg pjesništva i likovne umjetnosti Niirn- 
berg, klasični grad slastičara i tvorničara igrački. Sve tvorevine 
onoga doba djeluju nekako idilično, tijesno i ganutljivo, poput 
kolibice pokrite snijegom. Ova je umjetnost potpuno lišena osje¬ 
ćaja za mjeru, proporcije i svrsishodnost. Nema ni dostojanstva, 
ni jednostavnosti, ali se odlikuje dražesnom naivnošću, koja je 
drugdje već bila izumrla. A činjenica da njemačka umjetnost 
onoga doba ima pretežno obrtnički karakter, čini je dragom igra¬ 
čkom. Sjetimo se na pr. glasovite „Viteške kuće 44 u Schaffhausenu: 
koje dijete ne bi i danas od svega srca poželjelo da ima takovu 
kućicu? 

Umjetni obrt dominira na svim područjima, ne samo izvana 
nego i svojim duhom: odatle i srdačna naivnost ovih tvorevina, 
odatle i samostalna ornamentalnost. Istaknuli smo, da je najveća 
odlika talijanske umjetnosti u doba renesanse jasno raščlanjivanje, 
virtuozna snaga razmjera, suvereni osjećaj za ritam i sklad, mjeru 

i metrum. Ovaj smisao za jasnu, odmjerenu i omeđenu formu 
prožima sve umjetničke manifestacije: slike i odijela, spomenike 
i medalje, kretnje i pribor. Svaki ormar, svaki kamin, svaka vrata, 
svaka škrinja — sve je to brižno artikulirano poput kakove zgrade. 
Za njemačku renesansnu umjetnost može se kazati baš obratno: 
i naj monumentalni ja građevina nastala je po uzoru ovoga ili onog 
komada pokućstva, ukrasnog predmeta, podređenog građevnog 
dijela. U Italiji je svaki ornamenat arhitektura (rođen iz arhi¬ 
tektonskog duha) ; tu je sva arhitektura ornamentalna (rođena iz 
volje za ornamentom). Talijani su majstori kompozicije i u sitnome 
umjetničkom radu; Nijemci su u svemu cizeleri. zlatari, štukateri, 
filigranski umjetnici. Albrecht Diirer je u svojoj suštini crtač. 
Najveći je u onome, što je maleno: u ilustracijama, bakrorezima, 
crtežima. A možda nikada nije umjetni obrt stvorio tako snažna 
i suptilna djela kao u ono doba: rezbari i knjigotiskari, draguljari 
i oni, koji obrađuju bjelokost, stolari, tokari i tesari, ljevači i 
oružari — najveći su umjetnici vremena. Svi predmeti svakidašnjeg 
života imaju estetsko obilježje: zdenci i vrčevi, vjetrulje na krovu i 
žljebovi, svijećnjaci i rešetke, pa i topovi. 

Umjetnost se još nije odvojila od života kao posebna grana 
djelatnosti. Većina pjesnika i likovnih umjetnika bavi se kakvim 
građanskim zanatom. Cranach je tiskar i apotekar, Sebastian 
Franck sapunar, Hans Sachs „cipelar i k tomu pjesnik 44 (ein 
Schuhmacher und Poet dazu): pjesnikovanje mu je očito sporedno 
zanimanje. Nešto majstorsko i meštarsko^ obrtničko-zanatsko, pro¬ 
žima sve njegove pjesmotvore. koji su potpuno u skladu sa primi¬ 
tivnom tehnikom tadašnjega tiska i suvremenim djelima likovne 
umjetnosti. Nema sumnje da su cipele Hansa Sachsa bile isto tako 
dobre i solidne, kao i njegove pokladne igre. Pa ako se djela cipela- 
reva nisu sačuvala potomstvu, nema sumnje da su ih suvremenici 
niirnberškog majstora-pjevača cijenili kao i njegove pjesmotvore. 

Na području glazbe očituje se stvaralačka djelatnost u boljim 
i savršenijim instrumentima (i to je obrtna komponenta): na po¬ 
četku 16. vijeka javlja se fagot i Spinett, a violina se usavršava 
izumom „mostića 44 , koji omogućuje da guslač upotrijebi svaku od 
triju žioa zasebno. 

„Kladivo vještica 66 . Pravosuđe je isto tako barbarsko, kao što 
je bilo u 14. i 15. vijeku, a praznovjerje je nakon reformacije 
gotovo poraslo. Prije su bili đavolovi učenici samo Židovi, Turci 
i čarobnjaci, a sada je dijaboliziran čitav svijet. Papa je antikrist, 
svaki je papist sin sotone; za katolike je Luther vražji sluga, 
a svi njegovi sljedbenici paklena čeljad. Osim toga je protestan¬ 
tizam povećao osjećaj griješnosti: nitko ne može sigurno znati, 
da li je pravedan i da li će se na koncu spasiti. Dobra djela ne 
vrijede ništa, a vjera zadaje čovjeku takove goleme zadaće, da ih 
nitko pravo ne može ispuniti. 0 doktoru Ecku i mnogim drugim 
protivnicima, Luther je tvrdio da su sklopili pakt s đavolom, dok 
je Johann Cochleus, kanonik u Breslauu, ozbiljno ustvrdio, da je 
Luther rođen od đavola, s kojim je zgriješila Margareta Luther, 
majka reformatorova. Iz bezbrojnih izjava Lutherovih jasno se 
razabire da je vjerovao u vještice „đavolske kurve 44 (Teufels - 
huren), kojima prijeti sa propovjedaonice i proklinje ih zbog 
njihovih odnosa s Nečastivim. 

U doba, kada se kršćanski nauk rascijepio, diže se iz dubina 
duša jezoviti talog poganstva. 

Već su stari Perzijci vjerovali u vještice, a spominje ih i 
Stari Zavjet, kao i grčka i rimska mitologija. Vještice su spalji¬ 
vane i u ranom Srednjem vijeku, no tada je to spaljivanje imalo 
karakter ljudske žrtve, te je Karlo Veliki zabranio ovu praksu. 
U Italiji bila je za vrijeme renesanse čitava jedna krajina glasovita 
po svojim vješticama, te je Norcia privlačila strance kao neka 
znamenitost. Strega (vještica) i stregheria (čaranje) bilo je gotovo 
službeno priznato. Tek na koncu 15. vijeka započinje ludovanje, 
koje će se izroditi u pravu pošast. Progoni vještica započeli su 
na sjeveru, a godina 1487. odlučan je datum: tada je izašao gla¬ 
soviti „ Malleus maleficarum 66 (Kladivo vještica). Ovu su knjigu 
izdali papinski inkvizitori Henrik Institoris i Jakov Sprenger. 
Tu se čitavo pitanje „znanstveno 44 obrađuje, a građa sistematski 
sređuje i objašnjava. U prvome dijelu nalazimo pitanje kao na pr.: 
Postoji li crna magija? Da li vrag surađuje sa čarobnjakom? 
Mogu li incubi (oni, koji naliježu, t. j. đavoli u obliku muškarca) 
i succubi (oni, koji podliježu, t. j. đavoli u obliku žena) s ljudima 

rađati djecu? Mogu li čarobnjaci potaći u ljudima mržnju ili 
ljubav? Može li crna magija spriječiti bračni akt? Mogu li vje¬ 
štice postupati s muškim udom kao da je odijeljeno od tijela? 
Mogu li vještice pretvoriti ljude u životinje? — Drugi dio obra¬ 
đuje pojedinačna pitanja, kao na pr.: Kako vještice izazivlju oluju 
i tuču; kako lišavaju krave mlijeka; kako sprečavaju da kokoši 
ne nose jaja; kako prouzrokuju pobačaje; kako čine blago 
bolesnim; kako izazivlju bjesnoću; kako svojim strijelama (Hexen- 
schuss!) koče udove i zadaju boli; zašto najradije ubijaju nekr- 
štenu djecu (odgovor: jer nekrštena djeca ne bivaju puštena u 
nebo, a carstvo Božje i konačni poraz đavola, uslijedit će tek 
onoga dana, kada se u nebu sakupi određen broj blaženika; ubi¬ 
janjem novorođene djece odgađa se ovaj čas). 

Vještice i psihoanaliza. Općenito se vjerovalo da vještice u 
određeno vrijeme, ponajčešće noću 1. maja (Valpurgina noć!) 
jašu na batinama i jarcima na neko zloglasno brdo da ondje odaju 
poštovanje majstoru pakla, plešući kolo i ljubeći ga u stražnjicu 
(dok bi ovaj svoje zadovoljstvo izražavao puštanjem vjetrova), 
da zatim banče u zajednici s đavolima. Vještice bi „kušali 46 
tako, da bi optuženu svezanu polegli na vodu: ako je potonula 
bila je nevina, ako nije potonula, bio je to dokaz da je zaista 
vještica. Pod sumnju zbog ča/ran ja mogla je doći svaka žena, 
koja se istakla kakovim izrazitim svojstvom: i osobita nadarenost, 
i velika zloba, tjelesne mane i savršena ljepota — sve je to moglo 
potaknuti sumnju. S vremenom su se ljudi privikli nato da mučili- 
ma iznude priznanje, i tako su bezbrojni dokazi „potkrepili 44 postu¬ 
panje protiv vještica. Bio je to circulus vitiosus , budući da je strah 
od procesa i strah od mučenja znatno povećao broj optužbi. Često 
su pri tom sudjelovali i drugi motivi, kao pohlepa za novcem 
ili osvetljivost; ipak se ne može posumnjati, da je većina sudaca 
postupala u najboljoj vjeri, kao što danas postupa državni odvjet¬ 
nik, koji se osjeća kao čuvar prava i morala. Protestantizam je 
proganjajući vještice postupao isto tako fanatično kao katolicizam, 
što liberalni ili nacionalistički pisci rado zaboravljaju. Bila je to 
prava bolest vremena, koja je zahvatila cio svijet. Prosti puk i 
obrazovane slojeve, papiste i reformatore, knezove i podanike. 

tužitelje i suce, pa i same vještice, budući da su mnoge žrtve bile 
tvrdo uvjerene u svoju krivnju. Istraživalački duh kakav je bio 
Ivan Kepler, kojemu zacijelo nije nedostajalo znanstvenog mišlje¬ 
nja, ustvrdio je, da se čaranje ne može nijekati i da ima vještica. 
Štaviše jedna Keplerova rođakinja spaljena je kao vještica, a nje¬ 
gova je majka nekoliko puta sretno izmakla opasnosti, da je stigne 
ista sudbina. 

Progoni vještica mogli bi se objasniti kao psihoza masa na 
osnovu potisnute seksualnosti, a psihoanaliza bi možda dobro 
učinila, kad bi ovo pitanje temeljito raspravila. U spomenutom 
djelu o sudskom postupku s vješticama ima zanimljivih pobuda. 
Na pitanje: „Zašto je crna magija raširenija među ženama nego 
među muškarcima? 44 , odgovara „ Malleus maleficarum (( ovim rije¬ 
čima: „Što je žena drugo negoli razor prijateljstva, kazna, kojoj 
ne možemo izmaći, nužna nesreća, prirodna napast, poželjno zlo, 
domaća opasnost, dražesni štetočina, svjetska pokora, premazana 
lijepom bojom? 44 U tim se riječima očituje sredovječna ginofo- 
bija, ali i duboki strah čovjekov pred tajinstvenom družicom, 
koju mu je dao Bog, potresna slutnja o neminovnom grijehu i 
nevidljivoj propasti, koja vreba iza spolne zajednice. Od ženo- 
mrstva, koje se očituje progonima vještica, vodi ravni put do 
Strindberga. Nema sumnje da se tu ne radi o vjerskom nego o 
spolnom pitanju, koje je prikriveno religioznošću. U pitanjima, 
što ih sudac istražitelj stavlja optuženoj ženi, buja razularena 
mašta spolnoga nezadovoljstva ili nemoći, satirijaza i perverzitet. 

Sekularizacija ljudstva. Reformacija je pokušaj da se čitav 
život čovjekov, njegovo mišljenje i vjerovanje tako rekavši seku¬ 
larizira. S reformacijom ulazi u evropski život nešto plitko prak¬ 
tično, profano-korisno, dosadno-stvarno, tmurno, trijezno i svrsi¬ 
shodno. Reformacija niječe, načelno i svijesno sve više životne 
oblike, koji su proizlazili iz vjerskoga čuvstva. Niječe ih sa stano¬ 
višta utilitarne logike i kratkovidnog racionalizma. Odbacuje 
„jalovu 44 askezu, i to ne samo onu, koja bježi od svijeta, jer ga 
mrzi, nego i onu, koja se uzvisila nad svijet, oslobodivši se od 
njega; odbija „protuprirodni 44 celibat; „besmislena 44 hodočašća; 
„suvišni 44 sjaj ceremonija; „beskorisne 44 samostane; „ludi 44 kar- 

neval; svetkovine, kojima se „trati 64 vrijeme; „praznovjerno 66 zazi¬ 
vanje svetaca, koji su ispunjali svakidašnji život kao Božji pomoć¬ 
nici i ljudski posrednici; odbija „neopravdanu 66 skrb za siromahe, 
koja ne pita da li je čovjek, kojemu pomažemo zaista „vrijedan 66 
i „potreban 66 . Život se logično sređuje i sapinje te postaje nesnosan. 

Moramo još jednom istaknuti da je Luther u mnogima od tih 
pitanja naginjao sredovječnom mišljenju. U tome je i njegova 
veličina, da kao reformator postupa religiozno, a ne politički- 
socijalno. No popuštajući pritisku javnoga mišljenja, on je ipak 
štošta odobrio samo zato, jer je bilo upereno protiv katolicizma. 

Reformacija posvećuje rad, posvećuje zvanje i prema tome 
privređivanje, što će reći novac; posvećuje brak i obitelj, kao što 
posvećuje državu. Naoko stavlja državu niže, negoli ju je stavljao 
Srednji vijek, izopćivši je iz religije. No upravo time stavlja je 
na više i osniva njen suverenitet. Reformacija emancipira državu 
i time udara temelje najvećoj pokori suvremenog čovječanstva: 
svemoćnoj državi, koja svojim porezima, policijom i militarizmom 
potpuno zarobijuje život građana. Rastavivši svjetovno od du¬ 
hovnog, Luther je htio osloboditi religiju, ali je postigao baš 
protivno: protestantski knezovi izmakli su doduše vrhovnoj papin¬ 
skoj vlasti, ali su se stali vladati kao vrhovni gospodari svojih 
zemaljskih crkvi. Mjesto jednog namjesnika Kristova, pojavila se 
odjednom sva sila namjesnika, zacijelo manje kompetentnih i 
manje odgovornih, jer im je i djelokrug bio manji. Tako možemo 
objasniti i paradoks, da je slobodarski protestantizam rodio 
posvuda krutom netrpeljivošću. Država po svome biću ne može 
biti tolerantna, pa tako ni državna crkva. 

Što se tiče braka, to je Luther smatrao pukom koncesijom puti, 
te ga nije visoko cijenio. On se doduše oženio, ali zato da posluži 
kao primjer ostalim protestantskim svećenicima i da bi naljutio 
katolike: značajno je, da je za ženu uzeo neku bivšu redovnicu. 
No dobra Kata bila mu je puka gazdarica. To je i sve, što je 
Luther od žene tražio, kako se razabire iz nekih njegovih izjava. 

Materijalnoj kulturi svoga vremena Luther se iskreno divi, 
ističući silan napredak u svemu: u gradnjama, obrađivanju tla, 
odijevanju, jelu i pilu. Divi se i silnome zamahu trgovine. Između 

protestantskog i kapitalističkog naziranja postoji dublja veza, koja 
će se jasno očitovati u engleskom puritanizmu. Duhovni otac toga 
naziranja, koje miješa burzu i Bibliju jest Calvin, onaj Calvin, 
koji je najžešće pobijao kanonsku zabranu kamata. No i Luther 
je izjavio, odgovarajući na upite svojih sljedbenika, da je prigodna 
,,liihvica v6 dopuštena. 

Evangelici protiv evanđelja. Veoma je čudno kako se refor¬ 
macija, koja se vraća Bibliji kao jedinom izvoru spoznaje i jedinom 
putokazu, protivi Svetome Pismu u mnogim bitnim točkama. Rekli 
smo da reformacija posvećuje rad i privredu, a Bog Staroga 
Zavjeta kaznio je Adama osudivši ga da u znoju lica svoga jede 
kruh svoj. A nije li Krist govorio o pticama nebeskim, koje ne 
siju i ne žanju, ali ih hrani Otac nebeski. Ili o Uljanima u polju, 
koji ne rade i tkaju, a ni car Salamon nije bio tako sjajno odjeven 
kao oni. Isus nije socijalni reformator, kojd rješava probleme 
čovječanstva političko-ekonomskim sredstvima. Kako malo cijeni 
zemaljske uredbe i ustanove proizlazi iz njegovih riječi: „Dajte 
caru carevo 66 ... Isus Krist nije došao da popravi svijet, nego da 
nas oslobodi svijeta i stoga reformacija označuje recidivu, povratak 
židovstvu i muhamedovstvu. Mojsijevski moralizam Lutherovih 
sljedbenika i muhamedovski imperijalizam puritanaca jednako su 
nespojivi s Kristovim evanđeljem. 

Sveti nerad. Posvetivši zemaljski život, reformacija je izvršila 
oslobodilačko djelo, ali je pri tom oduzela životu dotadašnju 
svetost, učinivši ga trivijalnim i praznim. Ako je sve, što ispunjava 
svakidašnjicu, sveto, nema mjesta herojskoj dvojnosti, koja je 
smisao Srednjega vijeka. A gubi se i velika istina, da su država 
i privreda, zvanje i sticanje, društvo i porodica stvari profane, 
a nipošto svete. 

„Marto, Marto, puno se trudiš i brineš, a malo je potrebno. 
No Marija je odabrala dobar dio, koji joj stoga ne će biti oduzet. 66 
Ovim je riječima Kristovim jasno kazano kako svaki rad odvodi 
čovjeka od sebe sama, odalečuje, dijeli. I zato su osnivači religija, 
sveci, svi oni, koji su živjeli u blizini Božjoj, običavali poći u 
osamu. Što su ondje radili? Ništa. No u tom neradu bilo je više 
unutrašnje aktivnosti, negoli u radu ostalih ljudi. Tko hoće da 

bude savršen treba da bude kao jasno i mirno ogledalo, koje 
može da upije svu svjetlost Božju, a ne drhtavo i pomućeno zrcalo, 
koje se nalazi u vječnom pokretu. Blaženi dokoni, jer će gledati 
veličanstvo Božje; blaženi časovi nerada, jer u njima radi naša 
duša. 

PETA GLAVA 


BARTOLOMEJSKA NOĆ 

Pakao na zemlji. Približujemo se najcrnjem odsjeku novoga 
doba u Evropi. To je perioda od sredine 16. vijeka do konca 
Triđesetgodišnjeg rata: doba t. zv. vjerskih ratova, gotovo stoljetna 
Bartolomejiska noć. Tri ljudska vijeka natjecale su se najnaprednije 
i najuljuđenije zemlje Evrope u nečovječnom postupku, opajale 
nesmiljenom osvetijivošću, podmuklom zlobom, puštajući maha 
naj đavolski jim nagonima. 

Vjerski fanatizam započinje zapravo Augsburškim mirom god. 
1555., koji-nipošto ne zaslužuje svoje ime. Odredbe toga mirovnog 
ugovora sadržavaju klice daljnjem razdoru i novim zabludama. 
Formula: cuius regio, eius religio , kojom se oblastima daje pravo 
da određuju vjersku pripadnost podanika, ružno je nasilje nad 
slobodom savjesti. Nadalje treba spomenuti čuveni reservatum 
ecclesiasticum , kojim se određuje da duhovni staleži gube službu, 
područje i prihode, ako pristupe protestantizmu. Konačno valja 
znati da kalvini nisu bili uvršteni u sporazum, te odsada postoje 
tri vjerske stranke, koje se međusobno najžešće pobijaju. 

Reformizam bio je na sjeveru (Danska, Švedska i Norveška, 
Engleska, Škotska i Nizozemska, Sjeverna Njemačka...), gotovo 
državna religija, a faktično je prevladavao i na zapadu i u austrij¬ 
skim nasljednim zemljama, u Poljskoj i Ugarskoj, u Bavarskoj 
i češkoj. Bilo je znakova, da će doskora zavladati i u Francuskoj 
i u Italiji. Posvuda, pa i u samoj Crkvenoj državi i arciklerikalnoj 
Španjolskoj, nalazimo manje skupine vatrenih protestanata, dok 
nigdje, pa ni u zemljama vjernima papi nema vatrenih katolika. 
Činilo se, da je reformacija cijele Evrope samo pitanje vremena. 

No u to se javlja protureformacija. Dosele je rimska crkva 
bila u vjerskim pitanjima prilično indiferentna, ili štaviše sklona 

reformama. Kurija je bila čisto politički orijentirana, smatrajući 
važnijim, da habsburška kuća odviše ne osili, negoli da se ova 
ili ona mala hereza proširi. Kurija je bila uvjerena, da će tu 
herezu, kao i sve dosadašnje, lako ugušiti ili asimilirati. Dešavalo 
se štaviše, da je papa podupirao protestantski pokret, koji je 
svojim političkim sklonostima bio centrifugalan i uperen protiv 
cara. No sada odjednom katolička crkva uviđa golemu opasnost 
i daje se na posao, da tu opasnost svlada. 

Tridentski koncil. Crkvene dogme jasno je obilježio Tridentski 
koncil (1566.). Ustanovljeno je prije svega da jedino Crkvi pri¬ 
pada pravo da tumači Sveto Pismo: time je podrezan korijen 
laičkoga kršćanstva, kako ga je zamišljao Luther. U delikatnom 
pitanju opravdanja dobrim djelima, zauzeo je koncil srednje 
stanovište između nauke Augustinove i semipelagijanaca: dobra 
su djela potrebna, ali postajo zaslužna tek milošću Božjom. Zadr¬ 
žano je sedam sakramenata, a isto tako je zadržano ortodoksno 
naučan je o sv. misi i transsupstancijaciji. Što se tiče otpusta i 
oprosta, to su uklonjene i osuđene zloupotrebe, ali je potvrđeno, 
da se oprost može postići. Crkveni koncil u Tridentu nije iscrpivo 
kodificirao čitav katolički nauk. nego se zadovoljio time. da jasno 
odredi granice prema novim herezama, a napose prema luteranstvu. 
Negativni su zaključci jasni, ali su pozitivne konstatacije neodre¬ 
đene, rastezljive i nepotpune. Time je u katolicizam prodro svje¬ 
tovni duh, koji se očituje u jednu ruku hirovitim tumačenjem 
i raznim doskočicama, a u drugu ruku liberalizmom i prilagodi ii- 
vošću, kojom prima nove pojave u svijetu. 

Panevropska netrpeljivost. Svakako je stroga granica, koja je 
povučena između pravovjerstva i heterođoksije, povod i polazna 
točka za akciju borbenog i pobjedonosnog papizma. Evropska 
netrpeljivost, koja se razbuktala u drugoj poli 16. vijeka, nova je 
pojava, jer su prije takovi slučajevi bili osamljeni. No Tridentinuni 
nije tome uzrok, nego jedan od brojnih simptoma opće psihoze, 
koja je zahvatila članove svih vjeroispovijesti. 

Što se tiče kalvina, oni su svojim shvaćanjem predestinacije 
bili upravo pozvani da svakom inovjercu poreknu pravo na život. 
No i luterani su se zapleli u dogmatske rasprave, premda nisu 

imali ndkakove određene dogme (a nisu ih ni mogli imati). Vele 
da je Malanchthon na smrtnoj postelji izjavio, kako je sretan, 
da će ga smrt riješiti „teološkog bjesnila 14 (rabies theologorum). 
Još za Melanchthonova života protestanti su se bili rascijepili na 
pravovjerne luterane i Melanchthonove pristaše, koji su se po 
njegovu krsnom imenu zvali filipisti. U Izbornoj Saskoj smatrali 
su filipiste potajnim kalvinima (kriptokalvini) i kao takove pro¬ 
gonili. U Kurpfalzu (Izborna Falačka) su naprotiv kalvini bili 
na vlasti, te bi tjerala iz zemlje ostale protestante, da o katolicima 
i ne govorimo. U Izbornoj Falačkoj češće je promijenjena službena 
religija, a svaka je takva promjena bila popraćena svakakvim 
nasiljima. Nije stoga čudo, kad neki uviđavni suvremenici tvrde, 
da je reformacijom došla na svijet gora vjerska tiranija, nego što 
je ikad postojala pod papom. 

U Poljskoj je niknuo socinijanizam (prozvan tako po svojim 
osnivačima Leliju i Faustu Sozzini). Ovaj nauk niječe Sveto Troj¬ 
stvo, pa su socinijevci prozvani i unitarcima. Oni su tvrdili, da 
se Krist nije žrtvovao za grijehe svijeta, nego je dao samo novi 
nauk i ćudoredan primjer svijetu. Samo je Isusov otac Bog, a Krist 
je sin Božji, koji je tek nakon smrti podignut na božansko dosto¬ 
janstvo. Krist i pričest smatraju socinijevci korisnim uredbama, 
koje međutim nisu apsolutno potrebne. Tradicionalan nauk o 
opravdanju pobijao je stariji Sozzini time, da Krist nije mogao 
trpjeti kao predstavnik čitavoga čovječanstva, jer druge možemo 
zastupati samo onda, ako imamo njihovu punomoć; osim toga se 
mogu prenositi samo novčani dugovi, a ne moralne krivice i kazne. 
Ovom jurističkom izvodu povlađivao je i znameniti pravnik Hugo 
Grotius, a taj primjer dovoljno pokazuje, kako je vjersko shva¬ 
ćanje bilo racionalizirano u smislu rimskog kaznenog prava i 
talmudističke dijalektike. 

Socinijevcima i Grotiusu bliski su arminijevci ili remonstranti 
u Nizozemskoj, koje pobijaju gomarijevci ili kontraremonstranti. 
Raspra se vodi u prvome redu o predestinaciji: Jakov Arminije i 
nje.oii pristaše tvrde, da se predestinacija odnosi na vjeru (budući 
a je Bog u svojem sveznanju predvidio tko će biti obdaren 
vjerom a tko ne će), dok je Franjo Gomarus tvrdio, da je primarno, 

ako se čovjek može smatrati od Boga izabranim, dok je vjera 
posljedica toga stanja. Teško je shvatiti u čemu se zapravo razlikuju 
oba shvaćanja, a ipak su zbog te sitničave raspre mnogi iljudi 
okrutno progonjeni, jedan izvrsni državnik, Oldenbarneveldt, 
smaknut, a Grotius osuđen na doživotnu tamnicu (kojoj je međutim 
sretno izmakao). A takve su se stvari događale u Nizozemskoj, 
koja je s pravom smatrana najslobodnijom zemljom u tadašnjoj 
Evropi. 

Anglikanizam. I u Engleskoj je reformacija stvorila nekoliko 
crkvi. Kada se Henrik VIII. odrekao pape (djelomice zato da 
može prisvojiti crkvena dobra, a djelomice zato da pusti maha 
svojim „mođrobrađskim“ sklonostima), ostavio je čitavu hijerar¬ 
hiju i gotovo sve dogme katoličke crkve, tek što je sebe imenovao 
papom, te su ga svi svećenici morali priznati vrhovnim crkvenim 
poglavarom. Odatle se razvila tako zvana .anglikanska ili Vrhovna 
crkva (High church): protestantizam s prelatima i biskupima, 
ispoviješću i celibatom; katolicizam bez pape i Petrova novčića, 
bez redova i samostana. 

Bilo je u naravi stvari da svaki čovjek iskrenog vjerskog uvje¬ 
renja bude ovom reformom izvrgnut progonima. Katolik, koji je 
ostao vjeran papi i naknadne ženidbe kraljeve smatrao preljubom, 
gubio bi glavu kao veleizdajnik. Pošten protestant, koji je osuđivao 
ceremonije i smatrao svećenički brak dopuštenim, bio bi vješan 
zbog bogohulstva. A pristaša Kalvinov, koji je nijekao pretvaranje 
kruha i vina u tijelo i krv Kristovu, bio bi spaljen kao krivovjerac. 
Način, kako je nastala nova državna crkva u Engleskoj, omogućio 
je katolicizmu, da se održi u nekim zemljama engleske krune, 
napose u Irskoj, a pomogao je i protestantizmu da se sačuva čist 
od primjesa, kako to sljedba puritanaca ističe i samim svojim ime¬ 
nom. Puritanci su bili najbrojniji u Škotskoj, gdje je John Knox 
osnovao crkvu, koja se osnivala na principu općinskih starješina, 
prezbitera (prezbiterijevci). Knoxovi pristaše zvali su se kasnije i 
disenters (zbog svoje opreke prema službenoj crkvi) ili nonkon- 
formisti. A zbog svoga saveza, koji su sklopili za zaštitu svoje 
vjeroispovijesti zvali su se covenanters , dok su zbog potpune 
državne i crkvene nezavisnosti, koju je svojatala svaka općina 

prozvani independenti. Ovaj posljednji naziv pridaje se međutim 
obično jednoj radikalnoj skupini u puritanizmu. 

Prirodno pravo. Čitava je Evropa golemo bojište, na kojem 
se sukobljuju bezbrojne crkvene stranke. Vjerski ili bolje rečeno 
bogoslovni interes potiskuje svaki osjećaj zajednice, a fizičke 
granice ustupaju mjesto moralnim granicama, kako je dobro pri¬ 
mijetio Macaulay. Političko stanovište svakoga pojedinca nije 
određeno državom, kojoj pripada, a ni rasom, jezikom ili obitelj¬ 
skim vezama, nego isključivo vjero ispoviješću. Guisi i njihovi 
pristaše postupaju kao veleizdajnici, urotivši se sa Španjolcima 
protiv Francuske, a veleizdajnici su i hugenoti, koji se rote s Nijem¬ 
cima. Škotski katolici traže pomoć u Francuskoj, a reformirane 
pokrajine španjolske Nizozemske zovu u zemlju Engleze. Papi- 
stički podanici kraljice Elizabete priželjkuju pobjedu španjolske 
armade, dok se puritanski podanici Marije Stuart nadaju engleskoj 
invaziji. S time su u vezi i nove državne teorije, koje se prvi put 
javljaju u ono doba, a zastupaju ih uglavnom Jean Bodin, Johan- 
nes Althusius i spomenuti Hugo Grotius. 

Grotius je osnivač teorije o prirodnom pravu, koja je vladala 
u čitavom 17. i 18. vijeku. Pravo i država nisu neposredne uredbe 
Božje, nego djelo ljudsko, koje se osniva na razumu, nagonu za 
samoodržanjem i našoj sklonosti za društvenim životom. Slično 
zamišlja Althusius postanak države: najprije je bila obitelj, od 
nje se razvilo pleme, pa onda općina, pa razne pokrajine i konačno 
država. Država nije zbroj individua, nego zbroj korporacija, te 
najviša vlast u državi može da pripadne samo korporaciji, državnim 
staležima, koji zastupaju narod. Tako se začela glasovita doktrina 
o narodnom suverenitetu, koja će uroditi nedoglednim posljedi¬ 
cama. I Bodin izjavljuje, da vrhovništvo knezova nije ograničeno 
vjerom i moralom, premda je još pristaša apsolutne monarhije. 
To je i poanta nove nauke: monarhomahija pobija uplitanje 
državne vlasti u vjerska pitanja podanika; vladar crpi svoju vlast 
isključivo od naroda, koji je tu vlast prenio na njega ugovorom. 
Prekorači li vladar svoju kompetenciju, može se ugovor poništiti, 
a narod ima u tom slučaju pravo otpora (jus resistendi). U praksi 
je ovaj nauk primijenio Jakov Clement, koji je umorio Henrika III., 

Ravaiillac, koji je probo Henrika IV.. Baltazar Gerard, koji je 
ustrijelio Vilima Oranskog, da i ne spominjemo razne urote protiv 
kraljice Elizabete i Jakova I. Vrijedno je zabilježiti, da su svi ti 
atentatori bili fanatični katolici. 

Isusova vojska i jezuitizam. često se optuživalo isusovce da su 
potaknuli ova i mnoga druga zlodjela, a nema sumnje, da nji¬ 
hov nauk omogućuje nesporazumke, koji nastaju u pitanju poli¬ 
tičkog umorstva. 

Isusovački red jedna je od najčudnijih tvorevina svjetske po¬ 
vijesti. Njegov osnivač Ignacije Loyoila, sredovječna je pojava, 
kao i Luther, mješavina smionog viteza i ekstatičnog sveca. Bio je 
sanjar, tuđio se od svijeta i time je osvojio pola Evrope. Njegova 
se mašta pokazala jačom od realnosti. 

Centralna je ideja, koja vlada čitavim njegovim životom, da 
je duh suveren, a tijelo puki instrumenat: tko ima potrebnu volju 
i tko je dovoljno discipliniran može na tom instrumentu svirati 
kako hoće. Može, štaviše, čitav svijet preobraziti po svojoj slici 
i prilici. 

Svoju je karijeru započeo kao pristao dvoranin i smion oficir. 
Prigodom opsade Pampelone razmrskao mu je kamen lijevu nogu 
i slomio obadvije. Nespretan ranarnik tako mu je loše poravnao 
kosti, da su ih morali još jednom lomiti. Jedna je noga ostala 
zauvijek kraća, a rekonvalescent je morao mjesecima nositi teške 
utege, ne bi li je rastegnuo. Pretrpio je toliko boli. da je na koncu 
poželio i odlučio postati mučenikom katoličke crkve. Tek što je 
kako tako ozdravio, hodočastio je u Jeruzalem. Novac, što mu ga 
je dao brat za putni trošak, podijelio je siromasima. Na brodu je 
propovijedao mornarima, koji su se rugali čudnovatom svecu. 
Triput se na dan bičevao, hranio se vodom i kruhom, a spavao 
na gol ome podu. Vrativši se u Španjolsku ubrao je prve uspjehe 
putujući zemljom kao propovjednik. No doskora je spoznao, da 
mu nedostaje znanja, te je teškom mukom i trudom naučio u 
trideset i trećoj godini latinski i započeo studirati na sveučilištu 
u Alcali. Iz prijateljskog udruženja pobožnih studenata rodila se 
Družba Isusova (Compahia de Jesus), koju je papa god. 1540. 
svečano potvrdio. 

Samo ime kaže da je to organizacija stvorena na vojničku. 
Na čelu družbe je general, koji nije nikome odgovoran nego papi; 
generalu su podvrgnuti provincijali (zapovjednici pokrajina), 
a njima su podređeni drugi funkcionari sve do prostoga redova. 
Isusovcima je bilo strogo zabranjeno da prime bilo kakovu duhovnu 
službu ili čast, te su sve svoje snage usredotočili na službu isuso¬ 
vačkom redu. Glavni je zavjet, koji su morali položiti, zavjet slijepe 
pokornosti. Načelo subordinacije primjenjivano je kod isusovaca 
isto tako strogo i bez iznimke kao i u vojsci. Da bi se mogli što 
potpunije podvrći tuđoj volji, vršili su posebne vježbe, što ih je 
smislio Loyola: exercitia spiritualia militaria (vojno-duhovne 
vježbe). Svrha je ovim vježbama da pitomac nauči vladati svojim 
sklonostima i afektima, upravljati što više svojim predodžbama 
i sjećanjima. 

Isusovački red. koji je svoje članove učinio bezličnim oruđem, 
pokazuje vanrednu sposobnost, određujući svakome pojedincu onu 
zadaću, koja je u skladu s njegovim prirodnim sklonostima i spo¬ 
sobnostima. Virtuozna tehnika ljudske upotrebe pribavila je isusov¬ 
cima njihove najveće uspjehe. Isusovac nije jedinstven fenomen 
nego nešto složeno, mnogostruko, podvrgnuto preobrazbi kao i 
ljudska narav. Isusovci su učinili mnogo dobra i mnogo zla, no 
sve što su učinili izveli su dobro. Bili su blistavi kavaliri i strogi 
askete, požrtvovni misionari i prevejani trgovci, odani sluge i 
spremni državnici, mudri dušobrižnici i ukusni kazališni režiseri, 
najbolji liječnici i najspretniji ubojice. Gradili su crkve i tvornice, 
vodili hodočašća i urote, umnožili matematičke poučke i crkvene 
dogme, gušili slobodu istraživanja, vršeći sami važna znanstvena 
otkrića. Kršćanski nauk širili su potpuno čist i neokrnjen, a ipak 
su dopustili Indijcima da obožavaju i nadalje svoje bogove pod 
imenom Kristovim. Indijance u Paragvaju spasili su od bjesnila 
Španjolaca, a Parižane su nahuškali na Bartolomejsku noć. 

Nesamo da su isusovci bili sposobni za sve, oni su bili i 
posvuda. To je njihov ,,ubikvitet“. Nikada se nije moglo znati 
posve sigurno nije li netko isusovac ili čovjek, na koga utječu 
jezuiti. Na njihove bi tragove nailazili u prljavim kolibicama 
siromaha i tajnim kabinetima vladara. I u Kini i Japanu bilo je 


151 






isusovačkih misija. Oni su zavladali najjačim duhovnim sredstvima 
svoga vremena: propovjedaonicom, ispovjedaonicom i školom. 
Čuvene su bile njihove propovijedi, dostojanstvene, a opet dopa¬ 
dljive, ozbiljne i aktualne; njihove školske knjige bile su jasnije, 
življe i solidnije od svih drugih, a škole isusovaca glasovite u 
čitavom svijetu. Kao ispovjednici umjeli su se potpuno prilagoditi 
pastvi. Ako bi njihov štićenik bio pobožan i ćudoredan, bili su i 
oni takovi, ali bi u protivnom slučaju znali praštati i umiriti 
svačiju savjest, samo da zadrže utjecajni položaj čovjeka, koji 
upravlja nečijom savjesti. Iz ovog oportunizma nikla je optužba, 
da isusovci smatraju sve putove dopuštenima, da cilj posvećuje 
sredstva. U njihovim pravilima doduše piše, da nijedan član reda 
ne može biti pozvan da vrši djela, koja sadrže smrtni grijeh, 
no uz to čitamo dodatak: „ukoliko starješina u ime Krista to ne 
naloži 44 . Svojim naučanjem da je u svakom djelu glavno namjera 
(intentio) kao i tajnim pridržavanjem (reservatio mentalis) kod 
prisega, svjedočenja ili obećanja, utrli su put praksi, koju će 
tako genijalno žigosati Pascal, najdublji mislilac i najsjajniji pisac 
baroka u svom remek-djelu stvaralačke ironije i porazne kritike. 

Filip II. Dok su isusovci u čitavoj Evropi minirali reformaciju, 
suprotstavio se protestantima Filip II. otvorenom i grubom silom. 
Nameće se pitanje nije li taj vladar bio u neku ruku umobolan. 
Njegov je sin Don Carlos bio zacijelo lud, a luda je bila i njegova 
baka Ivana, prva kraljica sjedinjene Španjolske, prozvana Ludom. 
Njegov je život protekao pod utjecajem fiksne ideje: potpune 
restauracije rimske univerzalne crkve i širenja španjolskog apso¬ 
lutizma, koji će obuhvatiti čitav svijet. Za tim je ciljem težio 
svakoga časa svoje vladavine (a vladao je preko četiri desetljeća), 
ovome je cilju žrtvovao sve, što je mogao žrtvovati: brodove i 
zlato, njive i ljude, španjolske vojnike i nizozemske heretike, mir 
svojih susjeda i blagostanje svojih podanika, a da na koncu nije 
ostvario nijedan od svojih ciljeva. Sve sile, što ih je pobijao za 
života pobjedonosno su napredovale, a on je promijenio svijetom 
omražen, osiromašen, nemoćan i mučen ulozima. Sunce, koje u 
njegovu carstvu nije nikada zalazilo, obasjavalo' je samo propa¬ 
danje i bijedu. 

U Filipu II. nije se izrazilo samo biće Habsburgovaca, nego i 
biće svakoga Španjolca, u najjačem i apsurdnom obliku. Španjolski 
je hidalgo pobožnjak: Filip je bio fanatičan; bezobziran je i grub, 
španjolski hidalgo: Filip je stupao preko leševa; Španjolac se 
smatra višim bićem: Filip se smatrao bogom; ekskluzivan je: Filip 
je bio nedostupan, da, nije ga se uopće moglo vidjeti. Samo najviši 
grandi mogli su k njemu, a i ti su se smjeli približiti vladaru 
samo klečeći; svoje bi zapovijedi izdavao u pola riječi, te je 
čovjek morao pogađati što hoće. Nitko nije smio uzjašiti konja, 
na kojemu je jednom jašio; nitko nije smio vjenčati ženu, koju 
je on jednom posjedovao. A narod ga je zaista smatrao posvećenom 
osobom, kraljem-svećenikom. Njegov je život protjecao jednolično 
i jadno: uvijek bi jeo u isto vrijeme ista jela; uvijek je nosio 
isto crno odijelo, a i sama odličja bila su crna; svakog bi se dana 
izvezao u pustu i praznu okolicu svoga dvora, a posljednjih godina 
života izlazio bi iz svoje odaje samo da prisustvuje misi. Španjolski 
ideal mira i spokojstva (španjolski sosiego), ukočeno držanje, 
koje brižno skriva sve osjećaje, Filip je savršeno ostvario. Ni s kim 
nije bio neprijazan, ali nitko nije osjetio ljudskog saučešća u 
dodiru s njime. Posjedovao je u najvećoj mjeri onaj takt, koji 
odbija ljude, te ih više ponizuje od najgrublje oholosti. Vele da 
se jedan jedini put u životu glasno nasmijao: kada je primio vijest 
o Bartolomejskoj noći! Tadašnji je papa izrazio međutim svoje 
zadovoljstvo mnogo upadnije. Strašno krvoproliće proslavio je 
spomen-medaljom i velikim Tedeumom čime je više uprljao 
Petrovu stolicu, negoli njegovi prethodnici sodomijom, simonijom 
i rodoskvrnjem. 

Escorial. Jedno jedino svojstvo u Filipa nije bilo španjolsko: 
ovaj je vladar bio izvanredno marljiv. Od jutra do mraka sjedio 
bi za stolom i rješavao državne spise. No i ta djelatnost bila je 
jalova. Nije u njoj bilo ni trunka stvaralačkog rada: marljivost 
nižega reda, rabota kanceliste, koja je sebi svrhom. A kako je sve 
sam rješavao (i to nakon zreloga promišljanja) zapinjala je 
državna uprava, a stereotipni odgovor na sve upite bio je: 
,,Ma,hana!“ (Sutra). Bio je naravski sumnjičav kao svi birokrati. 
Ni u koga se nije pouzdavao, uvijek je nastojao izigrati jednoga 

službenika protiv drugoga. Veliki vojni ili diplomatski uspjesi, 
popularnost, osobita darovitost sve ga je to uznemirivalo. Bio 
je himben i neiskren, a poslovi ona je bila njegova nezahvalnost. 

I u tom se pokazao pravim Habsburgovcem, te je žrtvovao — da 
spomenemo samo dva primjera — i Egmonta, pobjednika od Saint- 
Quentina i Graveliingena, i Don Juana d Austria, pobjednika od 
Lepanta, koji je, uništivši pomorsku vlast Turaka, umro iznenada 
zagonetnom smrću. Od ponosnog naroda Španjolaca, Filip je 
napravio narod laka ja, uhoda i skitnica. Najbolji je simbol nje¬ 
gova bića Escorial, kraljevska palača sagrađena u obliku roštilja, 
na kojem je trpio sveti Laurencije. Zgradurina, koja je više nalik 
na samostan ili grobnicu, negoli na kraljevsku palaču, diže se u 
kamenitoj osami: siva, hladna, jednolična, nevesela, nedostupna. 

Priča se da je Filip II., osjetivši da mu se približava zadnji 
čas, naložio da mu donesu mrtvačku lubanju, na koju je stavio 
zlatnu krunu. Pomno je zurio u lubanju i tako je — vele umro. 
Potresni konac čina, divan simbol veličanstvenog i besmislenog 
vladanja, kao i duboke duševnosti, kojom se odlikovala ova neman. 

Španjolske su zemlje za Filipa II. stenjale pod dvostrukim 
jarmom državne despocije i crkvene inkvizicije. Bezbrojnim egze¬ 
kucijama iz vjerskih razloga (autodafe , što doslovno znači: čin 
vjere) trijebilo se pučanstvo, a oni, koji su ostali na životu, bivali 
još netrpeljaviji i okrutniji. Cenzura nije nigdje bila tako tjesno- 
grudna i nesmiljena kao u Španjolskoj. Strogo je bilo zabranjeno 
posjećivati strane škole, da ne bi otrov slobodnijeg naziranja dopro 
u španjolsku. Središnja je vlast progonila Aragonce, Katalonce i 
Andalužane, koji su živjeli na periferiji države i znatno se razli¬ 
kovali od kastil jakog pučanstva. Tmurni, lijeni i oholi Kastiljanac 
trebao je da zavlada čitavom zemljom. Godine 1570. pripojen je 
Španjolskoj Portugal, koji je time bio upropašten: izgubio je 
svoje kolonije, a one koje su mu ostale zahvatilo je opće propa¬ 
danje. Ostaci Arapa (Moriska), koji su bili još dosta brojni u 
južnom dijelu zemlje, nisu se smjeli ni u privatnom životu služiti 
svojim jezikom. Državna im je vlast oduzela sve: i crne robove 
i kupališta, i odjeću i glazbene instrumente. Nakon krvavog 
ustanka mnogi su pobjegli preko mora, a Filip je to i htio, ne 

misleći da se time lišava spretnih i marljivih podanika. Arapi su 
izradili sistem natapanja, kojim je pješčana pustinja južne Španije 
pretvorena u plodne vrtove (huertas), oni su gajili rižu, proizvodili 
šećer, prerađivali pamuk, tkali svilu i pravili papir — sve same 
privredne grane, na kojima se osnivalo bogatstvo Španjolske. 

Španjolske kolonije. Još je gore postupao Filip u kolonijama. 
Nesamo da se prekomorskim osvajanjima znatno prorijedilo i 
onako rijetko pučanstvo u matici-zemlji, nego je i u onih, koji su 
ostali kod kuće, silno porasla prirođena lijenost i želja za uživa¬ 
njem. Polja su ostajala neobrađena, a zanemareno je i rudarstvo 
(premda je mineralnog blaga bilo u izobilju), propadao obrt i 
trgovina. Već smo spomenuli kako su se Španjolci vladali u kolo¬ 
nijama kao prosti razbojnici. A valja znati, da su same portu¬ 
galske kolonije obuhvatale istočnu i zapadnu obalu Afrike, Moluke 
i golemu Braziliju. 

Španjolski osvajači nisu znali prvo načelo kolonijalne politike: 
da osvojena zemlja može biti od trajne koristi samo onda, ako 
sama uspijeva. Njihov je gospodarski princip bila primitivna 
pljačka. Tomu su služili zloglasni ripartimentos , prisilno dijeljenje 
bezvrijedne evropske robe uz bajoslovne cijene. Kada je usahlo to 
vrelo prihoda počeli su eksploatirati zemlju prisilnim radom. 
No mekoputni urođenici, nenavikli na ovakav rad, umirali su kao 
od kakve epidemije ili bi pobjegli u pustoš. Mnogi bi počinili 
kolektivno samoubijstvo, trujući se biljnim otrovima, dok su se 
drugi sustegli od spolnog općenja, kako bi izumrlo pleme. Malo¬ 
brojni su istrajali: to su bili oni, koji su saznali od španjolskih 
svećenika, da će i na drugom svijetu naići na bijelce! Na Jamaici 
je nakon pola stoljeća od dolaska Španjolaca izumrlo indijansko 
pučanstvo, a isto tako na Kubi. Da bi pomogli Indijancima, sveće¬ 
nici su pronašli jedno sredstvo, koje je međutim postalo^ izvorom 
novih strahota: dobronamjerni su ljudi predložili, da se iz Afrike 
dovedu crnci, a već je u prvoj poli 16. vijeka procvjetala trgovina 
robljem, u kojoj su učestvovali svi evropski narodi. 

Otpad Nizozemske. S Nizozemskom, koja je spadala među 
najbogatije, najnaprednije i najciviliziranije krajeve evropskog 
sjevera, postupali su Španjolci kao s crnačkom kolonijom, koju 

su pokorili silom. Trajalo je prilično dugo, dok je Španjolcima 
uspjelo da ovaj mirotvorni i nepokretni puk trgovaca i školnika 
natjeraju na bunu, no kada je ustanak jednom planuo, nisu ga 
više mogli ugušiti. Vojvoda od Albe postupao je na osnovu kra¬ 
ljevih instrukcija, a taj postupak nije bio samo odvratan, nego 
i prosto neshvatljiv. Alba je ustanovio posebno vijeće, koje će 
kažnjavati veleizdajnike. A veleizdajnik je bio svatko: tko bi se 
obratio inkviziciji, moleći blažu kaznu; tko ovakovu molbu nije 
spriječio; tko je, makar i na silu, slušao evangeličku propovijed; 
tko je rekao, da kralj nema pravo oduzeti Nizozemskoj slobodu; 
tko bi ustvrdio da više valja slušati Boga nego ljude; tko bi šutio 
na ovakove i slične izjave i t. d. Bilo je faktično nemoguće, da 
netko ne počini barem jedan od ovih prestupaka. A logičan je 
zaključak državni akt od 16. veljače 1568., kojim se svi stanovnici 
Nizozemske osuđuju na smrt kao krivovjerci. Nakon što je tisuće 
ljudi vješano, spaljeno, utamničeno, izagnano, lišeno imanja — 
došla je kraljevska amnestija, koja je obećala milost svima onima, 
koji dokažu da nisu počinili nikakovo kažnjivo djelo, a do stano¬ 
vitog roka pokajnički zatraže, da budu pomilovani. 

Značajno je međutim po ljudsku prirodu, da sve te mjere 
nisu nagnale pučanstvo na bunu, nego ih je na bunu nagnala jedna 
financijska mjera kraljevskog namjesnika, koja je, istina, duboko 
zadirala u njihovo imanje. Tako je buknuo junački boj malog 
kramarskog naroda protiv najveće vojne sile tadašnje Evrope. 
A ta je borba svršila pobjedom Davida nad Golijatom. Da, čudno 
je stvorenje čovjek: pustit će da mu oduzmeš slobodu i vjeru, 
pa i sam život, ali ne će da mu diraš imovinu. 

Od ustanka Nizozemske datira i opadanje Filipove vlasti. Od 
tog časa nije mu ništa uspijevalo. Na proljeće 1588. otplovila je 
„nepobjediva armada“, najjača i najbolje opremljena flota novije 
Evrope iz Lisabona. Isplovila je da osvoji Englesku, a nije ni 
stigla na svoj cilj! 

Don Juan i Don Quijote. Unatoč svih tih neuspjeha, Španjolci 
su Filipu sačuvali strastvenu lojalnost, a stoljećima nakon njegove 
smrti još bi govorili: „ Felipe segundo sin segundo 66 (Nema dru¬ 
goga Filipa II.). Ta se odanost može objasniti time, što je ovaj 


156 


vladar utjelovio u svojoj osobi španjolska nacionalna svojstva, 
ali i činjenicom, da je na veliko podupirao umjetnost, pa i znanost. 
Filip II. darovao je svome narodu snažan i jedinstven duhovni 
stil. Njegova zbirka rukopisa u Escorialu, golema kao sve, što je 
poduzeo, pobudila je opće udivljenje. Španjolska arhitektura onoga 
doba, koju je on podupirao, odlikuje se „zlatarskim stilom 64 (estilo 
plateresco), koji je doduše šarena smjesa maurskih, gotskih i tali¬ 
janskih elemenata, ali je ipak, usprkos svom eklekticizmu, sjajan 
izraz španjolskog narodnog karaktera, prebogatog divotom svojih 
ukrasa. A književnost je za njegova vladanja urodila osebujnim 
plodovima. Za Filipa II. živjeli su Tirso de Molina i Cervantes, 
a jedan i drugi stvorili su lik, koji je nešto više nego snažan jedno¬ 
kratan individuum: ljudska species , umjetničko sažimanje čitavoga 
jednog roda. Vele da je Tirso de Molina napisao prvu dramu o 
Don Juanu, koji je romantični pendant Faustu. A Cervantesov Don 
Quijote, koji je zamišljen kao puka satira staromodnih viteških 
romana i herojskih mana hidalgovih, postao je nešto mnogo više: 
neumrla tragikomedija ljudskog idealizma. U suštini je Don Quijote 
vječan tip pjesnika, koji je otkrio, da realnost mora čovjeka uvijek 
razočarati, jer zapravo nije zbiljska, te je ne valja ni takvom 
priznavati. Kao što je „Don Quijote“ prvi pravi roman svjetske 
literature, tako je Mendozina „Povijest rata od Granade 66 prvo 
povijesno djelo novoga doba: jasno, plastično, točno i nevjerojatno 
objektivno. A Lope de Vega je prvi modemi kazališni pisac veli¬ 
koga stila. Zvali su ga „neman prirodnosti 66 (el monstruo de 
naturaleza), a napisao je oko 1.500 drama. 

Svjetska prevlast španjolskoga stila. Španjolski je stil podjar¬ 
mio čitavu Evropu, toliko je bio sugestivan. To se pokazalo naj¬ 
prije u kostimu, koji se na koncu 16. vijeka potpuno hispanizira. 
Osnovno je obilježje ove nošnje, da je tmurna i trijezna, ukočeno 
formalistička i naduto nabožna. Briše se razlika između svečanog 
i svakidašnjeg odijela. Ljudi su tako rekavši uvijek u paradi. 
Uska španjolska čizma ostala je poslovičnom do dana današnjeg 
kao i veliki nabrani ovratnik i kratki kaputić, mantilla. Tome 
pridolaze strunom podstavljene široke hlače, haljetak s vatiranim 
rukavima i jastučićem na mjestu trbuha, te šiljasti španjolski 

šešir s malenim obodom. Dosada su dame nastojale da odije¬ 
vanjem istaknu svoje čari, a odsada ih stidljivo prikrivaju: nose 
stegnute pršnjake, koji brišu liniju grudi, krute bačvaste krinoline, 
koje čitavu donju polovicu tijela čine nevidljivom. Velika je 
novost rupčić. Potpunoj toaleti gospođe pripada i lepeza i krinka, 
kao što gospodi pripada mač, koji strši postrance. I muško i žensko 
nosi /uvijek rukavice, a smatra se nepristojnim izaći pred ljude 
gologlav i bez mantil le, pa bilo to i u sobi. Kruti ovratnik poprima 
doskora silne dimenzije, te kavaliri nose sasvim kratku kosu i 
usku šiljatu bradu: to se zove Henri Quatre, premda Henrik IV. 
nije nikada nosio ovakovu frizuru. 

U isto vrijeme širi se iz Španjolske kultizam (španj. estilo 
culto), sladunjav, nadut, prenatrpan stil, koji se odlikuje namje¬ 
štenim slikama, šupljim alegorijama i sjajnim izražavanjem. Osni¬ 
vač kulitizma je pjesnik Luis de Gongora, a prema njemu je i čitav 
smjer prozvan gongorizmom. U Italiji se novi smjer zove mari- 
nizam, jer mu je glavni predstavnik Giambattista Marino, glasovit 
po svojim antitezama i šarenim poredbama. U Francuskoj vlada 
preeioznost, u Engleskoj eufuizam, prema glasovitom romanu Johna 
Liliyja, „ Euphues , anatomj of wit“ (Eufues ili anatomija duha). 
To je nizanje hladnih dosjetaka i nategnutih igara riječima, koje 
u Italiji zovu concetti. Ovaj ton prožima čitavu poeziju toga vre¬ 
mena, znatno je utjecao na Shakespearea, a nalazimo ga i u 
znanstvenoj literaturi kao i u društvenoj konverzaciji, da, i u 
aktima, peticijama i parlamentarnim zaključcima. Ideal novog izra¬ 
žavanja je bizarnost (bizzareria), njegov cilj da zablene čitaoca 
(lo stupore), a Marino, koga su suvremenici stavljali nada sve 
grčke, rimske i hebrejske pjesnike nauča isto, kad veli: „del poeta 
ii fin la maraviglia 66 . 

Ova sklonost praznoj afektaciji i naduvenom manirizmu oči¬ 
tuje se i u maniji sabiranja i djetinjem veselju nad raznim rari¬ 
tetima. U velikim zbirkama cara Rudolfa II. u Hradčanima nalazile 
su se uz druge dragocjenosti škatulje s magnetskim kamenjem i 
indijanskim perjem, korijenje alraune, neke gajde, željezni čavli 
iz arhe Noj ine, krokodil u toku, „kamen koji raste 46 , neman sa 
dvije glave, „krzno koje je palo s neba 66 , razne rijetke ribe, šiš¬ 

miš i t. d. Jednako je značajno po epohu neukusno i smiješno 
povođenje za antikom, te beskrajne mitološke, arheološke i filo¬ 
loške dosjetke. 

Francuski klasicizam i operni naturalizam. Najjači utjecaj vrši 
klasicizam u Francuskoj. Konsolidacijom monarhije postaje Pariz 
središtem, koje privlači sve snage i vlada čitavom zemljom koju 
predstavlja. Književnost i arhitektura, moda i životni stil — sve 
se to povodi za glavnim gradom. Od Franje I. daje Dvor pobude 
graditeljstvu^ dok je Sorbona vrhovni autoritet u teološkim, pa i 
znanstvenim pitanjima. Pariz je Francuska. 

Faktični osnivač francuskog klasicizma u pjesništvu je Frangois 
de Malherbe, koji je, kako kaže Roileau, povratio muzu pravilima 
dužnosti. Malherbe jie otac korektnog i patetičnog, trijeznog i 
milolikog pjesništva, koje vlada u Francuskoj sve do 19. vijeka. 
Pjesnički dvanaesterac (Valexandrin) postizava apsolutnu vlast, 
a to nije slučaj: aleksandrinac je dovoljno elastičan i dovoljno 
jednoličan, da bi njime sve izrazili. 

U isto vrijeme ulazi u francusku književnost još jedan ele- 
menat, koji je također značajan: Honore đ’Urfe piše glasoviti 
pastirski roman „Astree 66 i stvara uzor hladno-sentimentalnog i 
lažljivo-opernog naturalizma, kojim će se Evropa oduševljavati 
dva stoljeća. Njegov pastir Celadon postao je pojam, a našminkani 
pastiri i namirisane nimfe oživljuju još Rousseauovu maštu. 
Putena krepost ovih pastira i pastirica odnosi se prema prirodnoj 
čulnosti, kao decollete prema golotinji. 

Skepsa i afirmacija života. U arhitekturi je „francuski stil 66 
dosegao svoj vrhunac: u dvorcima 16. vijeka stvorili su gornji 
slojevi naroda divan simbol. Ove su građevine vedre i otmjene, 
ali i ponešto prozaične; pune su svijetla i dalekih vidika, ali bez 
prave topline; skladne i jasno raščlanjene, ali bez veličanstvenog 
zamaha talijanskih ugleda; bogate s/likama i dragocjeno tapetirane, 
dok je unutrašnja arhitektura inače štedljiva. A bilo kako mu 
drago, to su dvorovi, što će reći izolirane zgrade, odijeljene od 
ostala svijeta, dostajući same sebi. 

Ta je arhitektura slika soja ljudi, koji je stanovao u tim dvor¬ 
cima. Takav je i prvak među njima — Montaigne. 

Stručni povjesnici filozofije strpali su Montaignea među skep¬ 
tike, ukoliko su se uopće udostojali pozabaviti s ovim nefilo- 
zofski-jasnim misliocem i svjetskim čovjekom. No Montaigneova 
skepsa ne izvire iz jednostrane negacije nego naprotiv iz opće 
afirmacije: on je čovjek, koji odviše zna, a da bi ustvrdio nešto 
pozitivno, ne može zauzeti određeno stanovište, jer bi mogao stati 
na svako gledište. Skeptik u duhu Montaigneovu voli zlatnu sre¬ 
dinu, voli da bude „jezičac na tezulji“, kako veli Emerson. Ne će 
da vlada svijetom, ali ne da ni da svijet njime zavlada. Hoće da 
ga motri, da opaža. Njegovo je geslo kao i Danteovo: „ guarda e 
passa!“ (pogledaj i prođi). Skeptik zna sve, razumije sve, svemu 
se smješka. Idealist ne shvaća realnost ozbiljno, kao što realist ne 
shvaća ozbiljno svijet ideja. A skeptik postupa podjednako i 
s jednim i s drugim. Njemu je svijet vječna njihaljka. „Sve se 
stvari bez prestanka njišu — veli Montaigne u svojim „Esejima 44 — 
njiše se zemlja, njišu pećine Kavkaza, njišu egipatske piramide. 
Pa i stalnost i postojanost je njihaljka, koja se slabo njiše. 44 
Montaigneova ćud skladna je mješavina prijatne životne radosti 
i opasnog nagnuća introspekciji. „Nisam melankoličan — veli on 
— ali volim kopkati u duši. 44 Život nije po sebi ni dobar ni zao, 
a sve, što se može dogoditi jednoga dana, može se dogoditi i 
danas. Bio je bez sumnje stoik, najljubezniji i najhumaniji od 
svih stoika, koji su ikada živjeli. Posljednji smisao života nalazi 
u radosti, užitku, jer je naslada i konačni cilj kreposti. Bio je 
zacijelo epikurejac, ali plemenit i duhovan epikurejac. Glavna je 
pako svrha njegove filozofije samoopažanje i autoportret: „Prou¬ 
čavam sebe sama, to je moja metafizika i fizika. 44 A čovjek, koji, 
povodeći se za Montaigneom, proučava isto tako pažljivo i bez¬ 
obzirno svoje osebine, iracionalne sklonosti i paradokse, dvomi- 
slene težnje i pozadinu svega, mora postati skeptikom, spoznavši, 
da ne poznaje sebe. 

Montaigneov tip Čovjeka, koji jake sklonosti spaja sa slabim 
uvjerenjem, a jednako je spreman da uživa i da umre, nalazimo u 
višim krugovima onoga doba, premda se mnogi nisu dovinuli do 
učitelja. Eto Vilama Oranskog, koji je poslovično šutljiv, jer riječ 
ubija istinu; eto Elizabete Engleske, koju su slavili reformatori 

premda je bila potpuno neutralna u vjerskim pitanjima, kao i 
Vi lim Oranski. Eto Katarine Medici, koja je hlepila za vlašću, 
hoteći da vlada pod svaku cijenu, te joj je svejedno hoće li je 
poduprijeti Guisi ili hugenoti, Španjolci ili Francuzi, plemstvo ili 
narod. Eto podrugljivog Cecila, konfesionalno ravnodušnog Ke- 
plera, vlastoljubivog Essexa. No najveći je među njima Henrik IV., 
najveći vladar svoga doba. Oštrim svojim pogledom prozreo je 
obje stranke, uvidio da nijedna ni druga nema pravo, te može 
biti pravedan prema jednoj i drugoj. Osim toga zna, da kompaktni 
užici života: lijepe žene i odjeća, kuća na ladanju, vrtovi i konji* 
dobro vino i kokoš u loncu — nije također na odmet. No i 
Hamlet je čitao Montaignea i spoznao, da svatko tko prianja uz 
jednu stranku postaje ograničen,, nepravedan i okrutan, jer je 
svaki čin besmislica. 

Jakov Bdhme. Pa i u potpunom antipodu Montaigneovu, teškom 
i tvrdoglavom, pomalo tupom i nejasnom Jakovu Bohmeu ima 
iskra Montaigneova duha. Nitko nije načelo životnih protuslovlja 
(coincidentia oppositorum) tako temeljito proučia i svestrano 
osvijetlio kao ovaj cipelar-filozof. Jednog je dana, opazivši stari 
kositreni vrč, u kojem se odsijevalo sunce, rekao pun čuda: „To 
je samo stari prosti vrč od kositra, a ipak je u njemu čitavo 
sunce! 44 Nato se duboko zamislio., povukao od svijeta i napisao 
jednu od najljepših teozofskih knjiga. Gledajući kako se sunce 
odražava na kositru, Bohme je spoznao da se sve na svijetu može 
očitovati samo s pomoću svoje opreke: svijetlo s pomoću tame, 
dobro s pomoću zla, Bog u svijetu, njegova ljubav u njegovoj 
srdžbi, te ne samo da je čitav bitak sastavljen od opreka, nego i po 
njima postoji. 

Giordano Bruno. I Giordano Bruno, najsublimnija i najuniver- 
zalnija glava svoga doba, uzima poklapanje opreka za ugaoni 
kamen svoga sistema. „ Coincidentia oppositorum čarobna je for¬ 
mula filozofije 44 , veli on. Svojim genijalnim intuicijama pretekao 
je Bruno suvremenike za nekoliko stoljeća. Započeo je kao domi- 
nikovac, ali je doskora napustio red osumnjičen zbog krivovjerstva. 
Provodio je nemiran skitnički život, proputovao Italiju, Francusku, 
Englesku i Njemačku, postigao u Toulouseu doktorat filozofije. 

stekao u Parizu brojne i oduševljene pristaše, držao u Oxfordu i 
Wittenbergu astronomska i filozofska predavanja, a kad se vratio 
kući pao je u šake inkvizicije, koja ga je držala zatočena godinama. 
Kako nije htio odstupiti od svoje nauke spaljen je u Rimu go¬ 
dine 1600. 

Bio je podjednako pjesnik i filozof no te dvije sklonosti nisu 
se u njegovoj duši upotpunjavale, nego tragično pobijale. Stoga 
mu i djela nisu skladna i zaobljena. I u njima ima nešto gongo- 
rizma, bizarnih slika i pretjeranosti, ali je sve to prožeto jezivim 
demonstvom. Bog je nespoznat, živi u svijetlu, do kojega se 
zemaljski um nikada ne će dovinuti. Čovjek može naići samo na 
tragove božanske supstancije, neizravna djelovanja, sjene i zago¬ 
netke. Pošavši s tog stanovišta, Giordano Bruno dolazi do pan- 
teizma, koji sadrži i Spinozinu formulu „Deus sive natura 4 (Bog, 
odnosno priroda). A načelo monade preuzeo je od njega Leibniz. 
U svakoj monadi odražava se svemir, svaka je monada vječna, 
jedino se veza među monadama mijenja. One su dakle božanstvo, 
koje se, iako nerascjepivo, očituje u svakoj monadi, kao što je u 
svakome dijelu organizma sadržana organska snaga, a u svakoj 
pojedinosti umjetničkog djela umjetnička snaga, nepodijeljena, 
a ipak osebujna: omnia ubique (sve i svuda). Kao što se Zemlja 
vrti istodobno oko svoje osi i oko Sunca, povodi se svaka stvar 
za svojim životnim zakonom i za općim zakonom svijeta. Smrt 
monade nije prijelaz u ništavilo, kao što ni rođenje monade nije 
izlaženje iz ništa. Time je Bruno postao učiteljem najvećih filozofa 
17. vijeka. No njegov utjecaj dopro je mnogo dalje: Hamann, 
najdublji mislilac njemačkog prosvjetiteljstva, nadovezuje na njega, 
a Scheliing je jednome od svojih spisa nadjenuo ime: „Bruno 
ili o prirodnom i božanskom principu stvari 44 . 

Najviše začuđuju Brunove anticipacije na području zvjedo- 
znanstva:. Usavršio je Kopernikov sistem i najavio Galileja, nauča- 
jući, da je Zemlja samo približno kugla, jer je sp loš tena na polo¬ 
vima; da se i Zemlja okreće oko svoje osi; da su sve stajaćice — 
sunca, oko kojih se okreću nama nevidljivi planeti i t. d. Bruno 
je postavio teoriju svemirskog etera, koja je u najnovije doba 
zainteresirala naučni svijet, naslutio je teoriju relativnosti, rekavši, 

da ima isto toliko vremena koliko zvijezda. A neki od njegovih 
nazora odmiču i od današnjega stanja astronomije, te će ih možda 
potvrditi budućnost. To su njegove hipoteze o stanju svemirskih 
tjelesa i mogućnosti života na drugim planetima. 

Francis Bacon. Prirodno je, da se Bruno morao odvajati od 
svojih suvremenika, koji su ga smatrali đavolskim krivovjercem 
ili smiješnim fantastom. Reprezentativni filozof onoga vremena, 
koji je jasno i glasno izrazio, što su drugi mislili ili slutili, bio 
je Francis Bacon. Nije bezdani ponor i vulkan kao Bruno, a ni 
bogoborac poput Bohmea, ili duševni anatom Montaigneova kova. 
Ne, Francis Bacon je predstavnik svoga vremena. Sakupio je i 
sjajno formulirao pregnantnim riječima, što su drugi osjećali, 
a bitno je što je bio Englez: samo u Engleskoj mogla se roditi 
takova filozofija. 

Uspon Engleske. Engleska se za vrijeme 16. vijeka preobrazuje 
od male sredovječne države u modernu evropsku velevlast. Ovaj 
uspon nije djelo njenih vladara, koji su većim dijelom bili veoma 
osrednji, da ne kažemo i što gore. Poznat je Henrik VIII., a do¬ 
voljno je pogledati Holbeinov portret da prozremo životinjsku 
energiju i nezasitnu vitalnost ovoga čovjeka. Njegov sin Eduard VI. 
bio je, čini se, veoma darovit, ali je umro mlad. Nakon njega 
došla je na prijesto „krvava Mary' 4 , ogorčena usidjelica, koja je 
bila nesretno zaljubljena u svog supruga, Filipa II. Njemu je za 
volju progonila protestante i ratovala protiv Francuske, kojom je 
prilikom izgubila Calais. To su joj Englezi najviše zamjerili: 
da je vladala još nekoliko godina, buknula bi zacijelo revolucija. 
Njena nasljednica „Velika Elizabeta 44 , bila je pametna i energična 
žena, ali strahovito tašta i samoživa. Odlikovala se onom hladnom 
podmuklošću i himbenim pobožnjaštvom, koje neprijatelji Engle¬ 
ske smatraju nacionalnom osebinom Engleza. Najviše se ozloglasila 
procesom protiv Essexa i onda procesom protiv Marije Stuart, 
premda je i prvi i drugi put bila u pravu kao kraljica i državnica. 
Essex je bio veleizdajnik, a Marija Stuart glava opasnih urota. 
Zamjeraju joj i brojne ljubavnike to više, što< se za čitavo vrijeme 
svoga vladanja dala slaviti kao „djevičanska kraljica 44 , te je dopu¬ 
stila da Walter Raleigh (i to baš on!) prozove prvu englesku 

koloniju Virginijom. Svojim karakterom mnogo se razlikovala od 
Marije Stuart, koja, istina, nije bila cista od grijeha, ali se nije 
pravila boljom. Kada je njen ljubavnik Bothwel umorio Darnleya, 
njenog muža, uzbunila se čitava Škotska; kada je Elizabetin šti¬ 
ćenik Leicester otrovao svoju ženu, javno je mnijenje šutjelo, jer 
je stvar bila mnogo spretnije udešena. 

Kada je Elizabeta nakon četrdeset i petgodišnjeg vladanja 
umrla, naslijedio ju je na prijestolju Jakov I., sin Marije Stuart 
i praunuk kćeri Henrika Tudora. Sjedinio je u svojoj osobi obje 
krune, ali i loša svojstva jedne i druge dinastije: tvrdoglavo vlasto¬ 
ljublje i oholost Tudora, lijenost i moralnu površnost Stuarta. 
Otac mu je bio po svoj prilici David Riccio, Marijin tajnik, kojega 
je spomenuti D;arnley umorio na bestijalan način. Jakov je bio 
ružan, debele glave, mucao je, te se govorilo da pljuje riječi. Bio je 
strahovito bojažljiv i sumnjičav, a djetinjasto tašt kao i njegova 
prethodnica. Veoma se ponosio svojim teološkim znanjem, te bi 
užasno gnjavio okolinu. Mnogo se oduševljavao mladim ljudima, 
koji bi mogli sve postići, ma kako bili neznatni ili vulgarni. Nije 
imao nimalo političkog takta, neprestano se svadio s parlamentom, 
no do otvorene bune došlo je tek za njegova nasljednika. Na koncu 
njegova vladanja govorilo se, da je Velika Britanija manja od 
Britanije. 

Elizabetinshi čovjek. Ipak je ovih sto godina prva sjajna 
perioda Engleske. Procvao je obrt i trgovina, razvilo se brodarstvo, 
oživjela znanost, književnost i umjetnost. Za vrijeme Elizabete 
broji London 300 000 stanovnika i bezbrojne dućane, njegova 
burza vlada tržištem, ima stalni sajam i nekih dvadeset kazališta. 
Ulice su brižno popločene, opskrba vodom regulirana drvenim 
cijevima, rasvjeta uredna, vatrogastvo modernizirano. Brojne su i 
dobro uređene škole, apoteke, tiskare, a javljaju se i prvi počeci 
periodičke štampe. Temza vrvi ukrašenim čamcima, a neprekidna 
struja pješaka, jahača i nosila oživi j uje gradsku sliku. Otmjeni 
svijet služi se već kočijama. Nove ladanjske kuće, sagrađene u 
tudorskom stilu, praktične su i zgodne. Odijevanje je svečano, 
bogato, brižno i ne bez ukusa. Komfor se međutim ne razlikuje 
mnogo od sredovječnoga: spava se prilično primitivno, vilica 

joŠ nije poznata, kod jela je glavno kvantiteta. U to doba udo- 
maćuje se i duhan, koji je isprva hvaljen kao ljekarija (Jean 
Nicot), dok će ga Drakeovi i Raleighovi mornari popularizirati 
kao sredstvo za uživanje. Pod konac stoljeća mnogo se već puši, 
ali ne kao cigara (kao što puše Indijanci) nego isključivo u 
lulama. Svećenstvo pobija pušenje, i doktrinarni Jakov zabranjuje 
pušenje iz teoloških razloga, ali opoziva svoju zabranu, uočivši, 
da je to obilato vrelo prihoda. Trafike, u kojima se novajlije uče, 
kako treba pučiti, prepune su zlatne mladeži, koja dolazi i u 
kazalište s lulom u ustima. Raleighu su prigovarali, da je i kod 
smaknuća svoga suparnika Essexa pušio sve u šesnaest. 

Prosječno je obrazovanje prilično visoko, uzmemo li u obzir 
gornje slojeve društva. Čitalo se rimske pjesnike i filozofe, pjevalo 
i muziciralo, a žene se bave matematikom i astronomijom. Konver¬ 
zacija je birana i duhovita, procijeđena eufuizmom. Bilo je dakako 
i grubosti, na koje obično i ne pomišljamo, kada je riječ o eliza- 
betinskoj eri. Pravosuđe je barbarsko kao i prije. Peel, Greene 
i Marlowe bili su grdni razbijači i pijanice, kralj Jakov odvratan 
klipan, a Queen Bees rado je slušala, kad bi joj narod na cesti 
dovikivao: „Kako je, stara flundro? 44 Usred birane konverzacije 
rado bi izustila koju mornarsku, a kad bi se naljutila psovala je 
kao najgori služnik. Essexu je jednom za vrijeme dvorske sveča¬ 
nosti do viknula neka se objesi i svoje riječi potkrepila zvučnom 
pljuskom. 

Dječačke godine kapitalizma. „Engleska renesansa 44 , koja pod 
Elizabetom dosiže svoj vrhunac, odlikuje se svojom mješavinom 
primitivizma i modernog duha. Ovim križanjem rođeni su žilavi 
i oprezni realisti, kao i divlji pustolovi. Novi merchants adven - 
turers (trgovci-pustolovi) trgovci su i gusari, pomorci i pljačkaši, 
koji će, najprije na svoju ruku, a onda poduprti kraljevskim pri¬ 
vilegij ama, opljačkati obale Dalekog Istoka i Zapada osnivajući 
prigodice trgovačke baze, koje će služiti daljnjim odnosima između 
matice-zemlje i prekomorskih krajeva. Veliki admirali, osvajači 
i kolonizatori: Drake, Raleigh, Hawkins, Essex i drugi pomorski 
junaci elizabetinske dobe zapravo su gusari. A „trgovačke kom¬ 
panije 44 , gusarske družbe za eksploataciju prekomorskih krajeva, 

kriomčarenje i gusarenje, kao i trgovina robljem, glavno su po¬ 
dručje njihova rada. 

Kao što u mirotvornog i uvaženog trgovca 17. i 18. vijeka 
prepoznajemo crte njegova pretka gusara, tako u financijskom 
mogućniku naših dana otkrivamo srodstvo sa igračem i varalicom, 
koji ide za svojom zvijezdom. Tadašnja su vremena pubertet kapi¬ 
talizma. Nagon za privređivanjem poprima bučne i zanosne oblike, 
te postaje sličan groznici i pijanstvu, ili pak dječjoj bolesti. 
Vidljiv znak novog merkantilnog duha jest velika zgrada londonske 
burze, koju je 1571. predao prometu sir Thomas Gresham, dvorski 
bankar. 

Egzaktne znanosti . Usporedno s gospodarskom preobrazbom 
javlja se i velik napredak egzaktnih znanosti. 

Matematika i kozmologija, medicina i kemija, zoologija i geo¬ 
grafija — sve te znanosti znatno su se obogatile u prvoj poli 
vijeka, a ta se istraživanja nastavljaju u drugoj poli i dolaze do 
prethodnog zaključka. Fran^ois Viete razvija algebru do znanstvene 
visine i primjenjuje je na geometriju; Geronimo Cardano, liječnik, 
prirodoslovac i tehničar otkriva formulu za rješavanje jednadžbi 
trećeg stepena i uspješno proučava imaginarne veličine tipa \f -[ - 
John Napier izdaje prve logaritmičke tablice; nizozemski liječnik 
van Helmont otkriva tvari nalik na uzduh, koje se razlikuju od 
uzđuha, to jest plinove, a pronalazi i tvari, koje pobuđuju raspa¬ 
danje u organskim tjelesima — fermente; Kaspar Bauhin opisuje 
sve poznate biljke i daje im dvostruku nomenklaturu čime postaje 
najvažnijim prethodnikom Linneovim; Piccolomini opisuje tje¬ 
lesno tkivo i osniva opću anatomiju, dok Coiter osniva patološku 
anatomiju, Pare noviju kirurgiju, a Palissy paleontologiju, tvrdeći 
odrešito, da su okamine ostaci organizama, koji su u prijašnjim 
periodama živjeli na zemlji. 

Najveći su uspjesi postignuti u fizici i astronomiji. William 
Gilbert, dvorski liječnik kraljice Elizabete, osniva nauk o elektrici 
i magnetizmu. Spoznao je da je čitava zemlja velik magnet zbog 
čega je i kuglasti magnet, koji mu je služio pri pokusima, nazvao 
Terella (Zemljica). Nizozemac Simon Stevin, koji se proslavio 
i kao tvrđavni inženjer i obretnik saonica na jedra, istražio je 

mehanička svojstva kosina, postavio poučak o paralelogramu sila 
i udario temelje moderne statike. Mnogo se bavio i hidrostatikom 
pronašavši među ostalim i hidrostatički paradokson, prema kojemu 
se tlak na dno posude smanjuje, ako se posuda prema gore pro¬ 
širuje i obratno. Veliki danski astronom Tycho de Brahe motrio 
je konjunkciju Jupitra i Saturna, otkrio novu zvijezdu u Kasiopeji 
i sagradio s kraljevom pomoću veličanstvenu zvjezdarnicu. Kada 
je zbog spletkarenja teologa morao otići iz domovine, postao je 
dvorskim astrologom cara Rudolfa II. u Pragu. Ondje je Kepler 
bio njegov pomoćnik: da Tycho de Brahe nije ostavio Kepleru 
u naslijeđe izvanredno točne proračune i tabele, ne bi Kepler 
postigao svoja otkrića. Međutim Keplerov sistem označuje u neku 
ruku nazadak, budući da prema tom shvaćanju planeti doduše 
kruže oko Sunca, ali Sunce kruži oko Zemlje, koja postaje opet 
središte svemira. Kepler je došao do toga zaključivši, da bi prema 
Kopernikovu sistemu zvijezde stajaćice morale biti sasvim dru¬ 
gačije u proljeće i u kasnu jesen, budući da se zemlja nalazi u 
posve drugoj udaljenosti od pojedinih zviježđa. Pritom je zabo¬ 
ravio, da neizmjerne dimenzije svemira čine ovaj logični zaključak 
neispravnim. 

Svijet dalekozora. Dalekozor je konstruirao godine 1608. Hans 
Lippershey, a Zaharija Jansen mu je poricao prioritet. Iduće go¬ 
dine konstruirao je Galilei svoj dalekozor, nezavisno od Lipper- 
sheya i Jansena. Godine 1611. iznio je Kepler u svojoj „Dioptrici 66 
podatke za gradnju tako zvanog astronomskog dalekozora, koji 
će dvije godine kasnije sagraditi 0. Scheiner, isusovac. Otprilike 
u isto vrijeme motrio je Galilei gorje na Mjesecu, Saturnov prsten, 
sunčane mrlje, Jupitrove mjesece i otkrio, da je Jupitrov svijet 
planetni sistem u malome, čime se dokazalo, da nebesko tijelo 
može tvoriti centrum gibanja i gibati se istodobno svojom puta¬ 
njom. Godine 1610. piše Galilei prijatelju: „Motrio sam mnoštvo 
nikad neviđenih stajaćica, kojih ima deset puta više od onih, koje 
vidimo prostim okom. Sada znam što je Kumovska Slama, o kojoj 
su se mudraci svijeta toliko prepirali. 64 No Galilei je velik i kao 
fizičar: osnovao je dinamiku, posve novu znanost, za koju stari 
nisu znali, udario temelje balistici, postavio teoriju slobodnog 

pada, otkrio zakon ustrajnosti, hidrostatsku vagu i termometar. 

Njegova su otkrića toliko uznemirila svijet, da neki ljudi nisu 
htjeli zaviriti u teleskop, da ne bi ugledali nešto, što obara nauk 
dotadašnje filozofije i crkve. Legenda je od njega napravila muče¬ 
nika slobodne znanosti, ali valja znati, da su mnogi crkveni dosto¬ 
janstvenici, pa i tadašnji papa Urban VIII., pokazali mnogo 
interesa i simpatije za njegov rad. No Galilei je bio čovjek van- 
redno osjetljiv i tvrdoglav, nije znao postupati s ljudima, a poput 
negdašnjih humanista rado je miješao vjerske spekulacije s egzakt¬ 
nim istraživanjima. K tomu treba dodati i zavist kolega, koji su 
ga ocrnili kod pape. Galiliejeva djela došla su na indeks (kao svi 
spisi, koji su naučali heliocentrički sustav), a sam autor u zatvor. 

Od toga vremena datira opreka između katoličke crkve i nove 
astronomije, čime je crkva više naškodila sebi, negoli istraživačima, 
jer se zaplela u sudbonosnu borbu s naprednim silama idućih 
vjekova, te je na koncu morala popustiti. 

Uz Galileja se istakao i Kepler, koji je 1607. otkrio t. zv. 
Halleyev komet, koji se javlja svakih 76 V 3 godine (posljednji put 
1910.). U spomenutoj ,,Dioptrici“ iznio je zakone lomljenja svje¬ 
tlosti i teoriju gledanja. „Keplerovi zakoni 44 stvaraju temelje naših 
predočaba o Sunčanom sistemu: planeti se kreću u elipsama, a u 
žarištu tih elipsa je Sunce; kvadrat vremena, koliko traje put 
planeta, odnosi se kao srednja udaljenost od Sunca na kubus, i t. d. 
Kepler je pokazao da jedinstvena i stroga zakonitost upravlja 
sunčanim sistemom, jednolična energija čitavim svemirom. 

Baconov karakter. Sve ove gospodarske, društvene i znanstvene 
tendencije sažeo je Bacon u svojoj filozofiji, U javnom životu 
istakao se sjajnom karijerom, te je na koncu postao lordom kance¬ 
larom, barun Verulamski i viscount od Saint Albansa. A kako 
je bio na istaknutu položaju, to su se jače isticale nesamo njegove 
filozofske zasluge, nego i moralne zablude. 0 njegovu značaju 
vodi se i danas raspra. Macaulay ga je osudio, dok su ga drugi 
kušali potpuno opravdati. A jedno je i drugo stanovište pretjerano. 
Dvaput se grdno obrukao, te je potomstvo sačuvalo spomen na 
te zablude. A jedan i drugi put pokazao se Francis Bacon straho¬ 
vito servilan prema dvoru, bojeći se upravo nevjerojatno kraljevske 

nemilosti i javnoga zapostavljanja. Da bi sačuvao kraljičinu milost, 
napisao je pamflet protiv pokojnoga prijatelja, a da ne bi izgubio 
naklonost kraljevu, odrekao se ličnog opravdanja, kada su ga 
napali i osudili zbog korupcije. U jednom i drugom slučaju 
žrtvovao je neposrednoj koristi i probitku svoj glas. 

Baconova filozofija. Osuđen zbog korupcije, Bacon se po želji 
kraljevoj povukao na ladanje i tako dospio da napiše filozofska 
djela, kojima je stekao ime u povijesti ljudske misli. 

Što je htio postići tim spisima otkrivaju sami natpisi: njegovo 
je djelo „ Instauratio Magna“, velika obnova znanosti, „ Novum 
Organon 4 . „Istina je kći vremena 44 , rekao je Bacon, a takova je i 
njegova filozofija. Ona je ekstrakt iskustava, otkrića i napretka 
njegova doba. Njegova su razmatranja veoma suvremena: Bacon 
osluškuje bilo svoga doba i postavlja dijagnozu. No on se ne 
zadovoljava dijagnozom, nego hoće i da postavi prognozu. „Preu¬ 
zimam ulogu kazaljke 44 , veli u predgovoru svoga glavnog djela. 
A jednoj i drugoj svrsi služi njegov sistem empirijske filozofije. 
Prema njegovu naziranju vladala su dotad u filozofiji načela, koja 
je razum pretpostavio kao takova bez obzira na prirodu stvari. 
Bacon zove ovaj način metodom anticipacije i suprotstavlja mu 
svoj način istraživanja — metodu interpretacije. Razum treba 
objašnjavati prirodu kao dobar tumač ovoga ili onoga autora, 
nastojeći, kako bi se što više uživio u njegov duh. Prirodi se 
valja podvrći, da bismo je mogli svladati: „ natura parendo vin- 
citur ‘. Stoga se moramo osloboditi varljivih slika, opsjena i pri- 
čina, koje Bacon zove idolima, razlikujući četiri vrste takovih 
„idola 44 . Jedni idoli izviru iz ličnoga karaktera svakog pojedinca, 
a Bacon ih zove idola specus, jer se gube u spilji individualnosti, 
te su veoma mnogostruki i neuračunljivi. Drugi se osnivaju na 
predaji, na autoritetu, u koji ljudi slijepo vjeruju, premda je sve 
to izmišljeno kao kazališni komad, te Bacon ovu vrst zabluda zove 
idola theatri. Treće je vrelo zabluda, ako brkamo konvencionalne 
znakove pojedinih stvari sa samima stvarima, tržnu vrijednost 
s realnom, pa ih zove idola fori. Četvrta je grupa najmoćnija i 
najopasnija: idola tribus , varljive slike urođene našoj vrsti, koje 
nas potiču, da fizičku prirodu gledamo ljudskim očima i prida - 

jemo joj ljudske osebine. Najveća je zabluda, da je čovjek mjera 
sviju stvari. 

Najsigurniji put do spoznaje je priroda sama, kakova zaista 
jest. Nju ćemo spoznati opažanjem i eksperimentom. Od činjenice 
do činjenice valja oprezno napredovati induktivnom metodom: 
samo je ova metoda pouzdana i plodonosna, nesamo u fizici i 
ostalim prirodnim znanostima, nego i u logici, psihologiji, moralu, 
politici. Što se tiče pokusa, koje smatra najjačom polugom znan¬ 
stvenog napretka i savladanja prirode, Bacon razlikuje one, koji 
donose svjetlost, i one, koji donose plod: prvi nas dovode do 
novih aksioma, drugi novim izumima. No Bacon izrijekom veli, 
da su ovi potonji manje vrijedni, što više donose puku dobit, 
a ne čistu spoznaju. To su Baconovi kritičari često zaboravili, 
prigovarajući mu, da naučava plitki utilitarizam. 

Na osnovu svoga sistema gradi Bacon konačno globus intellec- 
tualis, nabrajajući, sređujući i opisujući sve moguće znanosti. Pri 
tom je konstruirao posve nove discipline, kao književnu povijest 
(koju shvaća kao dio kulturne povijesti), patologiju, poredbene 
znanosti, nauku o trgovini, stenograf iju i dr. 

Baconova slava. Nema sumnje da Baconov sistem sadrži mno¬ 
štvo duhovitih pobuda, ali nije tako nov, kako je Bacon mislio. 
Bacon na pr. ne voli Aristotela, koji vrlo spremno barata induk¬ 
tivnom metodom. Čitava je renesansa ispunjena baconovskim ten¬ 
dencijama, a Baconov suvremenik Tommaso Campanella sažima 
svoju nauku u rečenici: „ Tantum possumus , quantus scimus“, što 
se potpuno poklapa s glasovitim Baconovim geslom: „Wisdom is 
power“ (Znanje je moć). Bernardino Telesio, koji je rođen dva 
ljudska vijeka prije Bacona može također biti smatran njegovim 
pretečom, kao i Luđovicus Vives, Španjolac i suvremenik Erazmov. 
Najinteresantnija je međutim činjenica da je Baconov imenjak 
Roger Bacon, doctor mirabilis 13. stoljeća, istakao potrebu ekspe¬ 
rimentiranja, hoćemo li steći sigurno znanje o prirodi. „ Sine expe- 
rientia nihil sufficienter sciri potest“ (Bez iskustva se ništa do¬ 
voljno ne može spoznati), pri čem ne valja zaboraviti, da je 
iskustvo (empiria) dvojako: vanjsko, koje primamo osjetilima, 
i nutarnje, koje dugujemo razumu. Nauk Rogera Bacona spominje, 

štaviše, zapreke spoznaji, koje se potpuno poklapaju s idolima 
Francisa Bacona, tek što on te smetnje ne zove idolima već 
offendicula. 

Novost međutim nije mjerilo za veličinu filozofskog sistema. 
Ozbiljniji je prigovor da Francis Bacon potcjenjuje ulogu razuma, 
te nema smisla za stvaralačku intuiciju. Drugi je veliki nedostatak 
njegove filozofije, što nikako ne shvaća osnovnu važnost matematike 
za egzaktne znanosti. „Nijedno ljudsko istraživanje ne može se 
zvati pravom znanošću, ako se ne osniva na matematici 66 , rekao 
je Leonardo, dok je Galilei istakao, da je knjiga svemira pisana 
matematičkim slovima. 

Stoga i Baconova filozofija nije utrla put daljnjoj spoznaji 
koliko tehnološkim naukama, na kojima se osniva građanski 
komfor. Macaulay je s pravom primijetio, kako je cilj Baconove 
filozofije da poveća i pomnogostruČi ljudske užitke, te ublaži 
ljudske patnje. Bacon se ne stidi građanske udobnosti i tehničkog 
napretka. 

No glavni razlog izvanrednog djelovanja Baconova, valja 
tražiti u tome, što je ovaj filozof najveći pisac svoga vijeka, jedan 
od najvećih prozaista engleskih. Bacon je znao kao malo tko biti 
slikovit i jasan, bogat i raznolik, a ipak pregledan. Njegovi su 
opisi vanredno plastični, njegove slike neobično sugestivne. Tako 
na pr. veli, da kap iz pehara filozofije dovodi do nevjere, no 
iskapimo li pehar do dna, postat ćemo pobožni. Za etiku veli, 
da je dosada pokazivala samo kaligrafske propise, ali nije učila 
ljude, kako će pri pisanju držati pero. Grčku mudrost uspoređuje 
s djetetom, koje umije govoriti, ali nije dovoljno zrelo da izrodi 
potomstvo; sredovječnu znanost s koludricom, koja je, zatvorena 
u samostanu, ostala neplodna. Aristotelova djela uspoređuje 
s laganim pločama, koje su se u rijeci vremena održale na površini 
zbog svoje lakoće, dok su teže i sadržajnije stvari propale. Istina 
je golo danje svijetlo, a laž svijeća: maske i šarene parade mnogo 
su ljepše pri svijeći negoli po danu. Prirodu gledamo u direktnoj 
svjetlosti, Boga u slomljenoj svjetlosti, budući da ga gledamo 
kroz prirodu, a naše vlastito biće u odrazima svijetla, gledajući 
sebe kao u zrcalu. Puko iskustvo nalik je na mrava, koji umije 

samo skupljati; razum prepušten sebi nalik je na pauka, koji iz 
svoga tijela vadi niti svoga tkiva, a misaona empirija povodi se 
za pčelom, koja skuplja, sređuje i prerađuje. Takove i slične 
opaske oživi ju ju njegove spise, a takav je bio i u razgovoru, te je 
njegova konverzacija morala biti pravi užitak. 

Francis Bacon bistro je i sjajno ogledalo, u kojem je eliza- 
betinski čovjek mogao radosno ugledati svoj portret. Bacon je, 
štaviše, objavio tip engleskog čovjeka, koji će se potpunije izraziti 
idućih generacija. U spisima Francisa Bacona vidimo hladnog i 
dalekovidnog, dobro obaviještenog Engleza, koji se zanosi pozi- 
tivizmom i praktičnošću. Skladna mješavina dosljednosti i prila¬ 
godljivosti, čovjek, koji ima smisla za činjenice, gentleman, učenjak 
i svjetski putnik, koji u jednoj ruci drži kompas, a u drugoj 
T imes. 

Tajni kralj. Novi „organon“, istinsku enciklopediju, „ Insiau - 
ratio Magna“ i novo doba, utjelovio je međutim čovjek, o kom su 
suvremenici slabo vodili računa, te nisu o njemu zabilježili ništa 
drugo, nego da je bio pod istragom zbog krivolovstva, da je vodio 
jedno od brojnih londonskih kazališta i umro u svom rodnom 
gradu Stratfordu, gdje se bavio kupnjom i prodajom zemljišta. 
Bacon ga u svojim spisima nigdje ne spominje, pa ni ondje, gdje 
govori o dramskoj poeziji, koju uopće slabo cijeni. Tako uvijek 
biva. Pravi pjesnici obilaze svijetom incognito, kao kraljevi u 
anegdotama. Govore s narodom, narod odgovara jedva jedvice, 
te se malo na njih obazire. Onda dolazi netko i objašnjava ljudima, 
tko je zapravo bio među njima. No međutim je preodjeveni kralj 
odavna nestao. Dvjesta godina nakon Shakespeareove smrti došli 
su neki ljudi i rekli: „Da, znate li tko je bio ovaj glumac i 
direktor ,šmire’? Bio je William Shakespeare!“ Onda su se svi 
veoma začudili no Shakespeare je odavna bio nestao. 

Shakespeare je u bučno i slavno' doba velikih prekretnica i 
događaja vodio jednostavan, tih, gotovo banalan život. Započeo 
je kao inspicijent i kazališni pjesnik, držao svaki dan pokuse, 
prerađivao drame, napisao i nekoliko svojih, mučio se i kinio 
s računima za kostime, blagajničkim izvještajima i gruntovnim 
knjigama, a tek nekoliko godina prije smrti postigao je svoj cilj: 

da bezbrižno provodi dane u malom pokrajinskom gradiću, bez 
šminke i bez dramskih rukopisa. Poeta laureatus toga vremena 
bio je Ben Jonson, čovjek silno učen i veoma spretan, koga su 
smatrali velikim klasikom, jer se ugledao u prazne tipove rimskih 
pjesničkih djela. Njega su suvremenici smatrali neumrlim, dok je 
Shakespeare bio zabavan autor za svakidašnju upotrebu, čovjek 
kojim se oduševljava galerija. 

Shakespeareova duša. 0 Shakespeareu se tako malo zna, da su 
zanijekali njegovu egzistenciju. To je svakako čudan način obja¬ 
šnjavanja. Jer ako je teško zamisliti, kako je ova stvaralačka snaga 
živjela u sjeni, nije moguće zamisliti, da nije nikada živjela. Tko 
je napisao ovih trideset i šest drama, koje snagom i bogatstvom 
nije do danas nitko dosegao, a kamoli nadmašio? Možda se i autor 
nije zvao Shakespeare no ime nije važno. K nama je došao u naj¬ 
sigurnijem i najpouzdanijem obliku, kojim umjetnički genij može 
zasvjedočiti svoj život: svojim djelima. Shakespeareove su drame 
najsigurniji dokaz njegove egzistencije. Mnogi ljudi imaju prija¬ 
vnice i odjavnice, krštenice i smrtne listove, a da nisu nikad 
živjeli ... A ipak bi nas i te kako zanimalo da saznamo štogod 
potanje o tom „čovjeku s bezbroj duša“ (tnjriad minded man), 
kako ga je lijepo nazvao Coleridge. No Shakespeareova duša je 
velika zagonetka: raspršila se u silnome skupu njegovih šarenih 
likova. Mnogi drže ,.Macbetha“ najjačim dramskim djelom Shakes- 
peareovim, a ipak ne znamo ni ne možemo znati, što je Shakespeare 
htio postići ovim djelom: da li je htio napisati ,,šlager“, koji će 
jezovitim efektima prodrmati publiku; ili je htio prikazati junaka, 
koji je sav djelo, suprotnost Hamletu; ili je htio obraditi škotski 
sujet , koji je dolaskom Jakova na prijestolje postao aktualan; ili 
objaviti posljednju mudrost o svijetu i ljudskome udesu? Tko da 
odgovori na ta pitanja, i čemu? Hoćemo li pokušati da biče ovoga 
neshvatljiva čovjeka izrazimo jednom formulom, mogli bismo 
možda reći, da je bio savršen glumac. Zanosan i objektivan, predan 
i suveren karakterni glumac, koji umije izraziti ono, što je u 
čovjeku najviše i najniže, njegove ponore i banalnosti, nježnosti 
i zvjerstva, snove i djela i protuslovlja. Ovaj čovjek ni pred čim 
ne preza: ta sve je samo uloga, koju treba uvjerljivo nametnuti 

gledaocu. Zato i nema skrupula, služeći se tuđim vlasništvom, a ni 
njegovo doba ne poznaje pojam plagijata. No sam se nikada ne 
javlja na pozornici, a kada će jednoga dana odigrati ćitav repertoar 
čovječanstva, zatvorit će svoje marionetsko kazalište, izaći u noć 
i oteti se zauvijek znatiželjnim pogledima. 

Shakespeareovo kazalište. Ovaj kazališni genij morao je svijet 
svoje mašte ostvariti u drven jari, mornarskoj birtiji, a što je još 
čudnije, najerotičniji od sviju dramatika imao je kazalište bez 
glumica. Njegove drame ne potpomaže scenerija, a ipak u tim 
komadima vanjski svijet prati događaje korak po korak, zadire 
u razvitak radnje i određuje sudbinu ljudi. Pozadina, mjesto na 
kojem se prizor odigrava, uvijek je kod Shakespearea snažno 
istaknuta, organski povezana s događajima. Eto na pr. prvi prizor 
.„Hamleta 66 : nije li tu okolina komad ekspozicije? Gledalac osjeća, 
da se duh Hamletova oca mora pojaviti iz mraka i jeze, koju 
pjesnik sugerira, sablast će formalno izrasti. Ili noć u „Macbethu 66 , 
koja je rekao bi glavni intrigant komada. Ili olujna ledina u 
-„Kralju Learu 66 , ili nada sve nježna atmosfera „Romea i Julije 46 , 
satkana od mirisa, mjesečine i slavu jeva poja. Pa magični šumski 
svijet „Sna ljetne noći 66 . .. Svuda priroda agira, iz nje se rađaju 
čuvstva i djela. 

Shakespeare je jedan od najvećih pjesnika nesvijesnog života, 
muklih i mračnih nagona, koji su pravi motor naših čina, a izmiču 
našoj kontroli. Stoga i njegove drame imaju i obilježje praiskon- 
.skog zbivanja, elementarnih događaja, a njegov realizam ne zastaje 
na površini, nego izvire iz dubina. Zato ga je i tako teško tumačiti i 
objašnjavati, kao što nije lako objašnjavati ni život. Vidjeli smo 
kako Montaigne, prodirući sve dublje i dublje u rovove ljudske 
duše, dolazi do agnosticizma: sličan osjećaj čini i Shakespeareove 
drame kaotičnima. Taj se „kaos 66 ispoljuje i u vanjskom obliku: 
Shakespeare je dramatik prizora, koji se šareno isprepliću i struje 
bez odaha, njegova je arhitektura razriješena, a oblici raspušteni. 
Živa je opreka krutome klasicizmu, koji se osniva na racionali- 
stičkom raščlanjivanju i pretpostavlja stanovitu publiku. Shakes¬ 
peare je pjesnik sviju vremena i sviju društvenih slojeva, može 
oduševiti obrazovana i neuka, staro i mlado. Shakespeareov je 

teatar najviša realizacija sredovječne drame, koja je uza sve svoje 
nedostatke otkrila dramski živac modernom čovjeku. 

Svijet kao san. Shakespeareove su drame pravcate igre (plajs), 
zato su i tako zabavne. Čitav je ljudski bitak shvaćen kao san, 
kao maskerada ili ako hoćemo ludnica. Čin je ludost: to je srž 
sviju njegovih drama, a ne samo Hamleta. Shakespeare je stvorio 
čitav kozmos ljudi od akcije, potpunu zoologiju ove bogate vrste 
no pri tom je prezirao sve od reda. Čitav je njegov život bio 
posvećen drami, prikazivanju čina, odrazima ljudskih djela, a ipak 
je držao da je svako djelovanje besmisleno. Time, što se toliko 
uzdigao nad svoju djelatnost zasvjedočio je i najbolje svoju 
genijalnost. Shakespeareov je nazor na svijet sadržan u njegovu 
epitafu, koji je uzet iz „Bure 66 : 

„Od istoga su tkanja naši snovi 
Ko i mi sami, i taj mali život 
Okružen snom je . . . 66 

„ We are such stuff as dreams are mode of . . . 66 

To je kanda smisao „Hamleta 66 : Hamlet je čovjek mašte, koji 
svoje snove tako intenzivno unaprijed doživijuje, proživijuje i 
preživljuje, da mu, kad snovi bivaju realnost, ponestaje snage. 
Čovjek može svaku stvar doživjeti samo jedamput ili u predodžbi 
ili u zbilji. Hamlet je bez vlastite krivnje, a možda i protiv svoje 
volje, odabrao prvi način: toliko je snivao o svijetu, da ga više 
ne može doživjeti. 

A što je Shakespeare sam negoli titrava prikaza, prozračno 
snoviđenje, plamsavi oganj ili mora? Prošao je svijetom kao 
sablast, irealna i često jezovita. Kao ogledalo u kojem se odrazuju 
sve stvari, kao golema zračna opsjena. Bljesnuo je kao silan vatro¬ 
met: a kako je suknuo plamen, nebo se zažarilo, posulo iskrama, 
a na zemlju se spustila neizmjerna povlaka grohotna smijeha i 
blistavih suza. 

Agonija renesanse. Svijet je san, svijet je misterij, svijet je 
kaos. Ovo je shvaćanje potpuno oprečno renesansi. Shakespeare 
ne znači samo vrhunac, nego i konac i konačni raspad renesanse. 
Od sredine 16. vijeka do početka Tridesetgodišnjeg rata, renesansa 
je na umoru. 

To se najjasnije opaža u Italiji, gdje se renesansa rodila. 
Upravo godine 1550., kao da hoće obilježiti konac, izlazi glasovito 
Vašarijevo djelo, koje skuplja i sređuje umjetničko stvaranje 
renesanse. No već su se prije očitovale znatne promjene ukusa: 
u ružnoj i krvavoj fantastici Perzejeva kipa Benvenuta Cellinija, 
u oduševi javan ju za farneske skulpture, u grandilokventnim kom¬ 
pozicijama Giulija Romana. Odsada nije više umjetničko geslo 
kontura, nego pokret, a ako je plastika još uvijek kanon umjet¬ 
ničkog stvaranja, nova je plastika nemirna i rekao bi opijena. 
Osim toga pritište umjetnost svemoćni španjolski utjecaj, koji 
zahvata zemlju poput silnoga pauka. Otkrićem Amerike stala je 
propadati sredozemska trgovina, a s njome propadaju i obje 
pomorske vlasti: Mleci i Gen ova. U Firenci ne vladaju Medicejci 
kao prvi građani, nego kao veliki vojvode. Novi pape nisu više 
umjetnički mecene, koji vole sjaj i raskoš, nego borci za pravu 
vjeru i ozbiljni asketi. Nitko nije siguran od inkvizicije. Italija, 
zemlja klasicizma i slobodnog duha, dolazi pod vlast Crkve. No 
mnogi se svoje volje predaju novoj struji: protureformacija ne 
vlada samo silom nego i uvjerenjem. U djelima Tintorettovim 
ogleda se kapitulacija umjetnika pred državom i crkvom. Uzalud 
nastoji Caracci održati na životu duh antike, uzalud, jer je i sam 
zahvaćen novim duhom. Godine 1583. otkrivena je Niobina skupina, 
patetično-sladunjavo djelo grčke dekadanse, a tragovi toga djela 
opažaju se još u vjerskim slikama Guida Renija, koji svojom 
sladunjavom sentimentalnošću djeluje upravo blasfemički. Pod 
utjecajem zaključaka Tridentskog koncila stvara Palestrina, naj¬ 
veći glazbenik stoljeća, novi crkveni stil, koji je prozvan njegovim 
imenom. Francesco Bracciolini postizava svojim burlesknim spje¬ 
vom „Lo scherno degli Dei“ (Poruga bogova), u kojem se izrugiva 
antiknoj mitologiji najveću popularnost, dok se Tassoni ruga 
olimpijcima kao Offenbach. U njegovu epu o ugrabljenoj kablici 
(La Secchia rapita) prikazana je Venera kao velika mondena, 
Jupiter kao stari gnjavator, Parke mijese kruh, Merkur nosi 
naočale, Saturn je prehlađen, te ima crven nos i t. d. Sada se 
i jače ispoljava iskonska ljudska narav, koja je gotovo sto godina 
bila uzapćena i umjetno potisnuta: nešto životinjsko i plebejsko 

ponovno prodire u umjetnost. Caravaggio, najveći majstor ovoga 
razdoblja vodio je život opasnog kavgadžije i larmaša. a zvali su 
ga „slikarem prljavih nogu* 4 . Novi umjetnici najradije slikaju 
anarhične ljude i razularenu prirodu: razbojnike, fukaru, pustolinu 
i golo stijenje. uzbibane vode. buru i oluju. Evropa se približuie 
Tridesetgodišnjem ratu. 

Druga trauma. Ovaj je rat bio produkat tjesnogrudnog parti¬ 
kularizma i bogoslovskog fanatizma, a nevjerovatna grubost ovog 
vremena daje mu svoje obilježje. Taj je rat najjači simbol, koji 
sažima u sebi dotadašnji razvitak, te predstavlja neku vrst za¬ 
ključka. No svaka je kriza početak nečega novog. Tridesetgodišnji 
rat veliko je razvode, koje dijeli i spaja dvije velike epohe, te 
ćemo se njime pozabaviti u idućoj knjizi. 


Friađel! I 12 

DRUGI DIO 


BAROK I ROKOKO 

OD TRIDESETGODIŠNJEG RATA (1618.) 
DO SEDMOGODIŠNJEG RATA (1756.) 




PRVA GLAVA 


UVERTIRA BAROKA 

Besmisleni rat. Upravo kad će procvasti prvi tamni cvjetovi 
baroka, javlja se u istočnom kutu Srednje Evrope bjesomučan 
rat, koji se strahovitom brzinom širi, da bi tečajem vremena 
obuhvatio pola kontinenta. Planuo je slučajno, a ipak je odraz 
vremena, bezdanih ponora tadašnjega duha. Širi se slučajno, hiro¬ 
vito: sada će planuti ovdje, a sad ondje, opustošiti gradove i sela, 
šume i polja, smrviti krune i nazore o svijetu. Povodi se za jednim 
jedinim zakonom, prodirući onamo, gdje će naći hrane, dok jednoga 
dana zagonetno ne ugasne. isto tako zagonetno^ kao što je bio i 
planuo. A za sobom će ostaviti samo sablasnu prazninu: slomljene 
ljude, porobljenu zemlju, mrtve nastambe i svijet bez Boga. 

Među mnogim dugotrajnim ratovima bez smisla, o kojima 
priča svjetska povijest. Tri desetgodišnji je rat zacijelo jedan od 
najduljih i najbesmislenijih. A možda je i zato tako dugo trajao, 
jer nije imao smisla. Protivnici se nisu borili za neki određeni 
cilj, koji će postići ili promašiti. Ovaj rat možemo smatrati izmje¬ 
nom tvari svjetskoga organizma, elementarnim događajem, koji 
ćemo usporediti s veličanstvenim čišćenjem, korisnom groznicom, 
a možda i cikličkim oboljenjem. Tko zna? 

Ipak je naoko sve ostalo pri starom. Habsburška velevlast nije 
potisnuta ni okrnjena, ali nije smanjen ni suverenitet njemačkih 
knezova. Papizam nije izgubio na svojoj vlasti, ali je morao ponovno 
priznati ravnopravnost evangelicima i tako se svatko morao pitati: 
zašto smo tako dugo ratovali, zašto smo trideset godina žrtvovali 
sve, što se žrtvovati moglo? No nekima nije ni Tridesetgodišnji 
rat dosta dugo trajao. Kada je general Wrangel dobio vijest da 
je sklopljen mir, zahvatilo ga bjesnilo, s glave je zbacio generalski 
šešir i stao ga gaziti, izbacivši napolje nesretnog glasnika. 

,Junaci“ i anegdote. Tridesetgodišnji rat nema prave povijesti; 
sastavljen je od pojedinačnih zgoda, anegdota, koje tvore nepotpun 
mozaik, a nipošto cjelovitu sliku. Nekoliko značajnih pojava i 
ličnosti, nekoliko kulturno-historijskih zanimljivosti i mnoštvo 
jezovitih anegdota o ratnim strahotama. Značajan je primjer osvo¬ 
jen je Magdeburga, jedna od najpoznatijih epizoda rata. koju je 
popularizirao Schiller svojim majstorskim prikazom. Ipak se taj 
prikaz osniva na fikciji: novim je istraživanjem gotovo dokazano, 
da palež nisu počinili vojnici Tillyja, nego sami branitelji, uvjerivši 
se, da se ne će moći oprijeti neprijatelju. Maršal Falkenberg, 
koga je delegirao Gustav Adolf, izazvao je sa šačicom evangeličkih 
fanatika strahovitu katastrofu. No pljačkanje Mantove, koje se 
jedva spominje, bilo je isto tako strašno, tek što nije našlo svog 
Homera. Schiller se oslanja na nepotpun i sumnjiv materijal, 
a često i hotice retušira. Ipak njegova slika Tridesetgodišnjeg 
rata nije psihološki kriva: Schiller je genijalno uočio da je Wallen- 
ste’mov „logor 44 (dakle opet anegdota) najhitnije i historijski naj¬ 
važnije obilježje toga rata. U logoru nalazimo sve te ljude i pojave 
na okupu; možemo uočiti komponente opasne i djetinje, drago¬ 
cjene i odvratne, jezovite i smiješne. Ovo je ljudstvo šareno, grubo 
i cinično, kao i kostim vremena. Tu se miješaju svi staleži, narodi, 
životni oblici: plemstvo i prosti puk. Božji bojovnici i zločinci, 
luda srčanost i kramarski duh, smrtna jeza i neslomiv humor. 
A sve te pojave nekako su nepotpune: zanimljiv profil ili dobra 
maska, a nikako potpuna ličnost. Tek što se iz te nepregledne 
vreve epizodista, figuranata i komparserija ističu dva protago¬ 
nista, koje bismo mogli označiti „junacima 44 Tridesetgodišnjeg 
rata. Jedan je švedski kralj, a drugi vojvoda od Friedlanda. 

Wallenstein. Kao državnici, bili su Gustav Adolf i Wallenstein 
dorasli jedan drugome. Kao vojskovođa bio je švedski kralj jači 
od Wallensteina, ali ga je vojvoda Friedlandski nadmašio kao 
organizator. Wallenstein je umio stvoriti vojsku tako rekavši iz 
ništa i u najkraće vrijeme. Ne samo da je bio bogat i spretan, 
dobar vojnik i vrstan organizator: ne valja potcijeniti tajanstveni 
čar njegove ličnosti, koja je fascinirala čitavo doba i sve suvre¬ 
menike. Wallenstein je otkrio načelo, da rat mora hraniti sam 

sebe i ta je načelo redovno primjenjivao. Za razliku od svojih 
suvremenika, ističe se jasnoćom mišljenja, bistrim i zdravim sudom, 
no u drugu je ruku sin svoga doba, kad krzma i tapa, odgađa 
i mudruje, ne znajući kuda bi. Zato i nije postigao nijedan poli¬ 
tički cilj, niti iskoristio svoje vojne uspjehe. 

Wallenstein je odmah na početku rata dobro uočio, da se velika 
vjerska borba sa svim unutrašnjim političkim i teritorijalnim 
pitanjima, može konačno riješiti samo tako, ako habsburškoj 
dinastiji uspije uvesti apsolutizam, kakav je u Španjolskoj i Fran¬ 
cuskoj, a Stuarti se upravo trude da ga uspostave u Engleskoj. 
Ovaj je recept neumorno predlagao, pridržavajući sebi ulogu 
vojnog diktatora. Time bi postao neka vrsta majordoma i glavna 
vlast u državi: jer tko je u Njemačkoj zapovijedao vojskom, zapo¬ 
vijedao je čitavoj državi. No baš zbog toga nije se Ferdinand II. 
mogao s tim planom sprijateljiti, to više, što je od prvoga dana 
gledao sumnjičavim okom svoga generalisima. I Maksimilijan 
Bavarski, glava katoličke lige, bio je tom planu protivan iako 
s drugih razloga. Kasnije je Wallenstein smjerao, da kao vojvoda 
od Mecklenburga stvori veliku nordijsku kneževinu, koja bi vla¬ 
dala Baltikom. Tu se sukobio s Gustavom Adolfom, švedskim 
kraljem. A pomišljao je i na savez sa Švedskom, te nema sumnje, 
da je o tom pregovarao, premda se nisu sačuvali pismeni doku¬ 
menti o tim pregovorima. No Gustav Adolf nije mu vjerovao, 
kao ni Habsburgovac. Nakon Liitzena pokušao je istu igru s evan- 
geličkim knezovima, aspirirajući po svoj prilici na češku krunu. 
No kako se nije mogao dovoljno brzo odlučiti, nego je zatezao 
pregovore prijedlozima i protuprijedlozima, pridržavajući si uvijek 
mogućnost uzmaka, došlo je do njegova umorstva, prije nego što 
su pregovori zaključeni. A da je njegove ubojice, odnosno njihove 
gospodare, pekla savjest, dokazuje držanje bečkoga dvora, koji se 
trudio svim sredstvima da otkloni od sebe odgovornost. 

No bilo kako mu drago, u svim spomenutim slučajevima 
Wallenstein nije postupao kao carski činovnik, nego kao vlasto- 
držae, kakav je i bio: u ono doba isticao se među bezbrojnim 
suverenima po imenu, samo jedan istinski suveren, moćni condot- 
tiere sa svojim četama, novcem i talentom. 

Gustav Adolf. Oko Wallensteinove osobe širi se neka tajan¬ 
stvena aura, jeziva polutama, koja njegovu pojavu i čini tako 
zanimljivom i sugestivnom. Već za života daleko je odmakao od 
svojih suvremenika i poprimio natprirodne dimenzije. Ljudi su 
tvrdo vjerovali da je „neprobojan 44 , da zapovijeda nevidljivim 
konjanicima, da je s đavlom sklopio ugovor. Nema sumnje da 
Wallenstein pripada onim diplomatsko-strateškim genijima, koji 
su vanredno dalekovidni, te mogu obuhvatiti velik broj pojava 
u skladnu sintezu. Na čelu je tih ljudi Napoleon. No ledeni egoizam, 
mrko vlastoljublje, nedostatak svih „privatnih 44 svojstava, odu- 
zimlje Wallensteinu našu simpatiju, te ćemo ga i teško razumjeti. 
Stoga mu rado suprotstavljamo Gustava Adolfa, kontrastni lik 
sunčanog junaka sa sjevera, koji je pritekao u pomoć podjarmlje¬ 
nima, da ih oslobodi i zaštiti. No to je protestantska legenda. 
U suštini je Gustav Adolf duhovni srodnik Wallensteinov, isto 
tako vlastoljubiv i samoživ, podmukao i hladan. 

Njegovo vjerovanje u Lutherovu nauku bilo je isto tako čvrsto 
i iskreno, kao Wallensteinova vjera u astrologiju. No što je jednome 
Biblija, to je drugome bio horoskop: sredstvo politike. Jedna od 
Wallensteinovih kombinacija, bila je misao vodilja švedskoga 
kralja, koji je pošto poto htio zavladati Istočnim morem. Došao 
je da pomogne protestantima protiv cara, koji ih je pritisnuo; 
no kako da im pomogne, ako ne ostane stalno u Njemačkoj ? 
Reformacija treba da pobijedi Rim, što će reći — prevedeno na 
švedski — Pomor je, Pruska i pola Sjeverne Njemačke treba da 
pripadne Gustavu Adolfu. 

Pobjednički pohod Gustava Adolfa, čitavu je Evropu zadivio 
i zaprepastio. Godinu dana nakon što se iskrcao na njemačkom 
tlu bio je već u Miinchenu. Svoje uspjehe postigao je dijelom 
četama, koje su bile narodna vojska, a ne šarena skupina 
otimača i pustolova i fanatika, a dijelom i svojim vojničkim ge¬ 
nijem. Gustav Adolf reformirao je mnoge vojničke grane: uveo 
lagane puške i drvene naboje, koji su se mogli nositi u džepu; 
uveo novu taktiku, te bi prvi red strijelaca kleknuo, drugi iza njih 
stajao, a treći punio puške; prekrojio je i strategiju, te bi za 
vrijeme bitke vršio pokrete, koji su u ono doba bili nečuveni; 

konačno je vratio konjaništvu negdašnju ulogu, te konjanici postaju 
opet glavnim dijelom oružane sile. No s pobjedama rasao je i 
njegov apetit, te nema sumnje da se na koncu svoje karijere ne 
bi više zadovoljio sjeveronjemačkom obalom. Veoma je vjerojatno, 
da je pomišljao na carsku krunu i bavarsko vojvodstvo, te nije 
čudo, ako su se evangelici stali plašiti svoga osloboditelja i za¬ 
štitnika. No sve te planove i bojazni smlavili su kod Liitzena 
hrvatski konjanici. Gustav Adolf, realistični političar, hladan i 
trijezan, bio je ipak romantična duša: kratkovidan i debeo, kakav 
je bio, nikada ne bi napuštao svoje čete, nego se borio s njima 
gdje je borba bila najžešća. Tako je i poginuo, u oklopu, kao 
kakav vojvoda iz Srednjega vijeka. 

Pretjerani sudovi. „Veliki rat 44 , kako su ga zvali, potakao je 
mnogo pretjeranih sudova, budući da je potomstvo nastojalo stili¬ 
zirati povijesne događaje, zapadajući čas u ovu, čas u onu krajnost. 
Tako smo naučili gledati ono doba kroz povećalo, te smo do 
najnovijeg doba precjenjivali strahote Tridesetgodišnjeg rata, 
pozivajući se isključivo na suvremena svjedočanstva. Ne valja 
međutim zaboraviti, da su ta svjedočanstva polemičke naravi, 
a povrh toga osnovna je težnja vremena, da svaku pojavu izobliči 
i nadme. I najglasovitiji dokumenat vremena, Grimmelshausenov 
„Simplicissimus“ značajna je karikatura, a pjesnička istina, koja 
se tu iznosi, naivna i pretjerana. Osim toga valja znati, da ovaj 
neskladni rat nije tvorio nikakovu suvislu akciju, nego je amorfna 
smjesa pojedinačnih ratnih operacija. Stoga su i malobrojna 
poprišta, gdje se trajno ratovalo, te je Tridesetgodišnji rat većinu 
krajeva prolazno poharao, ili bi se vratio u velikim razmacima, 
dok su neki krajevi ostali potpuno netaknuti. Tridesetgodišnjem 
ratu ne dostaje svaka sličnost sa sadašnjim ratovanjem, kojem je 
glavno obilježje, da se služi svim raspoloživim snagama i napinje 
ih do krajnje granice. U Tridesetgodišnjem ratu ne pada nikome 
na pamet da upotrijebi sve energije zemlje, sve narodne slojeve, 
sva fizička i materijalna sredstva. Tada nije bilo vojne obveze, 
pa ni u opsjednutim gradovima. Čovjek je bio vojnikom, ako je 
htio i kako je dugo htio. U vojaku bi se išlo, ako je netko odabrao 
vojno zvanje, ako je bio propalica, ako se htio obogatiti ili pro- 

slaviti, te je svaka vojska bila sastavljena od triju glavnih vrsta 
ljudi: profesionalaca, propalica i pustolova. Prema tome su i 
vojske bile veoma malene, ako ih usporedimo s današnjima, bitke 
veoma kratke i ograničena opsega, a i dosta rijetke. No kako 
bezličnost i nediscipliniranost vremena isključuje mogućnost svjet¬ 
skoga rata u današnjem smislu, u pojedinim slučajevima dolazi, 
zbog tih istih razloga, do najodvratnijih ekscesa. No i tu ne treba 
vjerovati, da su događaji, kakove opisuje Grlmmelshausen, pravilo. 

Nemoguće je zamisliti, kako su prilike u Njemačkoj nakon 
Triđesetgodišnjega rata pogoršale, ali ne valja zamijeniti uzrok i 
posljedicu. Njemački narod nije propao zbog Tridesetgodišnjeg 
rata, nego je do rata došlo, jer je bio propao. 

Gospodarsko propadanje. To se najbolje pokazuje na gospo¬ 
darskom području. Njemačka je već za vrijeme rata izgubila 
vodstvo u suknenoj industriji zbog konkurencije Zapada (Nizo¬ 
zemska), a što se tiče luksusnih proizvoda umjetnog obrta, koji su 
bili na glasu čitavoga 16. vijeka, mora sada uzmaknuti pred 
proizvodima francuskih manufaktura. 

Otkako je pako počela nazadovati sredozemska trgovina, a 
svjetski promet krenuo Atlantskim oceanom, stradala je indirektno 
i Njemačka. U drugu ruku bezbrojne carinske granice u samoj 
Njemačkoj, razne vrste novca, i druge poteškoće gotovo su onemo¬ 
gućile kontinentalnu trgovinu. Najviše je svakako manjkala 
jedinstvena valuta, te je time Njemačka više stradala, negoli 
samim ratom, što se jasno razabire iz bezbrojnih suvremenih letaka. 
Glavni su krivci toga stanja bili zemaljski knezovi. Njima se 
svidjelo praviti vlastiti novac, koji će sadržavati manje zlata ili 
srebra, a podanici će se njime služiti kao da je punovrijedan, 
jer je država nametala tečaj novca. To je bio primitivan oblik 
obogaćivanja državnim zajmovima. Pučanstvo isprva nije prigo¬ 
varalo, budući da je punovrijedno zlato poraslo u cijeni, no 
tečajem vremena osjetile su se katastrofalne posljedice toga stanja. 
Kriomčarilo se i trgovalo novcem, spekulanti su kupovali „lagani 44 
novac, kupovali „dobar 44 , kao što se danas radi na burzi. Zemaljski 
knezovi zapali su u circulus vitiosus , jer su im podanici plaćali 
poreze njihovim, lošim novcem, pa su provodili sve veću inflaciju, 

dok na koncu konca kovani novac nije bio od posrebrenog bakra 
ili još manje vrijednog materijala. Kao sto se danas tiska papir, 
tako se tada pravio limeni novac, a posljedice su bile slične: 
nenadano i naglo obogaćivanje i razvratan luksus na jednoj strani, 
bijeda onih, koji su živjeli od stalne plaće, osiromašenje malih 
štediša, rapidno obezvređivanje svih financijskih tražbina i t. d. 

Konac Srednjega vijeka. Ovu je ruinu dovršio i zaključio 
Westfalski mir, koji je Njemačku učinio zemljom bez mora. Nijedna 
utoka rijeke nije odsada u njemačkom posjedu: Rajna je postala 
nizozemskom rijekom, Visla poljskom, Odra, Laba i Vezera šved¬ 
skom, a za Baltičko more prepirali su se Danci, Švedi i Poljaci, 
kao što su se o Sjeverno more otimali Francuzi, Nizozemci i 
Englezi. 0 Njemačkoj i Nijemcima nigdje ni spomena. Usto je 
ovaj mirovni ugovor utvrdio njemački partikularizam, davši svim 
državnim staležima superitas territorialis i time pravo da sklapaju 
saveze među sobom, i sa inozemnim vlastima „osim protiv cara 
i Reicha“, što je međutim bila puka formula. Ovo stanje dobro 
je označio Hegel, dvjesta godina poslije, govoreći o „konstituiranoj 
anarhiji 44 . 

Tridesetgodišnji je rat planuo kao vjerski rat, ali je već prvog 
desetljeća izgubio religiozni značaj i postaje izrazito političkom 
vojnom. Kako smo vidjeli, razlozi, koji su nagnali Gustava Adolfa 
da intervenira, nisu bili isključivo konfesionalni. Gustav Adolf 
vodio je švedsku imperijalističku politiku boreći se protiv carske 
stranke već zbog toga, što je stranka podupirala Poljake i njihove 
pretenzije na švedsko prijestolje. Poslije toga su ga uznemirivali 
planovi Wallensteina, kojega je car imenovao generalom Baltičkoga 
mora. A sam Wallenstein nije tečajem svoje karijere vodio mnogo 
računa o katoličkoj stvari. Naprotiv! Nakon druge bitke kod 
Leipziga sprečava protestantski kralj od Danske, protestantske 
Šveđane da iskoriste svoju pobjedu. Praškim mirom oko sredine 
rata stupa luteranska Saska na stranu carskih katolika. A u po¬ 
sljednjem odsjeku rata vodi glavnu riječ Francuska, koja se uz 
pomoć protestantskih knezova i vojskovođa bori protiv katoličke 
stranke. Glava je ove politike pak Richelieu, kardinal rimske 
crkve, koji izvršuje oporuku Henrika IV. A njegov rad nastavlja 

Mazarin, također kardinal. Jedino je Ferdinand II. vojevao za 
svoju „generalisimu 46 — Bogorodicu, a njegov prijatelj iz mla¬ 
dosti, Maksimilijan Bavarski, bio je također papistički borac iz 
uvjerenja. No život ih je pregazio, a doskora je svatko zaboravio 
zašto je ovaj rat bio zapodjenuti katolici su se borili u Švedskoj 
vojsci, protestanti u saskoj. Zakon vremena pokazao se jačim od 
protivničkih stranaka. Sekularizacija ljudskih djelatnosti i odnosa, 
koju smo uočili kao bit reformacije, zahvaća sada i katolički 
svijet. I dok su u 15. vijeku vjerska osvjedočenja i konfesionalne 
strasti vladale javnim i privatnim životom, tako da su izbrisale 
nacionalna, socijalna i druga čuvstva, sada se događa upravo pro¬ 
tivno. Čitava je Evropa prožeta politikom, sekularizirana, raciona¬ 
lizirana. To je konac Srednjega vijeka. 

Rani barok. Prvi odsjek Novoga doba u užem smislu, koji 
započinje Tridesetgodišnjim ratom, dopire od prilike do 1660., 
a možemo ga označiti kao razdoblje ranoga baroka. Novi nazor 
na svijet jasno se razabire, premda još nije izrađen. To je era 
pripremanja, a ono, što je stvoreno, predstavlja prvu skicu 
baroknoga čovjeka. Početkom 60-tih godina jasno se razabire 
prekretnica. Nakon Cromvvelove smrti, 1660., dolazi do restauracije 
Stuarta; nakon Mazarinove smrti, 1661., Ljudevit XIV. preuzima 
vladavinu. Godine 1660. umire Velasquez, 1662. Pascal. Ovi datumi 
od kojih bismo mogli grupirati mnoge druge, sličnoga značenja, 
zaključuju jednu povijesnu etapu i otvaraju novu. 

Državni razlozi. Centralni pojam tadašnjega političkoga života, 
koji priprema put apsolutizmu, jest državni razlog, ratio status , 
o kome njemački satirik Moscherosch veli: ,,Ratio status je po 
svom postanku izvrsna, sjajna i božanska stvar. No što sve đavo 
ne može? On se pridružio državnom razlogu i preokrenuo ga, 
tako da ratio status nije drugo, nego najveći lopovluk na svijetu, 
te vladar, koji se obazire na rationem status , može pod tom fir¬ 
mom činiti sve, što mu se prohtije. 46 A drugi suvremenik veli, da 
su tobožnji državni razlozi prah. što ga vladari sipi ju u oči 
svojim podanicima, kako bi ih držali na uzdi. Glavna je politička 
osoba ovoga poretka svemoćni ministar sa svojim sveznajućim 
poslanicima i tajnicima, koji su upućeni u sve finte i podvale 

tajne diplomacije. Na mjesto dvorskoga teologa, stupa dvorski 
jurist. 

U to doba dobila je riječ „politika 64 i „politički 64 onaj drugi 
smisao, koji se sačuvao do dana današnjega, te politički znači 
što i prevejan, diplomatski spretan, tko se umije snaći u svijetu. 
Dobar je „političar 66 onaj, koji umije spretno postupati sa bližnjim, 
vješto ga iskoristiti i sve okrenuti u svoju korist. Čovjek, koji će 
se bez otezanja prilagoditi svim prilikama i napraviti karijeru 
ne vodeći računa o načelnim pitanjima. Čovjek lukav i vješt, ali 
bez karaktera. 

A la mode. Razumije se samo po sebi, da su u toj jalovoj 
periodi Nijemci primali sve važnije pobude iz inozemstva. To 
vrijedi za književnost i umjetnost, luksus i društvene običaje. 
Ideal vremena je svjetski čovjek (homme du monde), dvorski 
čovjek (homme de cour), gospodin po modi (Monsieur d la mode). 
U njemačkom jeziku stvara se novi izraz alamodisch , što će 
reći pomodan. Premda je život višega društva prožet francuskim 
jezikom, ipak najveći utjecaj u to doba ne vrši Francuska, nego 
Nizozemska. Svaki pravi „kavalir 66 morao bi poći na neko vrijeme 
u tuđinu, i to ponajprije u Nizozemsku. U drugu ruku tuži 
se spomenuti Moscherosch na prevlast francuskog jezika i dra¬ 
stično prigovara svojim zemljacima, da su gori od nijeme životinje. 
„Jeste li ikada čuli — veli on — da pas mijauče, a mačka laje? 
Ili da ptica muče, a krava bigliše? 66 Pismeni jezik plemića isklju¬ 
čivo je francuski. A valja znati, da je plemić gotovo svaki obra¬ 
zovan čovjek. U ono doba bilo je izvanredno lako postići plemićsku 
titulu, ili kupnjom ili zaslugama za kakvoga zakutnoga kneza. 
Stara aristokracija ne priznaje ovo novo plemstvo, ali bez uspjeha, 
te su na koncu svi viši slojevi plemićskoga roda. Tako se u Austriji 
uobičajilo nagovarati svakoga dobro obučena čovjeka, sa Herr von , 
a u Italiji su pošli još dalje, te su svakoga člana boljega društva 
imenovali markizom (marchese). Ovo nastojanje za plemenitim, 
očituje se i u servilnosti, koja će doskora postati glavnim obilježjem 
društvenog života. Reputacija, dobar glas, poštenje (honnetete) 
odsad je glavno i jedino mjerilo, a naličje toga dobrog glasa je 
dvorska puzavost, klanjanje birokraciji i svakome, koji je za 

ljestvicu viši od nas. Vještina dobrog vladanja i skladnoga govora 
shvaća se grubo mehanički, a naučaju je posebni udžbenici (njem. 
Komplimentierbucher). Što su Francuzi već onda umjeli lako i 
skladno, gotovo prirodno, nastoje Nijemci imitirati nespretno i 
neukusno. 0 tom svjedoči i naduveni aristokratizam, koji se šepiri 
u provincijskoj zabiti tadašnje Njemačke. Svaki otmjeni gospodin 
nosi mač, <a kada su đacima u Jeni zabranili nošenje oružja, duho¬ 
viti su mladići najmili sluge, koji su za njima vozili mač u tačkama. 
Osobito otmjenom smatrala se što češća upotreba čačkalice. 

Društvena konverzacija bila je unatoč svega vanredno suho¬ 
parna i dosadna. U većem društvu primjenjivala bi se neduhovita 
metoda, da netko nabaci temu, pa da zatim svaki od nazočnih 
kaže svoje mišljenje. Govor i odgovor bio je većinom iz kićenih 
fraza, koje nisu izražavale nikakove misli, ni osjećaje. Ako bi 
mladić upoznao djevojku, prozvao bi je odmah Paladom Atenom, 
uzvišenom boginjom ili velekreposnom i milolikom nimfom. Pri¬ 
godom zaruka nalagao je bon ton , da zaručnik pokuša uvjeriti 
zaručnicu, kako je nije vrijedan, a vjerenica vjerenika, da nije 
dostojna te časti. Pitanje hoćemo li gostu ponuditi da sjedne na 
stolčić ili naslonjač, bilo je izvanredno važno, a godinama se 
raspravljalo o tome, da li kočije viših poslanika imaju prednost 
pred onima nižih poslanika i onda ako su prazne. Beskrajne de¬ 
bate vodile su se u Reichstagu, da li kneževski poslanici imaju 
pravo, kao i oni knezova-izbornika, da svoje stolice stave na sag, 
dok im konačno nije dopušteno da prednje noge svojih stolaca 
stave na rese saga. I u zapletenom i kićenom pismu onoga vremena, 
koje je kanda bilo sastavljeno iz samih inicijala, odrazuje 
se duh vremena. Značajne su i adrese: običan naslov „gospodin 66 
više ne dostaje, nego se piše: „veleblagorodnom gospodinu gospo¬ 
dinu (Dem Hochivohlgeborenen Herrn Herrn). Kako su Nijemci 
uživali u stranim imenima vidi se i po tome, što su bezbrojna 
imena latinizirana. Već su neki humanisti bili preveli svoja imena, 
no sada to prevođenje postaje općom modom: Schneider postaje 
Sartorius. Weber Textor , Miiller Molitor , Schmidt Faber i t. d. 

Kostim. Na tadašnji način odijevanja veoma je utjecao rat. 
Španjolska moda, koju smo upoznali u prošlom poglavlju, nije — 

zbog ukočenosti — mogla poslužiti vojnicima. A kako je vojska 
davala ton, postalo je i odijelo udobnije, čvršće, vojničkije: nose 
se široke vrećaste hlače, visoke čizme sa golemim ostrugama, silne 
jahaće rukavice, veliki izazovni šeširi s perom i širokim obodom 
i ravni bijeli ovratnici. Kosa, koja je zbog španjolskog ovratnika, 
koji je na koncu bio velik poput mlinskog kamena (odatle: Muhi - 
steinkrause) bila kratka, postaje sada dulja, te dugački uvojci 
slobodno padaju na sve strane. Brci su ufitiljeni, ali to tečajem 
rata izlazi iz mode. Sve je izazovno, „bodro 44 , ratoborno, a da bi 
se činilo još ratobornije, bojadišu se brci kako bi se istakao mrk 
dojam. Ideal je hvalisav vojnik, Bramarbas, koji doskora postaje 
smiješnom figurom, a dobro ga je ocrtao Gryphius u svom djelu 
„Horribiliscribifax“ . U francuskoj je književnosti ovaj lik poznat 
pod imenom kapetana Rodomonta, koji je dakako potekao iz 
Španjolske, a svoju karijeru završio u talijanskoj lakrdiji 
(Capitano). Po svojoj vanjštini i biću ovo je točna karikatura 
tadašnjega tipa: brada mu je kao u risa, ima silan mač, ostruge 
poput šake, a šešir sa perjem pobuđuje stravu; neprestano govori 
o ratu, o dvobojima, zavedenim ženama i odsječenim dijelovima 
tijela, dok se u praksi zanima samo za kuhinju i dobru kapljicu, 
da bi smjesta dao petama vjetra, ako se na obzorju pojavi štogod 
sumnjivo. 

Dame su nosile steznike sa čeličnim šinjama, ali su se odrekle 
krinoline, koja ustupa mjesto širokoj nabranoj suknji. Nose se 
brojne podsuknje, razne boje. Frizura je slična kao u muških, 
jedino što su uvojci počešljani prema jednom i drugom uhu. Inače 
se frizura dosta mijenja, kao i moda brkova i brade kod muških. 
Šešir se mijenja gotovo svake četvrt godine, te je jednom kao 
lonac za maslac, onda kao nizozemski sir, pa kao glava šećera 
ili kardinalski šešir. I boje su podvrgnute velikim promjenama: 
isprva su najčešće jarke i napadne boje, onda nježnije i nečiste 
boje, kao bleu-mourant ili osebujna žutosmeđa boja, koja se zove 
isabelle. Mnogo se polaže na puceta, roj te i rozete, koje poprimaju 
pustolovne oblike, i čipkaste obrube na ovratniku odnosno na 
otvorima čizme. 

Duhan i krumpir. Među modnim artiklima, ako ih tako smijemo 
nazvati, treba spomenuti duhan i krumpir. Krumpir, za koji se 
isprva mislilo, da mu je hraniva sjemena kesica, a ne plod, donio 
je Walter Raleigh iz Novoga svijeta. Donio ga je u Irsku, gdje 
su se isprva malo obazirali na biljku, koja će s vremenom postati 
glavnom hranom prostoga puka. U Francuskoj su dulje vremena 
smatrali krumpir poslasticom, što doista i jest. U Njemačkoj se 
krumpir udomaćio mnogo brže i lakše zbog ratnih nedaća i gladi, 
da bi postao gotovo nacionalnom hranom Nijemca, kao što je 
riža nacionalno jelo Japanaca. 

Što se tiče duhana, taj se „jeo 44 , to jest žvakao, ili „pio 44 , to jest 
pušio. Ipak je kao najfiniji način vrijedilo šmrkanje. Pušenje 
duhana došlo je iz Engleske preko Nizozemske i Francuske u Nje¬ 
mačku, a lula je doskora postala neminovnim atributom vojnika, 
studenta i kicoša. Lulu su pušile i dame. Suvremena satira mnogo 
se bavi novom modom, a liječnici crtaju plamenim riječima bolesti, 
koje će zateći pušača, kao što svećenici, ne manje rječito, prikazuju 
paklene kazne, koje čekaju duhandžije. Papa Urban VIII. izdao je 
štaviše bulu protiv šmrkanja, a u Rusiji bi nastojali spriječiti 
pušenje tako, da su pušačima sjekli nosove. Ipak se već u prvoj 
polovici 17. vijeka počeo u Evropi saditi duhan, a svuda je bilo 
pušionica (u Njemačkoj su te lokale zvali: Tabagien); tu se moglo 
duhan jesti, piti i povratiti, koliko bi god tko htio i želio. A državni 
apsolutizam doskora se pomirio s „paklenom biljkom 44 , učinivši 
je izdašnim vrelom fiskalnih prihoda porezima i monopolima. 

Stihoklepstvo. I književnost ove periode bučna je i zapletena, 
šarena i nezgrapna, mješavina grubosti i kaćiperstva. Da bi se 
njemački jezik očistio od brojnih španjolskih, talijanskih i fran¬ 
cuskih primjesa, osnovana su dva velika književna društva: godine 
1617. „Plodonosno društvo ili Paomin red 44 , a godine 1644. „Dru¬ 
štvo pastira na Pegnitzi 44 ili „Okrunjeni cvijetni red 44 . Iz kruga 
Pegnitzschafera proizašao je i glasoviti Niirnberški lijevak: „Pje¬ 
snički lijevak da bio ulio njemačko pjesmotvorstvo i vještinu sroka 
u šest sati 44 (Poetischer Trichter, die Teutsche Dicht- und Reimkunst 
in sechs Stunden einzugiessen) . No purizam ovih reformaša bio je 
također neka vrst makaronštine. Najbjesniji među tim puristima, 

Philipp von Zesen, nije se zadovoljavao time da izbaci sve tuđice, 

• • bogovima oduzeo njihova poštena imerk.. 

j & & - , . (Klueinne) Veneru Slasticom 

Atenu prozvao je Mudricom (Klugmne) Ve 

(Lustinne), Vulkan se preobrazio u Žarnjaka (Glutjang) t đ 

Nije trpio ni stare njemačke posuđemce, te je prozor ens er 

prozvao* „danjim svijećnjakom« (Tageleuchter), narav (Notar) 

roditelj kom-majkom (Zeugemutter) , a samostan djevičanskim 
vezom (Jungfernztvinger)! , te gg 

Pjesništvom vW« besmislen, i ne™,.meta " 

stibolvorstvo pretvara u primitivne đjec,u igrut kao sto dijele 
li. mozaik iz šarenih kocaka, koje na koncu tvore slrkn. mko 
,pj«nik“ Slaže svoje metafore. Svaka s.vor im, svo, 
izraz a svaka imenica dobiva automatski svoj „ukrasni ep. . 
Priprosti stihovi Hansa Sachs, i majstora-pjevaca. kop su n^p- 
hovo vrijeme dobro poslužili kao izraz jednosravn.h dns.tmrh 
stanja, sad. sn prezreni i prozvani od poruge t “ 

francuski aleksandrinac u njemačkom ruhu sepin i P . 

roda. Drveno dostojanstvo pjesnika, koji se neprekid p 
važan naduta egzaltacija, kojom pod svaku cijenu hoće c a imp 
nira 1 sve to stvara nehotičnu komiku, koja tadašnjim '^rarnim 
proizvodima daje glavno obilježje. Tako na pr. Lohenstein 

raspoloženje svoga junaka: . 

Oh. da mi je otrovna strelica kroz pluce klisnu a, 

Oh. da me perzijska sjekira P o glavi zviznula 
A jedan pastir sa obala Pegnitze ovako pjeva o proljeću. 
„Proklijao suhi kolac. 

Svijet se smije i cvjeta. 

Proljeće se seta, 

Vrtlar služi novac.“ _ v 

Groteskno djelovanje ovoga pjesništva pojačava površna uce 
nost. koja pjesmi oduzima posljednji trak izvornosti. Gryphius 
zov, poleđine dijelove svojih kazališnih komada 
( Abhandlungen) . Oponašao je Senecu (koji je i sam 
akademski epigon), a čitava njegova dramatika naginje gmb 
cirkuskim efektima. Neki su njegovi komada niz apsurdnih pusto- 
lovina i krvavih prizora: junak na pr. udara glavom o zid da bi 

puknuo mjehur sa krvlju, što ga je nosio pod šeširom. Efekt je bio, 
vele, izvanredan. Za boga Marsa veli jedna režijska opaska da 
mora ,,j umuti na pozornicu uz pratnju bubnjeva i prasak pušaka, 
držeći u desnici krvav mač, a kad rikne mora iz ždrijela dunuti 
oblak duhanskog dima“. Vossius, jedan od najglasovitijih nizo¬ 
zemskih naučenjaka, koji je važio kao vanredan autoritet u pita¬ 
njima znanosti i umjetnosti, predlagao je da se u tragedijama 
vješaju i na točak nabijaju pravi zločinci. Komedijom vlada 
Pickelhering, nizozemski rođak engleskog Clowna, preteča nje¬ 
mačkog Haas Wursta. Imao je stalni repertoar glupih i prostačkih 
šala, koje bi dosegle svoj vrhunac kada je izgubio hlače. Prema 
Opitzu komedija ima da obrađuje „lošu ćud i nezgodne osobe, 
svadbe, gostoprimstvo, igre, prevaru i dovitljivost služinčađi. hva- 
liše-vojnike, bludničenje, lakoumnost mladeži, skupost starih ljudi, 
svodstvo i takove stvari, koje se svaki dan događaju među prostim 
svijetom«, dok tragedija prikazuje „umorstva, očajanje, ocoubijstvo 
i čedomorstvo, palež, rodoskvrnje. rat, bunu, tužbalice, jauk i 
uzdahe«. Tako Opitz, prvak njemačkih pjesnika, princeps poetarum 
Germaniae u 17. vijeku! 

Comenius. Tvrdoglavi doktrinarizam ne hara samo u pjesni¬ 
štvu, nego i u znanosti. Na sveučilištima priseže bogoslov na 
dogme, pravnik na corpus juriš, filozof na Aristotela. Pojava kao 
Čeh Komensky ili latinski Comenius doima se kao iznimka. Veliki 
ovaj pedagog traži, da se čovjek ne povodi za tuđim razumom 
nego za svojim; da znanje o stvarima ne crpe iz knjiga, nego iz 
originala: sa neba i zemlje, iz svih predmeta, koji su mu svaki 
dan pred očima, „jer je uvijek prvo stvar, a onda pojam«. Alfa i 
omega pedagogije nije Biblija, nego priroda, a „pansofija«, sinteza 
pobožnoga duha i prirodne spoznaje. Comeniusov je ideal. Njime 
je htio ujediniti sve kršćanske sekte u znaku slobodnog vjerovanja 
i znalačke čovječnosti. 

Prirodne nauke. Jedino na polju prirodnih nauka dala je 
Njemačka vrijednih rezultata. Dovoljno je spomenuti magde- 
burškog načelnika Guerickea, obretnika zračne pumpe, manometra, 
stroja za elektriziranje, vodenog barometra ..., te liječnika Glau- 
bera po kojem se i danas natrijev sulfat zove Glauberova sol. 


Friedell I 13 

No najznatniji istraživači ove periode nisu Nijemci, nego Talijan 
Torricelli i Englez Boyle. Evangelista Torricelli obrađivao je 
hidrođinamiku s kojom se do onda malo tko bavio, a Roberta 
Boylea. kojemu su njegovi zemljaci dali nadimak ,,the great 
experimenter“ (veliki eksperimentator), možemo smatrati osniva¬ 
čem moderne kemije. Značajan je natpis njegova glavnog djela 
„Chjmista scepticus“, kojim ističe, kako otklanja dotadašnje ke¬ 
mijske metode. Dotada su, veli on, vladala u kemiji načela, kojima 
ne dostaju viša gledišta. Kemija se iscrpljivala u pripravljanju 
lijekova i preobrazbi kovina. Ja sam pokušao — veli on — obra¬ 
đivati kemiju sa posve drugog gledišta, ne kao liječnik, niti kao 
alkemist, nego kao prirodni filozof. Boyle je prvi jasno definirao 
pojam elementa, istraživao sastavine zraka i odnose između pri¬ 
tiska i obujma plinova. Dokazao je među ostalim, da, rđajuci, 
željezo dobiva na težini. Uz Boylea treba spomenuti Williama 
Harveya, koji je otkrio dvostruki optok krvi i postavio tezu: „omne 
animal ex ovo“ (Svako živo biče potječe iz jajeta). 

Na području praktične mehanike: brodogradnje, fortifikacije 
i gradnje kanala isticala se Nizozemska, koja prednjaci gospo¬ 
darskim i kulturnim napretkom. 

Prevlast Nizozemske. Smiona i teška borba Nizozemaca protiv 
španjolske despocije završila je punim priznanjem njene neza¬ 
visnosti. Postignuvši slobodu, imao je ovaj narod prilike da pot¬ 
puno razvije svoje prirodne darove, i one, koji su vrijedni uđi. 
vi jenja, i one, koji su manje simpatični. Nizozemci su prvi veliki 
trgovački narod novoga doba. Svojim krutim materijalizmom, svo¬ 
jim lukavim i bezobzirnim privređivanjem, kao i starinskom 
oligarhijom, podsjećaju na Feničane. Kao Feničani, tako su i om 
pretekli druge narode merkantilnim duhom, a s istog razloga nisu 
svoju hegemoniju mogli trajno održati. Nedostajalo im je višeg 
ideala, a osim toga su i brojčano bili preslabi, da bi trajno vladali 
polovicom kugle zemaljske. 

Kultura je u ono doba bila u Nizozemskoj bez sumnje visa 
nego u ostalim dijelovima Evrope. Nizozemska sveučilišta bila 
su na glasu: osobito Leyden vrijedio je kao visoka škola jeziko¬ 
slovlja, državnih i prirodnih znanosti. U Nizozemskoj su živjeli 

i djelovali Descartes i Spinoza, tu se radio veliki pravnik Grotius 
(kojega smo već spomenuli), pjesnik Vondel, koji se proslavio 
svojim dramama. Izdavačka dinastija Elzevir vladala je evropskim 
knjižarstvom: elzeviri, izdanja Biblije i klasika, kao i slavnih 
suvremenika, odlikovali su se svojom ljepotom i točnošću, a nala¬ 
zili bi ih u svakoj biblioteci. Dok je inače u Evropi vladao anal¬ 
fabetizam, znao je u Nizozemskoj gotovo svatko čitati i pisati, 
a nizozemska je uljudba bila tako na glasu, da je u društvu više 
vrijedio onaj, koji je mogao ustvrditi da je svoju izobrazbu stekao 
u Nizozemskoj — civilise en Hollande. 

Kolonizatorna djelatnost Nizozemaca započinje početkom vije¬ 
ka, a ispunja prve dvije trećine. Vrlo im je brzo uspjelo da steknu 
uporišta u svim dijelovima svijeta. Zaposjeli su sjeveroistočnu 
obalu Južne Amerike (Guyana) i osnovali novi Amsterdam, kasniji 
New York. Nekoliko stoljeća kasnije vrijedili su potomci prvih 
nizozemskih obitelji, knickerbocker , kao neka vrst aristokracije. 
Kao „Buri 64 zasjeli su Nizozemci na južnom šiljku Afrike, odakle 
su izvozili izvrsno vino. Čitav jedan kontinenat nosio je njihovo 
ime: Nova Nizozemska, potom Australija, koju je prvi oplovio 
Tasman. Otok Tasmaniju smatrali su međutim poluotokom. Nizo¬ 
zemci su stigli prvi na južni rt Amerike i prozvali ga po rodnome 
gradu obretnika Cap Hoorn. Najvažnije svoje posjede stekli su 
na Sundajskim otocima: Sumatra, Java, Borneo, Celebes, Moluci 
— sve je to pripalo Nizozemskoj. Raširili su se na Ceylonu i u 
Stražnjoj Indiji. Godine 1610. osnovali su svoje glavno uporište 
Bataviju, sa sjajnim trgovačkim zgradama, odakle su vladali čita¬ 
vim indijskim arhipelagom. Neko su vrijeme posjedovali i Brazi- 
liju. Ipak nisu nikada kolonizirali u pravom smislu riječi, nego su 
posvuda osnivali trgovačke emporije, periferne naseobine sa tvrđa¬ 
vama i faktorijama, koje su služile isključivo gospodarskoj eksploa¬ 
taciji zemlje i osiguranju pomorskih pruga. 

Najviše su izvozili dragocjene mirodije, rižu i čaj, na koji 
se je Evropa veoma polako privikavala: na engleskom dvoru 
javlja se čaj tek 1664., a nikome ne prija, jer dolazi na stol kao 
zelen je. U Francuskoj znaju za čaj jedan ljudski vijek ranije, 
no 1 tu raora svladati velike predrasude. Osim toga su sami Nizo- 

ženici ograničavali potrošnju, jer su, koristeći se svojini mono¬ 
polom, strahovito nabijali cijene. Nisu prezali ni pred spalji¬ 
vanjem čitavih kultura papra ili muškata, a prigodice bi potapali 
goleme tovare, samo da uzmognu održati cijene. I domaća pro¬ 
dukcija vladala je evropskim tržištem. Svi su uvozili nizozemske 
zemljane lule, a golema ribarska flota (preko dvije tisuće lađa) 
snabdijevala je Evropu haringama. Delft je bio glavno sjedište 
keramičke industrije: odanle su dolazili poznati bijelomodri poca- 
kljeni vrčevi, zdjele, ploče za zidove, kamini i figurine od fajanse. 
No najviše su tražene lukovice od tulipana. Bio je to pravi sport, 
a i čitava znanost, odgajati uvijek nove boje i oblike ovoga divnog 
cvijeća. Goleme kulture tulipana pokrivale su nizozemsko zemljište, 
a ljubitelji ili spekulanti plaćali bi za rijetku varijantu goleme 
cijene. Novi bogataši dali su se na terminsku trgovinu: prodavali 
su dragocjene egzemplare, koji su često postojali samo u mašti, 
plaćajući samo diferenciju između cijene kakova je bila na dan 
ugovora i ugovorenog termina. Nizozemci su uopće izumili bur¬ 
zovnu praksu, a veliki „tulipanski krah“ godine 1637. prvi je 
burzovni slom svjetske povijesti. Dionice trgovačkih društava, 
osobito Istočnoindijskog društva, koje je osnovano 1602., i Zapa- 
dnoindijskog, koje je osnovano 1621., prvi su burzovni efekti. 
Tečajevi su u kratko vrijeme porasli na trostruko, a dividende za 
dvadeset posto i više. Amsterdamska burza bila je najvažnije 
svjetsko tržište. 

Nizozemci su povrh toga u prvoj poli 17. vijeka posredovali 
u čitavoj evropskoj trgovini: njihova je trgovačka flota bila tro¬ 
struko veća od najvećih tadašnjih mornarica, a premda je čitav 
svijet o njima ovisio (a možda baš za to) postali su veoma omra¬ 
ženi. Ova mržnja čudno kontrastira sa golemim udivljenjem. kojim 
stranci pristupaju njihovoj društvenoj kulturi. No valja znati i to, 
da su Nizozemci bez ikakovih skrupula zastupali svoje interese. 
„Trgovina mora biti slobodna, posvuda, sve do samog pakla 24 , 
glasila je njihova lozinka, prvi članak njihova vjerovanja. No pod 
slobodnom trgovinom razumijevali su slobodu za sebe, što će reći 
bezobzirno iskorišćen monopol. Na to je ciljao i Grotius, kada je 
raspravljao o slobodi mora (Mare liberum) ustvrdivši, da otkri¬ 

van je stranih zemalja ne daje nikakovo pravo posjeda, te da se 
more po prirodi svojoj ne može uopće posjedovati. More je 
vlasništvo sviju, a kako se faktično nalazilo u posjedu Nizozemaca, 
to ova liberalna filozofija prikriva gospodarsku prevlast. 

Nije čudo, što su Nizozemci postali najbogatijim narodom na 
svijetu, a „Udružene države 64 najnaprednija zemlja Evrope. Bilo 
je toliko novaca, da su kamati iznosili samo dva do tri posto. 
No premda je narod živio u boljim okolnostima, nego drugdje, 
ipak je glavni profit ubirala razmjerno malena oligarhija. To su 
tako zvane regentske porodice, koje su zapremile glavna mjesta 
u upravi, sudstvu i kolonijama, vladajući gotovo apsolutistički i 
prezirući prosti svijet kao aristokracija ostalih zemalja. „Regen¬ 
tima' 6 se suprotstavila oranska stranka. Oranci po nepisanom 
zakonu vrše namjesničku vlast, a htjeli bi postići zakonitu monar¬ 
hiju. Ti su monarhisti bili veći demokrati od njihovih protivnika, 
te ih je narod veoma volio. Oko njih su se okupljali veliki vojni 
i tehnički talenti: stručnjaci za tvrđavni rat, gusarenje, topništvo, 
inženjeriju, a bezbrojni kanali, koji su prosijecali Nizozemsku, 
bili su pravo tehničko čudo tadašnje Evrope. Bili su i majstori 
u diplomaciji. 

Nizozemska slikovnica. Kada je riječ o tadašnjoj kulturi Nizo¬ 
zemske, svatko pomišlja na slikarstvo. Nizozemsko slikarstvo 
osniva se na zdravom smislu za činjenice i širokom pogledu, kome 
ne smetaju nikakove predrasude; ipak ne smijemo zamišljati, da 
je to slikarstvo znatno potpomognuto organiziranim i svijesnim 
mecenatstvom. Suha proza, koja označuje svaki trgovački režim, 
nedostatak fantazije i tjesnogrudnost. jasno se zapaža i ovdje, 
a milieu , u kojem je nikla i odrasla ova umjetnost, udario joj je 
biljeg veličanstvene svagdašnjosti. Taj je milieu većinu nizozem¬ 
skih slikara potisnuo u drugi red, a osamljeni pojedinci stvo¬ 
rili su svoja remek-djela u borbi protiv te okoline. Značajna 
je po ukus mjerodavnih faktora pusta arhitektura, koju pred¬ 
stavlja amsterdamska vijećnica. Frans Hals, Ruisdael i Rem- 
brandt, da spomenemo samo tri velika umjetnika, umrli su u 
bijedi. U drugu ruku ima Belgija gotovo jednak broj velikih 
slikarskih imena. 

U većini udžbenika obje su zemlje prikazane odjelito, iako 
to nije potrebno. Grotius je doduše rekao, da je sjeveru i jugu 
zajednička samo mržnja protiv Španjolaca, ali nije imao pravo: 
mržnja protiv Španjolske bila je na jugu mnogo slabija negoli na 
sjeveru, te je dovela do diobe španjolske Nizozemske, tako da je 
jedan dio (otprilike današnja Belgija) ostao pod habsburškom 
vlašću. Južnu polovicu današnje Belgije nastavaju romanski 
Valoni, kojima je materinski jezik francuski, no umjetnost i kul¬ 
turu stvorili su nizozemski Flami. Ipak se u jednoj stvari sjeverna 
pola Belgije znatno razlikuje od Nizozemske: Flami su katolici. 
Taj je momenat povoljno djelovao na umjetnost, dok je nizozemski 
kalvin izam sa svojom puritanskom strogošću i gotovo m oj sije v- 
skim kultom (koji perhorescira svaku sliku i kip), oduzeo slikar¬ 
stvu velike teme. Stoga je i nizozemsko slikarstvo uglavnom 
ograničeno na portret, genre i prirodnu studiju. Značajno je za 
malograđanski duh publike, da ni za velike historijske kompo¬ 
zicije nije bilo mnogo interesa, premda je bliza prošlost mogla 
nadahnuti umjetnika. 

Umjetnost je Nizozemske čisto građanska. Građanin hoće prije 
svega vidjeti naslikana sebe, pa onda ono, što mu život čini 
vrijednim: svoju porodicu, svoje poslove, svečanosti i užitke. 
Dakle: pojedinačni portreti i grupne slike, na kojima nalazimo 
cijelo rodbinstvo, napola zaplašeno, napola naprašeno; „streljački 
prizori 44 , na kojima se purger igra vojnika; dostojanstvena vijeća, 
društvene sjednice, banketi; iskićeni interieur i zavodničke mrtve 
prirode s prijatnim kućnim priborom, šarenim cvijećem u loncu, 
dragocjenim suđem, bocama vina, ribama, butinom divljači i 
drugim stvarima, koje ovi proždrljivci vole. Osim tih predmeta, 
koji su u neku ruku produženje njegove osobe, voli purger samo 
anegdotu: sočne obiteljske prizore, tučnjave, sportske izvještaje, 
karakterne slikari je, ganutljive ili jezovite, tako da sve bude jasno 
poantirano, da bi svatko pogodio što je i kako je. I tako su u 
Nizozemskoj najviše uspjeha kod publike imali oni slikari, koji 
su bili dovoljno marljivi i banalni, da svoju proizvodnju ograniče 
i tako rekavši specijaliziraju: Paul Potter bio je specijalist za 
goveda, Philips Wouwerman za bijelce, Melchior đ'Hondecoeter 

za živad, Willem van de Velde za lađe, Jan van Huysum za 
cvijeće, Abraham van Beieren za oštrige, jastoge i voće, Pieter 
Claes za finu srebrninu — ukratko, čitavo nizozemsko slikarstvo 
velika je slikovnica, zabavni obiteljski album, izuzmemo li neko¬ 
liko velikih umjetnika, koje nitko nije razumio. 

Mitologija svagdašnjice. Umjetnost ima uvijek neodoljivu 
tendenciju da pojača, potencira zbilju, da bude neka vrst ideolo 
gije. No ti su Nizozemci bili u nezgodnom položaju. Talijanska 
predaja bila im je mrska, a novi idealizam iz svoga vremena j 
svoga naroda nisu mogli stvoriti, budući da im je protagonist 
bio pop i kramar. Nije im preostalo drugo, nego da krenu putem 
naturalizma, koji je, međutim, demonski pojačan i produbljen. 
Tako im je uspjelo da otkriju dah vječnosti u onome, što je 
najniže, duboku simboliku u najtrivijalnijemu, božansku iskru u 
onome, što je prosto. Dokazali su, da se čovjek može herojski 
naljoskati ili hvatati pod suknju, biti proždrljivac, podrig ili 
kicoš, a da se ipak iza svih tih pojava krije tajanstvena i veličan¬ 
stvena priroda. Reproducirajući svakidašnje živovanje u naravnoj 
veličini, stvorili su, kojeg li čuda, neku mitologiju svagdašnjice. 

Rembrandt. Osamljen i superioran ističe se u bučnoj i radinoj 
vrevi svojih suvremenika, div, kojega ljudi ne vide, jer gledaju 
k zemlji, a ne prema gore. To je Rembrandt. Kao Shakespeare i 
Michelangelo i on je prognanik i stranac u svojemu doba: svatko 
mu izmiče, nitko ga pravo ne poznaje. Pripada svuda i nikuda, 
te se mogao roditi i sto godina prije, i dvjesta godina kasnije. 
Rembrandta možemo zamisliti kao samotnog renesansnog majstora 
i kao prvaka impresionizma. Sa Shakespeareom dijeli svoju ano¬ 
nimnost, jer potpuno nestaje za svojim djelom, koje je toliko 
složeno, mnogosmisleno i bogato, da ne možemo razabrati lice 
umjetnikovo. A s jednim i s drugim, i s Michelangelom i Shakes¬ 
peareom, srodan je Rembrandt pod konac svoga stvaranja, kada 
se potpuno gubi u nekom transceđentnom svijetu, stvarajući tajan¬ 
stvena djela, na koja obične etikete idealizma ili realizma nikako 
ne pristaju. Umjetnost, za koju se isprva teško borio, s kojom je 
na vrhuncu svoga stvaranja suvereno poigravao, tu je umjetnost 
pod konac života potpuno progledao, te mu se čini prazna, ne- 

moćna, površna. Sada zna, da ta umjetnost nije ono najviše, kako 
je čitava života vjerovao. Ona tako rekavši otpada od njega, ljušti 
se, da bi napravila mjesto nečem drugom, no to drugo nije više 
zemaljsko, te izmiče ljudskom shvaćanju. 

Rubens. Rembrandt nije izraz svoga vremena, kao ni Michel- 
angelo i Shakespeare. Kako smo, govoreći o toj dvojici, morali 
ulogu reprezentativnog čovjeka dodijeliti mnogo manjim lično¬ 
stima (jednom Rafaelu, drugi put Raconu), tako je i ovdje junak 
vremena Peter Paul Rubens. U Rubensu se životna opojnost, pobje¬ 
donosna afirmacija bujne sadašnjice pretvorila u boju, postala 
bojom. Njegovo je djelo velika himna zdravoj snazi i srdačnom 
uživanju, bodrom materijalizmu nizozemskog čovjeka. Kao katolik 
i Flamanac doživio je dvostruku pobjedu protureformacije i Nizo¬ 
zemske trgovine, te jedno i drugo slavi svijetlim tonovima, veli¬ 
čanstvenim kompozicijama i olimpijskim divovima. Čovjek, kako 
ga on gleda, gotov je polubog, koji je sišao na zemlju, da bi 
poigrao svojim nepresušnim snagama. Rubensov čovjek nije nikada 
bolestan, nikad umoran, nikada turoban, vedar i u najtežoj borbi, 
atlet i onda, kada je Lazar, divna zvijer, koja se bori za plijen, 
ždere i plodi, da bi jednog dana posljednji put snažno urliknula 
i crkla. Njegove žene nisu nikada djevice, pa ni matere, nego 
tusti i ružičasti komadi puti s egzemplarnim bokovima, grudima 
i stražnjicom. Glomazna putenost osnovni je patos Rubensovih 
slikari ja. Pa i svojim oblikom ta su djela zamišljena da poten¬ 
ciraju životni sjaj i radost života. Dekoracije žarkih boja, ukusne 
i domišljate divot-tapete. Njegov odnos prema antiknom svijetu, 
koji mu pruža njegove svečane alegorije, posve je hladan i 
akademski. 

Rubensa su uvijek slavili u doba gospodarskog napretka. Iz 
njegove vedre animalnosti progovara dobra savjest, kojom rađaju 
i dobri poslovi. Progovara plitka sreća, jer je Rubens čitavog svog 
života bio sretan čovjek. Progovara konačno onaj duboki ateizam, 
koji pomalo zahvaća Evropu, a ponajprije diže glavu u Nizozem¬ 
skoj, najnaprednijoj od sviju evropskih zemalja. Rubens je potpuno 
ireligiozan, te će biti uvijek ljubimac onih, kojima je Bog tegoban 
ili suvišan. 


200 


King Charles. Cvat Nizozemske bio je bujan, ali kratak. Prave 
velevlasti morale su prije ili kasnije potisnuti ovoga tustoga skoro¬ 
jevića na njegovo mjesto. Engleska nije mogla podnositi da čitav 
promet na Sjevernom moru bude u stranim rukama, pa i njena 
vlastita trgovina. Engleska je u drugoj poli 16. vijeka naglo i 
znatno uznapredovala na svim područjima, pa i za vlade Jakova I., 
koji je bio karikatura kralja, vjerujući nepokolebivo da vlada 
po milosti Božjoj. Njegov je sin Karlo I. bio u mnogočem opreka 
ocu: pametan, ljubazan, uljudan, pravi pravcati kavalir, istančani 
promicatelj umjetnosti i znanosti. Van Dyck je naslikao čitav 
engleski dvor: samosvijesnog i elegantnog kralja, dekorativnu i 
sanjivu kraljicu, nježno-ukočene princese, slabokrvnog ženskastog 
princa — otmjeno dekadentni svijet naslikan diskretnim bojama. 

No Karlo I. imao je jedno loše svojstvo, koje je bilo jače od 
svih dobrih svojstava: nije bio podoban da kaže istinu i da 
postupa iskreno i bez primisli. Po njemu su prozvani salonski 
psići king-charles, aristokratska i osjetljiva štenad, podmukla i 
samoživa. Takav je bio i kralj. S njim se nije moglo pregovarati, 
svakoga bi prevario, nikada nije držao obećanja, a vlastite bi 
riječi izvrtao. Tvrdo je vjerovao da je to najbolja metoda, kako 
bi nadmudrio sve stranke i tako nad svima vladao. Čini se međutim 
da ova načelna lažljivost nije bila samo hereditarna himba Stuar- 
tovića, nego i duboko uvjerenje, da je kralj toliko izdignut nad 
svojim podanicima, da može raditi što ga je volja. Tako se King 
Charles zapleo u mrežu finta i protuslovlja, te izgubio povjerenje 
čitave zemlje i konačno glavu na stratištu. Ipak je njegova smrt 
pobudila opće zgražanje, te su je podanici smatrali političkim 
umorstvom, a ne smaknućem. 

Njegov položaj nije isprva bio nepovoljan. Većina pučanstva 
radosno je pozdravila njegov dolazak, pa i onda, kada je situacija 
stala bivati kritična, moglo se sve popraviti. Većina parlamenta 
bila je uvijek na strani monarhije, iako se protivila apsolutizmu, 
a i kod prostoga puka uživali su rojalisti više simpatija nego 
lndependenti. No King Charles smjesta je pokušao vladati protiv 
parlamenta, pa i bez parlamenta. Svojim prvim državnikom učinio 
je grofa Strafforda, koji je, vjeran svojoj devizi „Glavom kroz 

zid! 66 (Through), kušao silom provesti kraljevu despociju. Na ćelo 
crkve stavio je kralj nadbiskupa Lauda, koji je nastojao približiti 
anglikansku crkvu katoličkoj, što se Englezima nikako nije svidjelo. 
No buna nije planula u Engleskoj, nego u Škotskoj. Protiv Lau- 
dovih pokušaja sklopili su Škoti covenant, pakt za zaštitu svojih 
vjerskih i političkih sloboda. Protiv njih poslao je Karlo vojsku, 
a građanski je rat postao neminovan. 

Cromwell. I tada se pojavila iz tame željezna ličnost Crom- 
wellova. Na čelu svojih „gvozdenih jahača 66 prošao je Cromwell 
zemljom, obarajući sve: i kralja, i narod, vrhovnu crkvu i cove¬ 
nant, , Gornju i Donju Kuću, Irce i Škote. Ne može se reći, da je 
onih deset godina, što je Cromwell vladao, ijedna stranka uza nj 
potpuno pristajala. Rojalistima bio je omražen kao kraljoubojica, 
republikancima kao sileđžija, koji je podjarmio parlamenat, pri¬ 
stašama službene crkve kao grubi fanatik, independentima kao 
mlaki kompromislija, veleposjednicima kao socijalni revolucionaf. 
proleterima kao zaštitnik kapitala, a svima zajedno kao diktator i 
tiranin. 

No Cromwell se rodio pod sretnom zvijezdom, te se nije trebao 
mnogo obazirati na te prigovore. Uvijek bi smjesta uočio suštinu 
stvari, a tako je pobijedio sve, premda je njegova stranka bila 
sastavljena zapravo samo od njega samoga. Vladao je neogra¬ 
ničeno nad trim zemljama, kako nijedan sredovječni Plantagenet 
nije vladao. Velika se Britanija pokoravala samo jednom apso¬ 
lutnom kralju: Zorđ-protektoru Oliveru Cromwellu. On je bio 
jedini regent, koji je posjedovao stalnu vojsku, a sam je o sebi 
rekao da ne će služiti narodu kao kralj, nego kao vrhovni vojsko¬ 
vođa (Not as a king , but as a constable). Cromwell je uredio 
upravu, pacificirao Irsku, slomio trgovačku tiraniju Nizozemaca, 
stekao novi Calais, osvojio jedan od najbogatijih otoka Zapadne 
Indije i udario temelje engleskoj svjetskoj vlasti. Njegovo ćemo 
značenje možda najbolje ocijeniti, ako riječ constable shvatimo 
u današnjem smislu: nije li Croimvell bio vjerni i neumorni, ener¬ 
gični i mudri „redar 64 svoje zemlje? 

Stara je historijska predaja, da se Croimvella smatra jednim 
od najvećih licemjeraca i podmuklica, „knezom lažova 66 . No njegov 

veliki branitelj Carlyle veli da Cromwell nikada u životu nije 
lagao. Kao pravi Englez imao je mnogo smisla za ono, što je 
uvijeno, dvosmisleno i pogodbeno, a ne mora da bude lažljivo. 
Cant ili nesvijesna himbenost! 

Puritanci. Taj engleski cant dosegao je vrhunac u puritanizmu, 
koji je tada u Engleskoj zavladao. Puritanci su tvorili vojsku, 
upravu, pa i novostvorenu Gornju Kuću. Svatko je dao petama 
vjetra, kada bi se na obzoru pojavili ovi smiješni i opasni sveci, 
koji su govorili kroz nos, prevrtali očima, šišali kosu i crno se 
odijevali. Njihov je korak bio polagan, kretnje odmjerene, a svuda 
su njušili pokvarenost i bezbožnost. Bio je grijeh: piti, igrati i 
galamiti. Grijeh je bio i plesati, ići u kazalište, pisati ljubavna 
pisma, nositi uštirkan ovratnik, jesti s apetitom; a u nedjelju 
bilo je sve grijeh. Toga svetog dana nije se smjelo zalijevati 
cvijeće, čovjek se nije smio brijati, pohađati, pa ni smješkati. 
A u subotu i ponedjeljak, koji su nedjelji tako blizi, te su stvari 
bile ako ne griješne, a ono ipak sumnjive. Pretjerano svetkovanje 
šabesa svjedoči kako su puritanci blizi židovstvu, te ih uopće ne 
bismo trebali smatrati kršćanskom sektom. Gotovo u svemu pozivali 
su se na Stari Zavjet. Zvali su se po izraelskim junacima, proro¬ 
cima i patrijarsima; govor im je bio ispunjen hebrejskim fra¬ 
zama, rečenicama i poredbama; osjećali su se kao borbeni sluge 
Jehovini, koji ih je pozvao da istrijebe ognjem i mačem poklonike 
kumira, krivovjerce i zadrte Kanaance. Ovi Božji bojovnici, iza¬ 
brani narod, pravovjerni puritanci, koji ne biraju sredstava: 
lukavština, okrutnost, nasilje, da postignu konačni cilj, što će 
reći da poraze pogane i osnuju svoju teokraciju. Njihov je bog — 
bog Mojsija, bog osvete i srdžbe, nesmiljene pravde; onaj, koji 
marljivo ponizuje griješnika. 

Kvekeri. Samo jednu granu puritanizma možemo pribrajati 
kršćanstvu: to su „kvekeri 66 (drhtavci) kako su ih od poruge 
prozvali. Ova sekta proširila se u Pennsylvaniji na rijeci Dela- 
ware, a još i danas postoji u Americi. Kvekeri nisu prihvatili 
samo teoriju Novoga Zavjeta, nego i praksu, kao što su indepen- 
denti prihvatili propise i zapovijedi Staroga Zavjeta. Kvekeri ne 
idu u vojsku, ne prisežu, ne će trgovati robljem, pa ni ratnim 

artiklima, a svoje kolonije proširuju mirotvornim sredstvima: niti 
se bore s Indijancima, niti ih, štaviše, iskorišćuju. Nimalo ne 
cijene običnu propovijed, koja im se zamjerila kod kuće, kao 
rutina bez duha i samodopadna neiskrenost. Kod njih svatko smije 
da govori za vrijeme službe Božje, ako ga je obasjala unutrašnja 
svjetlost. Zabacuju liturgiju i sakramente, a mrske su im i dru¬ 
štvene ceremonije: svakome govore ti, a ni pred kim ne skidaju 
šešir. Ako su i pomalo smiješni i pretjerani, ipak nema sumnje 
da su kvekeri jedna od najprijatnijih pojava u povijesti kršćanstva. 

Milton. Pjesnik je puritanizma veliki John Milton, jedan od 
najistaknutijih publicista svoje zemlje, koji je glasovitom svojom 
raspravom „Defensio pro populo anglicano“ (Obrana engleskog 
naroda) znanstveno opravdao umorstvo kralja. Na veličanstvenoj 
retorici Miltonova Sotone izvježbao se mlađi Pitt kao politički 
govornik, a nije nipošto slučaj, da je pjesnik Milton kneza pakle¬ 
nog učinio takovom grandioznom pojavom. U Miltonovu djelu 
utjelovio se duh puritanizma, duh vražji. Puritanizam je potpuno 
svjetovna pojava, mnogo svjetovnija od katolicizma, premda zaba¬ 
cuje svijet. Pojava đavolska, jer puritanizam se osvećuje i sudi. 
U Miltonovu titanskom epu preslušana je i osuđena čitava svjetska 
povijest strogo i nesmiljeno, pristrano i bez ikakova razumijevanja 
za stanovište neprijatelja. Puritanski bog šalje protiv buntovnih 
anđela svoga sina, koji udara na buntovnike tisućama strijela, 
a „kao stado koza, koje je zatekla oluja 44 buntovni anđeli bježe, 
da bi se survali u dubinu. Krist kao gromovnik golema je blasfe- 
mija, kao i Krist Michelangelov. koji poput Apolona i Herakla 
stoluje u oblacima. Bog, koji s tobolcem, lukom, strijelama i 
bojnim kolima pobjeđuje anđele uz pomoć bojovnih svetaca, taj 
bog nije sin Božji iz evanđelja, nije Krist u koga vjeruju kršćani, 
nego zakoniti sin Jehovin. 

Hobbes. Miltonov protivnik, oštroumni i duhoviti advokat 
monarhije, restauracije i legitimizma bio je Thomas Hobbes. 
Njegova filozofija nije ni podla ni zla kako se više puta ustvrdilo, 
nego je samo pesimistička. Hobbes, promatrajući svijet oko sebe. 
vidi s jedne strane snažne, krute i hladne račundžije, koji gospoduju 
nad masom tupih robova, stoke, koju u pokretu drži samo zakon 

ustrajnosti. Odatle povlači svoje zaključke, a država postaje tako 
Levijatan, svemoćna neman, koja proždire sve one, koji joj se 
opirli. Država je bog, smrtni bog, a postojeći je poredak pravo- 
valjan, jer je poredak. Sloboda je ono, što zakon ne brani, savjest 
ie privatno mišljenje, a zakon javna savjest, kojoj se mora podvrći 
građanin. Vjeroispovijest je bez državne legitimacije praznovjerje. 
Hobbes ne veli da je kraljeve postavio neposredno Bog, nego 
tvrdi da je narod prenio na državnog poglavara najvišu vlast. 
No od tog časa nema više nikakovih prava. Monarhija je zato 
najbolja državna forma, jer je naj centraliziranija, a da mora biti 
apsolutna proizlazi iz zahtjeva, da vodstvo države mora u svim 
okolnostima, pa i onda kada vlast ne vrši pojedinac nego kakova 

korporacija, imati apsolutnu vlast. 

Uzmemo li ovaj nauk doslovce, učinit će nam se kao opravdanje 
stuartovskog režima: megalomanskih prohtjeva Jakova I., ohole 
nepopustljivosti Karla I., koji je i na stratištu ostao autokratom, 
restauracionih osnova Karla II., kojega je učitelj bio Hobbes. 
No shvatimo li duh, koji prožima Hobbesovu nauku uvidjet ćemo, 
da je njegov najpametniji učenik bio plebejac, buntovnik i uzur- 
pator — Oliver Gromvvell. 

Osnovi ove državne filozofije, koja svojim prirodoznanstvenim 
ocjenjivanjem političkih pojava nadmašuje Machiavellija, jesu: 
nihilistička etika, materijalistička ontologija, senzualistička psiho¬ 
logija i mehanistička spoznajna teorija. Ništa nije po sebi dobro 
ili zlo, moralnu ljestvicu daje tek država; svaki je bitak tijelo, 
svako zbivanje pokret, a i osjećaje izazivlju tjelesna e ibanja, 
osnova je spoznaje osjet, iz osjeta proizlazi sve ostalo; rijeci su 
note ili značke za predodžbe, osnivanje i zaključivanje, zbrajanje 
i odbijanje ovih znakova znači misliti. Misao je račun. 

Spinoza. Mnogo je dalje pošao Baruh Spinoza, jedan od naj¬ 
čudnovatijih mislilaca, koji su ikada živjeli. U svom privatnom 
životu nije bio ni svetac, kako je ustvrdio sentimentalni lo. vijek, 
a ni prokletnik, kako je vjerovao revniteljski 17. vijek. Pro^o 
nima, kojima je bio izvrgnut, nije se borbeno suprotstavio, a nije 
ni trpio poput mučenika, nego je hladno i superiorno izmakao 
svim tim zapletajima. Njegov je otac bio portugalski Židov, koji 

je zarana pobjegao pred inkvizicijom u Amsterdam, gdje je našao 
azil, kao i brojni drugi istovjernici. No tek što su židovske općine 
u „Novom Jeruzalemu 44 stekle slobodu, kada su manifestirale onu 
zlobnu netrpeljivost, koju zapažamo u njihovoj povijesti, te je 
neki smatraju karakterističnom po Židove. Slučaj Uriela Da Costa, 
koga je amsterdamska sinagoga nagnala u smrt zbog slobodnih 
vjerskih nazora, žalostan je primjer za tu tvrdnju. 

Spinozi je tada bilo osam godina. Pola ljudskog vijeka kasnije 
zapast će i sam u sličan konflikt. Pročulo se da se bavi filozo¬ 
fijom, pa su ga nastojali predobiti na svoju stranu, najprije milom, 
a onda prijetnjama. Kako ni jedno ni drugo nije uspjelo, pokušali 
su ga podmititi obećavši mu godišnju plaću od tisuću forinti, 
ako se ne iznevjeri židovstvu. A kako ni to sredstvo nije uspjelo, 
smatrao je jedan član općine zgodnim da ga umori, no atentat 
nije uspio. Preostalo je posljednje sredstvo — izopćenje. Pred 
sakupljenom općinom pročitana je velika kletva o izopćenju, koja 
je završavala riječima: „Bog će njegovo ime izbrisati 44 . 

„Etika . Spinoza se nije obazirao na kriku rabina, nego se 
sasvim povukao od svijeta, baveći se isključivo svojim studijem. 
Ni od koga nije ništa tražio, a podjednako je izbjegavao užitke 
i slavu svijeta, kao i tegobe i gubitak vremena. Ponudu heidel- 
berškog sveučilišta, koja je bila veoma laskava, odlučno je otklonio. 
Njegova filozofska slava, koja se međutim stala širiti tek stotinu 
godina nakon njegove smrti, osniva se na teološko-političkom 
traktatu, prvom velikom pokušaju historijske kritike Biblije, 
a pogotovo na „Etici 44 , koja njegov filozofski sistem iscrpijivo 
prikazuje. 

Ovo je djelo pisano veoma neobičnim, upravo nastranim stilom. 
Kako je Spinoza bio uvjeren da se sigurna spoznaja može postići 
samo matematičkom metodom, odluči6 je prikazati čitav svoj 
sistem geometrico modo (na geometrijski način). Svaki paragraf 
počinje potrebnim određivanjem pojmova-definicijama; na njih 
se nađovezuju aksiomi, iz kojih se izvode poučci ili propozicije; 
onda slijede dokazi ili demonstracije, te posljeci ili korolariji, 
a zaključak tvore objašnjenja ili sholije. I tako se čitavo djelo 
čita kao matematički udžbenik te djeluje suho i usiljeno. 

Budući da Boga možemo shvatiti samo kao apsolutno neiz- 
m*erno i prema tome potpuno neodređeno biće, ne smijemo 
Zu pridavati nikakav ja, niti kakovu ličnost. A kako i razum i 
volja pretpostavljaju svijest, ne možemo mu pridati ni jedno ru 
dru^o. Osim ovoga neizmjerno apsolutnog bića ne postoji niti 
može išta postojati. Prema tome je čitav svijet identičan s Bogom, 
te se nadaje glasovita formula: Deus sive natura (Bog, odnosno 
priroda). Odatle proizlaze sve stvari isto tako nužno, kao što iz 
pojma trokuta slijedi, da je suma kutova jednaka dvama pravim 
kutovima. Nema nikakove slobode: čovjek, koji vjeruje, da je 
slobodan, nalik je na kamen, koji misli da leti, a netko ga je 
bacio. A kako Bog nema razuma, ne može ni postupati svrsishodno: 
svrsishodnost je ljudska iluzija. Nema ni vrednota, jer vredno¬ 
tama se ne obilježuju svojstva stvari, nego njihovo djelovanje na 
nas. U svojoj psihologiji, Spinoza veli, da je osnovna sila ljudske 
prirode appetitus, t. j. težnja samoodržanju. Što pogoduje tom 
apetitu, zovemo dobrim; što mu štetuje — zlim. Ne težimo za 
stvarima, jer su te stvari dobre, nego ih zovemo dobrima zato, 
što za njima težimo. Svi se afekti mogu podijeliti u dvije osnovne 
grupe: u aktivne i pasivne. Prvi su praćeni ugodom ili veseljem, 
drugi neugodom ili žalošću. Prema toj podjeli, sućut je štetan 
afekat, jer potiče bol. Stoga treba pomoći onome tko trpi, ali bez 
saučešća, naprosto zato, jer nas na to potiče razum. Isto vrijedi 
i za kajanje, koje lošim djelima dodaje i bol pokajanja, a zla su 
djela sama po sebi nesreća. Slična amoralna načela iznosi Spinoza 
i u politici, kada na pr. veli: „Ugovor među narodima postoji 
tako dugo, dok postoji njegov uzrok; strah pred sramotom ili nada 
u dobit. 44 Najviši stepen postizava duša intelektualnom ljubavlju 
prema Bogu (amor Dei intellectualis), koja nije ništa drugo nego 
spoznaja vječne supstancija A kako je svaki čovjek dio božanstva, 
ljubi time sebe samoga. 

Prazna jednadžba. Descartesov racionalizam bio je snošljiv 
svojom nedosljednošću; Spinoza izvodi svaki pojam do kraja, 
tako dosljedno i nesmiljeno, da ga tako rekavši anulira. Pojam 
Boga izveden do krajnjih konzekvencija dovodi ga ateizmu; 
kauzalitet mrtvom automatizmu; raznolikost tijela i duha do 

tvrdnje da među njima nema nikakovih odnosa i t. d. Poželjno 
je, da čovjek prevlada afekte, a kod Spinoze dovodi to do postu¬ 
lata neosjetljivosti; panteizam. istovjetnost Boga i prirode, do bez¬ 
nadnog naturalizma, koji od svijeta čini strahovitu pustoš. Ukratko, 
svojom abnormalnom dosljednošču, Spinoza rastvara objekte svoga 
mišljenja, upropaštava ih i briše. Na koncu ostaje kao posljednja 
istina prazna jednadžba: na jednoj strani Bog, koji nije ništa — 
na drugoj svijet, koji je manje od ništa. 

Spinozin je svijet bez smisla. Spinoza je jedini filozof, koji je 
potpuno izlučio iz svoga sustava svaku teleologiju. Jedini je uzrok 
sviju stvari njihova definicija. Možda je zaista zamisao svrhe 
neminovan antropomorfizam. te bi Spinoza imao pravo. No odatle 
proizlazi i to, da onaj, tko niječe svrsishodnost u svijetu, nauča 
filozofiju, koja nije ljudska. Spinoza se potpuno izlučio iz svijeta. 
Sam je, bez obitelji, bez opčine, bez ijednog istomišljenika, koji 
bi ga razumio. On govori u prazno, ili bolje rečeno sa sobom 
samim: njegova je filozofija tjeskoban monolog, koji u svojoj 
jadnoj komarici vodi izopćenik. Ovim herojskim odricanjem, koje 
mu se nameće kao nešto nužno i samo po sebi razumljivo, svojom 
žilavom i nečujnom borbom protiv suvremenika kao i protiv 
potomstva, protiv čitavoga ljudskog roda, dosiže Spinozin lik 
tragičnu veličinu, postaje bezvremenski te izmiče ljudskom shva¬ 
ćanju i ocjenjivanju, kao i božanstvo njegove ,,Etike“. 

Umjetni iracionalizam. Barok u svojim počecima nije bio 
nimalo prijemljiv za ovakovu filozofiju. Na koncu prošlog pogla¬ 
vlja rekli smo kako je u drugoj poli 36. vijeka katolički dio 
Evrope zahvatila asketsko-spiritualistička struja. Ovaj povratak 
Srednjem vijeku odgovor je na reformaciju. te je i dobio značajan 
naziv protureformacija. To je doba, kada se „oblače 44 Michel- 
anlegovi likovi i „čiste 44 Petrarcini soneti. Nova klerikalna reakcija 
puka je epizoda, kao i mračno reformaštvo Savonarolino u jeku 
renesanse. Kako papizam ponovno stiče negdašnju vlast, postaje 
opet pristupačniji svijetu shvativši da mu širokogrudno razumije¬ 
vanje za čulni dio ljudske prirode daju nadmoć nad protestan¬ 
tizmom. Početkom Novoga vijeka stupa na mjesto borbene i 
progonjene crkve ecclesia triumphans , koja šumnim akordima slavi 


208 


svoju pobjedu i pušta maha senzualizmu, koji hoće slobodno 
iživjeti svoje snage. No crkveni neprijatelj br. 1 je racionalizam. 
Pa kako ga crkva ne može potpuno istrijebiti, kuša ga potisnuti 
^enzualizmom. Tako je nastala ona čudnovata psihoza, koju nazi¬ 
vamo barokom. Barok nije prirodni povratak iracionalizmu, nego 
izvještačena terapija, umjetni surogat, istjerivanje đavola jakim 
podražajima. Čovjek ne mogavši naći put, koji bi ga povratio 
istinskoj naivnosti, stvara za svoju potrebu lažnu naivnost, služeći 
se raznim drogama, eliksirima, opi jatima, sredstvima, koja opajaju 
i omamljuju. Ne odriče se svoga razuma, jer to nadilazi njegovu 
snagu, nego ga kuša zamagliti, smutiti, utopiti, izlučiti. I stoga 
nije čudo, da barok predstavlja silni i možda jedinstveni triumf 
artistike svake vrsti. 

Svjetski teatar. „Podrumski 44 stil „tamnih 44 slikara (tenebrosi), 
koji su sve slikali u tamnim tonovima prikazujući predmete kao 
da na njih pada svjetlost odozgo u tamnu neku prostoriju, zna¬ 
čajan je po čitavu generaciju nakon Tridentskog koncila. No odje¬ 
dnom prodire u crkvu glazba i dekoracija, pompa i tamjan. Arkade 
i kolonade, loggie i galerije. Gomilaju se svinu ti i prekinuti stupovi 
i stupići; pustolovni ornamenti i krovni profili sve se više ističu. 
Umjetnički oblici postaju ostentativni i nametljivi. Fasade, koje 
su već za renesanse djelovale kao nešto prilijepljeno, poprimaju 
sada potpuno značaj veličanstvene kulise, koja sama sebi dostaje. 
Unutrašnja dekoracija opaja se ogledalima, damastnim cvijećem, 
girlandama, zlatnim prugama i letvicama, stukaturom. Pravi 
teaterski slog i baš zato pravi pravcati stil, kakova nakon gotike 
Evropa nije doživjela. Upravo kao u kazalištu podređeno je sve 
velikoj centralnoj svrsi, koja vlada svim umjetnostima, da, svim 
životnim manifestacijama. Svuda se očituje strastvena volja za 
čarobnom iluzijom; opsjenom, koja je jača od zbilje, čarovitom 
„atmosferom 44 , koja sve stvari obavija šarenim i mirisavim velom. 
A kao što kazalište briše granice pojedinih umjetnosti, tako i 
ovaj stil slika svodovi je stropa i druge arhitektonske oblike, 
označuje svijetlo i sjenu, a oporom kamenu stavlja zadaće, kakove 
je dotada jedva moglo izvršiti slikarstvo. Barokni kipar modelira 
munje i trake svijetla, plamen i kosu, koja vijori, modelira sjaj 

svile i toplinu puti. Stup i traverza, kojima je svrha da zgradu 
nose, gube sada svoju funkciju: barokni arhitekt podvostručuje 
i potrostručuje stupovlje, stavljajući ga na mjesto gdje nema šta 
da podupre; kida zidne lukove po sredini, jer ti lukovi nisu 
organski dio građevine, nego retorički ukras. Tri stupa zbore 
glasnije i energičnije od jednoga, rascijepljeni svodovi djeluju 
frapantni je od zatvorenih, a logični ili praktični prigovori ne 
vrijede ništa, budući da je i onako sve teatar. Barokni umjetnik 
inscenira i samu prirodu: umjetni grebeni, vodopadi, fontane, 
klanci i uvale — sve to dobiva obilježje dramske kompozicije. 
A kako umjetnik uvijek nastoji, pa i u hladnom mramoru i krutoj 
bronzi, izraziti ono, što je bezlično, što se rasplinjuje, što je 
bezlično nedovršeno i neodređeno, da bi tako pojačao izraz i 
potencirao pozorišno djelovanje, najdraži su mu razni vodoskoci 
i vatrometi, to jest umjetnine, koje se grade od promjenljiva i 
gibiva materijala, te izmiču svakom fiksiranju. Genijalni redatelj 
ovoga kazališta bio je cavaliere Bernini, arhitekt, kipar, pjesnik, 
mašinist i rekviziter u jednoj osobi, neiscrpivo dosjetljiv i veli¬ 
čanstveno smion. Bernini je najbolje izrazio jedinstvo novoga 
stila te je postao umjetnički diktator tadašnje Evrope. 

Obilježje novoga stila . Novi je stil krajnja reakcija na rene¬ 
sansu. Dok je renesansni ideal mirna ozbiljnost, „odmoreno 4 ' 
dostojanstvo (gravita riposata), ideal je baroka razularena strast, 
pokret, egzaltacija. Arhitektura i plastika, slikarstvo i ornamenat. 
povode se za onim, što je burno i šumno, dahtavo^ što se vijuga, 
lebdi, isparuje. Dok je umjetnost renesanse otmjena i distancirana, 
a umjetnost gotike pobožno povučena u se, barokna umjetnost vrši 
bezočnu propagandu, deklamira, viče, gestikulira, te čovjeku 
naprosto ne daje do riječi. Uvijek je spremna da pođe do kraja. 
Bilo da se topi od pobožnosti i pokajnički prevrće očima, bilo 
da u vizionarnim grčevima vjersko čuvstvo potencira do histerije, 
ili zbilju bezobzirno reproducira, ne prezajući ni pred najvećom 
rugobom, uvijek se povodi za onim, što je pretjerano i abnormalno, 
jarko i kreštavo. Najradije obrađuje predmete, koje hladna rene¬ 
sansna estetika oholo odbacuje: crta ono, što je bolesno, kljasto, 
šugavo i staro, iscrpljeno i odrpano, trošno i natrulo, smrt i 

raspadanje. Barokni se likovi ne smiješe, nego cere, dršću i pre- 
vdjaju. Ova umjetnost voli ono, što je ekstravagantno i ružno, jer 
je jače i istinskije od onoga, što je prirodno i skladno. A dok je 
vrhovni cilj renesanse da omeđi i osvijetli sve stvari, da ih uskladi 
i sredi, barok nastoji, služeći se naj rafiniranijim sredstvima, da 
sva svoja djela prožme vječitom čežnjom, koja ne može biti 
ispunjena, da im poda čar zagonetke, da ih smuti, zaplete, one- 
skladi. Artistička je majstorija baroka, da i samu svjetlost (koja je 
umjetnosti oduvijek služila kao sredstvo jasnoće) upotrijebi u 
svoje svrhe. Neodređenim prijelazima od svijetla k sjeni, barokni 
slikar stvara neku auru, koja briše obrise i obavija sve predmete, 
tako da se neprozirni objekt tako rekavši rasplinjuje u prostoru. 
To je svakako jedna od najvećih revolucija u povijesti ljudskoga 
gledanja. 

Barokne umjetnine odišu nekom omarnom atmosferom skrovite 
erotike. Umjetnik oblači svoje likove, no ovo odijelo djeluje 
mnogo puteni je od prijašnje golotinje. Čovjek renesanse, koji je 
bio samo anatomski lijep, dobiva sada i seksualnu ljepotu: pod 
decentnom draperijom diše mnogo toplija put. A katkada je odjeća 
tako drapirana, kao da će sad na pasti, a lice odiše plamenom 
čulnosti. Okrutnost i razbluda stapaju se u jedno. Umjetnik se 
opaja krvavim prizorima, mučenjem i ranama, veliča slast patnje. 
A konačno erotika, algolagnija i čežnja za onim, što je natpri¬ 
rodno, stvara bizarnu mješavinu, kao na pr. u Berninijevoj ,,Sv. 
Tereziji“, koja se odlikuje i sublimnom vještinom iluzionističkog 
djelovanja, što se inače postizava samo na pozornici. Spomenuto 
je djelo svakako duboka religiozna umjetnina, a ipak se osjeća 
u svemu, skupnoj kompoziciji i udešavanju pojedinosti, kazališna 
šminka i rampa. Vjerska je umjetnost baroka ekshibicija Božjeg 
veličanstva, Božje kazalište, Theatrum Dei. 

Prirodna neprirodnost. Nema sumnje (premda se često tvrdilo 
obratno), da je barokna umjetnost naturalističkija od renesansne 
umjetnosti. Kako god „barokno" u svagdašnjem životu znači pre¬ 
tjerano, nategnuto, izvještačeno — geslo baroka je prirodnost 
(naturalezza), a usporedimo li barok sa renesansom, uvidjet ćemo 
da nova umjetnost oslobađa zatomljene instinkte, te je bez sumnje 

bliza prirodi. Barok je zato i tako prirodan, jer je neprirodan. 
Normalnost nije pravilo, nego velika iznimka. Na deset tisuća 
ljudi otpada možda jedan jedini, koji je građen prema anatomskom 
kanonu, a valjda nijedan čija bi duša pravilno funkcionirala. 
„Normalan" je čovjek abnormalan i zato potiče naše estetsko 
zanimanje i moralno saučešće, premda valja priznati da je i ovo 
mjerilo subjektivno, kao što je subjektivno i mjerilo klasicizma. 

Hegemonija opere. U svakome razdoblju pripada hegemonija 
jednoj umjetničkoj grani: u renesansi bila je to plastika, u baroku 
glazba. Prenatrpani orkestar tutnji i trešti u svim baroknim 
umjetninama. A značajno je da se na prekretnici 16. i 17. vijeka 
rađa novi stil (stile nuovo) moderne muzike. Uvode se važne novo¬ 
tarije. Instrumentalni komad (sonata) potiskuje pjevački komad 
(cantata), višeglasno pjevanje bez orkestra izlazi iz mode. Čuli 
smo, kako se u prvoj polovici 15. vijeka ustalilo načelo polifonije; 
sada se opet vraća monodija, instrumentalno praćeno solo*pjevanje. 
Budući da niži glasovi prate viši glas te imaju funkciju pratnje, 
nadoknađuju te glasove instrumenti, a tu pratnju skicira tako 
zvani generalbas (basso generale ). Za artistiku barokne umjetnosti 
značajna je i činjenica, da „novi stil" voli instrumente, a zane¬ 
maruje ljudske glasove. 

Doskora će se muzika poslužiti najdjelotvornijim sredstvom 
umjetničkog izražaja: dramatikom. „Prikazanje duše i tijela" 
(Rappresentazione di anima e di corpo) Emilija de’ Cavalerija 
vrijedi kao prvi oratorij, prikazano u Rimu god. 1600. Doskora će 
ovaj umjetnički oblik, koji se prema operi odnosi kao karton prema 
gotovoj slikariji, postići bogati cvat. No prva prava opera rođena 
je tri godine prije: to je „Dafne", kojoj je Ottavio Rinuccini 
napisao tekst, a Jacopo Peri muziku. Praizvedba je bila u Firenci 
za karnevala 1597. Opera, odnosno drama per mušica , kako su 
je isprva zvali, proizašla je iz pokušaja i diskusija duhovitih 
diletanata, koji su htjeli oživjeti antiknu tragediju, te su zamišljali 
niz recitacija uz kitaru i korove. Stoga su odabirali jednostavne 
radnje, pretežno mitološke sadržine i popratili ih glazbom. Ova 
je opera bila više glazbena deklamacija negoli pjevanje, psalmo- 
diranje nalik na crkvene litanije Srednjega vijeka, dok je malo¬ 

brojni orkestar svirao nevidljiv iza kulisa. No odmah u početku 
bii 0 je plesnih umetaka i scenskih efekata. Korak dalje označuje 
Orfeo" Claudija Monteverdija godine 1607.: recitativ je življi, 
uloga muzike mnogo samostalnija te dolazi do izražaja intermezzo 
kao važan dio cjeline. Monteverdi, najjači predstavnik umjetničke 
grane, uvodi i duet i violinski tremolo, a u prvom njegovom djelu 
javlja se već Leitmotiv. 

Vanjskim sjajem nadmašile su operne izvedbe baroka sve 
dotada viđeno, kao i sva poznija nastojanja. Publika se mogla 
diviti božici Nesloge kako lebdi u oblacima u svojim zemaljskim 
kolima, Paladi Ateni u njenoj kočiji, koju vuku sove, Jupitru i 
Apolonu, gdje sjede na oblacima, brod Parisov kako siječe valove. 
Podzemlje je izbacivalo duhove i nemani iz svog crvenog ždrijela; 
pozornicom su prolazili konji i bivoli, slonovi i deve, defilirale 
stotine vojnika; vodila se borba, opsjedale tvrđave; nebo sa sun¬ 
cem, mjesecom i zvijezdama, šarenim kometima stalno je sudje¬ 
lovalo u igri. Bernini, koji se najviše proslavio takovim majstor 
rij ama, prikazao je jednom Anđeosku tvrđu, pod kojom je šumio 
Tibar, a na njemu čamci s ljudima: najednom se prodere nasip, koji 
dijeli rijeku od gledališta, a valovi nasrnu na gledaoce tako žestoko, 
da su ljudi stali bježati. No Bernini je točno sračunao, te je 
voda zastala pred prvim redom, i nitko se nije ni smočio, a kamoli 
utopio. Drugi put je doveo na pozornicu sjajnu karnevalsku po¬ 
vorku: na čelu su stupale maske s bakljama, a plamen je zahvatio 
kulise; u kazalištu je nastala panika, no plamen se ugasio, 
a pozornica se pretvorila kao nekim čudom u bujan vrt, u kojem 
je mirno pasao tusti magarac. Ovakve groteskne majstorije najbolje 
svjedoče kako je blazirana morala biti kazališna publika onoga 
doba. 

Opera je postala kraljicom onoga doba. Godine 1637. otvorena 
je prva javna operna zgrada u Veneciji, a 1650. bilo ih je već 
četiri. Godine 1627. javlja se prva njemačka opera, koju je skladao 
Heinrich Schiitz, jedan od najznatnijih preteča Handela i Bacha, 
a riječi napisao slavni Opitz prema Rinuccinijevu tekstu. Pomalo 
se odvojila od recitativa arija, a zbor potisnut sasvim u pozadinu, 
te su od pjevača postali statisti, koji bi samo od vremena do 

vremena kliknuli: viva, mori, all’armi (da živi, da umre, na 
oružje) i slično. 

Da se nova umjetnost borila s istim poteškoćama kao i danas 
i u svako vrijeme, svjedoči među ostalim djelo kanonika Giovan- 
nija Marije Artusija, okorjelog kontrapunktiste, koji, govoreći o 
nedostacima moderne muzike, veli među ostalim: „Novi su kom- 
ponisti neznalice, koji prave samo žamor i ne znaju što se smije 
pisati, a što ne smije.“ 

El siglo de oro. Najviši cvat postigao je rani barok u Španjol¬ 
skoj, dokaz da politički napredak i gospodarsko blagostanje nije 
nužna pretpostavka umjetničkog razvitka. U 17. vijeku gubi Špa¬ 
njolska položaj velevlasti, to je vijek potpunog ekonomskog rasula, 
a ipak ga Španjolci s pravom zovu el siglo de oro, zlatno stoljeće. 
Filipa II., kojeg smo pobliže upoznali, naslijedio je koncem 16. 
vijeka flegmatični i bezvoljni Filip III. Koruptna vladavina raznih 
miljenika, koji daju obilježje njegovu režimu, još se pogoršala 
za vrijeme Filipa IV., koji se najviše bavio ljubakanjem i lovom, 
ali nije zanemarivao ni teatar ni slikarstvo. Nesposobna i troma 
uprava, koja je gušila svaku inicijativu gradskih općina i seoskoga 
pučanstva, opća podmitljivost, natražnjaštvo i protekcija — sve 
je to upropastilo narodno gospodarstvo. Konačno je vlada pribjegla 
očajnom sredstvu: svakom je poljodjelcu obećano nasljedno 
plemstva, ali ni to nije pomoglo, budući da slobodni Španjolac 
smatra svaki rad sramotom. Već smo spomenuli okrutne i lude 
progone, kojima su bili izvrgnuti Mauri. Godine 1609. Mauri su 
potpuno protjerani, od čega je teško stradala domaća industrija. 
Sličan je efekat postignut i prisilnim iseljivanjem Židova, koji su 
se sklomuli većim dijelom u Nizozemsku, gdje su znatno pripo- 
mo gli gospodarskom prosperitetu. Gradski i seoski proletarijat 
formalno je gladovao, ali je i malo građanstvo živjelo u teškim 
prilikama. Porezi su postajali sve teži i neutjerivi, pa je opći 
bankrot zahvatio i plemstvo i dvor. Kraljevi gardisti moljakali 
bi hranu na samostanskim vratima uz ostale siromahe. Nešto kruha, 
luka, sušenog grožđa, ovčjeg sira ili koje jaje — to je bila svaki¬ 
dašnja hrana Španjolca, koji je imao jesti. Glasovita olla potrida, 
nacionalno jelo Španjolaca (juha od kelja, repe, češnjaka, janjetine 

i slanine) dolazilo bi na stol samo u svečanim zgodama. Javno 
školstvo uopće nije postojalo, te su samo članovi plemstva i višega 
građanstva umjeli čitati, i to ono, što im je cenzura dopuštala. 
Inkvizicija je radila kao i prije, a odredbom, da optuženi ne smije 
biti suočen sa svjedocima i tužiteljima, omogućila je podmuklu 
denuncijaciju i kukavno osvećivanje. Moćna organizacija zločinaca, 
tako zvana germama (bratstvo) šurovala je s policijom i uznemi¬ 
rivala čitavu zemlju. Unatoč općeg osiromašenja, pučanstvo je 
bilo strastveno odano kartanju, a kako je država imala monopol 
za proizvodnju karata, koristila se ovim porokom. Jedino, što ljudi 
nisu bili odani piću: psovka borracho (pijanica) bila je najgora 
uvreda, koja bi se mogla oprati samo krvlju. Pojam vanjske časti 
bio je veoma razvijen, a svaki Španjolac upravo bolesno osjetljiv. 
Ovu krutost i zasukanost španjolskog karaktera, koja se često 
očituje u književnosti, potresno je prikazao Calderon u „Liječniku 
svoje časti“. A Lope de Vega veli: „Čast je nešto, što se nalazi 
u drugome: nitko nije čašćen po sebi samome, jer čast prima od 
drugoga. 44 Značajno je za patološku lojalnost Španjolaca, da kralj 
nije nikoga mogao uvrijediti, kako se to razabire iz mnogih knji¬ 
ževnih djela, napose drama. Osim toga je riječ kraljeva mogla 
uspostaviti svačiju čast. 

Nesamo sela, nego i gradovi imali su osim palača i javnih 
zgrada same zemljanice. Pločnika nije bilo, a za javnu rasvjetu 
brinule su se uljanice pod slikama Bogorodičinim. Prljavština 
je Madrida bila poslovična. Poštanskih kočija nije bilo, a gostio¬ 
nice su bile upravo jadne. Kakvoj pošti, javnoj sigurnosti i drugim 
uredbama ove vrsti ni traga. A ipak život nije bio bezbojan i 
tmuran. Brojne svetkovine odlikovale su se sjajnim procesijama, 
a crkva i dvor razvili bi tom prilikom sav svoj sjaj. Raspojasane 
pučke svečanosti, uzbudljive borbe s bikovima, a prije svega kaza¬ 
lišne predstave — sve je to poljepšavalo život i činilo ga sno¬ 
šljivim. 

Kraljice bez nogu. Na čelu ovoga čudnovatog svijeta nalazimo 
sjajne i turobne trutove, koji žive često u velikoj bijedi, ali svoju 
olinjalu kabanicu i uvijek spreman mač nose samosvijesno i 
dostojanstveno. To su španjolski grandi , koji i pred samoga kralja 

stupaju sa šeširom na glavu Rasnu oholost ovih ekskluzivnih 
velikaša, koji su svoju krv toliko očistili da je postala blijeda 
i tanka, a duševnost njihova maskom, prikazao je Velasquez isto 
tako nedostiživo, kao što je Tizian prikazao posve drugačiju 
samosvijest renesansnog čovjeka. A žena, kraljica i robinja ovoga 
kršćansko-orijentalnog svijeta, posvema se skrućuje i postaje 
lutkom. Debela naslaga ličila od bjelanjka i kandirana šećera 
skriva svaki pokret lica, a golema krinolina, nazvana guardia de 
vertu (čuvar kreposti) skriva čitavu donju polovicu tijela. Kada je 
vjerenica Filipa IV. prolazila kroz jedan španjolski grad, a sve¬ 
čano izaslanstvo htjelo da joj preda počasni dar: dragocjene 
svilene čarape, zgrabio je ceremonijar ove čarape i ogorčeno ih 
bacio na pod: „Treba da znate — rekao je on — da kraljice od 
Španjolske nemaju nogu! 64 

Gracian. Značajan je spomenik nazora na svijet, koji je vladao 
u toj društvenoj klasi, djelo isusovca Balthasara Graciana: „ Ora- 
ćulo manual y arte de prudencia 6i (Priručnik praktične mudrosti), 
koje je izašlo 1653., a Schopenhauer ga je preveo na njemački. 
Gracian daje ovakove savjete za život: „0 svom naumu puštaj 
ljude u neizvjesnosti: igrati s otvorenim kartama nije ni korisno 
ni ugodno. 66 Ili: „Treba podržavati nadu, ali je nikada sasvim 
zadovoljiti; uvijek postupati kao da te netko vidi; misliti kao 
manjina, a govoriti kao većina ljudi. 66 Ili pak: „Priuštiti si opro- 
stive pogreške, jer nehaj ili propust može da bude najveća pre- 
poruka; čuvati se pobjede nad starješinama; ne čekati da budeš 
sunce na zalazu, nego napustiti stvari prije nego što one nas 
napuste. 66 I na koncu: „Niti posvema sebi pripadati, niti drugima, 
jer jedno i drugo podla je tiranija. Ukratko — biti svetac, čime 
je rečeno sve. 66 

El Greco. Iz te čudnovate atmosfere izvire divni šum Calde- 
ronova 'govora; izviru žarke orgije raznobojnih opločenja, koje 
Španjolac zove azulejos; jedinstvene drvene plastike, koje zapravo 
spadaju u panoptikum, a ipak djeluju vanredno sugestivno, jače 
od svake umjetnosti. Ti su drveni likovi obojeni jarkim bojama, 
vjerno je prikazan inkarnat, krvave rane, u očnim se šupljinama 
nalaze kristalne oči, trnova kruna je od pravoga trnja, srebrni 

bodeži pravi bodeži, odijelo od svile, a suze od staklenih bisera, 
dok je vlasulja napravljena od prave kose. I u slikarstvu vlada 
nesmiljeni naturalizam u djelima Ribere, dok Zurbarana odlikuje 
priprosta i duboka pobožnost, a slavni Murillo, koji je u 19. 
vijeku bio čuven kao najveći španjolski slikar, veoma zaostaje za 
ovom dvojicom. Njegova sladunjava i mirisava umjetnost, izgla- 
đena virtuoznost i plitki optimizam (koji širokoj publici uvijek 
imponira) čini Murillove prizore iz pučkog života opernim sku¬ 
pinama i pocakljenim idilama. Murillo je španjolski Rafael, ali je 
karakteristično za španjolski svijet 17. vijeka, da Murillo nije 
najreprezentativniji umjetnik, kao sto je Rafael u Italiji, a Rubens 
u Nizozemskoj svoga doba. Najreprezentativniji umjetnik ove 
španjolske epohe ujedno je i najdublji, a to dabome nije Murillo, 
nego El Greco. 

Greco je živio u Toledu čija je agonija upravo tada započela, 
premda je Toledo još uvijek ponositi grad inkvizicije i crkvenih 
koncila. Greoo je slikao dušu Toleda: triumf rimske univerzalne 
crkve i smrtne trudove španjolske svjetske monarhije. No to ne 
daje njegovim slikama onu neisporedivu snagu, kojom se odlikuju. 
Sve, što prikazuje Greco kao da je daleko odmaklo, sve je nekako 
nezbiljski-transcedentno. Uvele kretnje njegovih likova, njihova 
čudno zgrbljena i svinuta tjelesa, vizionaran pogled, neprirodno, 
da. magično skraćivanje prostora i podjela svijetla i sjene. Ako se 
udubimo u Grecove slike, učinit će nam se sila teža, sličnost, 
perspektiva i t. d. nečim sporednim i suvišnim, da ne kažemo lažnim. 
Ovaj Grk, koji je živio u Španjolskoj, nije slikao istinu, „sumnjivu 
istinu 66 , kako je zove Calderonov preteča Alarcon u natpisu jednoga 
komada. A stoljećima smatrali su ga ludom, jer je razum spoznao 
kao ludost, dvorskom ludom čovječanstva, kako ga prikazuje Cal- 
deron. I baš zato je Greco zajedno s Loyolom i Cervantesom 
najjači izražaj španjolskog baroka. 

Životna legenda Pascalova. Slikar Greco, književnik Cervantes 
i Loyola, osnivač isusovačkog reda, najjači su predstavnici baroka 
u Španjolskoj. No pravi tumač ranoga baroka nije jezuitizam, 
nego najveći protivnik isusovaca Blaise Pascal, kojega možemo 
smatrati vjesnikom višega i čišćeg svijeta, stupajući kroz mračni 

i bezbožni kaos novoga doba, koje samom sebi dostaje. Pascal ova 
je pojava u toliko originalna, jednokratna, sama, što je Pascal 
najmoderniji i najkršćanskiji duh svoga doba. I sam životopis 
Pascal ov otkriva ovu dvojnost: prva je polovica sjajna karijera 
modernoga naucenjaka, druga pola sredovječna svetačka legenda. 
Kad mu je bilo dvanaest godina, otkrio je posve samostalno, bez 
ikakovih pomagala, velik dio Euklidovih poučaka. Kad mu je bilo 
šesnaest godina, napisao je raspravu o čunjastim prosjecima, 
kojom je zadivio suvremenike te su rekli, da od doba Arhimedova 
nije takova šta napisano. Kad mu je bilo devetnaest godina, izumio 
je stroj za računanje, kojim su se mogle izvoditi sve aritmetičke 
operacije, a da se ne poznaju pravila. Nekoliko godina kasnije 
zadivio je naučni svijet epohalnim istraživanjima (horror vacui!) 
i glasovitim mjerenjima zračnog pritiska. No već je uvidio, da 
znanost sa svim svojim napretkom ne vrijedi mnogo, te da je 
prava zadaća duha predanje Bogu. Približio se jansenistima, 
udruženju pobožnih i učenih muževa, koji su se prozvali po 
biskupu Janseniusu od Yperna, uz čiji su nauk pristajali. Ovaj je 
u postumnom djelu o sv. Augustinu dokazao, da je papinstvo bliže 
krivovjerstvu Pelagijevu, negoli svetome Augustinu. Time je udario 
na teoriju i praksu isusovaca, a jansenist Pascal napisao, je gla¬ 
sovita „Pisma provincijalu“ (Lettres provinciales) , remek-djelo 
satiričke proze, upereno protiv jezuita. Jansenisti su živjeli u 
blizini Port-Royala, daleko od svijeta kao pravi redovnici, premda 
nisu tvorili nikakav red. Iz njihovog je kruga izašla glasovita 
škola, koja će kasnije imati podružnicu u Parizu i postati žarištem 
znanstvenoga i vjerskog života Francuske onoga doba. 

Drugu polu života, koji je trajao samo trideset i devet godina, 
proveo je Pascal u najvećim tjelesnim tegobama, koje je snosio 
sabrano i strpljivo, gotovo vedro i veselo. Premda ga je stalno 
mučila kolika, neuralgična glavobolja, upala zubnih desni i teška 
besanica, odrekao se svake udobnosti. Ne samo što je dvorio sam 
sebe: uzeo je k sebi i siromašnog bolesnika, kojega je marljivo 
njegovao. Hvalio je Boga zbog svoje bolesti, jer da je bolest jedino 
stanje dostojno pravoga kršćanina. Formalno se bojao da bi mogao 
ozdraviti, a nema sumnje, da ga je njegovo bolovanje uzdiglo 

iznad običnih smrtnika. Uspjelo mu je da usred profano-pohlepnog 
svijeta Mazarinove Francuske i uprkos jarkom svijetlu raciona- 
lističkog vijeka provodi svoj magični i mistični život. A posljednje 
godine njegova života obavija neki nadzemaljski sjaj. 

Duševna anatomija Pascalova. Pascalova filozofska metoda 
sadržana je u rečenici: „Moraš biti troje: matematik, skeptik i 
pravovjerni kršćanin. 44 Do svog vjerovanja (a to je kod Pascala 
značajno i suvremeno) ne dolazi kroz dogme, nego skepsom. Kao 
najveći antipod Spinozin, Pascal dokazuje da matematika ne 
razara vjerovanje, nego ga osniva. Moglo bi se kazati, da su vjerske 
istine posve nalik na istine više matematike: niži um smatra ih 
tako dugo besmislenima, dok ih ne shvati; no kad ih jednom 
shvati, mora ih spoznati kao nužne, dokazane i neoborive. 

Tome su posvećene Pascalove „Misli 44 (Pensees), koje neki 
smatraju najdubljom knjigom francuske književnosti. Prirodnjak 
Pascal studira čovjeka, a duša čovječja veliko je polje za eksperi 
mentiranje. Predmetu svojih istraživanja pristupa Pascal s pre¬ 
ciznim instrumentima, razotkriva najtajnije i najsuptilnije, mračne" 
i protuslovne porive ljudske duše, mjeri visine i dubine, osvjetljuje 
i fiksira neodređene nijanse. Pascal primjenjuje račun vjero¬ 
jatnosti, kojemu je udario temelje, na psihologiju. A kako je 
mjerio težinu uzduha, tako je i ovdje mjerio ono, što je tako 
rekavši nemjerivo. Konačni je rezultat ipak „hrpa neizvjesnosti 44 
(amas d’incertitudes). „Jer što je napokon čovjek u prirodi? 
Ništa prema beskonačnosti, no čitav svijet prema ništavilu, nešto 
srednje između ništice i svemira. Neizmjerno je udaljen od jednog 
i drugog, a njegovo je biće isto tako daleko od ništavila, iz kojeg 
je proizašao, kao i od onoga, što je neizmjerno, kuda je bačen ... 
To je naše pravo stanje. To svodi našu spoznaju u određene 
granice, koje ne možemo prekoračiti: nesposobni smo da sve 
znamo, ali smo i nesposobni da sve ignoriramo . . . Gorimo od 
znatiželje da sve spoznamo i sagradimo toranj, koji se pruža u 
beskonačnost. No čitavo naše zdanje krši se i lomi, a duboka 
zemlja otvara svoj ponor. Nemoćni smo u svojim dokazima: to ne 
može poreći nikakav dogmatizam; u sebi nosimo ideju istine: 
to ne može opovrći nikakav skepticizam. Žudimo za istinom, a na- 

lazimo samo neizvjesnost. Tražimo sreću, a nalazimo samo jad ... 
No naša je bijeda posljedica naše veličine, a naša veličina poslje¬ 
dica naše bijede ... Jer čovjek zna, da je jadan. Jadan je, jer to 
znade; no on je velik, jer zna da je bijedan. Kakova je himera 
čovjek! Kojeg li čuda i protuslovlja! Sudac nad svim stvarima, 
nemoćni crv zemaljski, riznica istine, mračna izba neizvjesnosti, 
slava i sramota vasione: kada se hvališe, ponizit ću ga; kada se 
ponizuje, hvalit ću ga; a tako dugo ću mu protusloviti, dok ne 
shvati, da je neshvatljiv. 44 

Suma je Pascalove antropologije, kad veli: „Čovjek je slaba 
trska, no trska, koja misli (roseau pensant). Čitavo je naše dosto¬ 
janstvo u mišljenju... Nastojmo ispravno misliti: to je načelo 
morala. 44 ,,A sva tijela i svi duhovi — veli Pascal — i sva njihova 
djela ne vrijede koliko najmanji pokret ljubavi. Jer ljubav pri¬ 
pada neisporedivo višem redu. Od sviju tjelesa zajedno ne može 
se stvoriti ni najmanja misao: to je nemoguće, jer misao pripada 
drugome redu. Sva tjelesa i svi duhovi zajedno ne mogu potaći 
nijedan pokret prave ljubavi: nemoguće je, jer ljubav pripada 
drugome, natprirodnom redu. 44 

Pascal je prevladao znanost. 17. vijek označuje pobjedu znan¬ 
stvenoga duha, koji prodire pobjedonosno na sva područja, zahvaća 
prirodne nauke, jezikoslovlje, povijest, politiku, gospodarstvo, 
ratno umijeće, pa i moralku, pjesništvo i religiju. Svi misaoni 
sistemi, što ih je proizveo ovaj vijek, osnivaju se na znanstvenom 
promatranju životnih pitanja, ili smatraju ovo promatranje naj¬ 
višim i posljednjim ciljem. Jedan jedini mislilac pošao je drugim 
putem: Pascal nije samo znanost tražio, kao što su je tražili 
njegovi suvremenici, nije je samo našao, kao neki odabranici 
njegova doba, nego ju je i prevladao. 

Kralj-Sunce. Ako je Pascal najveći duh, što ga je proizvela 
galska rasa, nije zacijelo najdjelotvorniji. Djelotvorniji je bio 
jedan drugi. Taj je obuhvatan kao i Pascal, ali se ne može s njime 
takmiti dubinom, jasnoćom i nadahnućem. Taj je čovjek stvorio 
sjajno razdoblje Ljudevita XIV., le Gr and siecle, koje ćemo sada 
pobliže ogledati, a prema tome i modernog Francuza sve do revo¬ 
lucije, pa i Svjetskog rata. Taj je čovjek bio faktični Roi-soleil 

(Kralj-Sunce), premda je njegov život protekao u sivoj magli 
Nizozemske, tiho i samotno. On je bio pravi kralj, dok je Ljudevit 
XIV. pozlaćena lutka i dekoracija, izmišljena kazališna figura. 
Da, sve, što je trajno i što djeluje, sve ono, što ima historijsko 
značenje, potječe od ljudi, na koje se njihovi suvremenici nisu 
mnogo obazirali, smatrajući ih suvišnim, da, štetnim samotarima 
i nastranim mudrijašima. Da, sve je veliko beskorisno, a ništa 
korisna ne može biti veliko. A svjetska je historija povijest 
samotnih sanjarija i priviđenja ... Stvaralačko čudo, o kojem je 
riječ, izvršio je, ne sluteći što radi, Rene Descartes, gospar od 
Perronea. 

DRUGA GLAVA 


LE GRAND SIČCLE 

Richelieu. Zlatno doba Francuske počinje s Richelieuom. Ovaj 
'državnik, koji je ujedinio u svojoj osobi divna i odvratna svojstva 
istaknutog državnika, pa i sjajne vrline i ružne poroke svoje rase, 
faktični je osnivač burbonskog apsolutizma, nastavljajući tako 
djelo, što ga je započeo Henrik IV., a dovršio Ljudevit XIV. 
Uzmemo li u obzir, da je Richelieu potisnuo kralj icu-majku Mariju 
Medici, koja je isprva vladala za svog nedoraslog sina, kao što 
će gurnuti u pozadinu i samog Ljudevita XIII., koji je bio prava 
ništarija, može se kazati da Richelieuovu politiku nije pokretao 
rojalizam, nego tipična francuska sklonost k centralizaciji. Riche¬ 
lieu je kao pravi Francuz nastojao da centralizira državu i crkvu, 
gospodarstvo i umjetnost, da sve to organizira oko jednog sjajnog 
žarišta. Aristokratski feudalizam bio je na umoru, građanski libe¬ 
ralizam niti na pomolu, te je preostao kao jedini nosilac vlasti — 
Kralj. To je bio smisaoi vremena, i zato je Richelieu jedan od prvih 
modernih državnika, i zato jer je prvi po datumu, i zato jer je 
jedan od najvećih. Richelieu je shvatio, što ljudi njegova doba 
hoće, prije nego što je to njima samima postalo svi jesno, a bio 
je dovoljno energičan i sposoban, da svoju zamisao provede. 
Richelieu je osim toga spoznao, da je politika vještina nedopu¬ 
štenih sredstava, sistem beznačelnosti. Stoga se i veliki kardinal 
povodio za sasvim drugim načelima u vanjskoj i unutarnjoj 
politici. To je bio čudan crkveni dostojanstvenik! Može se reći, 
da je njegova zasluga, da Tridesetgodišnji rat nije završio pobjedom 
cara i da je katolička velevlast Španjolska postala silom drugog 
i trećeg reda. Hugenotima je doduše oduzeo njihove tvrđave, ali 
im je dao slobodu vjeroispovijesti i pripustio ih javnim službama. 
Strogo je progonio centrifugalna nastojanja papističkog klera, 

povodeći se za načelom, da država nije u crkvi, nego crkva u 
državi. Uplićući se u prilike susjednih država bio je također „bez 
predrasuda* 4 . Kao Francuz zastupao je načelo kraljevske svemoći, 
ali je podupirao katalonske i portugalske ustaše, kao i njemačke 
knezove protiv cara i Reicha , a Škote protiv engleske krune. 
Mnogo je interesa pokazao za kolonizaciju, čime se također odlikuje 
kao moderni državnik. Osnovao je Istočnu kompaniju (Compagnie 
de rOrient), da bi se dokopao Madagaskara, što mu nije potpuno 
uspjelo. Kasnije će Colbert u istu svrhu osnovati Istočnoindijsku 
kompaniju. Na zapadnoj obali Afrike osvojila je Francuska pod 
Richelieuom Senegambiju, zemlju između Senegala i Gambije. 
U Južnoj Americi nastade francuska Guyana s glavnim gradom 
Gayenne. Najviše interesa bilo je pak za Kanadu, Novu Francusku 
(France nouvelle), dok će Louisiana doći u francuski posjed tek 
pod konac 17. vijeka. Uglavnom Francuzi nisu imali mnogo uspjeha 
kao kolonizatori, jer je na tom području zatajio centralistički 
sistem Richelieuov. Richelieu je prije Colberta podupirao domaću 
industriju, osobito suknarstvo, promicao poljodjelstvo i promet. 
Prekrasne ceste posađene drvećem služile su čitavoj Evropi 
kao uzor. 

Hotel Rambouillet. No Richelieu se nije proslavio samo kao 
državnik. On je Čitavom duhovnom i društvenom životu onoga 
vremena nametnuo svoju fizionomiju. I tu se rukovodio istim 
načelima kao i u politici: sažimanje snaga, pregledno sastavljanje 
inventara, red i disciplina. Da bi proslavio svoju vlast, sagradio je 
Palais Cardinal, prozvan poslije Palais Rojal. Osnovao je novine 
Gazette de France, u kojima je sam surađivao, osnovao Fran¬ 
cusku akademiju (Academie frangaise), koja će pročistiti, srediti 
i usavršiti francuski jezik, odlučujući suvereno kako valja pisati 
i govoriti. Pod Richelieuom nastao je i prvi veliki salon u kući 
lijepe i duhovite markize Rambouillet, gdje se visoka aristokracija 
sastajala s aristokracijom duha. Tu je nastala ona intimna veza 
između plemstva i literature, koja daje obilježje francuskom dru¬ 
štvenom životu kroz dva stoljeća. Ideal toga kruga je ono, što je 
birano i dragocjeno (precieux), bilo da se radi o mišljenju ili 
društvenom vladanju. Odatle će se tečajem vremena razviti ona 

vrst lažne otmjenosti, koju zovemo kaćiperstvom. Ne valja međutim 
zaboraviti, da su prvotni ideali toga skupa: plemenita jedno¬ 
stavnost, umjereno izražavanje, umjetnička suzdrzljivost i t. ., 
dijametralno oprečni kaćiperstvu. 

Mazarin. Richelieu i kralj umrli su gotovo u isto doba, a vlast 
je opet zastupala jedna tuđinka, ovaj put Ana Austrijska. No opet 
je faktičnu vlast vršio kardinal, ali ne protivnik kraljičin, nego 
njen ljubavnik. Inače je Mazarin slabiji dvojnik, „druga garnitura 
Richelieua. Ipak su njegovi vanjski uspjeli bili možda i veći: 
slomio je ustanak Fronde, posljednji pokušaj feudalnih krugova 
da se opru apsolutnom kraljevstvu, pribavio Francuskoj ^ est- 
falskim mirom željkovanu granicu na Rajni, osnovao Rajnski 
savez, kojim je zapadna Njemačka postala gotovo burbonski pro¬ 
tektorat, privrijedio dragocjena uporišta u južnoj Belgiji, sklopio 
povoljne saveze sa Švedskom, Poljskom, Nizozemskom i Engleskom, 
tako da ni za Ljudevita XIV. Francuska nije bila tako moćna. 
Kao čovjek zaostaje za Richelieuom. Neugodno se ističe Mazarinova 
pohlepa za novcem, po kojoj ovaj Francuz talijanskog podrijetla 
naliči na Moliereova škrca. Kada je za vrijeme Fronde Francusku 
poplavilo mnoštvo bjesomučnih pamfleta protiv omraženog kar¬ 
dinala, dao ih je ovaj zaplijeniti, da bi ih mogao prodavati „ispod 
ruke“ uz znatnu dobit. Vele da je umro mjereći zlatnike, da bi 
one, koji nemaju propisanu težinu, mogao kod zgode upotrijebiti 
za ulog pri kartanju. 

Descartesovo doba. Kardinal Mazarin umro je 1661. Mnogi su 
držali da će vlast preuzeti kardinal Retz, darovit spletkar, no svi 
su se iznenadili, kada je dvadeset i tri godine stari vladar izjavio, 
da će odsada vladati sam. Od tog časa započinje razdoblje Ljude¬ 
vita XIV., koje možemo nazvati visokim barokom ili još bolje 
kartezijanskim doba. 

Život neobičnog čovjeka, koji je formirao duh Velikog vijeka 
(le Grand siecle) nije nikako u skladu s golemim utjecajem Descar- 
tesovim. Život velikog filozofa naoko je nezanimljiv, upravo 
konvencionalan. Kao i drugi plemići njegova doba, Descartes je 
polazio isusovačku školu, postao licencija! prava,^ ratovao u Nje¬ 
mačkoj, Češkoj i Nizozemskoj i naposljetku hodočastio u Loretto. 

Posljednjih dvadeset godina svoga života proživio je u potpunoj 
osami u Nizozemskoj: opsežna korespondencija s Parizom Riche¬ 
lieua i Mazarina jedina mu je veza sa svijetom. Sam je istakao 
u vise navrata, da ne želi biti slavan, da mu se grusti od slave. 
Svijet mu se činio kao smetnja, pa mu je išao s puta, izbjegavajući 
i svaki konflikt s vlastima. Povukao je svoje djelo o kozmosu, 
koje se osnivalo na heliocentričkom načelu, kada je saznao u 
kakve se neprilike s Crkvom zapleo Galilei. Nije bio kukavica, 
ali je želio, da. nesmetano mudruje i vrši svoja istraživanja, mjesto 
da svoj nauk borbeno propagira. Nije mu bilo ni do sljedbenika. 

Magični križ koordinata. Ipak nije mogao spriječiti, da već 
za života ne stekne brojne protivnike i pristaše. Njegov znanstveni 
rad na polju matelnatike i prirodnih nauka dostajao bi, da mu pri¬ 
bavi svjetsku slavu. Velika su njegova otkrića u optici, pa i astro¬ 
nomiji, odnosno geofizici, no najveće je njegovo djelo analitička 
geometrija, koju je osnovao. Analitička geometrija omogućuje — 
kako je poznato — da svojstva svake krivulje izrazimo jednadž¬ 
bom, koja je sastavljena od dvije promjenljive veličine, koordinate. 
Time nije utrt put samo novoj znanosti, nego je učinjen i gigantski 
pokušaj, da se algebra, to jest čisto mišljenje, primijeni na geome¬ 
triju, što će reći realni bitak. Analitička geometrija pronalazi 
svojstva i zakone stvari, prije nego što te stvari postoje. Ona obu 
hvata realnost sistemom crta, pomoću kojih se orijentira i pomoću 
kojih suvereni razum unaprijed dokazuje i određuje zbilju. To je 
najveća pobjeda racionalizma nad materijom, i ako prividna 
pobjeda. Iracionalnoj zbilji suprotstavlja kartezijanski čovjek ma¬ 
gični križ koordinata i time je kao nekim čaranjem podjarmljuje. 
Simboličko je značenje ovog postupka neizmjerno: u njemu je 
sadržan smisao čitavoga francuskog baroka. 

Deduktivni čovjek. Poput matematike, odsada će n^etafizika 
deduktivno razvijati stanovita načela. A vrhovno Descartesovo 
načelo glasi: sve je sumnjivo, što će reći: o svemu treba sumnjati 
(de omnibus dubitandum). Ako su sve naše predodžbe krive, 
preostaje pozitivna činjenica, da su predodžbe. Ako je sve zabluda, 
pozitivno je, da ta zabluda postoji. Ako i sve niječem. ipak sam 
ja onaj, koji niječe. Tako dolazi Descartes od svoje polazne točke: 


Friedell I 15 


225 






o svemu sumnjam (de omnibus dubilo) do zaključka: dubito ergo 
sum (sumnjam, dakle postojim). A kako sumnjati znači misliti, 
nadopunjuje svoje zaključak: cogito ergo sum (mislim, dakle 
postojim). Ovu konstataciju dalje razvija, ustvrdivši, da je čovjek 
biće, koje saznaje o svome bitku mišljenjem. Taj bitak je u svom 
duhovnom dijelu sastavljen isključivo od mišljenja. Prema Descar- 
tesu, život se dijeli na dvije supstancije: jedno su tjelesa, kojima 
je osnovno svojstvo, da se protežu, i duhovi, kojima je bitni atribut 
mišljenje. Tijelo se uvijek proteže u prostoru, a duh uvijek misli 
(mens semper cogitat). To dovodi Descartesa do dva daljnja 
zaključka, koji su veoma značajni za nj i za njegovo doba. Prvo, 
da čovjek može spoznati istinu, ako oprezno primjenjuje karte- 
zijansku metodu, a prima kao istinu samo ono, što je jasno spoznao, 
te je prema tome svatko sam kriv, ako se ispravno ne okoristi 
božanskim darom spoznavanja. Drugo, da se misaone supstancije 
ne prostiru u prostoru, i da je ljudsko tijelo stroj, koji nema ništa 
zajedničko s dušom (a životinje uopće nemaju duše te se ne 
razlikuju od zamršenih automata). 

Osnovno je obilježje ove filozofije, koju Descartes izlaže kri¬ 
stalno jasnim govorom, kojemu ne manjka ni dramatska snaga, 
stroga i svestrana metodika, te fanatična vjera u pobjedu te 
metodike. Ova je pak metoda analitička. Rastavlja realnost, ili 
pojedine isječke te realnosti, na elemente, a deduktivnim se putem 
vraća do cjeline, koju je rastavila u sastavne dijelove. Ova metoda 
ispravlja svijet i promatranje svijeta, ili bolje rečeno, korigira 
svijet svojim promatranjem. Najprije secira, a onda konstruira: 
jedno i drugo krajnje racionalističko-mehanička funkcija. Mate¬ 
matika je univerzalna znanost, jer samo ona može potpuno zado¬ 
voljiti ove zahtjeve. Jedino matematika može svoje objekte rastaviti 
u najsitnije sastavine, samo se matematika može neprekidnim 
lancem dokaza i zaključaka dovinuti posljednje spoznaje. U suštini 
je sve matematički problem. Čitav fizički svijet, koji nas okružuje 
naš duh, koji ga poimlje, pa i sama etika, najznačajniji i naj¬ 
osebujniji dio kartezijanskog sustava. U svojoj raspravi o „Stra¬ 
stima duše 44 (Les passions de Fame), Descartes je oštroumno i 
duhovito analizirao ljudske strasti, ističući, kako ćemo njima 

upravljati i njima vladati. Ovaj glasoviti esej, kome su se suvre¬ 
menici veoma divili, nije drugo nego pokušaj svesti sve afekte 
na nekoliko općih i osnovnih formula i stvoriti tako neku algebru 
ljudskih strasti. A Descartes je umio udesiti svoj vlastiti život 
prema toj algebarskoj metodi. S njime stupa deđuktivni čovjek 
na pozornicu povijesti. 

Sunce razuma. Osnovno je uvjerenje toga deduktivnog čovjeka, 
da je realno samo ono, što se misli, a samo ono, što se misli 
sređeno, metodički, zaista je mišljeno. Istina je, što jasno raza- 
birem: dara et disticta perceptio, pouzdani je kriterij da se nismo 
prevarili. Ovaj nazor na svijet ne priznaje ništa podsvijesno, ništa 
polusvijesno, nikakove duševne pokrete, koje ne možemo definirati, 
nikakove mračne porive ili tajanstvene slutnje, pa ni same osjećaje 
ukoliko nisu izraz jasnih misli. Descartesova etika srodna je 
naučanju grčkih stoika ali se odlikuje nekim „mondenim 44 obiljež¬ 
jem, u kojemu se odrazuje društveni ideal 17. vijeka: čovjek, 
koji je sve svoje nagone ukrotio i racionalizirao. A to je postigao 
jasnom metodikom, koja mu je postala životnim oblikom, te sve 
ono, što izvire iz elementarnih nagona, neregulirane voljne sfere, 
smatra neuljuđenim i plebejskim, neukusnim i barbarskim, nefilo- 
zofskim i ružnim. Sve, što nije podvrgnuto razumu valja osuditi. 
Tu je na pomolu naziranje 18. vijeka, da je sve, što se protivi 
razumu, duševna nezrelost i zabluda prirode, koju treba prevladati 
kulturnim napretkom. 

Kartezijanski sustav povukao je prirodne zaključke iz svoga 
osnovnog načela: cogito, ergo sum. Osjeti nisu istiniti, istinito 
je samo mišljenje o tim osjetima. Čulne predodžbe su realnost 
drugog reda, jer su „nejasne 44 . A tko nam jamči da čitav osjetni 
svijet nije san? „Ako stvar dobro razmislim, ne nalazim nijedno 
jedino obilježje, prema kojemu bi budno stanje mogao razlikovati 
od sna. San i java toliko si naliče, da stajem osupnut, ne znajući 
da li ovaj čas sanjam. 44 Ovim se riječima Descartes iznenada 
razotkriva kao pravi pravcati filozof baroka. Pa bio je i prava 
barokna priroda, te se ne treba čuditi, da je sa svojim načelnim 
skepticizmom i bez sumnje revolucionarnim racionalizmom mogao 
pomiriti bezuvjetno priznavanje faktične vlasti. Kao čovjek bio 

je veoma konzervativan, gotovo reakcionaran. Refo r ma c i ja je bila 
individualisti čka, demokratska, „napredna , a sve to nije prijalo 
Descartesu. Bossuet veli da je prema Crkvi bio izvanredno oprezan, 
a sam je preporučao u svojim spisima, neka bi se čovjek prilagodio 
zakonima i običajima zemlje, u kojoj živi, zadržao religiju, u kojoj 
je odgojen. Stvar je mogućnika, da postavljaju ćudoredne norme. 
Bio je aristokrat i katolik, ali je stvorio filozofiju bez predrasuda, 
kakovu nijedan građanin ili reformator njegove zemlje nije stvorio 
niti mogao stvoriti. Descartesovom filozofijom odiše duh, koji je 
tako slobodan, da prezire i samu slobodu. 

Prijelaz iz ranoga baroka u kasni . Nije slučaj, da su se prvi 
protivnici Descartesove filozofije javili u protestantskoj republici 
slobodne Nizozemske. Trinaest godina nakon njegove smrti, pri¬ 
družili su se njima isusovci i postigli, da su Desoartesova djela 
došla na indeks. Kratko vrijeme zatim Descartesova je nauka 
prognana sa sveučilišta. No njegova se škola ipak širila. Nesamo 
okazionalisti, kako su prozvani prvi sljedbenici i nastavljači u 
povijesti filozofije, nesamo glasovita logika Fort Royala „Vještina 
mišljenja 46 (Uart de penser) i Boileauova poetika, koja je davala 
ton francuskom pjesništvu, ne, čitava je Francuska tvorila Descar- 
tesovu školu na čelu s Ljudevitom XIV., koji je zabranio njegova 
djela. Država, gospodarstvo, drama, arhitektura, društvenost, stra¬ 
tegija, vrtlarstvo — sve postaje kartezijansko. U tragediji, gdje se 
sukobljuju pojmovni oblici ljudskih strasti; u komediji, koja 
razvija algebarske formule ljudskih značajeva; u vrtnoj arhitekturi 
Versaillesa, koja je sastavljena od apstraktnih jednadžbi vrtlarske 
umjetnosti; u analističkoj metodi ratovanja i narodnog gospodar¬ 
stva; u „deduktivnom 44 ceremonijalu kretnja i vladanja, plesa i 
konverzacije — svuda vlada Descartesov duh kao apsolutni gospo¬ 
dar. Može se reći, da je gotovo do dana današnjeg svaki Francuz 
rođeni kartezijanac. Francuska revolucija temeljito je uklonila 
apsolutizam Burbonaca, ali nije oborila Descartesa. 

S Ljudevitom XIV. prelazi rani barok u kasniji ili visoki 
barok. Samostalno vladanje Ljudevita XIV. obuhvata otprilike 
pet i po decenija; smrću kraljevom počinje kasni barok, koji je 
poznat pod imenom rokokoa. 

U prošlom smo poglavlju spomenuli, da vrijeme, kad Kralj- 
Sunce preuzima vlast, obiluje odlučnim datumima, a slično mo¬ 
žemo ustvrditi i za konac njegove vladavine. Ljudevit XIV. umire 
1715., a iste godine umire Malebranche, istaknuti kartezijanac. 
Godine 1713. stupa na prijestolje u Pruskoj Friedrich Wilhelm, 
a 1714. zasijeda hannoverska kuća na englesko prijestolje: dvije 
važne političke prekretnice. Godine 1716. umire Leibniz, koji 
predstavlja najvišu koncentraciju baroknog duha, kako ćemo još 
vidjeti. 

Kralj kao središte zemaljskog koordinatnog sustava. Krajnji 
apsolutizam Ljudevita XIV. prirodno izvire iz svevlasti kartezi- 
janskog razuma, koji traži središte, iz kojega se svime može 
jedinstveno i metodički vladati i upravljati. Rečenica „Država sam 
ja 44 (L’Etat, čest moi) nije za suvremenike Ljudevita XIV. imala 
ono površno značenje, koje su toj izreci pridali kasniji kritičari. 
Kralj je središte zemaljskog sustava koordinata, središte po- milosti 
Božjoj i volji razuma. Prema njemu mora se orijentirati sve ostalo: 
tko drukčije osjeća nije samo veleizdajnik nego i nešto gore — 
čovjek, koji ne umije metodički misliti. Najprije kralj, pa onda 
država, kao što je najprije apscisa i ordinata, a onda tek realne 
točke, crte i plohe. Ne samo da kralj vlada državom, on tvori 
državu. Odatle proizlaze krajnje apsolutističke teorije kako ih je 
prikazao Bossuet, „Orao od Meauxa“, jedan od najboljih propo¬ 
vjednika i povjesnika svoga vremena. U svome djelu „Politika 
prema naučanju Sv. Pisma 44 , Bossuet veli, da je kralj namjesnik 
Božji i slika Božja na zemlji; njegovo je veličanstvo odraz Božjeg 
veličanstva; cijela država, volja cjelokupnog naroda, obuhvaćena 
je voljom kraljevom, te samo onaj, koji služi kralju, služi državi. 
To je bilo Bossuetovo najdublje uvjerenje, a nipošto dvorska 
teologija ili dodvorivanje. Pa uzmemo li u obzir da tako nije 
mislio samo Bossuet, nego i neki od najplemenitijih i najsmionijih 
duhova onoga vremena, moramo steći uvjerenje, da Ljudevit XIV. 
nije bio megalomanski samodržac, nego je samo primao ono, što 
mu je nudilo, upravo naturivalo javno mišljenje. Kralj-Sunce ne 
vlada samo sredstvima vanjske sile, nego postupa kao zakoniti 
mandatar duha vremena. Bio je zaista ono, što je kod Hobbesa 

država: „smrtni Bog 46 . Njegova je milost rađala blaženstvom, 
njegova je nemilost bila smrtonosna. Ni sam „veliki Vatel , 
genijalni kuhar velikoga kralja, nije mogao preboljeti neuspjeh, 
nego se bacio na kuhinjski nož, kada banket, sto ga je kralj davao 
u počast Condea, nije pravo uspio. Colberta je zahvatila smrto¬ 
nosna groznica, kada mu je kralj nešto prigovorio, odgovarajući 
na ministrove primjedbe zbog skupih versailleskih gradnja. A Vau- 
ban, koji je objelodanio poučan i razborit spis o poreznoj reformi, 
umro je skoro od žalosti, kada je kralj izrazio svoje negodovanje 
zbog tog spisa. Kada se gospođa de Maintenon tužila bratu, kako 
dosadan život provodi uz kralja, brat joj je odgovorio: „Hoćete li 
se dakle udati za Boga Oca?“ 

Unutrašnja uprava Ljudevita XIV. Vanjska sredstva, kojima 
je Ljudevit XIV. vršio svoju vlast jesu: birokracija, policija i 
stalna vojska. Tri elementa, koji modernoj državi daju njeno 
obilježje. Činovnička hijerarhija protezala se čitavom zemljom. 
Porezni je aparat funkcionirao hitro i nesmiljeno, dok na koncu 
nije i ovo vrelo presahlo zbog silnih državnih izdataka. Glavarina 
(la taille) bila je veoma visoka i uz to nepravedno odmjerena, 
budući da je plemstvo i svećenstvo nije plaćalo. Veoma su osje¬ 
tljiva bila i neizravna podavanja, trošarina kao na pr. zloglasni 
porez na sol (la gabelle). Što se tiče redarstvenog poretka, dovoljno 
je spomenuti zloglasne pismene odluke (Lettres de cachet) s po¬ 
moću kojih je kralj svaku nepoćudnu osobu mogao bez procesa 
na određeno vrijeme internirati. 

Samosvijesno i naduto plemstvo pretvorio je Ljudevit XIV. 
u dvorsku aristokraciju, koja nije imala druge svrhe nego da 
uzveliča sjaj kraljevstva. Pri diobi javnih službi, a napose u 
vojsci, kralj je plemićima davao prednost, no ti su plemići od 
malenih suverena postali kraljevski činovnici. Osim toga je Lju¬ 
devit XIV. namještao brojne osobe građanskog podrijetla, ako su 
se odlikovale talentom i poduzetnim duhom. Neki su građani 
postigli najviše službe u upravi, zbog čega je vojvoda Saint-Simon 
prozvao kralja u svojim memoarima „Le rois des commis 66 . 

Najveću je pažnju Ljudevit XIV. posvetio vojsci. Nije doduše 
bio „militarist 44 , ali je neprestanim ratovima ugađao patriotskoj 

taštini i odvraćao pažnju od unutrašnjih nedaća. Uspjelo mu je 
da za razmjerno kratko vrijeme stvori najjaču, najbolje opremljenu 
i najbolje školovanu vojsku Evrope. Njegovi vojskovođe: Turenne, 
Conde, Luxembourg i Catinat bili su majstori strategije. Vauban, 
najveći ratni inženjer 17. stoljeća, opasao je Francusku silnim 
tvrđavnim pojasom, usavršio tehniku opsade i napose topništvo, 
te odsada mužari izbacuju bombe, a moguća je i neizravna paljba 
(tir a ricochet). Kraljev ministar rata Louvois, reformirao je 
vojnu organizaciju. Nespretnu tešku gluntu zamijenio je moder¬ 
nijom puškom, kojoj je dodao bajunetu. Pješadija postaje opet 
glavnim rodom oružja, te se i draguni — pješaci na konjima, 
oboružani karabinkom i sabljom — bore pješke, a konj im služi 
samo kao prometalo. Louvois je uveo i opće uniformiran je vojske. 
I tu se očituje novi duh racionalnog reda, koji zahvata sva životna 
područja. 

Ideal jedinstva jednoličnosti, saobraznosti, vodi Ljudevita XIV. 
i u njegovoj vjerskoj politici. Progoni janseniste, koji su znatno 
obogatili književnost njegova doba, a bori se i protiv pape, sve 
zbog toga da mu država bude i u vjerskom pogledu uniformirana. 
U Pariz je sazvao crkveni sabor, koji je izjavio, da Petar i njegovi 
nasljednici imaju od Boga vlast u duhovnim stvarima, dok je u 
svjetovnima ova vlast ograničena višim autoritetom općih koncila, 
te propisima i običajima galikanske crkve. Ova je galikanska 
crkva francuska narodna crkva, koja papi ne daje nikakav utjecaj 
pri podjeljivanju prebenda, a kao političko tijelo prilično je 
slična anglikanskoj crkvi. 

Nažalost se Ljudevit XIV. dao sklonuti da ukine Nanteski edikt, 
čime su hugenoti obespravljeni i izvrgnuti bjesomučnim progo¬ 
nima. Ovim nečovječnim i nerazboritim aktom nanio je svojoj 
zemlji najveću štetu i zamjerio se svim pravednicima. Od toga 
časa datira i njegovo opadanje. U drugoj poli vladanja njegovo 
sunce sve jasnije otkriva ružne mrlje, a njegov sjaj sve više blijedi. 
Hugenotima je zabranjeno da napuste zemlju, no mnogi heretici, 
oko pola milijuna, iselili su se u inozemstvo unatoč najstrožih 
propisa. Time je Francuska izgubila vrlo mnogo stanovnika, 
a povrh toga ne valja zaboraviti da su hugenoti pripadali među 

najspretnije i najmarljivije podanike: tkali su brokat, svilu i 
baršun, pravili fine šešire, cipele i rukavice, fabricirali gajtane, 
vrpce i tapete, bili izvrsni urari, bavili se čipkarstvom, obrađivali 
duhan i brusili kristalno staklo. Iselivši se u inozemstvo osnovali 
su ondje nove industrije, koje su konkurirale francuskoj. Hugenoti 
su bili i dobri pomorci i inženjeri, a posvuda, napose u Nizozem¬ 
skoj, organizirali su slobodnu štampu, koja je udarala na Ljude¬ 
vita XIV. i njegovu vladavinu. 

Versailleski teatar . Svakidašnji život bio je podvrgnut istom 
principu kao i vjerski i politički: sve je moralo biti „uzvišeno 64 , 
veličanstveno, pompozno, efektno, a pri tom „jednostavno 
ispravno, sređeno, pregledno. Lenotre, tvorac francuskog vrtnog 
stila, daje vrtu oblik matematičkih figura, a biljke nadzire šesta¬ 
rom i ravnalom. Po istom načelu uređeni su glasoviti vodoskoci 
u Versaillesu, kao na pr. Bassin de Latone. Istim duhom odiše 
menuet, zacijelo najčudniji ples, koji je ikad izumljen: menuetu 
je uspjelo pomiriti usiljenu ukočenost, odmjereno držanje mario¬ 
neta s čarobnom dražesti, živosti i lakoćom. U suštini je čitav 
salonski život onoga doba bio menuette. Bilo je točno propisano 
koliko ćemo koraka napraviti, da bismo se zatim naklonili, kakovu 
ćemo liniju opisati naklonom, i kako ćemo se duboko poklonit: 
u ovom ili onom slučaju. Čitav je život bio fiksiran milimetarskom 
mrežom, kakova se stavlja na dasku za crtanje, a možemo ga 
usporediti i sa šahovskom tablom, po kojoj se kreću figure, onako, 
kako im je propisano, a ipak su moguće bezbrojne kombinacije. 

Strogoj etiketi nije izmicao ni veliki kralj: etiketa je bila 
jedina moć, kojoj se morao podvrći. Njegov je danji red bio točno 
određen: veliki samodržac velika je lutka, koju zato izabrane 
osobe oblače, presvlače, hrane, voze na šetnju i liježu u krevet. 
Nitko mu ne smije pružiti rupčić osim nadstojnika odjela za rupce; 
noćnu posudu smije pregledati samo posebni dvorjanik, kojemu je 
povjerena ova služba; da mu se preda čaša vode potrebno je 
četvero ljudi. Čitav kraljev život dosadno je i tegobno primanje: 
sve ista lica, koja uvijek izriču jedno te isto. Život na dvoru je 
vječno isti repertoarni komad, koji počinje u osam sati ujutro, 
svršava u deset sati navečer, da bi sutradan počeo iznova. Štaviše, 

život čitave Francuske takova je komedija, pa treba mnogo samo- 
svladavanja i odricanja, da bi netko odigrao glavnu ulogu. Ljudevit 
XIV. majstorski je riješio ovu tešku zadaću: pedeset i četiri godine 
predstavljao je pred Evropom, a nitko nije osjetio koliko ga ta 
predstava stoji truda i muke. 

Ljudevit XIV. htio je imponirati, ali ljupko i otmjeno. Rado 
se dao prikazivati kao imperator: divni konjanički lik Berninija 
možda najbolje pokazuje kako je Ljudevit XIV. želio da bude 
prikazan. No u ophođenju s ljudima, Ljudevit XIV. nije nikada 
bio autokrat. Postupao je taktično, umio se svladavati, što će reći 
biti ljubezan i onda, kada si zlovoljan ili srdit. Osobito prema 
damama bio je savršen kavalir, te bi pred posljednjom sluškinjom 
uljudno skidao šešir. Umio je darivati, a da ne ponizi darivanog, 
odbiti molbu, a da ne pozlijedi molitelja. Jakovu II. Engleskom, 
koji se sklonuo u Francusku, dopustio je, da se prozove kraljem 
francuskim i da stavi u svoj grb burbonski liljan: pravo engleskih 
kraljeva iz doba, kad su vladali velikim dijelom Francuske. Jednom 
je zgodom bacio kroz prozor štap, da ne bi došao u napast da 
udari oholaga maršala Lauzuna, koji ga je bio uvrijedio. 

Bio je izvrsne tjelesne konstitucije, pa je mogao godinama 
snositi tegobe svoga položaja. Za objedom bi pojeo obično četiri 
tanjura juhe, čitavog fazana, jarebicu, veliku zdjelu salate, nešto 
janjetine sa češnjakom i umakom, šunke, tanjur kolača, voća i 
marmelade. Na spolnom području pokazao je isto takovu vitalnost. 
Njegovo je dvorjanstvo obuhvatalo titularnu ljubavnicu (la mal- 
tresse en titre) i stanovit broj gospođa kraljevske postelje (dames 
du lit royal), koje su također imale službeni značaj ili bile pore¬ 
dane po činu. Čini se da je posjedovao sve žene svoje okoline, 
a bio je otac čitave legije zakonitih, poluzakonitih i nezakonitih 
sinova i kćeri: samo kraljica, Lavallierka i Montespanka rodile 
su mu šesnaestero. 

Vanjska politika Ljudevita XIV. Vanjskopolitički program 
Ljudevita XIV. jednako je veličanstven kao i onaj Filipa II., 
a nijedan ni drugi nije bio ostvaren. Ljudevit XIV. pomišljao je 
najprije kako će zavladati Belgijom, Nizozemskom i Sjevernim 
morem — program, koji će, od svih francuskih vladara, ostvariti 

jedino Napoleon. Osim toga je htio Španjolsku sa Zapadnom 
Indijom, Milanom, Sardinijom, Napuljem, te Franche-Comte i 
Savoju. Htio je zavladati čitavom zapadnom Njemačkom, bilo 
izravnom aneksijom, bilo stvaranjem zavisnih kneževina. Protiv 
Habsburgovaca pokrenuo je Turke, s kojima je sklopio savez. 
Kada Turci osvoje Beč i Austriju, nastupit će u posljednjem 
trenutku kao posrednik i spasitelj i dobiti za nagradu njemačku 
carsku krunu. Da je to uspjelo, uskrsnulo bi carstvo Karla Velikog, 
kojega Francuzi svojataju kao i Nijemci. No prošlo je vrijeme 
univerzalnih monarhija, kao i doba univerzalne crkve: na koncu 
konca morao se Ljudevit XIV. zadovoljiti sa Franche-Comte, dije¬ 
lovima Alzacije i belgijskim pograničnim tvrđavama. Posljednji 
odsjek njegove vladavine ispunjen je trinaestgodišnjim ratom za 
španjolsku baštinu. U tom je ratu sudjelovala gotovo čitava 
Evropa, a glavni protivnik Ljudevitov bio je austrijski car Leo- 
pold I. Na strani Francuske bila je Bavarska, Koln i Savoja (koja 
će kasnije prijeći k caru). S Austrijom bio. je u savezu Portugal, 
Prusija, Hannover, te Vilim Oranski, koji je tada vladao Nizo¬ 
zemskom i Engleskom. Vilim Oranski bio je svakako najtvrdo¬ 
korniji protivnik sunčanoga kralja. Glavno je bojište bila južna 
Njemačka i Nizozemska, pa Italija i Španjolska. U tom je ratu 
Ljudevit od početka bio slabe sreće. Protivnici su imali najistak¬ 
nutije vojskovođe onoga doba, Marlborougha i princa Eugena, 
koji su pobjeđivali skoro u svim bitkama. Osim toga je Francuska 
bila posvema iscrpljena porezima, lošim žetvama i glađu. Ipak je 
zbog nespretne i kratkovidne politike saveznika i unutrašnjih poli¬ 
tičkih promjena u Engleskoj, Francuska postigla razmjerno povo¬ 
ljan mir. Španjolska je baština tako podijeljena, da je na špa¬ 
njolskom prijestolju potvrđen unuk Ljudevita XIV., kome su 
pripale i španjolske kolonije, dok je Karlo VI., sin i nasljednik 
Leopoldov, dobio Belgiju, Milano, Napulj i Sardiniju, Engleska 
Gibraltar, a Savoja Siciliju. Ipak je to bio poraz francuske hege¬ 
monije i siguran znak, da je Ljudevitu Velikom odzvonilo. 

Čitava druga polovica Ljudevitova vladanja protekla je u 
znaku dekadanse. Pokazuju se porazne posljedice opće nivelacije 
i centralizma. Ljudevitova Francuska kao da je opustjela. Spušta 

se mrak. Dvor postaje senilan, širi se pobožnjaštvo i dosada, a to 
Francuz nikada ne prašta. Pozlata Versaillesa blijedi, šareni lak 
počinje se Ijuštiti, dvorjanstvo moli i zijeva. Pa i sam puk počinje 
shvaćati, da je sve to samo predstava, naduti talmi , iza kojega se 
skriva slijepa i samoživa pohlepa. Kada je veliki kralj umro, 
kliču nesamo njegovi neprijatelji, nego i njegovi podanici. Zidovi 
Pariza pokriti su „paskvilima 44 , a gomila se roti oko pogrebnih 
kola, psuje na sav glas i baca na kola kamenje. U provinciji 
služe se mise zahvalnice. No tridesetak godina prije, morao je već 
Colbert biti pokopan uz vojnu azistenciju. 

Kolbertizam. A ipak je Colbert bio jedan od najvećih organi¬ 
zatora 17. stoljeća. Svojom je neumornom djelatnošću obuhvatio 
sve grane uprave. Reformirao je sudstvo i porezni sistem, osnovao 
i razvio trgovačku i ratnu mornaricu, osnovao Akademiju znanosti 
i graditeljsku visoku školu, zvjezdarnicu i botanički vrt, sagradio 
Canal du midi , koji spaja Atlantski ocean sa Sredozemnim morem. 
Najviše se pročuo gospodarskim sistemom, koji je poznat pod 
imenom merkantilizma, a mogli bismo ga nazvati i kolbertizmom, 
toliko je Colbert dao obilježje ovom sustavu. 

Merkantilizam polazi sa stanovišta, da je bogatstvo zemlje 
sastavljeno od zaliha drage kovine. Prema tome valja nastojati, 
da se što više plemenitog metala uveze, a što manje izveze. To je 
teorija aktivne trgovačke bilance. Sirovine neka ostanu po moguć¬ 
nosti u zemlji, jer predstavljaju kapital; industrijske proizvode 
treba izvoziti, jer se na tom zarađuje, dok u vožen je stranih indu¬ 
strijskih proizvoda treba spriječiti ili bar oteščati. Dakle visoke 
izvozne carine na sirovine, a visoke uvozne carine na gotove fabri¬ 
kate. Kolonije postaju puki potrošači, te ne smiju proizvoditi 
industrijske fabrikate, niti samostalno trgovati, budući da sirovine 
moraju biti predane matici-zemlji. Tu se naprotiv „manufakture* 4 
pomažu svim mogućim sredstvima: izvoznim premijama, monopo¬ 
lima, oslobađanjem od poreza, beskamatnim državnim zajmovima, 
besplatnim gradilištem, podjeljivanjem plemstva spretnim podu¬ 
zetnicima i t. d. Tako je u Francuskoj procvao čitav niz industrij¬ 
skih grana, koje su snabdijevale pola Evrope. Najviše su se izvozile 
svilene tkanine, čipke, tapete, galanterijska roba i modni artikli 

uopće: luksuzno pokućstvo, odijelo, vlasulje i parfemi. Nesamo da 
se pogodovalo domaćoj industriji: Francuska se ugledala i u strane 
uzore: čarape su se tkale po engleskom uzoru, limena se roba 
proizvodila po njemačkom, proizvodnja zrcala povodila se za 
mletačkim, a suknarstvo za nizozemskim uzorom. Provodeći do¬ 
sljedno svoj sistem, Colbert je većim dijelom ukinuo unutrašnje 
carine, čime je Francuska na gospodarskom području pretekla 
Njemačku. Colbert je postigao i povećanje radnog vremena, redar¬ 
stvenim je mjerama pobijao nezaposlenost, a broj pučanstva dizao 
posebnim premijama za obitelji s brojnom djecom i porezima na 
neoženjene. Zabranio je iseljivanje radnika a pogodovao uselja¬ 
vanju. Merkantilizam proveden do skrajnjih granica dovodi do 
krijumčarenja, koje je organizirano sa strane države i do sličnih 
apsurda. Tako je neki pruski kralj zabranio nošenje drvenih 
cokula, da se ne bi time oštetila industrija kože, a Fridrik Veliki 
namjestio je posebne detektive, Kaffeeriecher , koji su njuškali 
da li tko god prži kavu i time krši državni monopol. A monopol 
je bilo sve i sva, pa i četinje od svinja, koje bi posjednik morao 
svake godine na Ivanje prodavati oblastima. 

Već je John Locke kritizirao ovakovo državno skrbništvo, koje 
znatno ograničuje slobodu individua. Treba međutim znati, da su 
tada sve države Evrope bile pretežno agrarne, te su gotovo čitavu 
potrošnju pšenice mogle same namiriti. Osim toga su najvažnije 
sirovine: vunu, svilu, lan . . . proizvodile kod kuće. Aktivna trgo¬ 
vačka bilanca nije, međutim, sprečavala, da masa gladuje, budući 
da izvoz obogaćuje samo tanki sloj privrednika. Nakon kratkoga 
cvata slijedilo je zaduženje i bijeda, a deduktivna metoda, koja 
apstraktnom formulom siluje zbilju, otkrila je na gospodarskom 
području svu svoju nemoć. 

Dramska kristalo grafija. Prava je slava Ljudevita XIV., što 
se nije zadovoljio ratovima i sjajnim dvorom, nego je nastojao 
da njegova vladavina bude i zlatna era umjetnosti. Stoga su ga 
i rado uspoređivali s Augustom, što je u neku ruku i točno. Veliki 
ceremonijar ove pozlaćene dvorske umjetnosti, kojoj ne možemo 
poreći raskoš i ukus kao ni istančanu artistiku, bio je Nicola 
Boileau, „zakonodavac ukusa" (legislateur du gout), koji je dikta¬ 

torski odredio kako valja pisati stihove, povodeći se dakako za 
Descartesom. Što nije jasno i nedvoumno, ne može biti ni lijepo, 
a razum koji objašnjava i sređuje glavni je zakonodavac poezije. 
Umjetnost kako je shvaća Boileau ima isti cilj kao i Descartesova 
filozofija, a to je istina. Vrhovna je zasada Boileauove poetike: 
„Ništa nije lijepo do onoga, što je istinito" (Rien nest beau que 
le vrai). Pod istinom ne razumijeva se iskustvo, nego ono, što se 
poklapa s logikom. Logika daje zakone života, gledanja i obliko¬ 
vanja: tko se za njom povodi, postupa „prirodno". 

Odatle se nadaje ideal onoga, što je veličanstveno jednostavno 
(le grand facile), kako veli Fenelon, „Labud od Cambraia", pisac 
„Telemakovih pustolovina". Tu su knjigu smatrali najvećim epom 
vremena, upravo sviju vremena, premda je izrazito didaktično djelo 
namijenjeno vojvodi Burgundskom, kojemu je trebalo prikazati 
dužnosti i zadaće vladara. Zahtjev za preglednom obradbom građe 
doveo je do triju jedinstava, koja su s nepravom izvedena iz Arb 
stotela: jedinstvo mjesta, vremena i radnje. Jedinstvo mjesta je 
ordinata, jedinstvo vremena apscisa. dok jedinstvo radnje tvori 
idealnu krivulju. A kako posvuda vlada razum, treba i da strasti 
budu umjerene i uljuđene. Sva očitovanja razularene vitalnosti 
treba izbjegavati, krajnje situacije ukusno i razborito prevladati: 
i na samoj smrti junaci ovoga teatra ne zaboravljaju, što su dužni 
dvoru i Descartesu! Događaji se ne razvijaju eruptivno, na sko¬ 
kove, kao kod Shakespearea, koji je barbar, nego su nalik na 
pojedine članke u nizu zaključivanja, ili redove jednadžbe. Pjesnici 
ovoga doba izvrsni su kristalografi. a ne mineralozi. Čitajući 
njihova djela ili gledajući ih na pozornici, bivamo točno upućeni 
u opće oblike stvari, ali ne saznajemo ništa o njihovoj tvrdoći, 
boji, sjaju, gustoći, gdje se nalaze, čime se razlikuju od modela, 
ne saznajemo ništa o njihovoj individualnosti. 

Dvorska luda. „Veliki Corneille" (Le grand Corneille) još je 
pjesnik Fronde: heroičan, smion, gotovo poletan, ali je ipak aka¬ 
demik, koji voli da rezonira. Njegova je etika uzvišen stoicizam, 
koji nalazi vrhovno zadovoljstvo u pobjedi čovjeka nad sobom sa¬ 
mim, u žrtvi pojedinca za ideju, to jest u većini slučajeva za državni 
probitak. U svojoj raspravi o strastima označuje Descartes kao 

najveću krepost, ključ svim ostalim krepostima i glavno sredstvo 
u borbi sa strastima, velikodušnost, kojoj daje dva imena : 
magnanimite i generosite. Ta je velikodušnost glavni junak Cor- 
neilleovih tragedija. Kada bismo tri velika dramatika francuskoga 
klasicizma htjeli usporediti s velikim grčkim tragicima, odgovarao 
bi pomalo arhajski Corneille Eshilu, istančano ženski Račine 
Sofoklu, a problematski poznavač ljudske duše Moliere Euripidu, 
koji je također pisao komedije i vodio žilavu, no jalovu borbu 
protiv kazališne forme, koja mu je bila nametnuta. Demokratski 
i skeptični Grci Periklova doba bili su u pitanjima umjetničke 
forme nesmiljeno konzervativni kao i aristokratski i dogmatični 
Francuzi Ljudevita XIV. Zato je Moliere, na oko šaljivac, zapravo 
tragična figura među francuskim klasicima. Da je bio najveći 
među njima spoznali su i neki vidoviti suvremenici. Kada je Lju¬ 
devit XIV. pitao Boileaua tko je najvredniji pjesnik njegova 
razdoblja, ovaj je odgovorio : „Veličanstvo, to je Monsieur 
Moliere/ 4 

„To nisam mislio 44 , odvratio je kralj, „no vi to bolje znate 44 . 
Moliere nije u svojim djelima mogao ni smio dati drugo no 
„jednadžbe 44 škrtosti, hipohondrije, licemjerstva, arivizma, apstrak¬ 
cije, drske subrete i vjernog ljubavnika. Morao je slikati sa šablo¬ 
nama, jer su to htjele mušterije, pa je pravo čudo kako je s ovom 
grubom tehnikom stvorio tako šarene i pikantne, originalne i žive 
uzorke. Moliere, koga bismo mogli prozvati dvorskom ludom, bio 
je i nešto više, moralni zakonodavac svoga vremena, i ako je 
postupao prikriveno i tako rekavši anonimno. No to je u suštini 
misija svakoga velikog komediografa. 

Slikarstvo i dekoracija. I slikari onoga doba prožeti su karte- 
zijanskim načelima. Poussin u tolikoj mjeri, da se i samim suvre¬ 
menicima učinio odviše strog. Značajno je da se izvježbao u 
crtanju na antiknim relijefima. Njegovi likovi imaju tipična lica, 
oni su predstavnici vrste, kao biljke u kakvom herbariju. Poussin 
je bio učen slikar, dobar poznavač klasične starine, a velika je 
njegova zasluga, da je u slikarstvo uveo krajolik. No i tu je 
postupao kao arheolog: njegovi pejzaži uvijek su antikni krajolici. 
Dok na pozornici nastupaju mrtvi Rimljani u krinolini i sa vla- 

šuljam na glavi, odijeva Poussin živu prirodu u togu i navlači 
joj koturne. 

Priroda, kako je gleda Poussin, upravo je matematička: divno 
drveće sa svojim finim, no geometrijskim siluetama, pećine sa 
veličanstveno jasnim i skladnim plohama i uglovima, okrugla 
jezera, oštri kutovi gorskih kosa, pravilni oblaci i linije ljudskoga 
tijela, koji svojom simetrijom tvore umjetnički ornamenat. No 
on je začudo i vanredan majstor ugođaja : pravi barokni 
umjetnik, koji utire put suptilnoj umjetnosti Claude Lorraina, 
virtuoza svijetla i prvog plana. Kod Lorraina je priroda nepatvo¬ 
rena, ali uljuđena, udešena, pripitomljena. Priroda, koja se ne 
kosi ni sa razumom, ni sa dvorskim obzirima. Rigaud, da spome¬ 
nemo još jednog značajnog umjetnika, dvorski je majstor i vrhovni 
garderobier svoga doba, koji slika ljude, kako trebaju biti po 
vanjštini. Ovako se moraju odijevati, ovako češljati, ovako stajati, 
sjediti, pružati ruku, držati mač, nabrati mantiju: efektno i umje¬ 
reno, veličanstveno i disciplinirano, tako da svaki bude mali 
Louis Quatorze. 

Palače onoga doba odlikuju se sličnom fizionomijom. Izvana 
djeluju impozantno i povučeno, kraljevski, te svojom oholom 
jednostavnošću pobuđuju gotovo oskudan dojam. Pročelje je bez 
ukrasa, jer je okrenuto prostome puku, no ponutrica je upravo 
raskošna. Pod je umjetnički parketiran, strop pokrit slikarijama, 
sa zidova blista raznobojni mramor, bogati štuk, baršun i brokat, 
srebro i bronza, a ponajviše zlato, simbol sunca. Silna ogledala 
umnažaju ovaj sjaj. Andre-Charles Boulle, kraljevski stolar (ebe- 
niste du roi) ispunjuje dvorane konzolnim stolićima (gueridons) 
za velike svijećnjake, pravi pokućstvo od ebanovine s ukrasnim 
umecima od kovine, željvine kore, sedefa i slonove kosti (marque- 
terie). Kraljevska manufaktura za pokućstvo u Parizu postaje pod 
vodstvom dvorskoga slikara Lebruna uzornom tvornicom za proiz¬ 
vode umjetne stolarije. Godine 1680. izumio je Jacquin postupak 
za proizvodnju umjetnog bisera, koji se od sada na veliko upo¬ 
trebljava. Veliki su parkovi načičkani mramornim hermama, trito- 
nima, najadama, atlasima, zemaljskim kuglama; šumne kaskade 
ruše se niz kamene stepenioe, drveta i živice dobivaju oblik vaza, 

prizma, piramida i životinjskih silueta, a tvore katkad prave pra\ - 
cate odaje. Nije bez interesa spomenuti, da je već tada izumljeno 
dizalo (ascenseur), koje odgovara današnjem liftu. No to se dizalo 
upotrebljavalo samo u velikim palačama, pa se i u tome vidi 
koliko se tadašnja kultura razlikuje od današnje: ona je bila u 
suštini asocijalna, te nikome ne bi palo na pamet, da bi se novim 
praktičnim izumom mogao poslužiti tkogod drugi osim članova 
najviših slojeva. 

Lullj. Glazba je pretežno u službi kazališta. Jean Baptiste 
Lully, Firentinac, koji se zapravo zvao Lulli, tvorac je velike 
opere (tragedie lyrique). Njegov libretist bio je Philippe Quinault, 
koga su suvremenici stavljali iznad velikih tragika. Lully je umio 
monopolizirati operu, postignuvši, da je kraljevim dekretom 
zabranjeno svim ostalim kazalištima da namjeste više od dva pje¬ 
vača i šest glazbenika. Lully nije bio samo skladatelj, nego i 
dirigent, intendant, redatelj. Bio je upravo opsjednut svojom 
umjetnošću, koja ga je i spremila u grob: prigodom jedne pred¬ 
stave tako je bjesomučno udarao svojim štapom takt, da je smrto¬ 
nosno ozlijedio nogu! Lully je podigao značenje zbora, koji je bio 
posvema zanemaren, dao prvenstvo ritmičkom elementu nad melo- 
dijskim. Muzika treba da pojača djelovanje riječi, da ih osjećajno 
obogati i produbi. Njegova je umjetnost deklamacija i retorika u 
najljepšem i najispravnijem obliku, savršeni pendant Corneilleu 
i Racineu, s kojima se svi jesno takmi. Njegova je glazba recitativna, 
bez koloratura, upravo bez pravih arija. Opera je veličanstveno 
opremljena: scenarija, baleti, povorke, brojni ženski i muški korovi 
(i iza scene), glazba crta morske oluje, bitke, potrese, vulkanske 
provale, paklene strahote. Ako je klasična tragedija (tragedie 
classique) neka vrst muzike, procijeđena ritmom, stilska volja 
razdoblja očituje se i u operi. A prirodno je da je muzici najbolje 
uspjelo da se potpuno matematizira, da se ispuni potpuno karte- 
zi jonskim duhom simetrije. 

La Rochefoucauld. Kad bismo razdoblje Ljudevita XIV. prosu¬ 
đivali samo po njegovim operama i tragedijama, građevinama i 
slikama, raspravama i propovijedima — morali bismo steći uvje¬ 
renje, da su tadašnji ljudi bili nadnaravne veličine, grandiozni,. 

ali dosadni i bez duše. Kakovi su bili zaista, saznajemo iz umjet¬ 
ničkih i književnih djela druge garniture: iz karikatura i letaka, 
satira i memoara, anegdota i aforizaona. Na tom su se području 
istakli neki sjajni diletanti: njihova su djela ostala živa do dana 
današnjeg. Svatko poznaje La Bruyereove portrete, zapamćen ja 
vojvode od Saint-Simona. pisma gospođe Sevigne. Iz tog preobilja 
istinskih životnih manifestacija odabrat ćemo samo jedno djelo, 
koje predstavlja sva ostala: „Maksime 46 vojvode La Rochefou- 
caulda. 

La Rochefoucauld prvi je pravi aforistik novoga doba. Njegove 
kratke rečenice su zgusnute moralno-psihološke rasprave. Esprit 
geometrique živi i u njima: britke antiteze, kristalografski način 
pisanja. Uz to je autor čovjek od svijeta, čovjek salona: njegove 
opaske nisu samo duhovite, nego i prijatne, elegantne, a djeluju 
kao kaplja biranog parfema. Jaki su ekstrakt mirisa, što su ga 
stvorila brojna životna iskustva. Njegov je filozofski sustav veoma 
jednostavan. Kao što psihoanaliza sve objašnjava spolnim nago¬ 
nom, tako La Rochefoucauld svodi sve ljudske čine na jedan 
osnovni nagon. To je taština ili samoživost, orgueil , vanite , amour- 
propre - ,,U carstvu egoizma možemo svašta otkriti, a koliko god 
toga i otkrili, preostat će još mnogi nepoznati krajevi 44 , veli La 
Rochefoucauld. „Samoživost govori svim jezicima, igra sve uloge, 
pa i rolu samozataje. 44 Ili: ,,I krepost ne bi došla daleko, kada 
je ne bi pratila taština. 44 Tražeći svuda skroviti talog ljudske 
taštine, La Rochefoucauld je otkriva u posljednjim skrovištima i 
zakucima. Ni najtanja nijansa ne izmiče njegovom oštrom oku. 
„Ljudi radije govore o sebi zlo, nego da uopće o sebi ne govore. 44 
Ili: „Odbiti hvalu znači da hoćemo biti hvaljeni po drupi put. 44 
Još: „Praštamo onima, koji nam dosađuju, ali nikada onima, 
kojima mi dosađujemo. 44 I krepost je samo oblik poroka: „Sve se 
kreposti gube u samoživom interesu kao rijeke u moru. 44 Ljudi se 
ne podaju jednom jedinom poroku, „jer ih imaju po nekoliko. 44 
A „kada nas poroci ostave, zavaravamo se vjerom, da smo ih mi 
ostavili 44 . I stoga „stari ljudi daju dobre savjete, da bi se utješili, 
sto više ne mogu davati loše primjere 44 . Govoreći o ljubavi, La 
Rochefoucauld veli, da je više slična mržnji negoli prijateljstvu. 

prosuđujemo li je po većini njenih učinaka. No „prava je ljubav 
kao i sablasti: svi o njoj govore, no malo je tko vidio tako 
šta“. Ipak La Rochefoucauld nije cinik nego skeptik, koji pri¬ 
kriva svoje osjećaje. Zna da esprit ne može nadoknaditi čuvstvo, 
te da se prava uljudba (politesse de Vesprit) osniva na „pleme¬ 
nitim i nježnim mislima 46 . Lukavština, izdaja, najsigurnije je 
sredstvo da budemo prevareni, pogotovo, ako smo uvjereni da smo 
lukaviji od drugih. Mnoge La Rochefoucauldove opaske odišu 
najsuptilnijom otmjenošću, kao na pr. ova: „Veća je sramota 
sumnjičiti svoje prijatelje, negoli od njih biti prevaren. 66 Ili: „Pre¬ 
velika žurba da se za nešto odužimo, neka je vrst nezahvalnosti. 66 
Ili: „Lako se tješimo zbog nesreće svojih prijatelja, ako nam ta 
nesreća daje priliku, da im iskažemo svoju odanost.* 6 U toj mje¬ 
šavini frivolnosti i plemenita duha, opora materijalizma i naj- 
nježnijeg takta, sadržana je duhovna flora, kojom se odlikuje 
razdoblje Ljudevita XIV. U tvrdnji, da je „biti smiješan veća 
sramota, negoli biti sramotan 66 , odrazu je se čitav svijet Versaillesa 
sa svim svojim svijetlima i sjenama. 

Allonge. Kostim razdoblja izrazito je salonski, a glavna mu 
je svrha reprezentacija, parada i poza. Mjesto dotadašnjeg haljetka 
dolazi u modu kaput sa širokim rukavima, bogato izvezen. Taj 
justaucorps dopire do koljena, a ima golema dugmeta. Dame nose 
svečane oprave sa utegnutim pršnjakom i povlakom, koja — prema 
dostojanstvu — iznosi dva do trinaest metara. Varirana stražnjica 
(cul de Pariš) treba da pobudi dojam kao da je ovaj dio tijela 
izvanredno razvijen. Mjesto čizme nosi se cipela sa kopčom, 
a muško i žensko nosi rukavice od fine bijele kože. Najviše udara 
u oči velika svečana vlasulja, allonge , koja se javlja oko 1625., 
a oko 1655. općenito se upotrebljava. Ova vlasulja čini „ljude 
slične lavu 66 , kako je netko rekao, a stoga je i najčešće svijetlo- 
smeđa ili plava. Otprilike u isto vrijeme nestaje „muha 66 , posljednji 
ostatak bradice, a svatko se odsada brije. Ženski pendant vlasulji 
jest fontange , ukras glave, koji je napravljen od nabranih čipaka, 
vrpca i lažne kose. Taj bi ukras dosizao i metar i po visine. 

Često se čuje da je perika nastala zbog toga, što je Ljudevit 
XIII. bio ćelav, a kako dame nisu htjele zaostajati za gospodom. 

udomaćila se spomenuta ženska vlasulja. To međutim nikako ne 
stoji. Prije svega u ono doba nije još francuska moda vladala 
Evropom, nego su u modi prednjačili Nizozemci. A osim toga 
Ljudevit XIII. bio je takova ništica, da je sasvim nevjerojatno, 
da bi baš on nametnuo svome razdoblju kakovu modu. Kulturna 
hegemonija Francuske započinje pod Ljudevitom XIV., koji se 
dugo vremena otimao i borio protiv vlasulje, budući da je imao 
veoma lijepu i dugačku kosu. Tek godine 1673. nataknuo je Kralj - 
Sunce prvi put vlasulju na glavu. Osim toga treba znati da vla¬ 
sulji nije bila svrha prikriti nedostatak kose, nego je oduvijek 
bila zamišljena kao odjevni predmet, kao ukras kojim se dotje¬ 
rujemo, nešto poput pernatog šešira ili pojasa. 

Vlasulja je simbol ljudi 17. stoljeća. Ona potencira i izolira, 
a to su, kako ćemo još vidjeti, osnovne tendencije stoljeća. Osim 
toga stilizira, upravo zato jer je neprirodna. No vlasulja nije neka 
novost. Pređnjoazijski narodi poznavali su vlasulju, u prvome 
redu Egipćani, koji su se štaviše služili umjetnim bradama. Isti 
duh apstrakcije, koji je stvorio njihove piramide i sfinge, stvorio 
je omamentalne spletove kose i četverokutne brade, koje bi mogli 
objesiti. 

Kava i druga pića. Karakteristično piće visokog baroka je 
kava, koju su Arapi i Turci odavna poznavali, ali se u Evropi 
udomaćila tek sredinom 17. stoljeća. Prva evropska kavana je 
Virginia Coffe-House , otvorena godine 1652. u Londonu. Tu se i 
prvi put uobičajilo, da se pripadnici iste stranke, klase ili zvanja 
sastaju u određenim kavanama. Tako je bilo papističkih, puri¬ 
tanskih, whigovskih i rojalističkih kavana, kao i kavana za kicoše. 
liječnike, prostitutke i obrtnike. U jednoj književnoj kavani sto- * 
lovao je slavni Dryden, a pjesnik kojega bi stihove ondje pohvalio 
bio je siguran da će te sezone imati uspjeha. Tek dva desetljeća 
kasnije pojavile su se u Francuskoj prve kavane, a u Njemačkoj 
tek početkom osamdesetih godina. Jedna od najslavnijih bečkih 
kavana osnovana je nakon opsade Beča, a osnovao ju je neki Srbin, 
koji se okoristio turskim plijenom — vrećama kave, koje su Turci 
ostavili na bojištu nakon poraza. Godine 1720. bilo je u Parizu 
oko trista kavana. Već se tada u posebnim sobama kartalo ili 

biljarilo, dok se pušiti smjelo samo u prostim lokalima. Može se 
reći da je kava kao tonicum vršila tada još važniju ulogu nego 
danas. Veoma je značajno po ono racionalističko doba, da voli 
kavu, opojno sredstvo, koje stvara i potiče trijeznu opojnost, ako 
se tako smije kazati. Voltaire je bio strastveni kavopija. Ako i 
možda ne bi popio pedesetak šalica na dan, kako se tvrdilo, 
sigurno je da bez kave nije mogao živjeti ni raditi, a to se vidi 
i u nervoznom i providnom stilu, koji ga karakterizira. 

Uz kavu se javljaju i druga sredstva uživanja: sladoled, pjenu¬ 
šavo vino i čokolada. Pjenušavo vino, koje će se tek sto godina 
kasnije prozvati „šampanjcem 44 , omogućeno je izumom čepa od 
pluta. Čokolada, omiljelo piće starih Mehikanaca, osvojilo je 
Evropu tek onda, kada se netko dosjetio da pridoda malko šećera. 
U osiromašenoj Španjolskoj postala je čokolada prehrambenim 
sredstvom širokih slojeva naroda, te je nerijetko morala nadok¬ 
naditi čitav obrok. Čaj, kava i čokolada ne potiskuju međutim 
alkohol. Nijemci se još uvijek spominju kao teške pijanice, no čini 
se, da ni Francuzi ni Englezi mnogo za njima ne zaostaju, dok su 
južnjaci oduvijek relativno umjereni. 

Konačno stiče priznanje viljuška kao koristan pribor za jelo. 
Zanimljivo je spomenuti, da se još u prvoj poli 17. stoljeća mnogi 
satirici rugaju upotrebi vilice, smatrajući je pukom afektacijom. 
Ipak vilica prodire oko 1650. na francuski dvor, nakon što je 
prihvaćaju i drugi. Dotada se meso jelo rukom ili, ako je netko 
htio biti naročito fin, nožem, koji bi turao u usta. Nova je moda 
i skidanje šešira. Čistoća je veoma popustila, pogotovo u najvišim 
krugovima. Javna kupališta, koja su bila pod konac Srednjega 
vijeka veoma brojna, sada su posvema nestala. Privatnih kupaonica 
gotovo i nema, a toaleta je uglavnom u tome, da se ruke ture 
u vodu, a lice nakvasi kolonjskom vodom. Rublje se mijenjalo 
vrlo rijetko, a u krevetu sunčanoga kralja bilo je stjenica. Rasipna 
upotreba svih mogućih mirisa, ličila i masti veoma je stoga 
shvatljiva. 

Posta. Prometala su još uvijek veoma primitivna. Tek pod 
konac 17. vijeka postaje kočija ravnopravna jahaćem konju, što 
mnogi osuđuju, jer da će ljudi postati mekoputni, a konjogojstvo 

stradati. Ipak je u velikim gradovima bilo javnih kočija, koje se 
u Parizu zovu fiacres. Pripadnici srednjeg staleža služe se ugla¬ 
vnom nosiljkom (porte-chaise), premda i taj način kretanja mnogi 
osuđuju, jer da nije dostojno čovjeka da se služi svojim bližnjim 
kao teglećom stokom. Članovi visokog društva drže divne karuce, 
koje prate tekliči, a vuče najmanje četvero konja. To međutim nije 
nikakovo razmetanje, nego je opravdano lošim stanjem tadašnjih 
cesta. U to doba pomalo se organizira poštanski putnički promet 
stalnim prometnim linijama. Promet se vrši velikim kočijama, 
a na određenim se postajama mijenjaju konji. Ove postaje pružaju 
umornim putnicima konačište i tako nastaje „gostionica k pošti 44 , 
prvi preteča modernog hotela. Putovalo se veoma polagano: put 
od Londona u Oxford, koji danas prevaljujemo željeznicom za 
nepuni sat, trajao je dva dana. A kada je nova jedna linija za tu 
prugu trebala samo trinaest sati, dobila je nadimak „leteće kočije 44 
(flying-coach). Da bi se kola prevalila ili da bi ih napali razboj¬ 
nici nije bilo ništa neobično. Još napornije i nesigurnije bilo je 
putovanje po vodi. Veće putovanje morem važilo je kao pusto¬ 
lovan pothvat, a brodolom i borba s gusarima, o čem pričaju svi 
putni romani onoga doba, svakidašnji događaj. Stanovanje u 
tijesnim i mračnim prostorijama bilo je veoma nehigijensku, a 
prehrana (gotovo isključivo usoljeno meso, brašno i sušeno po¬ 
vrće) prouzrokuje brojna oboljenja. Pomorski promet uopće nije 
bio uređen, te je ovisilo o sretnom slučaju hoćemo li uhvatiti vezu. 
Tek početkom 18. vijeka javljaju se tako zvani packet-boats , 
brodovi, koji su stalno plovili između Engleske i kontinenta i 
prevažali ponajprije pakete i pisma, a kasnije i putnike. 

Novine i časopisi. Uređenje pošte n vezi je postankom modernog 
novinstva. Novine su isprva bile rukopisna saopćenja pojedinim 
dostojanstvenicima ili mogućnicima. Ti su sretnici imali posebne 
dopisnike. Čsto bi saopćenja služila i širem krugu, ako bi njihov 
posjednik ovim „gazetama 44 trgovao. Prve štampane novine širili 
su poštari, kod kojih su sve novosti bile tako rekavši usredotočene. 
Te su prve novine izlazile većinom sedmično, a sadržavale su gole 
činjenice, bez ikakove kritike ili objašnjenja, budući da su bile 
podvrgnute veoma strogoj cenzuri. Stoga su i letači mnogo sio- 

bodniji u izražavanju. Takovi su letači nastali u doba reformacije, 
a kako su se tajno širili i iznosili nepoznate ili zanimljive stvari, 
predstavljali su znatnu političku moć. Osobito opasni bili su nizo 
zemski „paskvil lanti“, kojih su se sve evropske vlade s pravom 
bojale. Prvi je tjednik izašao godine 1605. u Strassburgu; prvi 
dnevnik — Dailj Courant — gotovo sto godina kasnije u Londonu. 
Veoma su važni i učeni časopisi, kao pariški Journal des Savans , 
londonske Philosophical Transactions , rimski Giornale dei Lette- 
rati i leipziška Ada eruditorum. 

Bayle. Znanstveni život veoma se razvija. Dovoljno je spome¬ 
nuti znanstvene pothvate Pascalove, o kojima je već bilo govora, 
biblijska istraživanja Spinoze, koja nastavlja Richard Simon u 
Parizu, historiografsku djelatnost Mezeraya ili Jeana Mabillona, 
koji je osnovao diplomatiku, znanstveno istraživanje historijskih 
povelja. Najviše se međutim istakao Pierre Bayle svojim učenim 
i duhovitim leksikonom — „ Didionnaire historique et critique\ 
Sve pojave države, crkve, društvenih običaja, umjetnosti i znanosti 
nalazimo u tom leksikonu obrađene zabavno i oštroumno. Bayle ih, 
kako sam veli ,,anatomira“: i ovaj smioni skeptik, preteča fran¬ 
cuskog prosvjetiteljstva, pristaša je Descartesove analitičke metode. 
Bayle razotkriva protuslovlja između filozofije i vjere, uma i 
objave, ističući kako je među biblijskim pojavama bilo osoba, 
koje nisu nimalo svete, dok naprotiv među poganima i onima, 
koji niječu Boga, nalazimo kreposnih ljudi. Činjenica Prvoga 
grijeha nerješiv je paradoks: ili je čovjek slobodan, ili nije. No 
Bayle ne zaključuje, da je vjera ništetna, nego je ništetan ljudski 
um. On se mora podvrći vjeri. Bayle je skeptik, ali obzirom na 
filozofiju. Ipak je sakupio golemu građu prigovora, koji su upereni 
protiv pozitivnog kršćanstva, te efekt nije mogao izostati. Bayle je, 
istina, pokušao da uspostavi gledanje, koje smo pod konac Sre¬ 
dnjega vijeka označili krilaticom: credo quia absurdum. No 18. 
vijek stao je na protivno gledište posluživši se oružjem, koje mu 
je namro ovaj filozof. Voltaire je dobro primijetio, da kod Baylea 
nema jednoga retka, koji bi sadržavao kakav napadaj na kršćanstvo, 
ali nema niti jednoga retka, koji ne bi dovodio do sumnje. Bayle, 
istina, vjeruje, ali drugima odužim Lje vjeru. 

Mikroskop. Najveća je slava 17. vijeka napredak egzaktnih 
znanosti. Prirodne nauke odlikuju se u to doba genijalnim kon¬ 
cepcijama i obuhvatnim teorijama. Medicina je bila razmjerno 
najmanje razvijena. Pariška škola, kojoj se rugao Moliere, pozna¬ 
vala je u suštini dva univerzalna sredstva: puštanje krvi i klizmu. 
Ta sredstva nisu ni bila tako neopravdana, budući da su gornji 
slojevi zbog nedostatnog kretanja i preobilnog jela i pila trpjeli 
od hiperemije. Nizozemska škola voljela je „polifarmaciju“, što 
će reći upotrebu velikih količina najrazličitijih lijekova, koji su 
često imali protivnu djelatnost, ali su većim dijelom bili bezazlene 
trave. I tu se očituje barokna sklonost stvarima nadutima i zaple¬ 
tenima, preobilju i prenatrpanosti. Naprednije od medicine jesu 
deskriptivne prirodne nauke. John Ray je tvorac zoološke siste¬ 
matike. Životinje dijeli Ray u kralježnjake i nekralježnjake. Veoma 
je važno usavršivanje mikroskopa, koji je otkriven prije negoli 
dalekozor, ali se tek sada počinje više upotrebljavati. Njime je 
Leeuwenhoek otkrio inf uzori je, sloj štapića u očnoj mrežnici, 
fasetno oko kukaca, pruge bezvoljnih mišića, a Malpighi crvena 
krvna tjelešca i čitav niz anatomskih pojedinosti, koje su još danas 
poznate pod njegovim imenom. Nikola Stenonis spoznao je da je 
srce središte krvnog optoka (dotada se mislilo da je to jetra) 
i pronašao izlaz zaušne žlijezde (dudus stenonianus ). 

Međutim je Olaf Romer prvi mjerio brzinu svijetla, a Chri- 
stian Huygens objasnio dvostruki prijelom svjetlosti u islandskom 
kalcitu i otkrio Saturnov prsten, uru-šetalicu i znatno dotjerao 
istraživanja o centrifugalnoj sili. No Huygens je stekao najvećih 
zasluga kao tvorac teorije, koja će tek početkom 19. vijeka oboriti 
Newtonovu emisionu teoriju. Za razliku od Newtona. Huygens je 
tvrdio, da se svijetlo širi titranjem posebne materije, koja nije 
istovjetna s onom, koja služi širenju zvuka. Ta je materija ,,eter“, 
savršeno je elastična, nema težine, te nije podvrgnuta zakonu sile 
teže. Dok je Newton držao da je svjetlost fina materija, koju 
emitiraju blistava tjelesa, Huygens je ustvrdio, da svjetlost nastaje 
titranjem etera. 

Neivton. Ipak je Newton reprezentativni naučenjak 17. vijeka 
i jedan od najvećih filozofskih duhova otkada je svijeta i vijeka. 

I kao matematik i kao fizik i kao astronom postigao je revolu¬ 
cionarne rezultate. U svojoj „Optici 44 pokazao je da sjedinjenjem 
spektralnih boja nastaje bijela sunčana svjetlost, te da se osobine 
boja osnivaju na različitosti zraka svjetlosti. Posebnim teleskopom, 
što ga je sam konstruirao, izvršio je zamašna astronomska otkrića. 
Udario je temelje infinitezimalnom računu, te su neizmjerno ma¬ 
lene veličine sa svojim neprimjetljivim promjenama postale 
predmet egzaktnog računanja. No glavno je njegovo djelo teorija 
sile teže, u kojoj je povukao zaključke iz pojedinačnih istraživanja. 
Vele, da se, gledajući kako pada jabuka sa stabla, dosjetio općoj 
privlačivosti središta zemlje, a u njemu se rodila misao, da ista 
sila pokreće Mjesec i Zemlju oko Sunca i čitavo mehaničko zbi¬ 
vanje svemira. Tu je misao formulirao u svome glavnome djelu 
„Philosophiae naturalis principia mathematica 6 (Matematička 
načela prirodne filozofije). Zakon gravitacije glasi: Privlačna je 
snaga u direktnom omjeru sa masom i obratnom omjeru sa kva¬ 
dratom udaljenosti. A kako svi mjeseci gravitiraju prema svojim 
planetima, a svi planeti prema svojem suncu, vrijedi ovaj zakon 
za cijeli svemir. S pomoću ove teorije objasnio je Nevvton 
brojne kozmičke pojave, koje su dotada bile zagonetne: smetnje 
u eliptičnoj putanji planeta, nepravilnosti u pokretima mjeseca, 
plimu i osjeku. Kao filozof nije Newton iz rezultata svojih istra¬ 
živanja povukao materijalističke zaključke. Čudesna pravilnost 
svemira potkrepila ga je u njegovu vjerovanju, da tim svemirom 
upravlja Bog, koji ga je i stvorio. Newton se, štaviše, dao i na 
teologiju, te je napisao raspravu o proroku Danijelu i apokalipsi, 
a u posljednjim godinama života bavio se gotovo isključivo vjer¬ 
skim pitanjima. Bio je vrlo čedan unatoč izvanrednih počasti, što 
ih je postigao za goleme rezultate svoga stvaralačkog rada. To 
ističe i grobni natpis u Westminsterskoj opatiji, gdje je pokopan. 

Karlo II. Engleska je bila tada na čelu znanstvenih nastojanja. 
Cromwellov sistem nije nadživio Cromwella. Sin Karla I. vratio 
se iz progonstva i zasio na prijestolje oduševljeno pozdravljen od 
svojih podanika. Karlo II. mnogo se interesirao za znanost, bio je 
član Royal Society , kome su pripadali najistaknutiji prirodnjaci 
onoga vremena, bavio se i sam astronomijom i osnovao glasovitu 

zvjezdarnicu u Greenwichu. Bio je čovjek prijatan i ljubezan, 
taktičan i veoma inteligentan, a njegova je uljudba bila tolika, 
da se nekoliko časova pred smrt, nakon dugačke agonije, ispri¬ 
čavao svojoj okolini, što nikako ne može umrijeti. Bio je sjajan 
plesač, igrač, umio je izvrsno pričati anegdote, a veoma je volio 
sve grane umjetnosti, napose kazalište. No uza sve to bio je u 
suštini čovjek hladan i bezdušan, bez ikakovih načela, ne vodeći 
računa ni o čemu drugom nego o tome kako će uživati. Išao je 
štaviše u parlamenat da bi uživao, ističući kako je politička debata 
isto tako zabavna i zanimljiva kao kazališna komedija. Mnogo se 
pričalo o razvratu na njegovu dvoru. Kada je jednoga jutra kralja 
posjetio grof Shaftesbury, rekao je Karlo II. dobroćudno: „Ah, eto 
najveće bitange među mojim podanicima. 44 A Shaftesbury se du¬ 
boko naklonio i odvratio: „Da, Veličanstvo, među podanicima! 44 

Karlo II. nije bio ni čovjek osvetijiv a ni fanatik, nije hlepio 
za vlašću kao Stuartovići, ali nije bio ni ambiciozan. Za novac 
bi dao sve, što bi se od njega tražilo. Prodao je Dunkerque, 
svoju neutralnost, saveznike, kraljevske privilegije i drugo. 
No kako se god razbacivao novcem, bio je škrt (u državnom 
gospodarstvu, te je slabo plaćeno činovništvo postalo rasadištem 
korupcije, kakovu Engleska dotada nije vidjela. Svi su njegovi 
ministri stekli u službi goleme imutke. 

Vladavina Karla II. nije bila sretna. Za njegovo vrijeme desilo 
se nešto nečuveno: neprijateljska flota pod zapovjedništvom nizo¬ 
zemskog admirala Ruytera zaplovila je Temzom prema Londonu 
i zaprijetila Engleskoj neprijateljskom invazijom. Strahovita epi¬ 
demija kuge poharala je zemlju, a golemi požar pretvorio je 
čitav londonski City u pepeo. 

The glorious revolution. Karla II. naslijedio je brat Jakov II. 
gorljivi pristaša papizma i autokracije. Imao je sva loša svojstva 
svoga prethodnika, ali nijedno od njegovih dobrih svojstava. Bio 
je izvanredno zloban, tvrdoglav i glup. U progonima protiv ino- 
vjeraca i političkih protivnika svojski mu je pomagao vrhovni 
sudac Jeffrey, prava neman u ljudskoj spodobi, koji je i danas 
u Engleskoj na zlu glasu, premda je umro pred više od dvjesta 
godina. Jakov II. bio je zacijelo sadist kao Henrik VIII., a bio je 

i seksualno nastran: njegove su ljubovce bile prava čuda od 
rugobe. Jedna od njih Catharine Sedley nije bila samo ružna, 
nego i duhovita, pa je rekla jednom zgodom, da ne zna, što kralja 
privlači. „Moju ljepotu — rekla je ona — ne može primijetiti, 
jer je nemam; a moju pamet ne vidi, jer je on nema. 44 Nakon što 
je tri pune godine izazivao svoje podanike, dok se ni oni najstr- 
pljivi i najodaniji nisu digli na noge, buknula je „slavna revo¬ 
lucija 46 (glorious revolution), a obje političke stranke pozvale 
jednoglasno Jakovljeva zeta Vilima Granskog na prijestolje. Teolozi 
su izjavili, da vjera, istina, zabranjuje otpor protiv kralja, no 
propisi Biblije ne vrijede u svim zgodama, te je ponekad dopu¬ 
šteno da ih prekršimo. Zabranjeno je ubijati, ali rat tvori iznimku 
od ovog općeg pravila. Ne smije se kleti, no pred sudom mora 
svjedok prisezati, a ponekad je i dopušteno oprijeti se bezbožnim 
knezovima, kao što pokazuje i sam Stari Zavjet. Drugi su pak 
dokazivali, da se nije narod pobunio protiv Jakova, nego se Jakov 
pobunio protiv Boga, ne dajući caru što je carevo. Ipak možda 
Vilim Oranski ne bi nikad postigao cilja, da ga Jakov II., onako 
glup i nespretan kakav je bio, nije svojski podupirao. 

Novi kralj bio je Englezima stranac, a nisu ga mogli pravo 
zavoljeti, jer je bio čovjek trijezan i povučen. Mnogi su smatrali 
njegovu ženu, kćerku Jakova II., zakonitom vladaricom Engle¬ 
ske. Kako je bila odana svome mužu, olakšala mu je njegov 
delikatan položaj, a ne valja zaboraviti da je Vilim Oranski jedan 
od najvećih diplomata i vojskovođa svoga doba. Kao pravi Nizo¬ 
zemac smatrao je Ljudevita XIV. glavnim neprijateljem i postigao 
potpunu reorijentaciju engleske vanjske politike. 

Što se tiče civilizacije nije Engleska onoga doba bila mnogo 
naprednija od ostalih evropskih zemalja. Čuli smo kako se teško 
putovalo u ono doba. U gradovima bile su ceste tako tijesne, da je 
kočija jedva prolazila, pa se roba većinom otpremala malim 
kolicima, koja bi vukli psi. Gostionice su naprotiv bile izvrsne 
i na glasu; otprema pisama funkcionirala je začudo dobro i brzo. 
Plemstvo je živjelo većim dijelom na ladanju. Kakva je bila 
rasvjeta u gradovima, razabire se odatle, što je godine 1685. neki 
privatnik dobio koncesiju da uz godišnju nagradu postavi pred 

svaku desetu kuću u Londonu svijetlo, koje će gorjeti do ponoći. 
Plemstvo je živjelo na selu ne razlikujući se mnogo u načinu 
života od seljaka. Ladanjske kuće bile su većim dijelom od drva, 
odaje bez tapeta i sagova, a zidovi premazani mješavinom piva i 
čađe. Ladanjski gentleman volio je jako pivo i konzumirao velike 
količine. Ratni sudovi smjeli su stvarati zaključke samo od šest 
sati izjutra do trinaest sati: očito je, da gospoda nakon ručka 
ne bi bila podobna odlučivati o važnim stvarima. Muškarci su 
se bavili lovom, igrom i politikom, te je malo vremena i volje 
preostajalo za potrebe duha. Obrazovanje žena bilo je na veoma 
niskom stupnju, te je u poredbi sa elizabetinskim vremenom 
veoma nazadovalo. 

London. London je u ono doba potpuni velegrad, koji broji 
pola milijuna stanovnika, desetinu engleskog pučanstva. Bristol 
i Norwich. najveći gradovi nakon Londona, ne dosižu ni trideset 
hiljada stanovnika. 

Nakon velikoga požara sagradio je novi City Christopher 
Wren u renesansnom slogu, ugledajući se u Francusku, koja 
prednjači tadašnjoj Engleskoj. William Davenant, dramatik i kaza¬ 
lišni poduzetnik, reformirao je pozornicu i stvorio barokno kaza¬ 
lište u duhu Ljudevita XIV. Tome je poslužila i glazba, a Shake- 
speareovi komadi preobraženi su u dramatic operas. John Dryden, 
poeta laureatus , virtuozno je oponašao Boileaua, Corneillea i 
Racinea, prilagođujući se spretno željama i potrebama publike. 
Uspoređivali su ga s Augustom, koji je — vele — našao grad 
sagrađen od opeke, da bi nakon svoje smrti ostavio grad od 
mramora. No tečajem vremena pokazala se gruba opeka Shake- 
speareova trajnijom od pustoga mramornog luksusa Drydenova. 
Vrijedno je međutim pribilježiti, da je Rymer, historiograf Vilima 
Oranskog, napisao, da se majmun bolje razumije u prirodu od 
Shakespearea, a pavijan ima više ukusa od njega. ,,U rzanju konja 
i režanj u pasa — veli Rymer — ima više živog izražaja negoli u 
tragičnom patosu Shakespearea. 44 

Puritanci su oduvijek sumnjičili kazalište, da bi ga na koncu 
uopće zabranili. Kada su se Stuarti povratili, javlja se prirodna 
reakcija. Nesamo da se napušta dosadašnja pri deri ja i pobožnjaštvo, 

nego se i poštenje i pravu pobožnost smatra najsigurnijim znakom 
himbenosti. Stoga engleska komedija onoga doba poprima veoma 
čudnovate oblike. Žene, koje ni u veselo doba kraljice Elizabete 
nisu smjele glumiti u kazalištu, preuzimaju sada ženske uloge, 
a pisci im rado stavljaju u usta najgore prljavštine. Čitava gene¬ 
racija komediografa poplavljuje pozornicu modernim komadima 
toga stila. Junak tih komedija redovno je razvratnik, koji nema 
drugoga posla nego da zavodi žene. Ipak valja priznati, da te 
komedije nisu bez duha, a odlikuju se temperamentom i sjajnom 
konverzacijom. Od njih potječe i društvena komedija Engleza, 
koja u svome razvitku preko Sheridana i Goldsmitha, pa do Wildea 
i Shawa tvori jedan od najvećih svjetskih uspjeha Engleske. 

Locke. Filozof Slavne revolucije bio je John Locke, koji u 
teologiji zastupa liberalno stanovište, a u politici parlamentarni 
konstitucionalizam. U svojim „Pismima za toleranciju 14 proglasu je 
vjeru privatnom stvari, u svojoj „Raspravi o građanskoj vladi 44 
zahtijeva diobu državne vlasti između naroda i kralja, kako je 
faktično provedena u Bili of Rights Vilima III. U „Mislima o 
odgoju 44 pledira za prirodni odgoj kao praktičnu pripravu za život 
u službi društva. U glasovitom svom „Eseju o ljudskoj spoznaji 44 
(Essay concerning human understanding) izradio je do posljednjih 
konzekvencija empirički sustav. 

„Odakle potječe sveukupna građa uma i spoznaje? Na to 
odgovaram — veli Locke — jednom jedinom riječi: iz iskustva. 44 
„Nema nikakovih prirođenih ideja: to se vidi iz razvitka djeteta, 
koje se polagano, pojedinačnim iskustvima, privikava na apstrak¬ 
ciju. Ljudska duša nije ništa drugo no sposobnost primati utiske, 
komad voska, neispisana ploča, tamna odaja, koja kroz malene 
otvore prima slike izvana, a može ih zadržati. Spoznavanje je 
vanjsko ili unutarnje; u prvom slučaju se odnosi na predmete, 
u drugome na naša stanja. Prvi način spoznavanja zove Locke 
sensation (osjet ili oćut), potonji reflexion (samospoznaja). Svaki 
je spoznajni akt predodžba, te spoznajemo samo svojstva, a nipošto 
supstanciju stvari. No i ovo relativno znanje dostaje za životne 
potrebe. Božji bitak proizlazi neposredno iz opstanka i strukture 
svijeta; ćudoredni zakoni mogu se isto tako egzaktno dokazivati 

kao i aritmetički poučci. Locke je stvorio tipično englesku filo¬ 
zofiju, koja sadrži sva nacionalna obilježja: deistična je i mora¬ 
listi Čka, demokratska i praktična, pobjeda „zdravoga razuma 44 i 
„zlatne sredine 44 , a osniva se na „istini činjenica 44 . Na takovo 
shvaćanje namjerit ćemo se još nekoliko puta, kada bude riječ 
o Engleskoj. 

Thomasius. Engleska je bila jedina velevlast u Evropi, koja 
se emancipirala od apsolutizma, koji je Njemačka primila bez 
ikakove kritike. Upravo je nevjerojatno s kakvim su strahopo- 
čitanjem susretali Nijemci svoje najsitnije vlastodršce. Neki je 
publicist pisao knezu od Hessena: „Da nema Boga, tko bi više 
zaslužio da bude Bog nego Vaše Prejasno Kneževstvo? 44 Ljudi bi 
se topili od poštovanja i pred činovnicima, pomoćnicima vladara, 
koje su smatrali „knezovima u malom 44 . Na osnovu teorije o 
svemoći države, smatrao se vladar ovlašten, upravo obvezan, da 
se upliće u sve i sva kao tiranski otac obitelji ili razredni nad¬ 
stojnik. Jedini znanstveni časopis tadašnje Njemačke (spomenuta 
Acta eruditorum) ističe, da ne će podvrći kritici djela i prava 
knezova. Vladara se pozdravljalo kleknuvši, a kleknulo bi se i 
pred praznim njegovim kolima na cesti. Iz toga doba potječu i 
brojne dvorske službe: komornik, kapelan, medicus , konjušar, 
lovački meštar, ceremonijar i da*. Obrtnici su smatrali kao najveću 
čast, kad bi se mogli podičiti naslovom dvorskoga pekara, krojača, 
postolara ili vrtlara. Sve neplemiće, građanstvo i puk smatralo 
se ljudima drugoga reda, koji su stvoreni tek zato da bi davali 
dvoru novac, vojnike i poslugu. Tadašnja je Njemačka sasvim 
pofrancužena. „Nijemci se — kako veli Christian Thomasius — 
odijevaju na francusku, hrane francuskim jelima, služe francuskim 
priborom, francuskim jezikom, oponašaju francuske običaje, fran¬ 
cuske pogreške, a boluje i od francuskih bolesti. 44 Ovaj Tho¬ 
masius jedna je od rijetkih aktivnih stavaka tadašnjeg kultur¬ 
nog života u Njemačkoj. Jedan je od najodlučnijih protivnika 
torture i progona vještica, prvi od uvaženih naučen jaka, koji je 
pisao i predavao njemački, izdavač prvog popularnog njemačkog 
časopisa „ Freimiitige , lustige und ernsthafte , jedoch vernunft- und 
gesetzmassige Gedanken oder Monatsgesprache uber alles , fur- 

nehmlich iiber neue Biicher 66 , što će reći: Slobodne, vesele i ozbilj 
ne, ali razborite zakonite misli ili mjesečni razgovori o svemu, 
napose o novim knjigama. Napuhnutim i nespretnim jezikom, koji 
je procijeđen francuštinom, ali duhovito i zorno^ te neobično 
smiono šiba Thomasius nedaće vremena, psuje nadute profesore, 
netrpeljive svećenike, šarlatanske liječnike, jurističke cjepidlake, 
neotesane studente, nepoštene trgovce, lijene obrtnike i razvratne 
plemiće, da spomenemo samo glavne teme. Glavno mjerilo, s kojim 
Thomasius prosuđuje što valja, a što ne valja je „korist i upo¬ 
trebljivost za život 64 . Time je Thomasius otac njemačkog prosvje¬ 
titeljstva i pionir njemačkog novinarstva, budući da kulturna i 
socijalna pitanja obrađuje u opće razumljivoj formi. 

Der grosse Kurfiirst. U ono doba uzdiže se brandenburško- 
pruska država, koju Veliki knez-izbornik (der Grosse Kurfiirst) 
pretvara u evropsku velevlast. Oslobodivši vojvodinu Prusku polj¬ 
skog vrhovništva i slomivši moć državnih staleža uspostavlja apso¬ 
lutnu monarhiju. Ne prezajući pred nasiljem i krivokletstvom 
učvršćuje svoju vlast iznutra i izvana, a da bi zaštitio državu od 
švedske opasnosti osniva stalnu vojsku, koju tvori miles perpetuus. 
Sagradio je kanal, koji veže Labu sa Odrom, uredio poštansku 
službu, reformirao porezni sistem i školstvo, osnovao sveučilište 
u Duisburgu, promicao poljodjelstvo i stočarstvo, povećao i po- 
ljepšao glavni grad Berlin, gdje je podigao dvorsku biblioteku 
i dao zasaditi drveće pred dvorom, po čemu je onaj dio grada 
dobio ime Unter den Linden. Podržavao je i malu ratnu mornaricu, 
koju je međutim njegov nasljednik zanemario, i osnovao štaviše 
trgovačku koloniju na Zlatnoj Obali Gvineje. U vjerskoj politici 
provodio je najveću toleranciju: premda je sam bio reformiran, 
dao je luterovcima i katolicima, pa i socinijevcima i menonitima 
potpunu slobodu vjeroispovijesti, a Potsdamskim ediktom pozvao 
je sve progonjene da se sklone pod njegovu zaštitu, čime je pri¬ 
vukao u zemlju brojne hugenote, koji su se pokazali veoma korisni 
kao inženjeri i arhitekti, tvorničari i novčari. 

Princ Eugen. Čitavo ovo doba obiluje markantnim pojavama. 
Takova je pojava i princ Eugen, koji je zbog slabunjava tijela 
i plašljiva držanja trebao postati svećenik, a postao je jedan od 

najsjajnijih vojskovođa svoga stoljeća. Njegove pobjede kod Sente 
i Petrovaradina, Hochstadta i Turina, Oudenarda i Malplaqueta 
zadivile su Evropu i pribavile habsburškoj monarhiji Italiju i 
Nizozemsku, južnu Ugarsku i Sedmogradsku, Srbiju i Vlašku. 
No princ Eugen bio je i veoma spretan i dalekovidan diplomat: 
da se njega slušalo završio bi rat za španjolsku baštinu velikim 
političkim preokretom, a Ljudevit XIV. ne bi tako jeftino prošao. 
Princ Eugen bio je jedini austrijski državnik, koji je spoznao, 
da se habsburško carstvo može održati kao velevlast samo, ako 
prigrabi kolonije i osigura svoju vlast na moru. Stoga je htio 
da se sagradi velika flota, koja bi u Ostendeu i Trstu imala svoje 
glavne luke. 

Bio je i velik prijatelj umjetnosti i znanosti, a da ga pri tom 
nije rukovodila želja za pustim luksusom, nego dublja potreba 
i pravo razumijevanje. Njegove zbirke dragocjenih medalja i 
gema, slika i bakropisa svjedoče o velikom znanju i ukusu. Glavno 
djelo Leibnizovo, „Monadologija 66 , nastalo je na njegov poticaj, 
pa je pravo, što je njemu posvećeno. Za njega su gradili najveći 
arhitekti austrijskog baroka: Fischer von Erlach i Lukas von 
Hildebrand, koji se proslavio koketnim ljetnikovcem Belvedere: 
dvorac je skladno uklopljen u park i povezan s jezerom. 

Kristina Švedska. Originalna je pojava i švedska kraljica 
Kristina, jedna od najglasovitijih ličnosti 17. vijeka. Vanjštinom 
nije bila lijepa, ali zanimljiva. Njene muškaračke manire i sklo¬ 
nosti mnogo su se komentirale, pa se štaviše sumnjalo kakvog je 
spola. Stoga je jednom, upravljajući kočijom, hotimice prevalila 
kola i ostala ležati s podignutim suknjama. „Dođite bliže da vidite 
jesam li muško ili žensko 66 , doviknula je slugama, koji su pritrčali 
u pomoć. Veoma je rado jašila, išla u lov, izvrsno mačevala. Kosu 
je nosila podrezanu, a rado se uspoređivala s kraljicom od Sabe. 
Mnogo se zanimala za znanost, napose za matematiku i astronomiju. 
Znala je osam jezika, dopisivala je s Pascalom, pisala i sama 
„Pensees pozvala Descartesa na svoj dvor, da bi joj pomogao 
pri osnivanju akademije. Bila je prva vladarica, koja je ukinula 
procese protiv vještica, no doskora se odrekla prijestolja, da bi 
pošla u Rim, gdje je prešla na katolicizam. Bila je svi jesna svojih 

vrlina, a ta je samosvijest poprimala s vremenom megalomanske 
oblike. Njena knjiga „Histoire de la reine Christine 4 (Povijest 
kraljice Kristine) posvećena je Bogu, jer na zemlji nitko drugi 
nije vrijedan ove časti. Na medalji, koja prikazuje s jedne strane 
njezin lik, s druge strane sunce, čitamo natpis: „Non sit tamen 
inde minor‘\ što bi značilo da njena odsutnost iz Švedske ne može 
nauditi njenoj veličini, kao što ni udaljenost sunca od zemlje ne 
krnji njegov sjaj. 

Ovolika samosvijest ponovit će se u Karlu XII. na veliku štetu 
Švedske. 

Petar Veliki. Jedan od najvažnijih događaja vremena jest 
ulazak Rusije u svjetsku povijest. Do Petra Velikog bila je 
Rusija kršćansko-orijentalna država. Nakon osvojenja Carigrada 
od Turaka, prenosi grčka crkva svoje sjedište u Moskvu, a Rusija 
preuzima baštinu istočnoga Rima. No Rusija je i otprije u suštini 
bizantinska država, o čemu svjedoči obožavanje vladara i apsurdna 
dvorska etiketa, stalne revolucije dvorjanika, vlast svećenstva i 
bizarno graditeljstvo. Mongolska vladavina, koja je potrajala 
četvrt tisućljeća ucijepila je narodu duh podložnosti i ropstva, 
čime je odredila sve daljnje faze njegove povijesti do dana 
današnjega. Pod konac 15. vijeka započinje velika politička ekspan¬ 
zija. Godine 1480. uspjelo je Ivanu Velikom zbaciti tatarski jaram, 
a dva ljudska vijeka kasnije zaposijeda Ivan Grozni Kazan i 
Astrahan. Istoga stoljeća započinje osvajanje Sibirije, polovicom 
vijeka stigli su Rusi do Velikog oceana, a 1667. pripao je veći 
dio Poljske Ukrajine moskovskom carstvu. 

Činilo se, kao da je Rusima namijenjena sudbina, da se šire 
prema jugu i istoku, no Petar Veliki silom je okrenuo Rusiju 
prema zapadu. Njegov je životni cilj „okno prema Evropi 44 . Dugo¬ 
trajnim sjevernim ratom, u kojem su se Švedska, Danska, Saska, 
Poljska i Rusija borile za vlast nad Baltikom, uspjelo je Petru 
Velikom da prigrabi znatne teritorije, prodre do Istočnog mora 
i potisne Švedsku. Za vrijeme toga rata osnovao je Sankt Peters- 
burg, koji je odredio za svoju prijestolnicu i osnovao tvornice, 
bolnice, vojarne, knjižnice, kazališta i uveo druge zapadnjačke 
izume. Svladavši pobune Strijelaca, koji su za vrijeme njegovih 

prethodnika postali svemoćna dvorska garda, pravi pretorijanci, 
Petar je Veliki učvrstio apsolutnu vlast, obračunavši ujedno 
s urotama u svojoj obitelji i s nezadovoljnim plemstvom. Isto tako 
nasilno kušao je čitavoj zemlji ucijepiti evropsku kulturu. U tu 
svrhu pozivao je u Rusiju strane oficire i trgovce, naučenjake i 
umjetnike, zabranio nošenje brade i orijentalno odijevanje, uveo 
julijanski kalendar (dotada se računalo od postanka svijeta), 
sagradio Ladoški kanal, ograničio broj samostana, emancipirao 
žene, koje su dotada živjele posve povučeno, slao domaće plemiće 
na naučna putovanja u inozemstvo i tjerao narod u novo otvo¬ 
rene škole. 

Kao čovjek, djeluje uza svu svoju veličinu i besprimjernu 
energiju neskladno, a moglo bi se reći i groteskno. Čitavog je 
života trpio od epileptičkih grčeva i bjesomučnih stanja, a evropsko 
odijelo nosio je kao karnevalski kostim. Imao je tri stalna pra¬ 
tioca: majmuna, koji bi mu sjedio na ramenu, nacerenu dvorsku 
ludu i veliku bocu rakije, koju je sam ispekao. 

Prenagla reforma Petra Velikog nije Ruse usrećila. Ruski narod 
stigao je u to doba tek do Srednjega vijeka, a Petar Veliki gurnuo 
ga je u život razvijenog baroknog svijeta. Bila je to pobjeda 
kartezijanskog duha: prema apstraktnoj formuli stvoriti za vrijeme 
jednoga ljudskog vijeka novu evropsku velevlast, preobraziti teo¬ 
kratsku seljačku državu u birokratsku pomorsku vlast. Katarina 
Velika nastavila je ovaj program nasilne europeizacije, kao i 
većina Petrovih nasljednika. Lenjin je Petra Velikog označio kao 
svog političkog preteču, ističući, da je Petar prvi revolucionarac 
na prijestolju. Stoga se i opirao, kad su neki pristaše stali predla¬ 
gati, da se Petrograd prozove Lenjingradom. 

Osnovi barokne kulture. Jedna od najjačih spona, koja drži 
na okupu životne manifestacije barokne kulture, jest izvanredni 
kult forme. U tome se očituje geometrijski duh baroka, kao i 
njena volja za iluziju. Ovdje se presijeca kartezijanski raciona¬ 
lizam s Berninijevim iracionalizmom: u jednom i drugom triumfira 
volja, koja označuje pobjedu forme nad materijom, te štaviše želi 
i samu materiju svesti na puku formu. Tko najpotpunije primje¬ 
njuje propisana pravila, smatra se najduhovitijim, jer imati duha 

znači pomoći formi do pobjede. Neki detalji odijevanja imaju tu 
svrhu, da povećaju dojam ozbiljnog dostojanstva, pa s tog razloga 
dolazi u modu i debljina. Debeli ljudi vladaju se često i nehotice 
afektirano. Barokna ljudi hoće da djeluju afektirano. U tom je 
sva razlika. 

Što se tiče razuma, njegova je najjača i osnovna funkcija u 
tome da analizira, što će reći: rastvara, luči, izolira. I zaista u 
doba baroka srećemo samo pojedinačne individue. Ljudi tvore 
puke agregate, a ne kemijske spojeve. Cehovi su izgrađeni u tan¬ 
čine i strogo odijeljeni: pekar ne smije peći kolače nego samo 
kruh, kovač ne smije praviti čavle, a krojač ne smije prodavati 
krzna. Hijerarhija staleža ističe se svakom prilikom. Dvor je od 
ostalog ljudstva potpuno odijeljen. A nad njim stoluje potpuno 
sam i apsolutan — vladar. Ovi odnosi rađaju društvenom teorijom, 
koja smatra državu dobrovoljnom zajednicom potpuno samostalnih 
pojedinaca. Atomističko objašnjavanje prirode razrešuje čitavo 
fizičko zbivanje u gibanje sićušnih dijelova, koji su također izoli¬ 
rani. Najveće je misaono djelo stoljeća — Newtonova teorija 
gravitacije. Newtonova nebeska tjelesa ne dotiču se, nego se kreću 
samotna praznom vasionom, a pokreću ih tajanstvene sile iz daljine. 

Značajno je i to, da su u ono doba udareni temelji nove znan¬ 
stvene discipline — mehanike. Objasniti neku stvar isključivo 
razumski znači: objasniti je mehanički. Ideal vremena je primjena 
mehaničkog načela na ukupni život. S time u vezi vrijedno je 
spomenuti, da je tadašnjim ljudima služila kao uzor vladanja 
mehanička lutka. To se može shvatiti i doslovce: suknje, skuti, 
prsluci, zavrnuti rukavi, vlasulje — sve je to bilo podstavljeno 
žicom. Platonska ideja barokne duše jest marioneta. Ukrućena 
odjeća, koja trodimenzionalno ljudsko tijelo hoće učiniti plošnim, 
odmjereni nakloni, uglate kretnje, geometrijsko držanje kod sta¬ 
janja i sjedenja, golema mrtva vlasulja — ne pobuđuje li sve to 
dojam marionete? A Descartes je ustvrdio, da je ljudsko tijelo ma¬ 
šina, dok je Moliere ovu mehaničku psihologiju dramatizirao. 

Nije slučajno da je baš u ono doba mikroskop postigao toliko 
značenje u znanstvenim istraživanjima. Ljudi prodiru pomoću 
mikroskopa u nepoznato carstvo neizmjerno malenih stvari, koje 

se odlikuju čudesnim perspektivama, zadubimo li se u neizmjerni 
detalj. S tim u vezi treba spomenuti i infinitezimalni račun. Neko 
osebujno cjepidlačarstvo, prava mikrofilija, pretjerana ljubav za 
minijaturu jedna je od značajnih manifestacija baroknog čovjeka. 
To je to interesantnije, što je barok oduhovio najkruću i najmo- 
numentalniju od sviju umjetnosti — plastiku. Kiparstvo postaje 
izražajnim sredstvom za strastvene ekstaze, najsuptilnije pokrete 
ljudske duše, što ne isključuje gotovo patološku sklonost sitna- 
rijama. Kud pogledaš, sve neki stupovi i stupići, dugmeta, kartuše, 
girlande, školjke, rojte i gajtani. Takova je arhitektura, takovi su 
vrtovi sa svojim kaskadama, terasama, spiljama, urnama i sta¬ 
klenim kuglama, takav je i kostim. A takova je konačno i konver¬ 
zacija sa svojim dotjeranim dijalogom i dovitljivim antitezama. 

Leibniz. Nitko nije smisao baroka dublje i potpunije izrazio 
od Leibniza. U njegovoj monadologiji izražen je barokni čovjek, 
kakav je bio i sam Leibniz. Barokan svojim književnim oblikom 
i svojim karakterom. Bio je bizarne ćudi, pomalo nastran, „baro- 
kan“ u današnjem smislu riječi. Takav je bio i po vanjskom 
obličju: golema ćelava glava okrunjena izraslinom poput golubi 
njeg jajeta. I silna mnogostranost u radu, koja je Leibniza sprije¬ 
čila da sve svoje sile sažme u jednom velikom djelu, čisto je 
barokna osebina. Diderot je o njemu kazao, da vrijedi više za 
Njemačku negoli Platon, Aristotel i Arhimed za Grčku, dok je 
Iridrik Veliki izjavio, da je Leibniz sam za se čitava akademija. 
I u tome se veliki pruski kralj razlikovao od svog oca, koji je 
rekao za Leibniza, da nije nizašto, pa ni zato da stoji na straži. 

Leibniz je, nezavisno od Newtona, pronašao diferencijalni 
račun, znatno ga usavršio u njegovoj primjeni i postigao pomoću 
diferencijala formulu za energiju kretanja. Spoznao je da kvan¬ 
titeta ove energije ostaje u svemiru uvijek ista. Bavio se i rudar¬ 
stvom i gegnozijom, napisao je prapovijest zemlje, sudjelovao u 
fabrikaciji fosfora, bavio se džepnim urama, znatno ih usavršio, 
studirao lađe, koje mogu ploviti protiv vjetra ili pod vodom, 
zasnovao kritičnu povijest welfske dinastije i stao izdavati velike 
zbirke sredovječnih izvora i međunarodno-pravnih dokumenata. 
Sastavio je i nekoliko sjajnih političkih spomenica, među kojima 

se ističe ona Ljudevitu XIV., gdje pledira za osvajanje Egipta, 
plan, koji će kasnije ostvariti Napoleon. Trudio se da sjedini 
latinsku i grčku, katoličku i protestantsku, Lutherovu i reformiranu 
crkvu, a znatno je pripomogao osnivanju učenih društava u Ber¬ 
linu, Dresdenu, Beču i Petrogradu, nadajući se da će ostvariti 
san svoga života — osnutak evropske književne republike. Može 
se reći da nije bilo pojave ni predmeta, kome ne bi posvetio nešto 
pažnje, a sam je jednom zgodom izjavio: „Čini se čudno, a ipak 
moram reći da odobravam sve, što čitam, jer dobro znam kako se 
različito mogu stvari shvatiti/ 4 Ovim širokogrudnim, humanim i u 
suštini svojoj umjetničkim shvaćanjem svega što jest, prožeta je 
neisporediva univerzalnost i čitava njegova filozofija. Dopisivao 
je s brojnim istaknutim suvremenicima: s Arnauldom, Bossuetom, 
Malebrancheom, Bayleom, Guerickeom, Hobbesom i drugima, a u 
svim tim pismima, koja bi pomno sastavljao i često prerađivao, 
kao i u člancima, što ih je objelodanio u učenim časopisima, 
napose u Acta eruditorum i Journal des Savans , sadržana je nje¬ 
gova filozofija. Za života je izdao jednu jedinu knjigu: „Pokušaj 
teodiceje o dobroti Božjoj, slobodi čovjeka i podrijetlu zla 44 , 
pisanu francuskim jezikom. 

Friđrik Veliki nazvao je Leibnizov sustav filozofskim romanom. 
Možemo ga usporediti i sa mnogokrilnom, opsežnom i pomno 
komponiranom zgradom, koja je načičkana raznim ornamentima 
i zavijucima. Dubokoumni iracionalizam, koji je rođen iz razuma. 
Na čelo Leibnizove filozofije mogli bismo staviti faustovsku riječ: 
„U početku bijaše snaga. 44 Snaga je osnovno biče svakoga duha 
i tijela. Ta snaga mora po naravi svojoj biti uvijek djelotvorna 
te baš tim djelovanjem izrazu je svoj karakter. Snaga je dakle 
individualnost, ona je život. Prema tome nema u svijetu ništa 
jalova ni mrtva. Svaki komad materije možemo smatrati „vrtom 
punim raslina ili jezerom punim riba 44 , a „svaka grana, svako 
udo životinje, svaka kap vlage također je takav vrt ili jezero 1 '’. 
Svaka jedinica svijeta, koju Leibniz zove monađom jest maleni 
svijet (un petit monde), živo zrcalo svemira fun miroir vivant de 
Vunivers), zrcalo, koje sažima i skuplja (un univers concentre). 
Monada nema prozora, kroz koje bi nešto moglo prosinuti; ona je 

zrcalo, koje sliku svemira proizvodi vlastitom snagom, aktivno. 
Monade tvore čitavu hijerarhiju. Ima toliko monada, koliko i 
razlika između jasnog predočivan ja, koliko stepena svijesti. 
U toj hijerarhiji neizmjerno malenih razlika, nema nikakovih 
skokova, a ni ponavljanja. „Kao što se jedan te isti grad gledan 
sa raznih strana čini drukčije i perspektivno umnožen, može i 
zbog bezbrojnoga mnoštva monada nastati dojam, da postoje mnogi 
različiti svjetovi. A ipak su to samo perspektive jednog jedinog 
svijeta, a razlikuju se prema različitim gledištima monada. 44 Ova 
Leibnizova gledišta (points de vue) izrazilo je barokno slikarstvo 
svojom novom tehnikom perspektive i sjenčanja (clair-obscur ). 

Na j veličanstveni ja i najplodonosnija koncepcija Leibnizova 
jest teorija o nesvijesnim predodžbama. On razlikuje jednostavno 
i svijesno predočivanje: jedno je perception , drugo apperception, 
te objašnjava razliku ovim primjerom. Šum mora sastavljen je od 
pojedinačnog udaranja valova. Svaki od ovih pojedinačnih žamora 
odviše je neznatan, da bismo ga čuli; mi ga doduše osjećamo, ali 
ga ne opažamo, percipiramo, a ne apercipiramo. Osjet, što ga 
izaziva pokret jednog jedinog vala slaba je i neznatna predodžba 
(une perception petite , insensible imperceptible) . Tako i u našem 
duševnom životu ima bezbroj skrovitih, mračnih, uspavanih pre- 
dočaba, koje su premalene, da bi mogle stupiti na svijetlo budne 
svijesti. No te predodžbe vrše istu ulogu sićušnih elementarnih 
tjelesa, bd kojih je sastavljena vidljiva priroda. One su u neku 
ruku atomi našeg duševnog života. A baš te „malene percepcije 44 
daju svakoj jedinici njeno obilježje, po njima se čovjek razlikuje ođ 
bližnjega. Ovo je golem napredak prema kartezijanskoj psihologiji. 

Svijet kao sat . U svijetu, koji se tako postepeno razvija od 
najmanjega do najvećega, od najnižega do najvišega, nema mjesta 
ni za što suvišno ili štetno, neopravdano. Stoga živimo u „naj¬ 
boljem od svjetova 44 , a Bog, koji je sušta istina i dobrota, odabrao 
je stoga ovaj svijet među svima onima, koji su bili mogući. Budući 
da je svijet sastavljen iz monada, što će reći individua, a bitna 
je oznaka individua ograničenost, slijedi ne samo egzistencija, 
nego i nužnost zla. Zlo nije ništa drugo do ograničenje ili nesa¬ 
vršenost, bilo fizička, bilo moralna. Bez nesavršenosti ne bi svijet 

bio savršen, ne bi ga uopće ni bilo. Zlo se u svijetu može uspo¬ 
rediti sa sjenom na slici, ili disonancom u glazbenom komadu. 
Što kao pojedinost djeluje zbrkano ili neskladno, djeluje kao dio 
cjeline lijepo i blagozvučno: argumentacija, kojom se — kako 
smo već vidjeli — služi i sveti Augustin. Kako Bog nije mogao 
stvoriti savršena bića, stvorio je bića, koja od stepena do stepena 
bivaju savršenija: ona nisu savršena (parfaits), nego usavršljiva 
(perfectibles). I najveći umjetnik upućen je na materijal, kojim 
radi: mjesto apsolutno dobra svijeta, koji je naprosto nemoguć, 
stvorio je Bog najbolji svijet, što će reći razmjerno najbolji. 
U tome svijetu Božja je mudrost sve unaprijed uredila, a božanska 
stvaralačka snaga obratila u harmoniju. Ovom prestabiliranom 
harmonijom, koja sve prožima, očituje se svijet kao umjetnina. 
No Leibniz daje ovome nizu misli izrazito barokno obilježje, kada 
umjetninu identificira sa satom. Ista mu poredba služi, kada 
nastoji objasniti jedan od glavnih problema suvremene filozofije, 
odnos duše i tijela: oni se odnose kao dva sata, koji su tako 
savršeno izrađeni, da uvijek pokazuju isto vrijeme. 

Maske , maske! U prvi mah moglo bi se činiti, da barok, koji 
dosiže u Leibnizu svoj vrhunac, naprosto nastavlja tendencije 
renesanse nastojeći da čitav bitak što više logizira. I zaista, barok 
nadilazi renesansu, jer je mehanizira. No barok je mnogo zamr¬ 
šenija, dvomislenija, tajanstvenija pojava. Duševni život baroka 
neisporedivo je veći labirint od duševnog života renesanse. Nemirno 
i nezadovoljeno treperi između dva pola: između mehaničkog i 
neizmjernog, koji dodaje prvome da bi upotpunio čisto mehanički 
svijet, u kojem se ne može živjeti. Prvi put u povijesti čovje¬ 
čanstva, čovjek osjeća infinitezimalno. 

„Čini se — veli Wolfflin u svojim istraživanjima o kulturno- 
povijesnim pojmovima — kao da je barok prezao pred tim da 
kaže posljednju riječ." Kao da se ne usuđuje, kao da se boji. 
da će se time sputati. Plaši se konačnog sažimanja, a ta je bojazan 
produkt njegova slobodarstva i njegove pobožnosti. Kao što se 
Židov ne usuđuje izgovoriti ime Božje, tako se barokni čovjek 
ne usuđuje sažeti posljednje tajne prirode života i umjetnosti u 
jednu jedinu formulu. Iza jasnih i oštro omeđenih formulacija 

barokne misli, nalazimo uvijek nešto neprotumačeno, nešto, što ne 
valja objašnjavati. Svemir je mehanizam, koji se kreće po mate¬ 
matičkim zakonima, ali ga pokreću tajanstvene snage iz daljine. 
Ljudska je duša sat, no taj se mehanizam osniva na iracionalnim 
osjetima, koji se otimaju budnoj svijesti. Ljudski se lik javlja na 
slikarskom platnu pun života, realističnije no ikada prije, no taj 
lik obavija astralno svijetlo, koje ga čini neshvatljivim i dvosmi¬ 
slenim. Vanjsko držanje čovjeka postizava točnost i mehaniku 
marionetskog kazališta, ali i magičnu nezbiljnost ovih lutaka. 
I tako prolazi pred našim okom barokno ljudstvo, brižno poredana 
i jasno osvijetljena povorka, sve same krabulje, a svaka od tih 
„maškara “ skriva svoje pravo lice krinkom. Skriva pred nama 
i pred sobom samom. U tome je i visoka estetska draž baroka, 
koja izdiže ovu epohu nad prijašnjim i kasnijim periodama. 
Usprkos svome nategnutom intelektualizmu. barokni čovjek zna, 
da je život tajna. 

TREĆA GLAVA 


AGONIJA BAROKA 

Watteau. Antoine Watteau, koji se rodio 1684., a umro već 
1721. od sušice, fiksirao je u nekih osam stotina slika duh onog 
veselog i umornog svijeta, staračkoga i djetinjeg, koji se zove 
rokoko. Izvršio je to djelo s toliko snage i profinjenosti, naivno 
i virtuozno, da se ne može pomisliti na rokoko, a da se čovjek 
odmah ne sjeti tog slikara. Rokoko i Watteau postali su gotovo 
jedan pojam. Možda nije nijednom drugom umjetniku uspjelo da 
prolazni život svoje okoline, njegov blještavi sjaj, izrazi tako savr¬ 
šeno mrtvim znakovima. Ovi ljudi, koji su duhom od nas udalje¬ 
niji negoli vremenom, spavaju ovdje čarobni san. Neumrli su, 
naši suvremenici i pouzdanici. 

Da bi se ova činjenica psihološki objasnila, neki su isticali, 
da je Watteau bio inozemac i proleterac. Siromašni sin pokrivača 
krovova, Watteau je došao sa sela, a to je zacijelo izoštrilo njegov 
pogled, te je lakše i potpunije uočio blistavi čar i narkotičnu 
ljepotu tadašnjeg Pariza. Watteau je ljubio i to nesretno i dvo¬ 
struko. Ljubio je svijet lagane dražesti i užitka, koji se sam po 
sebi razumije, hladnu i nježnu, aromatičnu i sunčanu atmosferu. 
Svijet, u kojemu ova povlaštena bića igraju svoju božanstvenu 
komediju. Znao je da ne može biti zakoniti sudionik ovih sveča¬ 
nosti, nego samo gledalac i kroničar, pa je tako i postao neispo- 
redivi slikar galantnih ovih svečanosti (fetes galantes). 

I onda još nešto. Watteau je i fizički i duševno ,,izopćenik“. 
Boležljiv i ružan, slabunjav i neugledan, nespretan i turoban. 
Ovi fiziološki nedostaci pomogli su Watteauu da stvori svoja čuda 
od boje. Nije mogao posjedovati gracije, pa mu nije preostalo 
drugo, nego da ih stvori i oblikuje. U svojim je djelima kompen¬ 
zirao prirodne nedostatke, pa i više. Čovjek, koji neprestano kunja 

i gine, slikao je nasmijano veselje; čovjek koji glavinja prema 
<rrobu propovijedao je afirmaciju života, iscrpljen od bolesti, 
iznuren, slavio je radosti zemaljske. Watteauovo je slikarstvo 
umjetnost tuberkulozna čovjeka, koji veliča ružičasti optimizam 
usred sive svagdašnjice i općega propadanja. 

Time smo se približili konačnom rješenju ovoga problema. 
Watteau je tako savršeno ogledalo svoga vremena, jer je svo¬ 
jom sudbinom i svojom osobom rječiti simbol toga vremena. 
Čitava je života umirao, a čitavo je njegovo stvaranje euforija 
sušičava bolesnika. No i rokoko je vrijeme koje umire, a životna 
radost toga doba nije drugo no hektična putenost i posljednja 
čežnja prevariti sebe i smrt. Živo crvenilo na obrazima je rouge 
ili hektična mrlja. Rokoko je agonija baroka, zalaz sunca, ono 
doba dana, koje Watteau najradije slika. Ljubav i umiranje — 
Watteauova je formula, koja obuhvata i čitav rokoko. 

La petite maison. Rokoko je za razliku od baroka stil rastvoran, 
koji čisto slikarski i dekorativno, zaigrano i ornamentalno obavija 
sve nekim pletenicama i viticama, školjkama i povijušama. To su 
močvarni motivi, a dosadan je velike forme počinju se rastvarati 
u apartni trulež. Sve odiše mekanom večernjom hladnoćom, sve 
je uronjeno u smrtno modrilo i nježnu ružičastu boju, koja 
navješćuje konac dana. Blijedo jesensko raspoloženje širi se svije¬ 
tom, a značajno je da ljudi rokokoa najviše vole uvele boje: žuto 
kao med, čajno zelenilo, tamnosivo i blijedocrveno, ljubičasto i 
smeđe. Ovaj je stil izričito umoran, prigušen i slabokrvan, a prije 
svega istaknuto ženskast: djetinje rafiniran i naivno razvratan, 
kao što je žena. Zakrit, namirisan i našminkan, satiniran i sladunjav 
bez muške dubine i čvrstoće, ali i bez muške težine i pedanterije. 
Rokoko lebdi i poskakuje plesnim korakom, a uspjelo mu je čudo 
da stvori arhitekturu, koja rekao bi nije vezana o zakone gravi¬ 
tacije. Rokoko se dvomisleno smješka, ali se rijetko smije, zabavan 
je i pikantan, hirovit i sladokusan, duhovit, koketan, anegdotičan, 
voli pripovjedačku poantu, umije da ćaska, skeptičan je i popu¬ 
laran, a sve nešto glumi. 

Kasni je barok intiman, što visoki barok nikada nije bio. 
Kasni je barok tapetarski slog u najboljem smislu: jedina mu je 

svrha da se svidi, da ukrasi, iskiti, a velike riječi smatra nečim 
grotesknim i nezgodnim. Karakterna zgrada rokokoa, kojoj gra¬ 
ditelj posvećuje najviše brige nije pompozna palača, nego „kućica“ 
(la petite maison), koja se snabdijeva privatnim luksusom. Uspo¬ 
redimo li takav Lusthaus sa prijašnjim zgradama, smjesta ćemo 
uočiti kako se ta novost odlikuje nečim rezerviranim, šutljivim, 
ličnim. Pod Ljudevitom XIV. živio je čovjek, samo u javnosti, 
na dvoru. Sada su se ljudi umorili od ove gala-predstave, koja 
je trajala pola stoljeća, pa umiju cijeniti druge radosti. Žive 
povuoenije, puštaju maha sebi i svojim sklonostima, hoće da pri¬ 
padaju sami sebi. Ne cijeni se veliko društvo nego intimni skup, 
petit comite. 

Značajna su i sama imena ovih dvorova: Eremitage, Monrepos, 
Solitude, Sansouci i t. d., što će reći: Pustinjsko sklonište, Mojmir, 
Samoća, Bezbriga. Njihovo lice ne odiše jupiterskim veličanstvom, 
nije dostojanstveno nabrano nego prijazno i ležerno. U nutrašnjosti 
ne koče se više sjajne stolice sa visokim tvrdim naslonima ili 
dostojanstvenim dekoracionim komadima iz teškoga materijala 
nego nalazimo udobne tapetirane stolce, divane, prekrite svilenim 
jastucima i bijele lakirane stoliće s nježnim zlatnim prugama. 
Pa i te dojmove nastoji umjetnik oslabiti, istančati, bilo da nadok¬ 
nađuje zlato diskretnim srebrom, ili ga blijedo tonira. Umjetnik- 
dekorater voli nejasne, miješane boje i nježan delikatan materijal, 
kao na pr. ružino drvo. Pokućstvo poprima subjektivno obličje 
svoga vlasnika, kome služi za osobne potrebe. Javljaju se i novi 
komadi pokućstva, koji svjedoče o tome. Tako na pr. pisaći stolovi, 
koji se zovu boites a surprise (kutije iznenađenja) s tajnim pre¬ 
tincima i zgodnim mehanizmom, te posebni pisaći stolovi za dame. 
kojima je nadjenuto lijepo ime bonheur du jour (sreća dana). 
Svi predmeti svakiđanje upotrebe prožeti su mirisavim esencijama, 
a emaljrrane tave služe za paljenje mirisa, koji ispunjaju sve 
prostorije prijatnom atmosferom. Veliki umjetnici toga doba brinu 
se za svaki detalj, a nije im ispod časti da prave modne skice 
ili cimere za trgovinu (Watteau), da dekoriraju listovni papir, 
slikaju stolne karte ili poslovne papire (Boucher). 

Pastel i porculan. Posebnu notu dobiva interieur pastelnim 
slikama i porculanskim predmetima. Nijedna vrst slikarstva ne 
bi mogla tako dobro izraziti rekao bi duševno nagnuće ovoga 
razdoblja kao pastel svojim mekanim, istančanim bojama, koje 
se rasplinjuju. Osim toga se pastel pokazao veoma zgodan za 
intimni portret. 

Što se tiče porculana, taj je prvi put u Evropi proizveo go¬ 
dine 1709. Johann Friedrich Bottcher, kojega je August Jaki držao 
zatvorena kao svog alkimistu. A Bottcherov izum pokazao se zaista 
kao neka vrst zlata, jer je porculan doskora osvojio čitav konti- 
nenat. Meissenska manufaktura, koja je malo zatim osnovana, 
snabdijevala je čitavu Evropu jeftinim, lijepim i praktičnim pri¬ 
borom za jelo, potisnuvši nesamo kameninu i kositar, nego i 
srebro. Klasik njemačke porculanske umjetnosti jest Joachim 
Kandler, koji je oduševio otmjeni svijet svojim zaljubljenim pasti¬ 
rima i pastiricama, pticama, majmunima i psima od porculana. 
August Jaki bio je tako opsjednut novom umjetnošću, da je 
žrtvovao pola imutka i natrpao čitav svoj dvor porculanskim 
radovima. U Beču je godine 1718. osnovana državna tvornica 
porculana, a njemačkim manufakturama moćno je konkurirala 
tvornica u Sevresu, koja je nastala na poticaj gospođe Pompadour. 

U Engleskoj Joshua Wedgwood, izumitelj materijala, koji je 
prozvan njegovim imenom, majstorski oponaša antikne vaze. 
Konačno je čitavu Evropu zahvatila porculanska manija. Od por¬ 
culana pravili su se ne samo svijećnjaci i lusteri, ure i kamini, 
kite cvijeća i ulošci pokućstva, nego su porculanom obložene 
čitave sobe i kočije, a pravljeni su štaviše i spomenici nadnaravne 
veličine. Time se dakako ova suptilna umjetnost odbila od svoje 
namjene, koja je propisana krhkim materijalom i mogućnostima 
izražaja. 

Chinoiserie. Prije Bottcherova izuma, uvozila je Evropa por¬ 
culan iz Kine, a dugo vremena izdavala se meissenska roba za 
kinesku. Nije to bio samo poslovni trik: Kina je važila u doba 
rokokoa kao uzor mudrosti i umjetnosti. Početkom stoljeća došle 
su u modu razne ,,šinoazerije“ (chinoiseries): istočno azijske slike, 
vaze i skulpture, papirnate tapete, lakovi i radovi u svili. Brojni 

romani odvodili bi čitatelja u bajoslovnu zemlju, gdje živi sretan 
i vedar narod pod vodstvom učenih vladara. Povjesnici, a na čelu 
im Voltaire, slavili su Kinu kao zemlju, gdje vladaju najbolji 
društveni običaji, koja ima najbolju upravu i najbolju religiju. 
U vrtovima gradile bi se pagode i male čajane, kineski paviljoni 
i lagani mostovi od bambusa. Pa i sam perčin svodi se 11 a kineski 
utjecaj. A ptica paun, koja je tada bila osobito omiljela, ima 
nešto kinesko i nalik na rokoko: paun je dekorativan i bizaran, 
samoživ i teatralan, uparađen i nastran. 

Vijek sitnarija. Već je Voltaire nazvao svoje doba „vijekom 
sitnarija 66 (le siecle des petitesses). Na svim područjima ovo je 
doba proizvelo samo dražesne bibelots , ili kako Nijemci vele 
Nippsachen. Barok viče i plakatira, rokoko šapće i prigušuje. 
I jedan i drugi stil je vitičast, no vijuga je u baroku strastveni 
uzvik, a u rokokou diskretno kićen upitnik. 

U francuskom baroku tiranski je vladalo pravilo: sve, što se 
protivi normi, protivi se i duhu. Sada su se pojmovi okrenuli. 
Bizarno i duhovito jedno je te isto. U Descartesovo doba bilo je 
glavno mjerilo sviju vrednota ispravnost i simetrija. Rokoko ili 
genre rocaille obožava ono, što je nenadano, samovoljno, para- 
doksno. Svojom filozofijom bili su ti ljudi napola ateisti, ali 
svojom umjetnošću potpuni bezbožnici. Što njih podražuje, uvijek 
je odvajanje od pravila i zakona, skok, diverzija. Kada je neka 
otmjena dama Talijanka — jela sladoled, koji joj je izvrsno 
prijao, nije mogla a da ne uzdahne: „Koje li štete, da to nije 
grij eh ! u Pasi ja za ono, što je nezakonito i neprirodno pretvarala 
se često u perverznost. Nikada valjda aktivni i pasivni flagelan- 
tizam nije bio tako raširen, kao u doba rokokoa. 

Ne valja međutim zaboraviti, da visoke i kasne kulture naginju 
perverznome. Nećudorednost u starome Rimu podsjeća na rokoko. 
Juvenal veli, da se neke žene rastavljaju od muževa prije nego 
što je uvenulo zeleno granje, koje kiti ulaz u kuću mladoga 
bračnoga para. Slično je pisao Voltaire: „Rastava braka — veli 
on — potječe po svoj prilici iz istoga doba kao i brak. Ipak 
držim, da je brak nekoliko sedmica stariji. 64 I sadističke veselice 
rimskoga cirkusa nalaze svoj pendant u Parizu, gdje pripadnici 

najviših krugova prisustvuju smaknućima. Svjedoci tvrde da su 
brojne otmjene dame doživjele tom prilikom orgazam. 

Esprit. Ljudi rokokoa nisu se ni pod koju cijenu htjeli dosa¬ 
đivati. Time dobiva francuska kultura novi polet. Tek u 18. vijeku 
rodio se pravi esprit nalik na pjenušavo vino. Nastojeći da bude 
pošto poto „podražajan 66 , blistav, aromatičan, pjenušav, francuski 
duh gubi dotadašnju monumentalnost i dostojanstvo. Velika 
područja duše leže na ugaru, jer ih ljudi lakoumno izbjegavaju 
ili ignoriraju. Sjaj baroka koji umire, svjetlucanje je trulih stvari. 

Naučenjaci ovoga doba ne prikazuju se više s knjigom, perom 
ili naočalima nego kao nasmiješeni nehajni ljudi od svijeta. Ništa 
ne smije podsjećati na tehnička pomagala njihova rada. Tvore¬ 
vine znanosti i umjetnosti moraju biti ukusna galanterijska roba, 
koja upotpunjuje luksus i uživanje velikoga društva, prijeko po¬ 
trebna suvišnost. Vrtovi znanosti bili su u Srednjem vijeku nedo- 
kučni profanom svijetu. U doba renesanse nisu skriveni kao prije, 
ali su omeđeni bodljikavom ogradom latinske učenosti. U 18. vijeku 
predani su ti vrtovi općoj upotrebi, postaju javnom ustanovom, 
gdje se svatko može razvedriti, oporaviti, poučiti: plemstvo i 
građanstvo, čovjek i žena, duhovnik i laik. Jedino prosti puk nema 
pristupa u te vrtove, ali ne zato, što bi ga prezirali, nego zato, 
što se nitko nije sjetio da postoji. No> puk će jednoga dana provaliti 
u te vrtove i poslužiti se njima na veoma čudnovat način. 

Ljubav kao amatersko kazalište. Kako je rokoko umio da zna¬ 
nost i filozofiju učini biranim sredstvom podražaja, pitkim aperi¬ 
tivom, koji škaklja nepce, tako postupa i na svim drugim područ¬ 
jima. Svi se trude kako bi život bio samo neprekidan niz užitaka. 
„Za svaki slučaj, — veli gospođa de la Verrue — jer tko zna 
što nas čeka na drugom svijetu. 66 Ljudi hoće uživati, a da ne 
snose troškove svoga užitka. Hoće užiti plodove bogatstva, ali ne 
će raditi i mučiti se; hoće se sunčati na visokom socijalnom 
položaju, ali ne će vršiti dužnosti toga položaja. Hoće uživati u 
ljubavi, ali su im mrske njene boli. Stoga izbjegavaju veliku 
strast, koju žigošu kao nešto neukusno i nesuvremeno, te obiru 
samo slatko vrhnje ljubavi. Čovjek rokokoa uvijek je amurozan, 
ali nikada ozbiljno zaljubljen. „Ljudi se uzimaju — veli Cre- 

bilIon fils — a da se ne ljube; napuštaju se, a da se ne mrze.*'* 
Ljubav i mržnja su strasti, a strasti su nezgodne i neduhovite. 
Ljudi rokokoa uživaju ljubav kao pikantni bombon, koji se brzo 
u ustima rasplinjuje, a jedina mu je svrha, da bude doskora 
nadoknađen drugim bombonom, drukčijeg okusa. 

Erotika postaje prijatnom društvenom igrom. Ljubav se ljupko 
oponoša, a podvrgnuta je stanovitim kazališnim pravilima. Ljubav 
ovoga doba nije drugo no amatersko kazalište, u kojem su pred¬ 
viđene sve situacije i sve „struke 44 . Dopušteno je svašta — samo 
ne ljubomora. „ La gelosia e passione ordinaria e troppo antica“, 
veli Goldoni (Ljubomor je prosta i odviše starinska strast). 

No i ova ljubav u stakleniku uspijeva samo ako je nezakonita. 
Sve, što podsjeća na obiteljski život, nezgrapno je i neukusno. 
Mauvais genre. Trudnoća pravi ženu smiješnom, pa je stoga izbje¬ 
gavaju koliko je moguće, a ako ipak zatrudni, skriva svoje stanje 
dokle je god moguće. Ljubav je u braku starovjerska i apsurdna, 
a što je najgore — neukusna. U dobrom društvu tituliraju se 
bračni drugovi i onda, kad su kod kuće Monsieur i Madame. 
Bračna vjernost smatra se nečim nezgodnim i nepriličnim. U naj¬ 
boljem slučaju toleriraju se četvorni brakovi, u kojima se parovi 
mijenjaju. Žena, koja nema ljubavnika, nije kreposna, nego bez 
čara, a muž, koji ne drži nikakovih metresa, nemoćan je fizički 
ili novčano ruiniran. Svaka otmjena gospođa mora uživati nedo¬ 
puštenu sreću, mora, štaviše, tragove ljubavnih noći javno isticati 
i ličiti crne kolute ispod očiju, praviti se umorna i ležati čitav 
dan u krevetu, ako joj sve to i nije potrebno. Svaki uglađen 
posjetnik uljudno će se iznenaditi, izreći koju dosjetku, da bi time 
natuknuo kako mu je situacija jasna. Muž nema druge zadaće, 
nego da se uzdigne nad situaciju, da bude uviđavan, pažljiv i 
taktican. Što mu bolje uspijeva ova uloga, to ga ljudi više vole 
i cijene. Voltaire je kako je poznato — živio pola ljudskog 
vijeka sa markizom du Chatelet na njenom dvorcu Cirey u Loreni. 
No nikada nije nitko čuo da bi to markizi bilo krivo. Jednog je 
dana Emilie prevarila i samoga Voltairea, budući da joj se više 
svidio mladi književnik Saint-Lambert. To Voltairea nije smetalo, 
da ostane u Cireyu i da bude, štaviše, očinski prijatelj svoga 

suparnika. Nevjera gospođe Emilie nije ostala bez posljedica, te 
nije preostalo drugo, nego da se u Cirey pozove markiz. Gospodin 
du Chatelet bio je dorasao situaciji, a kratko vrijeme nakon svoga 
odlaska saopćio je gostima da očekuje potomstvo. Kada je neki 
francuski kavalir uhvatio svoju gospođu s ljubavnikom u poslu, 
nije našao drugih riječi nego je uskliknuo: „Kako ste neoprezni, 
Madame! Pomislite, da je tko drugi.. . 4t 

Cicisbeo. Svaka žena mora imati najmanje jednoga ljubavnika, 
inače je društveno kompromitirana. U Italiji mnoge bi djevojke 
tražile, da se to uglavi prigodom sklapanja bračnoga ugovora. 
Takav koncesionirani ljubavnik zvao se je Cicisbeo , a nije morao 
biti samo jedan, nego ih je moglo biti i više. Zaručnik, koji je 
možda i sam figurirao kao Cicisbeo u drugom kakvom ugovoru, 
nije dakako protiv toga. Lady Montague izvješćuje u svojim 
poznatim pismima iz Beča, da je ondje velika uvreda, ako netko 
poziva damu na večeru, a da pri tome ne pozove i njenog muža 
i službenog ljubavnika. Engleska Lady se veoma čudi, a značajno 
je, da je rana prevlast građanskog elementa u Engleskoj (o čemu 
će još biti govora) stvorila sasvim druge društvene prilike, te 
engleskog rokokoa zapravo i nije bilo. 

Službeni ljubavnik, koji se u Francuskoj zove „mali gazda 44 
(Petit maitre), a u Italiji „vitez-služnik 44 (Cavaliere servente), 
bio je često Velečasni. Svoju gospodaricu pratio je poput sjene: 
u posjetima i na šetnji, u kazalištu i u crkvi, na plesu i kod stola 
za igranje — uvijek joj je bio za petama. Ili bi sjedio kraj nje 
u kolima ili bi koracao kraj njene nosiljke, držao joj suncobran 
ili se brinuo za njenog psića, svoga najopasnijeg suparnika. 
Jutrom bi je budio, dizao zastore, donosio čokoladu, pomagao 
stručno i znalački kod toalete, uvodio posjete. Posjete je primala 
gospođa najradije izjutra, dok bi još bila u krevetu, a više puta 
kod jutarnje kupelji. Ovaj je običaj veoma čudnovat, ako pomi¬ 
slimo, da se ljudi rokokoa inače nikako ne služe kadom za kupanje. 
U čitavom Versaillesu postojala je jedna jedina kada, a još u 
Goetheovoj mladosti smatralo se plivanje gotovom ludošću. Brojne 
slike raznih kupačica, koje potječu iz onoga doba, ne znače, da 
su se tadašnji ljudi mnogo kupali: jedina je svrha ovim slikama da 

podraže erotičku maštu. Osim toga vrijedno je spomenuti, da su 
tadašnji umivaonici nevjerojatno maleni, a duboki kao tanjur 
za juhu. U pikantnim kadama, koje su se pokrivale posebnim 
pokrovcima, bilo je svega i svačega osim vode. 

Erotička dekadansa. Uz ovakove slike veoma često susrećemo 
na slikama onoga doba drugi jedan rekvizit — njihaljku. Njihaljka 
je tada veoma u modi, a to nije slučajno. U njoj se spajaju brojni 
elementi, koji su značajni po rokoko: tobožnja infantilnost i 
zaigranost, probuđeni smisao za „slobodnu prirodu 44 , galanterija 
muškarca i koketerija žene. Osim toga škakljiva vrtoglavica, koju 
proizvodi njihaljka, djeluje kao neki afrodizijak. No rokoko se 
služi i drugim ljubavnim podražajima, koji nisu tako bezazleni. 
Svi se hrane raznim „ljubavnim pilulama 44 i „španjolskim mu¬ 
hama 44 . Upravo je neshvatljivo, kako su neki istraživači mogli 
odatle zaključiti, da je rokoko izrazito erotičko doba. Rokoko je 
naprotiv doba bez prave erotike, ali se ni pod koju cijenu ne će 
odreći ljubavnih užitaka. Upravo činjenica, da se čitav misaoni i 
čuvstveni život tadašnjeg čovjeka vrti oko problema ljubavi, te mu 
je glavna briga kako će produbiti, pojačati i usavršiti ljubavnu 
tehniku, nedvoumno svjedoči, da je ponestalo stvaralačke snage. 
Onim časom, kada nije više glavno sadržaj, nego forma, ne stvar, 
nego metoda, započinje svuda i svagda propadanje, dekadansa. 
Rokoko nije proizveo nikakovih erotičkih genija, ali se odlikuje 
velikim zaljubljivcima, nenadmašivim artistima ljubavi, koja se 
u ono doba razvila u čitavu znanost. Na čelu ovih virtuoza treba 
staviti Pompadourku, koje je život postao legendom, i Casanovu, 
kojega je ime postalo pojam. Pojava kao što je vojvoda Richelieu, 
predstavlja međutim čitavu jednu vrstu. Premda je doživio 92 
godine primao je do svoje smrti svakoga dana masu ljubavnih 
pisama, koja često ne bi ni otvarao. Jedini svoj poraz doživio je, 
kad mu je bilo 66 godina, te je na dvorcu Tournay uzalud snubio 
lijepu gospođu Cramer. No taj neuspjeh činio mu se tolikim 
kuriozumom, da bi svakome o tome pričao. 

Ideal ljepote ili rugobe. Činjenica da je rokoko doba gino- 
kracije, ne može se svesti na osobito razvijenu erotiku. To, što 
^ene vladaju tadašnjim društvom, osniva se na drugim pojavama. 

Ne valja prije svega zaboraviti, da je muškarac postao ženskast, 
i da ovo feminiziran je postaje od godine do godine sve izraziti je. 
Osim toga se u romanskim zemljama razvio bogat društveni život, 
a visoka kultura društvenosti uvijek je preduvjet ženskoj vladavini. 
No dok je ideal renesansnoga društva (kojemu žena također daje 
ton) izrazita muškara, u doba rokokoa ženski je ideal djetinje lice 
i krhko obličje porculanske lutke. Zdravlje nije interesantno, 
snaga je plebejska. Aristokratski ideal, koji je u doba Corneillea 
i Condea bio neka vrst snage i ljepote, kalokagathia , pretvara se 
s vremenom u ideal finoće, preosjetljivosti, otmjene slaboće, bole- 
žljivosti nesposobnih za život. Kozmetički melem (framc. mouche , 
njem. Schoncheitsp flaster) javlja se već u doba Ljudevita XIV., 
ali tek sada postaje bitnim dijelom mondene fizionomije. Zapravo 
bismo ga morali zvati Hasslichkeitsp flaster, jer mu je svrha da 
naruši pravilnost lica, da ga učini nepravilnim, da izazove dojam 
madeža. Sklonost asimetriji urođena je rokokou. Kasnije se i tu 
pretjeruje, te mouche poprima oblik zvijezde, križa, životinjskih 
figura, a rubovi se optočuju briljantima. 

Veličanstvena fontange izlazi iz mode oko 1714., a 1730. poti¬ 
skuje vrećica za kosu (le crapaud) vlasulju, koja je od početka 
18. vijeka bivala sve manja i manja. Muški uvojci spremljeni su 
sada u dražesnu vrećicu, koja je svezana koketnom svilenom 
vrpcom. Perčin (la queue) potpuno se udomaćio sredinom vijeka, 
a kod vojske već prije. Pudranje je bitan dio otmjene toalete, bilo 
da se pudra vlastita kosa ili tuđa. U jednom i drugom slučaju, 
pudranje je veoma tegobna procedura: obično se prašak baca 
prema stropu, da bi odanle prašio na glavu. Lice bi se pri tom 
sakrilo kakvom krpom ili rupčićem. Kaunitz je prolazio svakoga 
jutra kroz špalir slugu, koji su ga pažljivo i oprezno prašili. 
Grof Briihl posjedovao je 1500 vlasulja, koje su lakaji trajno 
prašili. „Mnogo vlasulja za čovjeka bez glave 44 , rekao je Fridrik 
Veliki, govoreći o tom gospodinu. 

Tragična maska rokokoa. I lice je bilo pokriveno debelim 
slojem pudera. No puder rokokoa nije modna ludorija, kao ni 
vlasulja allonge za vrijeme baroka, nego rječiti simbol toga vre¬ 
mena. U doba rokokoa smatralo se čovjeka, koji je prekoračio 

četrdesetu iživjelim. Žena je i prije bila stara. Ljudi su se vjenčavali 
mnogo ranije negoli danas: djevojke cesto u 14. ili 15. godini, 
mladići oko 20. Voltaire se zove od svoga 45. rođendana starcem, 
dok se njegova prijateljica markiza Chatelet smatrala nemogućom 
figurom očekujući u 40. godini dijete. Rokoko se osjeća starim, 
a ujedno ga ispunja očajna čežnja za mladošću, te hoće da 
zadrži tok vremena. Kako bi sačuvao vječnu mladost, briše razlike 
i daje svima sijedu kosu. Rokoko se osjeća bolestan i slabokrvan; 
zato će puder dočarati bi jedilo, koje postaje općenitim. Mlado ili 
našminkano lice čini se mladim, a usto bijela vlasulja! Evo 
potresnog simbola rokokoa, tragične maske onog vremena. 

Muško je odijelo kostim razmažena dječaka: nježni svileni 
kaputić, kratke hlače, cipelice sa svilenim vrpcama, bogati jabots 
i čipkaste manšete, zlatan i srebrni vez, galanterijski mač, koji je 
puka igračka. Odjeća je diskretno tonirana, ženskasta u izboru 
boja: kao uzor služi pistacija, rezeda, kajsija, boja mora, jorgovana, 
slame, a ima ih sasvim fantastičnih novotarija 

Nova žutozelena boja zove se merde d’oie (guskina nečist) žu.to- 
smeđa boja caca Dauphin u počast novorođenog nasljednika prije¬ 
stolja, a boja buhe, puce, imala je svu silu nijansa: glava buhe, 
stegno buhe, trbuh buhe i t. d. Bradu nitko ne nosi, a glumce 
se ne prepoznaje po tome, što nemaju brade, nego baš po brkovima 
i bradi, ako bi morali prikazivati razbojnike. 

Što se tiče ženske mode, glavno je tanak djevojački struk. 
Tome služi kruti steznik. Rano u jutro počele bi se jadne dame 
stezati, kako bi malo pomalo, od četvrt sata do četvrt sata postigle 
željenu tankoću. Teška krinolina, koju su zbog njenih dimenzija 
zvali panier, što će reći velika košara, svojim kontrastom jače 
ističe nježnost gornjega dijela. I krinolina je ukrućena, te Nizo¬ 
zemci, kitolovci tadašnje Evrope, dobro zarađuju, dobavljajući 
kitove usi. Krinolinu smo već sreli u Španjolskoj, gdje se zvala 
„čuvarom kreposti 44 . No francuska krinolina ne čuva krepost, kraća 
je od prijašnje, a svrha joj je da koketno skrije, odnosno razotkrije 
donji dio tijela, koji nije odjeven, budući da dame ne nose gaćice. 
Nad krinolinom nosi se svilena haljina, koja je bogato optočena 
girlandama, pozamenterijama, čipkama, vrpcama, pravim ili umjet¬ 

nim cvijećem, a katkada i slikarijama. Tako je na pr. na haljini 
kraljice od Portugala bio prikazan čitav Prvi grijeh s Adamom, 
Evom, drvom, jabukom i zmijom. Krinoline, koje su oko 1720. 
osvojile čitavu Evropu, nose i seljakinje i sluškinje. S vremenom 
poprima takove razmjere, da žene mogu ulaziti kroz vrata samo 
postrance. Nespretna je i cipela s izvanredno visokim peticama, 
te se u njoj jedva hoda. Kod kuće i u intimnom društvu nosi se 
mjesto krinoline t. zv. adrienne, komotna nabrana haljina sa 
grudnikom. Početkom stoljeća počinju dame nositi štapove sa 
koketnim vrpcama, a neminovan je rekvizit i lepeza, koja se može 
skupiti i rastvoriti. Nov je izum i kišobran (parapluie), koji se 
može složiti, dok je otvoreni suncobran (parasol) nešto stariji. 

Djeca se oblače upravo kao i stari, liče se i pudraju, a pozdra¬ 
vljaju kao gospodin i dama. 

Ogledalo. Svaka kulturna perioda odlikuje se nekim priborom, 
koji je naročito značajan za to doba. Tako bismo čovjeka na osvitu 
novoga doba mogli prikazati s kompasom, baroknog čovjeka 
s mikroskopom, čovjeka 19. vijeka s novinama, a naše suvremenike 
s telefonskom slušalicom. Ljude rokokoa morali bismo pako> pri¬ 
kazati s ogledalom. Ogledalo prati tadašnje društvo kroz čitav 
život. 

Reprezentacione odaje ispunjene su visokim mletačkim zrca¬ 
lima, s kojih se odrazuje čitav portret posjetnika. Sva sila predmeta 
svakidašnje upotrebe snabdjeveno je malim ogledalima, sa sviju 
zidova blistaju zrcala pojačana bogatim lusterima i brojnim 
aplikama. Čitave su odaje bile obložene staklom, a ti Spiegelka - 
bineti umnožili bi čovječji lik u nedogled. Ova strast za ogledalima 
otkriva svašta. Nesamo taštinu (što se samo po sebi razumije), 
samoživost, narcizam, nego i potrebu da sebe ogledamo i ocijenimo, 
potrebu za autoanalizom i dubokim poniranjem u se, introspek¬ 
cijom. Rokoko je klasično doba listovne i memoarne književnosti, 
doba autobiografija i velikih konfesija, doba psihologije. Ova je 
znanost tekovina 18. vijeka, a još ćemo vidjeti, kako taj nagon 
tečajem vremena biva sve veći, da bi pod konac 18. vijeka postigao 
gotovo moderne razmjere. No ogledalo simbolizira još nešto drugo: 
ljubav za pričin, iluziju, šarenu odjeću sviju stvari. To ne znači, 

da su tadašnji ljudi ,,površni :c , nego se može shvatiti i kao istan¬ 
čana artistika. „Am farbigen Abglanz haben wir das Leben\ veli 
Faust (Naš je život šareni odraz). 

Teatrokracija. Ima stalež, kojemu je ogledalo isto tako potreban 
instrumenat kao retorta kemičaru ili zidna ploča školniku. To su 
glumci. Rokoko je u suštini svojoj svijet kazališta. Nikada prije 
ni kasnije nisu ljudi imali toliko smisla i ljubavi za duhovitu 
maskeradu, lijepi pričin, blistavu komediju. Nesamo da je čitav 
život bio stalni karneval s krabuljama, spletkama i bezbrojnim 
šalama i tajnostima, nego je pozornica i dominantan faktor svaki¬ 
dašnjeg života, kao u klasično doba govornička tribina, a danas 
sportsko igralište. Posvuda je bilo amaterskih kazališta: na dvoru 
i u selu, u plemićskim dvorovima i građanskim kućama, na sveu¬ 
čilištima i u dječjoj sobi. A gotovo svi su izvrsno glumili. Glumačka 
je umjetnost često označena kao neka vrst prostitucije, i to 
s pravom. Zato i kazalište tolike ljude neodoljivo privlači. 
U čovjeku je duboko usađen nagon da se razotkrije, „prostituira 44 , 
a taj nagon ne može gotovo nigdje zadovoljiti. U tome je korijen 
prastarih dionizijskih kultova, u kojima bi ljudi i žene trgali jedni 
drugima odjeću s tijela, što Grci nisu smatrali basramnom orgijom 
nego „svetim mahnitanjem 44 . U svakidašnjem životu nameće ljudima 
država i društvo zadaću da ne budu ono što jesu, nego da se 
uvijek omataju svakakvim draperijama, koprenama i odijelom. 
Zastor je uvijek spušten, samo jednom se diže — u kazalištu. 
Upravo ovdje, gdje, prema krivom shvaćanju neupućenih laika, 
čovjek zakriva lice maskom, preoblači sebe i pretvara, čovjek se 
faktično razotkriva i pokazuje onakav kakav jest. To je pravi 
smisao „prostitucije 44 , koja je suština glumačkog umijeća. Kaza¬ 
lište nije šarena površina, nije puki „teater 44 nego nešto magično, 
što oslobađa i odrešuje. 

Regence. Ginokracija i teatrokracija daje obilježje rokokou. 
No o pojedinim razdobljima rokokoa razilaze se mišljenja. Doba 
između 1715. i 1723. označuje se kao style Regence , onda do sre¬ 
dine stoljeća i preko toga vlada stjle Louis Quinze , a konačno 
stjle Louis Seize , koji se u glavnom poklapa s onim, što se~u 
Njemačkoj zove Zopfstil. U prvom se razdoblju rokoko odlikuje 

razularenom smionošću, u kojoj se sačuvalo nešto barokne žestine 
i vitalnosti. Onda životne manifestacije rokokoa postaju sve umor¬ 
nije, slabokrvni je, filigranski je, dok u posljednjem razdoblju ne 
postanu starački krute. Nekada se smatralo pojmove „perčin 44 i 
rokoko jednim te istim, što nikako nije ispravno: pitanje je štaviše, 
da li Zopf sa svojim klasicističkim sklonostima uopće pripada 
rokokou. 

Čuli smo kako je narod radosno pozdravio smrt Ljudevita XIV. 
I ne samo narod, nego i plemstvo i građanstvo, svi su odahnuli, 
kada je nestalo more despotizma i pobožnjaštva. „Jedino Bog je 
velik, braćo moja — započeo je Massillon svoj nadgrobni govor 
prigodom smrti Ljudevita Velikog — a velik je napose u času, kada 
šalje smrt na zemaljske kraljeve. 44 Kao i nakon pada puritanske 
vlade u Engleskoj, tako si je i sada društvo htjelo nadoknaditi, 
što je tako dugo moralo mirovati i svladavati svoje prohtjeve. 
Užitak je smisao života, a krepost — himba, ćudorednost — pre¬ 
tvaranja. Ljudevit XIV. imao je posljednjih godina u svojoj 
obitelji mnogo nesreće: po redu su poumirali svi direktni naslje¬ 
dnici, tek što je preostao nedorasli praunuk, te je vladavinu 
preuzeo Ljudevitov nećak vojvoda Filip Orleanski, sin one Lise- 
lotte, koja je u Versaillesu tako uspješno odigrala ulogu „naivke 44 . 
Puk je duhovito primijetio, da bi Liselotti najbolje pristajao nad¬ 
grobni natpis: „Ovdje počiva majka sviju poroka 44 , budući da je 
vojvoda Orleanski bio tip razvratnika, kakovoga danas srećemo u 
nekim sajamskim romanima. Izvanredno darovit, ljubezan i zgodan, 
ali ubitačno lakouman i skeptičan. Rukovodio se jedino svojim 
užitkom, a ne samo, da je zadovoljavao svojim prohtjevima, nego 
se time i dičio. Ljudevit XIV. dobro ga je prozvao fanfaron de 
viče (hvališom pokvarenosti). Možda je baš stoga narod regentu 
sve oprostio, ne sačuvavši mu ni lošu uspomenu. Od njega potječe 
i izraz roue: time je označio sebe i drugove svojih orgija, ,,gal- 
ženjake 44 , koje su prorešetali svi poroci. Ovo društvo dosjetilo 
bi se uvijek novim razvratima, a puk se divio i snebivao. U Parizu 
se nije ni o čem drugom govorilo, nego o „Adamovim sveča¬ 
nostima 44 (Fetes d’Adam) u Saint-Cloudui, a dame su se natjecale 
hoće li biti pripuštene. S lijepom i temperamentnom vojvotkinjom 

Berry vezala je regenta strastvena ljubav, premda mu je spomenuta 
vojvotkinja bila rođena kći. Nitko se nije zbog toga zgražao, budući 
da rodoskvrnje nije bila nikakova rijetkost u najvišim krugovima. 
Tako je na pr. vojvoda Choiseul, koji je za vrijeme Sedmogo¬ 
dišnjeg rata odigrao važnu ulogu kao prvi ministar, podržavao 
nedopuštene odnose sa svojom sestrom vojvotkinjom Gramont. 
Staračkom karakteru ovoga razdoblja pristaje i činjenica da nikada 
nije oskvrnuto toliko djece koliko u doba rokokoa. 

Što se tiče Filipa Orleanskog, valja priznati, da je unatoč 
pokvarenosti njegova vladavina bila bolja od one njegovih pret¬ 
hodnika i nasljednika. Filip Orleanski istisnuo je s dvora isusovce, 
pogodovao jansenistima, namirio petinu državnih dugova, što ih 
je ostavio Ljudevit XIV. (dvije tisuće milijuna livri!), promicao 
pomorstvo i provodio uz pomoć svoga učitelja, lascivnog i mudrog 
kardinala Duboisa, mirotvornu politiku. Cenzura je sada mnogo 
blaža, iljuđi se ne hapse bez razloga. Filip Orleanski uzvišen je 
nad lične napadaje, koje prašta kao većina duhovitih ljudi. Kad se 
Voltaire u svojoj prvoj drami „Edip 44 drznuo da natukne odnose 
između vojvode i njegove kćeri, sjedio je vojvoda u svojoj loži, 
pljeskao kao ostala publika i odobrio mladome autoru novčanu 
pomoć. 

John Law. Afera Johna Lawa jedna je od najvećih javnih 
katastrofa, što ih je Francuska doživjela prije revolucije. Spome¬ 
nuti Law, bogat Škot, lijep, spretan, elegantan i bez sumnje finan¬ 
cijski genij, zastupao je misao, da se kapital državnih i velikih 
privatnih banaka ne manifestira samo njihovim zlatnim pokrićem, 
nego i prirodnim i radnim vrednotama, kojima ti zavodi raspolažu. 
Stoga je opravdano apelirati na kredit općinstva, izdavajući ban¬ 
kovne novčanice, koje nisu „pokrivene 46 zlatom ili srebrom. Godine 
1716. osnovao je Law privatnu emisionu banku, koja je kasnije 
pretvorena u kraljevsku. Treće godine svoga opstanka, Lawova 
banka dijelila je četrdeset posto dividende. Indijska kompanija 
(Compagnie des Indes), koja je osnovana za iskorištavanje Kanade 
i Louisiane, privukla je uštede iz čitave Francuske, a kada su 
dionice Misisipija porasle na dvadeseterostruku i četrdesetero- 
struku nominalnu vrijednost, zahvatilo je čitavu zemlju bjesnilo 

spekulacije. Tada je rođen tip spekulanta (chevalier d" Industrie ) 
čiji je imutak sastavljen od samih papira. Godine 1719. ponudio 
je Law da će sanirati državu uzevši u zakup sve poreze. Godinu 
dana kasnije imenovan je ministrom financija. Kao takav stavio 
je u promet toliko papirnata novca, da je opticaj iznosio 
osamđeseterostruku vrijednost zlata, koje se onda nalazilo u Fran¬ 
cuskoj. No kolonije nisu davale očekivane prihode, javnost je 
izgubila povjerenje, te je nastao opći run na državnu banku. 
Novčanice su pale na desetinu, indijske dionice na dvadeset i 
petinu nominalne vrijednosti, a 1721. nije preostalo drugo, nego 
proglasiti bankrot. Law bježi u Veneciju, gdje će osam godina 
kasnije umrijeti u najvećem siromaštvu. Posljedica je Lawovih 
spekulacija opće nepovjerenje, silna skupoća i gubitak ušteđevine. 

Lawov krah prikazan je u drugom dijelu „Fausta 44 : tu se 
Lawova dosjetka pripisuje Mefistu, koji je prikazan kao varalica, 
koji lakovjernoj masi daje papir za dobar novac. No Lawovi se 
planovi ne osnivaju na prevari, te nisu nipošto đavolski; kao 
pokriće njegovim novčanicama ne služi bajoslovno neko blago, 
nego realne vrednote. Njegovom je neuspjehu krivo, što te vrednote 
nisu iskorištene kako treba i što je kreditna načela (koja su sama 
po sebi bez sumnje opravdana) zloupotrebila nesposobna i po¬ 
hlepna vlada. Konačno treba uvažiti i to da tadašnja publika nije 
bila dorasla ovoj praksi, vladajući se bezglavo i ludo. 

Louis Quinze. Ljudevit XV. je u neku ruku pravi vladar roko¬ 
koa: presićen i gladan života, lakouman i turoban, mlad i senilan. 
Njegovo vladanje trajalo je gotovo isto tako dugo kao i vladanje 
Ljudevita XIV., tek štO' je Ljudevit XV. sav posao i svu odgovornost 
prepustio svojim državnim savjetnicima i metresama. Prva je dva 
desetljeća vladao tako kardinal Fleury, treći crkveni dostojan¬ 
stvenik, koji je u Francuskoj bio svemoćan. U Ljudevitu XV. 
pretvara se snažna orgijastika Regence u uvelu pokvarenost. Louis 
Quinze je inteligentan, ali nije tako duhovit kao vojvoda Orleanski; 
usto je u njegovoj duši čudna smjesa razvrata i pobožnjaštva. 
Premda je dozlaboga besavjestan, muči ga strah od pakla, što su 
isusovci spretno iskoristili, da bi se ponosno ugurali na Dvor. Što se 
tiče metresa, tu su najprije sestre Mailly, njih pet, dok 1745. nije 

upoznao Pompadourku, koja je tada bila u punom cvatu mladosti 
i ljepote. Potekla je iz bogatih građanskih krugova, te ju je dvorska 
kamarila žestoko pobijala. Ipak joj je uspjelo da priveže uza se 
blaži ranog kralja punih dvadeset godina. Opčarala ga je svojom 
ljepotom i duhom. Um jela je sve i sva: jašiti i plesati, slikati i 
crtati, pjevati i deklamirati. Čitala je i znala prosuditi sve knji¬ 
ževne i znanstvene novitete: drame, filozofska djela, romane 
i državne teorije. A što je glavno, umjela je da svakog dana bude 
tako rekavši nova, da vječno iznenađuje i fascinira. S kraljicom, 
koja je bila blaga i dobra, ali ponešto dosadna, veoma se dobro 
slagala, te joj je štaviše davala poduku u ljubavi. Kasnije bi 
dovodila kralju u glasovitom Jelenovcu (Pare aux Cerfs) mlade 
ljepotice. Njena nasljednica Jeanne du Barry, glupa i prosječna 
osoba, mora da je upravo svojom prostotom bila neopisivo pri¬ 
vlači va. Svi suvremenici slažu se u prosuđivanju njenih čari, koje 
bismo danas nazvali prostački sex appeal. 

Noblesse de robe. Dok se dvor na taj način zabavljao, a gra¬ 
đanstvo obogaćivalo i obrazovalo, seljaštvo je živjelo u prnjama 
i kolibama od blata. Neki je engleski ekonom ustanovio, da fran¬ 
cuski seljak toga doba živi na stepenu 10. vijeka, što se tiče 
obrađivanja tla. Seljaci su bili strahovito teško oporezovani, 
a porezi su se kruto utjerivali. Fiskalni tereti bili su tako teški 
i besmisleni, da bi seljak radije ostavljao tlo neobrađeno ili uništio 
sam svoju žetvu. Plemstvo je živjelo kao viša rasa u neradu, ne 
plaćajući poreze, nemajući druge dužnosti do reprezentacije. Jedini 
zakon, kojemu je plemstvo podvrgnuto jest hir kraljev. Kralju 
pripadaju sva dobra, sve časti i sve žene zemlje. 

Od Franje I. Pariš sve više stiče centralni položaj kao kra¬ 
ljevska rezidencija, dok na koncu nije „dvor i grad 44 (la cour 
et la ville) isto što i Francuska. To se stanje ne mijenja ni za 
vlade posljednjih dvaju Ljudevita. No početkom 18. vijeka počinju 
se oba faktora vlasti sve više dijeliti i sukobljavati. Pod Ljude¬ 
vitom XIV. služi Grad isključivo Dvoru: Račine i Moliere, Boileau 
i Bossuet u neku su ruku činovnici Krune. Pod Ljudevitom XV. 
postaje grad ognjište emancipacije, slobodnoga i buntovnoga duha. 
Opoziciona jezgra je pariški „parlamenat 44 , zbor sudaca. Sudačka 

su mjesta na prodaju, a mogu se i baštiniti, te su tako pot¬ 
puno nezavisna o Dvoru. Sudački stalež moćna je klika uperena 
protiv Krune i jezuita, a brojnim ženidbama s bogatim trgovačkim 
kćerima pretvara se ova noblesse de robe (plemstvo sudačke halje) 
u građansku plutokraciju. Nakon smrti Fleuryjeve gubi dvor sav 
ugled i utjecaj u nutarnjoj i vanjskoj politici. Interesantno je, 
da Francuzi nisu zamrzili ovoga kralja, kojemu su nadjennli ime 
Ljubljeni (Le Bien-Aime), kada je 1744. ozdravio. 

Koncert vlasti. U evropskoj povijesti vrši Francuska u to doba 
ulogu nemoćnog intriganta. Nakon rata za španjolsku baštinu 
javljaju se u diplomaciji pojmovi „evropske ravnoteže 44 i „koncerta 
vlasti 44 . Sistem država, koje u to doba postoje, smatra se orkestrom, 
u kojemu nitko ne smije dominirati. Time dakako nisu spriječeni 
ratovi, ali su proširena bojišta, budući da rat koalicija postaje 
tipična forma ratovanja. Pojedine države rijetko ratuju među 
sobom, nego se redovito sukobljuju savezi, koji se raspadaju čim 
jedan od'učesnika postigne odlučan uspjeh. Velika opreka između 
Francuske i Habsburga traje i dalje, Španjolska i Švedska prestaju 
biti velevlasti, a na njihovo mjesto stupa Rusija i Pruska. Engleska 
je već u to doba evropski arbiter , jer ima najviše iskustva u diplo¬ 
maciji i najveću političku zrelost. 

Teritorijalne promjene u prvoj poli vijeka uglavnom su slu¬ 
čajne i potpuno nezanimljive, tek što je značajnija činjenica da 
Austrija gubi Šlesku, koja prelazi Pruskoj. Inače je to samovoljno 
mijenjanje zemalja i krajeva bez dubljega smisla i svrhe. Car Karlo 
VI. posvetio je mnogo truda i vremena, da bi postigao priznanje 
pragmatičke sankcije i time osigurao vlast svojoj kćeri i nasljednici. 
Pregovarao je sa svim evropskim silama i svuda postigao pristanak, 
što međutim nije spriječilo rat za austrijsku baštinu. Time je 
habsburška država zapala u opasnu krizu. Saveznici su zaposjeli 
Linz i Prag, bavarski knez-izbornik primio je poklonstvo čeških 
staleža, a izabran je njemačkim carem kao Karlo VII. No kratko 
vrijeme zatim bit će protjeran iz osvojenog područja, pa i iz 
vlastite zemlje. Nakon njegove smrti odrekao se njegov sin svih 
prava na Austriju, a carska je kruna pripala opet jednom Habs- 
burgovcu, mužu Marije Terezi je. 

Apsolutistički vladarčići. U tom političkom zbivanju ne vodi 
se nikako računa o željama i osjećajima naroda. To su privatna 
obračunavanja pojedinih vlastodržaca, koji time uređuju svoje 
ženidbene odnose, zaokružuju posjed, sklapaju i krše ugovore, 
rukovodeći se svojim osobnim ambicijama i sklonostima. Kako 
smo već spomenuli, čitav je kontinenat oponašao francuski apsolu¬ 
tizam, a u Njemačkoj je procvala servilnost kakovu nitko nije 
pamtio. Ta je servilnost to smješnija, što su to gotovo od reda 
malene i najmanje državice. Neki wiirttemberški župnik javlja 
svome vojvodi, da su njegovi „preuzvišeni prasci požderali nje¬ 
gove na j ponizni je krumpire 46 . Svaki vlađarčić hoće da ima svoj 
Versailles, svoju talijansku operu, fazaneriju i paradne čete. Mora 
bezuvjetno držati ljubovce, i ako ih ne treba: Fridrik I. Pruski 
smatra potrebnim da na njegovu dvoru figurira jedna nazovi 
priležnica. August Jaki, koji je zaslužio svoje ime, imao je tri 
stotine vanbračne djece, a jedno od njih, grofica Orzelska, poslje¬ 
dnja je njegova ljubovca. Vojvoda Wurttemberški imao je trinae- 
stero djece, koju mu je izrodilo pet metresa, a tu je djecu među¬ 
sobno poženio i poudavao. Nitko se nije usudio kritizirati takove 
pojave. Puk je slavio imendan nezakonite vladarice kao pučku 
svečanost i smatrao osobitom časti, ako bi se knez upustio s kakvom 
građanskom kćeri. Svi zahvati u privatni život podanika bili su 
dopušteni. Brojni lovovi uništili bi ponekad čitavu žetvu, a pri¬ 
preme za dvorske svečanosti uposlile pola pučanstva. Troškove za 
svoje veselice pokrivao bi zemaljski otac nerijetko novačenjem i 
prodajom podanika u strane zemlje. Računa se da je u 18. vijeku 
otpadalo u Njemačkoj na dvadesetak ljudi pet prosjaka i jedan 
svećenik. 

Atena na Pleissi. Duhovna prijestolnica Njemačke je Leipzig, 
sijelo velesajmova i najodličnijeg njemačkog sveučilišta. Leipzig 
je metropola poljsko-saskih kraljeva, koji vole i pomažu umjet¬ 
nost, središte knjižarstva i grad blistave društvenosti, čuveni 
Pleiss-Athen, što će reći Atena na Pleissi. 

Među njemačkim književnicima onoga doba ističe se profesor 
Christian Fiirchtegott Gellert, koji piše romane, komedije i pjesme 
i poučne spise i drži „moralna predavanja' 4 , na koja hrli publika. 

Njegova je mudrost bezazlena, ali forma glatka i prijatna. Dok je 
Gellert simpatična „stara frajla 44 , „čiča Gleim 44 tip je čuvstvenoga 
starog momka, koji pjeva bezazlene anakreontske pjesme. Gottsched, 
kojeg smo već spomenuli, književni je diktator, koji izlaže pje¬ 
sničku teoriju pozivajući se nepravom na Aristotela i Horacija. 
Njega obaraju Švicari Bodmer i Breitinger, koji vele, da je glavni 
predmet poezije ono, što je izvanredno i bajoslovno. No i to mora 
biti vjerojatno, a primjer kako se to postizava jest Ezopova basna. 
U teoriji se Švicari ne razlikuju toliko od Gottscheda, kojega 
napadaju, no Gottsched je svima omrznuo svojim nametljivim 
teoretiziranjem, nadutošću i jalovom filistarštinom. Godine 1756. 
javlja mladi Goethe, da čitav Leipzig prezire Gottscheda. 

Gottsched je neko vrijeme literarni ispovjednik glumice i kaza¬ 
lišne direktorice, koja je ušla u povijest njemačkog teatra pod 
imenom Neuberin. No kasnije će se i ona s njime posvaditi i 
iznijeti ga u jednoj parodiji na pozornicu: tu je Gottsched okru 
njen suncem od zlatnog papira, a u ruci drži svjetiljku, kojom 
traži pogreške. . . Neuberin je bila ljepušna i temperamentna 
dama, od prirode pametna i prilično obrazovana, ali nesnosan 
tiranin. Glumce je pritegnula da marljivo dolaze na pokuse, da 
budu u privatnom životu „časni i pošteni 44 , da jasno deklamiraju 
i da se elegantno kreću na pozornici. Osim Gottschedovih obradaba 
francuskih komada, prikazivala je i Gellerta, Holberga i prve 
Lessingove drame. Dok je njena zvijezda bila u opadanju, procvala 
je u Beču barokna lakrdija, koju predstavlja komedijaška dina¬ 
stija Stranitzky, te Prehauser i Kurz. Ova je tradicija umjetnički 
i ljudski vrednija od naduvene pseudoklasike Gottscheda i njegove 
sljedbenice, a održala se u Beču do naših dana. 

Klopstock. U ono doba bere i prve lovorike Klopstock. Ljudi 
se počinju zanositi osjećajnim kultom ljubavi i prijateljstva, rone 
suze i sklapaju svete duševne veze. Javljaju se prvi simptomi 
nove osjećajnosti, koja će prevladati u drugoj poli 18. vijeka. 
Klopstock je kao malo tko bio pozvan da izrazi nesvijesne i 
neodređene potrebe vremena, koje će se pomalo manifestirati. 
Njegovi su pjesmotvori herojski krajobrazi zaviti u maglu. Obrisi 
su jedva vidljivi, a katkada razdire napetu atmosferu jarka munja. 

Inače sve sama magla, iz koje sipi kiša. To je ljude zbunilo, 
a s vremenom im dodijalo, no kada se Klopstock pojavio, bilo je 
to nešto posve novo. S njime se nakon dugog vremena javlja u 
pjesništvu nešto nezbiljsko i neartikulirano, iracionalno i neodre¬ 
đeno. Potomstvo nije moglo osjetiti tu novost i tajnu njenu suge¬ 
stiju, nego bi zapažalo samo sivu jednoličnost i nejasne likove, 
koji se tope u dosadi. Teško je stoga zamisliti opću klopstocko- 
maniju, koja je zahvatila i mladoga Schillera, ako je ne shvatimo 
kao reakciju na pusti doktrinarizam njemačke književnosti u prvoj 
poli 18. vijeka. 

Christian Wolff. Što je Gottsched poduzeo u pjesništvu i poe¬ 
tici, izvršio je Christian Wolff u znanosti i filozofiji. Popularizirao 
je Leibnizove misli tako da je izlučio ono, što je naj originalni je 
i najdublje u njegovoj filozofiji. Leibniz je bio odviše nemiran 
i genijalan, a da bi složio i sredio čitav sistem. Wdlff je, naprotiv, 
bio samosvijestan flegmatik, koji nije prezao ni pred čim, nego 
bi sve umio srediti i objasniti. Čitav ljudski vijek od 1715. do 
1745. svi su profesori bili wolffovci, da, i liječnici, juristi, 
propovjednici i diplomati, dame i kavaliri — svi su smatrali 
potrebnim da ,,wolffiziraju“ i da „šire istinu 44 po Wolffovim 
načelima. Christian Wolff izdao je tridesetak debelih svezaka o 
logici i metafizici, teleologiji i moralu, fizici i fiziologiji, pri¬ 
rodnom i međunarodnom pravu, empirijskoj i racionalnoj psiho¬ 
logiji* prva prikazuje dušu, kako se čini prema vanjskom iskustvu, 
potonja je spoznaje, kakova doista jest. Svoje udžbenike pisao je 
najprije njemački, kasnije i latinski, da bi kao praeceptor universi 
generis humani (učitelj čitavoga (ljudskog roda) stekao međuna¬ 
rodni glas. Christian Wolff zaslužan je za čišćenje njemačkog 
jezika i stvaranje filozofske terminologije: izrazi kao Vorstellung 
(predodžba) ili Bewusstsein (svijest) potječu od njega. 

Osnovne misli Wo.lffove filozofije nevjerojatno su plitke. 
Posljednja je svrha sviju stvari čovjek: po njemu postizava Bog 
glavnu svrhu, koja ga je rukovodila pri stvaranju svijeta, da bude 
kao Bog spoznat i poštivan. Prema tome sve se pojave ocjenjuju 
sa stanovišta utilitarizma. Neka su objašnjenja upravo groteskna. 
Sunce je na pr. korisno, jer pomoću njega možemo praviti sunčane 

ure i određivati geografsku širinu; danje svijetlo ima tu prednost,, 
da svoje poslove lako obavljamo, što navečer djelomično nije 
moguće ili ne bar tako zgodno, jer moramo trošiti za rasvjetu. 
I zvijezde su korisne, jer nam pomažu da noću na cesti nešto 
vidimo, a mijena dana i noći je korisna, jer se ljudi i životinje 
noću oporavljaju snom. Osim toga se noću vrše neki poslovi, 
koji se po danu ne mogu vršiti, na pr. ribolov. A sve je to sažeto 
u dubokoumnoj zasadi: „Sunce je zato, da bi se na zemlji mogle 
zbivati promjene. Zemlja je zato, da opstanak sunca ne bi bio 
suvišan. 44 Ipak je Wolffovim protivnicima uspjelo da ovu djetinju 
filozofiju prikažu pruskome kralju kao protudržavnu, jer da nauča 
fatalizam. Prema tome bi kraljevi vojnici, čuveni „dugi klipani 44 
(lange Kerle) mogli nekažnjivo dezertirati! Na to je Wolff, tada 
profesor u Halleu, dobio od Friedricha Wilhelma zapovijed da 
napusti zemlju za četrdeset i osam sati pod prijetnjom vješan ja. 
Tek njegov nasljednik, Fridrik Veliki, omogućio je prognanom 
filozofu triumfalan povratak. 

Pijetizam. Wolffovo progonstvo skrivili su donekle pijetisti, 
koji su se također ugnijezdili u Halleu. Pijetizam je pomalo 
iracionalistička struja, koja će silno ojačati u drugoj poli stoljeća. 
U tiranskom i ukrućenom protestantizmu zauzima ta struja sličan 
položaj kao mistika u crkvenom vjerovanju 15. vijeka. Na mistiku 
podsjeća pijetizam i time, što je dobrim dijelom ženski pokret 
čime se i objašnjava pojava brojnih dnevnika, konfesija i pisama. 
No dubinom misli i doživljavanja zaostaju pijetisti za negdašnjim 
misticima. Najjače se pijetizam izrazio na njemačkom tlu u sljedbi 
hernhutera. To su prognani husiti, koji su se naselili na Hutbergu 
u Lužici, dok engleski pravac pijetizma zastupaju metodisti, koji 
pobožnost metodički vrše i naučaju. Metodisti su iz Oxforda prešli 
u Ameriku, gdje svojim energičnim i dosjetljivim propovjednicima 
snažno djeluju na mase. 

Bel canto. Austrijske zemlje ostale su netaknute od svih tih 
pokreta. Karlo VI. bio je mirotvoran i dobroćudan, ali tup i bez 
temperamenta. U politici je vječno krzmao ne mogavši se nikada 
opredijeliti na koju će stranu. Rado se držao tradicije, te je na 
njegovu dvoru vladala crna španjolska nošnja i španjolski cere- 


285 





monijal. Pragmatičnoj sankciji posvetio je sve svoje sile, dok je 
državne financije i vojsku potpuno zanemario. Veoma je volio 
kazalište, sjajne inscenacije i glazbu, a bio je i sam skladatelj. 
Na bečkom dvoru gospodovala je talijanska glazba, a talijanski 
jezik bio je jezik visokoga društva. U Beču je živio najveći glazbeni 
teoretik onoga doba Johann Josef Fux, koji u glasovitom svom 
djelu „Gradus ad Parnassum 66 (Pristup parnasu) nauča strogi kon¬ 
trapunkt i fugu. U Beču živi i Pietro Metastasio, koji trima genera¬ 
cijama opernih skladatelja dobavlja tekstove. Metastasio je sjajan 
libretist, te su njegovi tekstovi sami po sebi melodrame, koje vla¬ 
daju orkestaTskom pratnjom. Riječ i zvuk se ne pobijaju, nego 
djeluju kao dvije strane jedne te iste stvari, idealno jedinstvo. 
Kod Metastasija sve je prevučeno blistavim salonskim lakom, glatko 
i okruglo, izbrušeno i slatko i pomalo rasplinulo. U njegovim 
operama javlja se prvi put dioba u recitativo secco (deklamacija, 
koju prate samo pojedinačni akordi čembala), recitativo accom- 
pagnato (koji se pjeva uz pratnju orkestra) i zaključnu lirsku 
ariju. To je glavno, dok je ensemble nešto sporedno i nevažno. 
Radnju tvore većinom ljubavne intrige i veliki državni događaji. 

Talijanska je moda tako općenita, da mnogi glazbenici sma¬ 
traju zgodnim da svoja imena potalijanče. Tako se Rosetti zvao 
zapravo Rosler a potekao je iz Litomerica, dok se glasoviti virtuoz 
Venturini zvao zapravo Misliveček. Glavna je svrha muzike da 
škaklja uši (tintillazione degli orecchi), a bel canto, talijansko 
umijeće bravurozne arije sa svojim koncertnim meštrima, prima¬ 
donama i kastratima, označuje vrhunac ove umjetnosti, kao što 
imena Amati, GuarneTi i Stradivari označuju nedostiživ vrhunac 
u gradnji violina. Godine 1711. izumio je Firentinac Bartolomeo 
Cristofori prnno e forte (njem. Hammerklavier), koji će pomalo 
istisnuti sve ostale žičane instrumente. Uz ozbiljnu operu (opera 
seria) javlja se komična opera (opera buffa) čiji je najslavniji 
primjerak Pergolesijeva „Serva padrona 66 (Služavka - gospoda¬ 
rica). Pod utjecajem „buffonista’ 6 napisao je Rousseau i komičnu 
operu „Le devin du village“ (Seoski gatalac), koja je sjajno 
uspjela. Rousseau i Napuljac Duni, koji je također živio u Parizu, 
osnivači su novoga glazbeno-kazališnog roda, koji se odlikuje 

lakokrilnim šansonom. Na području ozbiljne opere proslavio se 
Jean-Philippe Rameau bujnim orkestrom čime se očituje sklonost 
rokokoa za sve, što je šareno i blistavo, premda Rameaua koči 
nepobjediva Lullyjeva tradicija. 

Bach i Handel. I Handel se tek pod stare dane oslobodio 
talijanskog utjecaja. Umjetnički oblik fuge doveo je na vokalnom 
području do najvećeg savršenstva, kao što će je Bach usavršiti na 
instrumentalnom području. Svojim bogatim zborovima, napose u 
„Izraelu 66 , prvi put se umjetnički obrađuje predmet, koji u knji¬ 
ževnosti nije još došao do izražaja: masa, narod. 

Bach predstavlja probuđenu snagu njemačkog građanstva, 
usrdnu dubinu i srdačnu pobožnost pijetizma. U njegovoj komornoj 
umjetnosti, koja je zaista monumentalna, spaja se polet i težina 
baroka s intimnosću i poniranjem u sebe, čime se odlikuje rokoko. 
Usporedimo li Bacha s Handelom, opazit ćemo da je Handel 
lakši, pristupačniji. Handel je psiholog, dok je Bach metafizik. 
Obojicu bismo mogli usporediti s Leibnizom i s Kantom. Na to 
navodi i činjenica, da je Handel slavljeni i mnogo traženi majstor, 
koji gradi makrokozam svoga stvaranja za sve, dok Bach, živući 
u tijesnim malograđanskim prilikama, gradi u nutrini svojoj 
golemo univerzalno carstvo. Leibniz i Handel nametnuli su čita¬ 
vome svijetu svoj svijet; Kant i Bach obuhvatili su svojim svijetom 
čitav univerzum. 

Fridrik Veliki . Godine 1740. mijenja se vlada u Austriji i 
Pruskoj, u Rusiji i u Rimu. Na prijestolje Petrovo sjeda Bene- 
dikt XIV., ii papa Lambertini , najpopularniji papa 18. vijeka. 
Bio je učen i čedan, dobroćudan i bez predrasuda, te se Voltaire 
smio usuditi da mu posveti svoga „Mahometa 66 . A bez predrasuda 
je i novi pruski kralj Fridrik II., kome će doskora nadjenuti 
pridjevak Veliki. 

Poznata je opreka između oca i sina. Bili su odviše različiti, 
a da bi se mogli slagati. Ipak nema sumnje, da je Friedrich 
Wilhelm namro svome nasljedniku vojsku, koja će mu izvrsno 
poslužiti kao instrumenat njegove vanjske politike. Sin je doduše 
prezirao vojsku, stavljajući umjetnost i filozofiju nad sva djela 
praktičnoga života, ali se čitavoga života rukovodio idejom-vodi- 

Ijom, da su kraljevi — filozofi, <a filozofi — kraljevi. U tome je 
smisao prosvjetiteljskog apsolutizma, kako ga je shvaćalo ono 
doba. A da je „filozof 64 , pokazao je Fridrik Veliki svojom tole¬ 
rancijom. 18. vijek obiluje apsolutističkim prosvjetiteljima, dikta¬ 
torima napretka, koji zaostalo čovječanstvo sile, da bude sretno 
na njihov način. Petar Veliki i Karlo XII., Katarina II. i Josip II., 
kardinal Fleury i Robespierre takovi su silnici, da i ne spominjemo 
teroriste kakav je bio markiz Pombal, koji je u Portugalu uveo 
prosvjetiteljsku strahovladu, Fridrik je naprotiv želio, da svatko 
bude sretan na svoj način, priznavajući tuđu individualnost i njene 
zakone. Zato je podnosio i reakciju, a dok je rimski car zatvarao 
samostane, protestantski je kralj obnavljao popaljene katoličke 
crkve. Pa ako je i bio nepopustljiv u stvarima teorije, bio je 
veoma elastičan u njihovoj primjeni. 

Njegovi slavitelji osobito ističu iskrenost kao genijalnu crtu 
njegova značaja. A bio je zaista iskren prema sebi i sebi ravnima, 
dok je političko-diplomatsku dvomislenost i lopovluk smatrao 
nečim, što pripada stvari, profesionalnom nuždom. Bio je bez 
sumnje umjetnička narav, o čemu svjedoče i razne nastranosti i 
djetinjarije, kojima je kratio vrijeme, usavršavajući istodobno 
vojsku i upravu i spremajući pothvate, koji će njegovoj državi 
pribaviti respekt čitave Evrope. Priznao je u više navrata, u pismi¬ 
ma i memoarima, da je bio tašt i slavičan; da ga na ratovanje 
nije nagonila samo želja za vlašću, nego i psihološka znatiželja. 
Prožet tragičnom ironijom spoznao je ništavilo svijeta, a pod 
konac života „stari Fritz 66 postaje sablasna figura, nešto transcen- 
dentno i prozračno. Neizmjerna osama širi se oko njega, dodijalo 
mu je „vladati robovima 66 , mrski su mu ljudi, te želi biti pokopan 
kraj svojih pasa. 

Istakao se kao diplomat i kao upravljač, i kao strateg, a premda 
nije birao sredstva i kršio zadane riječi, kada mu se to činilo 
potrebnim, veličali su ga svi, koje bi zadivio svojim uspjesima. 
Tih je simpatizera bilo u Engleskoj i Francuskoj, Rusiji i Španjol¬ 
skoj, a vojska, kojoj je ucijepio ofenzivno-pobjednički duh bila 
mu je slijepo odana, premda nije imao svojstva, kojima se stiče 
jeftina popularnost. 

U Fridriku Velikom čudnovato se isprepliće i miješa barok 
i prosvjetiteljstvo, a tu oznaku ima čitavo razdoblje. To je i duševno 
stanje, koje zovemo rokokoom. 

Napredak znanosti . I na području egzaktnih znanosti, vlada 
uglavnom barokna tradicija, koja se odlikuje teorijskim otkrićima 
i eksperimentalnim igrarijama. Godine 1709. diže se u Lisabonu 
prvi zračni balon, izum Oca Lovre Gusmana; 1716. izdaje Homann 
svoj glasoviti atlas; u isto vrijeme gradi Fahrenheit prvi termo¬ 
metar sa živom. Godine 1727. objelodanjuje Hales „Statiku 
biljaka 66 , funtamentalno djelo za fiziologiju bilja, a 1744. pobuđuje 
Trembley opću pažnju, dokazavši eksperimentima, kako slatko¬ 
vodni polipi nisu biljke, nego životinje. Godine 1752. izumio je 
Benjamin Franklin, izdavač novina i tiskar, munjovod, a prigodom 
svoga putovanja u arktičke krajeve otkriva Maupertuis, da je 
zemlja na polovima sploštena. Lambert osniva fotometriju, odre¬ 
đuje putanje kometa i reformira kartografiju. Bakropisac Rosel 
von Rosenhof opisuje čudnovata gibanja ameba, koje zove „vode¬ 
nim insektima 66 i svoja opažanja sjajno ilustrira. Borelli označuje 
kosti kao poluge, na kojima su pričvršćeni mišići, dok Baglioni 
uspoređuje krvni optok s djelovanjem hidrauličnog stroja. I Frie- 
drich Hoffmann, poznat i danas po „Hoffmannovim kapljicama 66 
za želudac, uspoređuje ljudsko tijelo s mašinom. Protivno stano¬ 
vište zauzimlje Georg Ernst Stahl, propovijedajući „animizam 66 . 
Stahl je i tvorac teorije o flogistonu. Prema toj teoriji izlazi iz 
tjelesa i prigodom sagorijevanja (kao i kod truljenja i vrijenja) 
„gorivi princip 66 , koji zove flogiston, premda je već Boyle dokazao, 
da se zbiva nešto protivno. Kasnije će se taj proces nazvati oksi¬ 
dacijom, no kako je kisik otkriven tek 1771. vladaju načela „piro- 
kemije 66 cijeloga stoljeća. Albrecht von Haller, slavni fiziolog 
ovoga doba, osniva čitavu medicinu na teoriji podražljivosti: sve 
bolesti nastaju tako, da se smanji ili poveća normalna podražlji- 
vost, pa ih i prema tome valja liječiti sredstvima za umirivanje 
ili podraživanje. 

Fizika je i dalje pod Newtonovim utjecajem. Ne\vtonovac je 
i mladi Privatdozent filozofije Dr. Immanuel Kant, koji će 1755. 
objelodaniti svoju teoriju o postanku sunčanog sustava. To je 

objašnjenje pod imenom Kant-Laplaceove teorije općenito prihva¬ 
ćeno. Prema toj teoriji postojala je najprije kozmička magla, 
koja se s vremenom mjestimice zgusnula, a te gromade djelovale 
su svojom masom na lakše elemente; privlačile su ih i time bivale 
sve veće. Trenjem je nastajala vatra i tako je postalo Sunce. 
Tjelesa u sunčanoj sferi pridružila su se sunčanoj masi ili su 
počela obilaziti oko Sunca, ako je privlačna snaga Sunca bila 
jednaka energiji njihova gibanja. Analogno se odnose Mjeseci 
prema planetima. Sva svemirska tijela su u početku užarena teku¬ 
ćina, koja se neprestanim zračenjem topline pretvara u kruto 
stanje. I naše je Sunce samo član višega sustava svemirskih tjelesa, 
koja su nastala na isti način. Svjetovi se razvijaju od iskona, a taj 
razvitak traje vječno: tek je život pojedinih nebeskih tjelesa ogra¬ 
ničen. Jednog će se dana svi planeti survati u Sunce, a Sunce će 
jednom ugasnuti. Ova mehanička kozmogonija ne dovodi Kanta 
do bezvjerstva; on naprotiv drži, da je strogom zakonitosti ovoga 
sustava uvjerljivo dokazan bitak Božji. 

Nećudoredne biljke. Najplodniji prirodnjak ovoga razdoblja 
jest Šved Linne, koji je izradio kompletni prirodni sustav (sjstema 
naturae). Njegova je glavna zasluga, što je uveo binarnu nomen¬ 
klaturu označujući sve biljke i životinje sa dva latinska imena, 
prvo ime označuje rod, a drugo vrstu. Tako se na pr. pas, vuk i 
lisica zovu: canis familiaris , canis lupus i canis vulpes , a krastavac 
i dinja: cucumis sativus i cucumis melo. Imenima je pridao izvrsne 
kratke dijagnoze. Opisao je i rude, odredio njihov oblik, unu¬ 
trašnju strukutru, tvrdoću i optička svojstva. Floru (i taj izraz 
potječe od njega) razdijelio je na dvospolne biljke služeći se u 
daljnjoj klasifikaciji brojem, duljinom i smještajem prašnika, te 
u jednospolne biljke, pri čemu je vodio računa da li se muški i 
ženski cvjetovi nalaze na istoj biljci ili na raznim biljkama. Kripto- 
game su one biljke, gdje se cvjetovi i plodovi ne mogu jasno 
razabrati, jer su odviše maleni. 

Ova je podjela izazvala brojne napadaje, budući da su je 
smatrali nepristojnom i nezgodnom. Nepristojno je isticati da više 
prašnika živi u konkubinatu sa zajedničkim pestićem: nije to samo 
kleveta cvijeća, nego i Boga, koji dozvoljava ovakav razvrat: 

Stoga se đacima tako šta ne smije predavati. Prilično negodovanje 
i čuđenje izazvao je Linne strpavši ljude i majmune u skupinu 
primata. Međutim Linne nije nipošto „darwinist“, nego je stao 
na stanovište Biblije istaknuvši, da ima toliko vrsta koliko ih je 
od iskona stvorio Bog: „ Tot numeramus species , quot creavit ab 
irucio infinitum ens“. 

Osjećaj prirode. Sjedište „prosvijećenog 44 i „praktičnog 44 mišlje¬ 
nja, koje se osniva na prirodoznanstvu, a usmjereno je liberalno, 
jest Engleska. Ondje se rodila i važna institucija Slobodno-zidar- 
skog reda. Godine 1717. osnovali su slobodni zidari (engl. freema- 
sons) prvu veliku ložu, koja je po predaji proizašla iz nekih sindi¬ 
kalnih organizacija Srednjega vijeka. Njen je idealni cilj gradnja 
Salamunova hrama opće trpeljivosti i djelotvorne ljubavi bližnjemu. 
Iz Engleske je poteklo i moderno shvaćanje prirode. Godine 1728. 
objelodanio je Langley u „Novim načelima vrtne umjetnosti 44 pro¬ 
gram engleskoga vrta. Langley energično protestira protiv geome¬ 
trijskog parka, kakav je ostvaren u Versaillesu, jer da se time 
priroda sakati i falsificira. Stoga ne će ravne redove drveća, nego 
nepravilne skupove: džbunje, lugove, nasade hmelja, pašnjake, 
pećine i ponore. Sve to valja umjetno proizvesti. Jeleni i košute 
u ograđenim prostorima moraju dozvati u pamet život u slobodnoj 
prirodi, ugrađene ruine, štaviše, i bregovi naslikani na platnu, 
moraju evocirati divlju romantiku. Barokno načelo, koje prirodu 
svodi na kazališnu dekoraciju. Langleyeve misli ostvaruje djelo¬ 
mično William Kent, a Montesquieu, prvi veliki angloman u 
Francuskoj, pretvara park svoga dvorca u engleski vrt. 0 probu¬ 
đenom smislu za prirodu svjedoče i omiljeli „seoski balovi 44 (bals 
champetres): otmjene dame i gospoda preoblače se u seljake, 
lovce i ribare, igrajući se priprostoga ladanjskog života. Ljudi se 
vesele saonicama, a Klopstock pjeva odu sklizanju. Ljeti nose 
elegantne dame slamnati pastirski šešir sa širokim obodom. Sve to 
puko koketiranje s prirodom, kakovu vole i traže ljudi rokokoa, 
nije romantično nego idilično. U Njemačkoj je ovo shvaćanje 
prožeto V olffovim utilitarizmom. Ladanjska priroda cijeni se kao 
izvor hranijiva mlijeka i svježih jaja, tečnog povrća. Visoko je 
gorje omraženo. Samuel Johnson zove u svome ,,Dictionaryju\ 

koji je izašao 1755., bregove „bolesnim izraslinama i neprirodnim 
oteklinama zemljine površine". I Hallerova pjesma „Dte Alpen‘\ 
koja je pobudila senzaciju, prikazuje samo ljudsku štafažu švicar¬ 
skog krajolika, a sve je procijeđeno moralisanjem i politikom. 

Robert JValpole. Nakon smrti kraljice Ane pripala je kruna 
knezu-izborniku od Hannovera, čime je ponovno došlo do perso¬ 
nalne unije između Engleske i jedne kontinentalne vlasti. Juraj I., 
koji je bio isto tako neznatan kao njegova tri imenjaka, koji su 
ga naslijedili, nije znao ni engleski, pa se sa svojim činovnicima 
sporazumijevao kako tako latinski. Njegov prvi ministar bio je 
Robert Walpole, koji je već prije mnogo uradio za hannoversko 
nasljedstvo. Juraj I., osigurao je trajnu većinu u Donjoj Kući 
vještom korupcijom. Korupciju onoga doba šiba John Gay u svojoj 
„Prosjačkoj operi" (The Beggars opera), koja je ujedno parodija 
na pomodnu talijansku operu. Kada je prigodom prve izvedbe 
jedan couplet morao biti ponovljen zbog demonstrativnog pljeska, 
pokazao se Walpole dovoljno priseban i duhovit, da zatrazi jos 
jednu repeticiju, čime je izazvao pljesak cijele kuće. U parla¬ 
mentu, koji je držao u rukama vodstvo čitave vanjske politike, 
upirao se o stranku whiga. Svoj je položaj zadržao i pod Jurjem II. 

The comfort. Za vrijeme njegove vlade dogodilo se nešto izvan¬ 
redno važno, što će utjecati na čitavu englesku povijest novoga 
doba: Robert Clive osnovao je britansku vlast u Istočnoj Indiji. 
Nepresušna rijeka riže, šećera, mirodija i biljnih ulja razlila se 
Engleskom. „Do Clivea — veli Macaulay — bili su Englezi puki 
pokućarci." Sada započinje lov za novcem, a čedni i ekskluzivni 
otočani postaju odjednom svjetski trgovci i poduzetnici. Iz Indije 
dolaze „nabobi", koji novo stečeno bogatstvo ističu poput pravih 
skorojevića. Merkantilizacija čitavoga javnog života silno napre¬ 
duje. Počinje se trgovati na osnovu robnih uzoraka, razvijaju se 
komisioni poslovi, kojima se bave novčari, raspačavajući proizvode 
obrta. Obrtnicima daju predujmove, da bi si osigurali niske cijene. 
Obilje gotova novca rađa komforom, što je dotada nepoznat 
pojam. Značajan je i postanak ove riječi. Isprva comfort znači u 
engleskom „utjeha", „bodrenje"; tek sada dobiva značenje „ugo¬ 
dnosti" i „udobnosti", što je prešlo i u ostale jezike. 

Kalvinistički svećenik Richard Baxter, koji je živio u doba 
restauracije i vvilhelminske revolucije, veli u svom „Kršćanskom 
priručniku": „Za Boga smijete raditi, da biste bili bogati!" 
Poslovni uspjeh vrijedi kao dokaz da ćemo se spasiti, to je englesko 
shvaćanje predestinacija. Kome je dobro na zemlji, taj je pravedan 
i blažen. 

Franklin i Robinson . „Propovjednik je u Engleskoj politički 
ekonom u svećeničkoj halji — veli Taine — savjest tretira kao 
brašno, a poroke pobija kao uvozne carine." Ovaj tip utjelovio 
je Benjamin Franklin, od kojeg potječe i riječ: „Vrijeme je novac" 
(Times is monej). U književnosti je ovaj tip najbolje izražen u 
slavnom romanu Daniela Defoea: „Život i čudnovate pustolovine 
Robinsona Crusoe iz Yorka". Ovaj je Robinson čovjek, koji se 
snalazi u svim situacijama: praktični narodni ekonom, državnik, 
tehničar i deist, koji vjeruje u Boga, jer mu se to čini praktičnim. 
Značajno je da je autor Robinsona osnovao i prva osiguravajuća 
društva protiv tuče i vatre, kao i prve štedionice. Njegova je filo¬ 
zofija sadržana u riječima, kojima otac Crusoe otpušta sina na put: 
„Srednji je stalež izvor svih kreposti i veselja, mir i obilje njegova 
su pratnja, svaka pristojna i poželjna zabava vezana je o njegov 
način života; ovim putem protiče naš bitak ugodno i prijatno, 
a da se ne umaramo tjelesnim i duševnim naporima." 

Obiteljski roman i comedie larmojante. Uz Franklina i Defoea 
ističe se Richardson, tvorac engleskog obiteljskog romana. Po gra¬ 
đanskom zanimanju bio je trgovac, a njegovo je najslavnije djelo 
„Clarissa, ili povijest mlade djevojke, obuhvaćajući najvažnije 
odnose obiteljskog života i otkrivajući napose nezgode, koje pro¬ 
izlaze odatle, što roditelji i djeca nisu oprezni u ženidbenim 
stvarima". Roman obasiže četiri tisuće strana. Drugi Richardsonov 
roman, ykoji je gotovo isto tako slavan kao „Clarissa" ima ovaj 
natpis: „Pamela, ili nagrađena krepost, niz obiteljskih listova, 
pisanih od lijepe mlade osobe njenoj rodbini, izdano štampom, 
da bi se promicala načela kreposti i vjere u duhovima mladeži 
obiju spolova" i t. d. Otac građanske tragedije George Lillo bio 
je draguljar. Ovaj sladunjavi i lažljivi pendant obiteljskom romanu 
prešao je brzo u Francusku kao comedie larmojante , što su pri- 

stase prevodili sa dirljiv, a protivnici sa plačljiv. Prvi je njen 
zastupnik Nivelle de la Chaussee. Njega je glumica Quinault bila 
upozorila, da sentimentalni prizori mnogo jače djeluju na općin¬ 
stvo negoli tragični prizori. I Voltaire, koji je budno pratio tuđe 
uspjehe, dao se doskora na taj genre. Prvo njemačko djelo ove 
vrsti jesu Gellertove „Nježne sestre 44 . Jedino Holbergu, danskom 
Moliereu, uspjelo je stvoriti nacionalnu komediju i kazalište, koje 
će biti ogledalo čitavog naroda. Pisao je na brzu ruku kao svi 
pravi komediografi, a uz to je bio marljiv novinar, povjesnik i 
filozofski popularizator. Započeo je kao putujući svirač i đak- 
prosjak, a godinama i godinama morao se boriti s revniteljskim 
popovima, filistarskim neznalicama i učenim mazgovima. Konačno 
je postao veleposjednik i barun — nečuvena karijera za kazališno 
piskaralo i profesorskog gladuša. 

Tjednici. Najznatniji literarni događaj ovoga doba jest pojava 
engleskih tjednika za građansku klasu. Godine 1709. osnovao je 
Steele sa svojim glavnim suradnikom Adisonom Tattlera , 1711. 
Spectatora , a 1713. Guardiana . Program ovih časopisa izrazio je 
Addison ovako: „Rečeno je za Sokrata, da je filozofiju skinuo 
s neba i doveo među ljude; ja bih htio, da o meni kažu: doveo 
je filozofiju iz akademija i škola, da bi zauzela svoje mjesto 
u klubovima i društvima, uz čajni stol, u kavani, u domu i uredu 
ili radionici. 44 Doskora su ga stali oponašati. Samuel Johnson 
izdavao je svoje tjedne listove, veliki francuski komediograf onoga 
doba Marivaux poveo se također za tim primjerom, kao i Abbe 
Prevost, autor „Pustolovina viteza Des Grieuxa i Manone Lescaut 44 . 
U Italiji izdavao je tjednik stariji Gozzi, a prva njemačka publi¬ 
kacija ove vrsti izlazila je u Švicarskoj. Zanimljiva su imena 
ovih časopisa: Ćaskalo, U dokolici, Skitnik, Razborite pokude, 
Poštenjačina, Za i protiv, Domoljub i t. d. Najčešći je natpis: 
Promatrač (Spectator, Spectateur frangais, Osservatore) . Jedan se 
od bezbrojnih njemačkih časopisa ove vrsti zove „Nevjesta, na 
svijetlo dana svakog tjedna* 4 , što bi se moglo i krivo shvatiti. 

Hogarth. Slikar William Hogarth iznosio je satirički, ali bez. 
pravoga humora u serijama ilustracija život kurtizane, sudbinu 
braka po modi, povijest razvratnika, nagradu marljivosti i kaznu 

lijenosti. Njegovi su prikazi bili rašireni brojnim bakropisima, 
te njegovo stvaranje nije samo svojim sadržajem, nego i oblikom 
neka vrst slikarskog žurnalizma. Time je Hogarth pendant spome¬ 
nutim časopisima i romanima. No u stvari je Hogarth moralist 
i didakt samo usput; u prvom je redu umjetnik, koji se opaja 
zbiljom, da bi je snažno i točno fiksirao, umjetnik pun duha i 
ukusa. Propovijedajući moral dao je svoj obol vremenu. Htio je 
da bude literat, ali je usprkos tome ostao velik slikar. 

Pjesnici spleena. Ni u ovo trijezno doba nije uzmanjkao spleen, 
koji je bitna sastavina engleske duše. Taj je spleen utjelovljen 
u poeziji grobova i sablasti, koja najavljuje romantiku. Godine 
1743. objelodanjuje Robert Blair poznatu pjesmu o „Grobu 44 (The 
Grave), koja u sugestivnim jedanaestercima bez sroka donosi 
varijacije o temi: smrt, lijes, ponoć, grobna jeza i sablasti. Iz istoga 
vremena potječu glasovite „Noćne misli (Nights Thoughts) o ži¬ 
votu, smrti i neumrlosti 44 Edwarda Younga, kao i „Elegija napi¬ 
sana na seoskom groblju 44 Thomasa Graya. Genijalni predstavnik 
spleena je Jonathan Swift, dekan Svetoga Patricka, osamljena 
pojava, koja se odlikuje demonstvom i grotesknom veličinom. 

Slobodni mislioci. Svako razdoblje ima svoju krilaticu a tada¬ 
šnja je bila: „slobodna misao 44 . Preteče slobodnih mislilaca su 
„latitudinarijci 44 17. vijeka, koji su sve konfesionalne razlike 
kršćanskih sljedbi smatrali nebitnima, pozivajući se na temeljne 
istine Svetoga Pisma. John Toland nastojao je dokazati u svom 
djelu „Kršćanstvo bez tajne 44 (1696.) da evanđelja ne sadrže ništa 
protuprirodna, niti išta, što bi se protivilo razumu. Toland je prvi 
govorio o slobodnim misliocima ( freethinkers), o čemu će Anthony 
Collins opširno raspravljati 1713. u svome spisu o slobodnom 
mišljenju (A Discourse of Freethinking). Woolston je objašnjavao 
čudesa Novoga Zavjeta alegorijski, dok je Matthews Tinđal zastu¬ 
pao stanovište, da je Krist uspostavio prirodnu religiju. Hutcheson 
kušao je prvi znanstveno analizirati pojam ljepote braneći umjet¬ 
nost protiv teologije. Prema njegovu shvaćanju spoznajemo 
unutrašnjim čulom, što je lijepo i dobro. Sa sličnog stanovišta 
polazi početkom 18. vijeka grof Shaftesbury, koji stvara neku vrst 
estetike morala. Njemu je lijepo identično s dobrim, a zajedničko 

je mjerilo sviđanje. „Težite za ljepotom — svjetuje on — dobro 
će vam pripasti samo od sebe. 64 Ćudorednost se osniva na profi¬ 
njenom čuvstvu, moralnom taktu, koji se može i mora razvijati i 
odgajati kao i ukus. Zadaća je čovjeka da postigne neku ćudorednu 
virtuoznost, a zao čovjek neznalica je i diletant. Bit je umjetnosti 
kao i etike sklad, pomirenje samoživih i društvenih osjećaja. 
Sliaftesbury nauca filozofiju profinjena aristokrate i životnog 
artiste. Jedan je od prvih esteta novije povijesti, a od njega vuče 
lozu i Oscar Wilde, kad veli: „Poroci i kreposti samo su građa 
umjetniku. 66 

Do krajnosti logizirati nastoji etiku Wollaston, koji u svakom 
nemoralnom činu nalazi neispravan sud, koji je izvor zla. 

Hume. Najznačajnija pojava tadašnje engleske filozofije jest 
David Hume. Njegovo je epohalno djelo rastvaranje pojma uzroč- 
nosti. Kauzalnost, kako je ljudi shvaćaju, objašnjava Hume na 
osnovu čestog ponavljanja jednoga te istog iskustva. Naša nas 
empirija uči, da je najprije A, a zatim B, dakle post hoc. Mi se 
time ne zadovoljavamo, nego na osnovu ovoga slijeda velimo, 
da je najprije A i zato B, to jest propter hoc. Slično objašnjava 
svijest o našemu ja: budući da se naši utisci redovito odnose na 
isti subjekt stvara se pojam nepromjenljivog nosioca ovih dojmova, 
koji međutim u stvari nije drugo no „snop predočaba 46 . Posve u 
tom smislu protivi se Hume i teoriji državnog ugovora: prije 
nego što su ljudi mogli sklopiti takav ugovor, sjedinila ih je 
nužda, a poslušnost, koja je postala navikom stvorila je i bez 
ugovora vlade i podanike. Humeova je filozofija tipično engleska: 
isticanje empirije, nepovjerenje prema metafizici, konzervatizam, 
koji sve objašnjava navikom i nesmiljena plitkost, koja svojom 
oštrinom i snagom postaje gotovo duboka. 

Berkeley. Biskupa Berkeleya možemo smatrati pretečom Hu- 
meovim. Od njega potječe filozofija, koja je na oko empirijska. 
Berkeley nauča potpuni nominalizam: apstraktne ideje ishitrili 
su skolastici, to su oblaci prašine, koja prikriva stvari. Apstraktne 
ideje ne postoje ni u predodžbi, nesamo da nisu zbiljske, one 
su i nemoguće. Nema „boje 66 ni „trokuta 66 , nego samo crvene i 
modre boje, pravih i tupih trokuta; a kada se veli „stablo 66 , svatko 

misli u potaji na određen drvni individuum. Postoje samo poje¬ 
dinačne predodžbe, koje su sastavljene od pojedinih osjeta. Boja 
je ono, što se vidi, zvuk ono, što se čuje, objekt ono, što se spo¬ 
znaje, esse est percipi. „Vidim ovu trešnju — veli Berkeley — 
osjećam je i kušam, uvjeren sam da nešto, što nije ništa ne bih 
mogao ni vidjeti, ni okusiti, ni opipati. Ova trešnja dakle postoji. 
No ako odbijem osjet mekoće, vlage, crvenila, kiseljkastog okusa, 
nestaje trešnje, jer ta trešnja nije biće različito od mojih osjeta. 66 
Time dolazi Berkeley do spoznajnog idealizma. Sve su pojave 
predodžbe Božje, koje Bog stvara iz sebe i saopćuje pojedinim 
duhovima kao percepcije. Suvislu cjelinu svih ideja, koje proizvodi 
Bog, zovemo prirodom. Kauzalnost je redosljed ovih predočaba, 
a pošto je Bog svemoćan i apsolutan može svakoga časa pobrkati 
ovaj red. 

Montesquieu i Vauvenargues. Engleski empirizam Humeova 
tipa osvojio je Evropu. Prvi veliki predstavnik engleske filozofije 
na kontinentu je Montesquieu, koji u svojim „Perzijskim pismima 66 
(1721.) šiba javne uredbe i prilike u tadašnjoj Francuskoj: papin¬ 
sku crkvu i samostane, ispovijest i celibat, sudove protiv krivo- 
vjernika i polemike među vjerskim sljedbama, rasipanje državnog 
novca i porezne zloporabe, korupciju i plemićske povlastice, pro¬ 
padanje akademije, Lawove makinacije i t. d. Sedam godina 
kasnije objelodanjuje svoja „Razmatranja o uzrocima veličine 
Rima i njegove propasti 66 , duhovito i vrijedno povijesno djelo, 
u kojemu se jasno razabiru aluzije na demokratsku Englesku i 
apsolutističku Francusku. Svoju veličinu zahvaljuje rimsko carstvo 
slobodi, dok je despotizam uzrok propasti. Treće djelo „0 duhu 
zakona 66 (Esprit des Lois) prikazuje pravo i državu kao proizvod 
klime, podneblja, običaj/, obrazovanja i vjere. Ustavna monarhija 
veliča se kao najbolja državna forma. Djelo je prožeto engleskim 
duhom. 

Uz Montesquieua živi i djeluje markiz Vauvenargues. Suvre¬ 
menici ga nisu dovoljno ocijenili, a umro je mlad — u trideset 
i drugoj godini. Voltaire je spoznao, što se krije u tom čovjeku, 
te je nepoznatom kolegi, koji je bio dvadeset godina mlađi od 
njega, napisao ove riječi: „Da ste nekoliko godina ranije došli 

na svijet, moja bi djela bila bolja “ Kao najvrednija svojstva 
književnika ističe Vauvenargues jasnoću i jednostavnost. Duboke 
se misli odlikuju jasnoćom, clarte je „kreditno pismo 46 filozofa, 
„gala-odjeća majstora 44 , dok je nejasnoća carstvo zablude. Misao, 
koja je preslaba da bude jednostavno izražena, nije vrijedna da 
bude sačuvana. Svojom psihološkom analizom, koja ponire u 
najskrovitije nabore ljudske duše, podsjeća Vauvenargues ponekad 
na La Rochefoucaulda. Ipak u njemu živi i vojnički duh 17. vijeka 
(unatoč nježne tjelesne konstitucije bio je oficir), herojsko ođuše* 
vi javan je za slavu, junaštvo i plemenite zanose. Njegova je omiljela 
riječ djelo (Faction). U drugu ruku najavljuje Vauvenargues 
novu osjećajnost ističući, da je čovjek, koji se povodi samo za 
razumom, izvrgnut brojnim pogreškama. Od Vauvenarguesa po¬ 
tječe i neumrla riječ: „ Les grandes pensees viennent du coeur!“ 
(Velike misli dolaze iz srca). 

Voltaireov vijek. No sva ta svijetla blijede, ako ih usporedimo 
sa Voltaireom, koji je pravi junak 18. vijeka. Goethe je napisao, 
da je Ljudevit XIV. francuski kralj u najvišem smislu, kao što 
je Voltaire najveći književnik kakvoga francuski narod može 
zamisliti. Voltaire je esencija čitave Francuske i čitavoga 18. vijeka. 
Stoga je i skupio u sebi sve nedostatke i zablude, protuslovlja i 
poroke svoga naroda i svoga vremena. „Voltaire će biti uvijek 
smatran — veli Goethe — kao najveće ime u književnosti novijega 
vremena, a možda i svih vjekova. 44 U tome su se slagali i suvre¬ 
menici smatrajući Voltairea svojim nenadmašivim tumačem. Nije 
stoga čudo., što je Voltaire za života bio> znamenitost prvoga reda, 
te bi ljudi putovali u Femey, da mu se dive kao kakvom brdu 
ili egipatskoj sfingi. Kada je Voltaire jednom zgodom, da bi se 
riješio nekog Engleza, koji ga je svakako htio vidjeti, izjavio, da 
posjet stoji šest funti, odvratio je Englez: „Evo dvanaest funti, 
sutra ću doći opet. 44 Kada je bio na putovanju, preodijevali bi se 
njegovi štovatelji u konobare. Kada se nakon pariške izložbe 
„Irene 44 vraćao kući, razdragano je općinstvo ljubilo njegove konje. 

Mučenik života. Premda je od onda prošlo svijetom pet gene¬ 
racija, Voltaire nam je bliz i razumljiv, kao da je naš suvremenik. 
Njegov je životopis povijest naših dana, nešto što bi se moglo 

dogoditi u sva vremena. Ne osjećamo distanci ju velikog čovjeka, 
jer je uvijek, u veličini i u bijedi, bio od krvi i mesa. U Voltaireu. 
se čudnovato isprepliće epikurejstvo i askeza. Već je kao dječak 
veoma volio elegantnu odjeću i dobro jelo, a čitavoga je života 
nastojao, da bi se okružio gospodskim luksusom. Kada je stupio 
u život bio je književnik (homme de lettres) društveno nemoguć 
čovjek, desesperado, ništarija, čankoliz i pijanica. Voltaire je prvi 
profesionalni književnik, koji prekida ovu tradiciju. Od samog 
početka živio je otmjeno, a u drugoj poli svoga života upravo 
kneževski. Posjedovao je dvadesetak imanja s hiljadu dvjesta 
podanika, 160 000 franaka godišnjega dohotka, divne viile i dvorce, 
oranice i vinograde, galerije slika i biblioteke, razne dragocjenosti 
i rijetke biljke, mnoštvo lakaja, postiljona, tajnika, kućno kaza¬ 
lište, na kojemu su gostovali glasoviti umjetnici iz Pariza, štaviše, 
i vlastitu crkvu s natpisom: „Deo erexit Voltaire 44 (Bogu podiže 
Voltaire). Ovo je blagostanje stekao djelomice novčanim potpo¬ 
rama mogućnika, a djelomice knjižarskim honorarima. Tako mu 
je na pr. sama „Henrijađa 44 donijela 150 000 franaka. Honorare 
za kazališne izvedbe dijelio bi redovno glumcima. 

Najviše se pak obogatio raznim sumnjivim poslovima: bur¬ 
zovnim spekulacijama, kupovnim posredovanjima, žitnim transak¬ 
cijama, nekretninama, dobavama za vojsku, zajmovima uz visoke 
kamate i t. d. U privatnom životu nije se mnogo osvrtao na 
istinu, a kada je trebao da bude izabran u akademiju, mjesto 
kardinala Fleuryja, uvjeravao je pismeno mnoge ugledne ličnosti, 
da je dobar katolik i da ne zna tko je autor „Filozofskih pisama 44 
(Lettres philosophiques), koja s nepravom njemu pripisuju. Kada 
je konačno izabran u akademiju (čime nije nimalo povećao svoju 
slavu), uspoređivao je Ljudevita XV. s carem Trajanom. Mnogih 
se je djela odricao uporno, kao na pr. „Candidea 44 , a u „Djevicu 
Orleansku 44 (La Pucelle) unio je hotimice razne bedastoće, da bi 
time mogao naknadno dokazati, kako djelo ne potječe od njega. 
D’Alembertu je pisao govoreći o „Dictionaireu“: „U koliko se 
pojavi najmanja opasnost, molim Vas usrdno, da me smjesta 
obavijestite, kako bih mogao djelo đesavuirati, pozivajući se, kao 
obično, na svoje poštenje i nevinost. 44 Ipak ne val i a zaboraviti, 

da je Voltaire živio u doba, kada je bilo veoma opasno priznati 
autorstvo ovoga ili onoga djela. Mnogi njegovi kolege postupali 
su isto tako. „Ja sam — rekao je d’Alembertu — iskren prijatelj 
istine, ali nisam prijatelj mučeništva." Voltaire utjelovljuje novi 
oblik heroizma: mjesto mučenika smrti eto mučenika života. Čovjek 
se ne prekaljuje više askezom iza samostanskih zidina, nego u 
svjetskoj vrevi i tmuši. Smrt nije više glorifikacija života: junak 
je onaj, koji se bori, a ne onaj, koji se odriče života. 

Voltaireov značaj. Mnogo se pisalo o Voltaireovu prijateljstvu 
s Fridrikom Velikim, a može se reći, da se pri tom često činilo 
krivo i jednom i drugom. I sam način kako su se ova dvojica 
našla nije običan i svakidašnji. Da bi Voltairea privukao na svoj 
dvor, pruski je kralj nastojao da bi ga u Francuskoj kompro¬ 
mitirao. To mu je i uspjelo, a Voltaire se pak nije žacao da 
iskoristi kraljevu slaboću prema svojoj osobi i izbije što više 
novaca. Fridriku se naknadno učinilo, da je Voltairea preplatio, 
a Voltaire mu nije ostao dužan. Lamettrie je prišapnuo Voltaireu, 
da je kralj rekao: „Naranču treba istisnuti i onda odbaciti", 
a Maupertuis je povjerio kralju, da je Voltaire o njemu rekao: 
„Moram ispravljati njegove stihove: šalje mi svoje prljavo rublje, 
da ga operem!" A takvih zgodica bilo je i više. Prigodom povratka 
Voltaireova u Francusku, dao ga je kralj uhititi i pretražiti njegovu 
prtljagu, ne bi li našao kakove nezgodne dokumente. Stigavši u 
Francusku, Voltaire mu je vratio milo za drago, objelodanjujući 
nezgodna otkrića. Bilo kako mu drago od loših svojstava, koja se 
Voltaireu predbacuju, najgora je svakako njegova taština. No svi 
su umjetnici tašti. Nije naprotiv istina, da je bio samoživ, vodeći 
računa samo o svojoj koristi, i strahovito pohlepan za novcem. 
Pohlepan je bio samo onda, dok je još bio siromah. Čim je stekao 
imutak umio se pokazati velikodušan. Pa ako i svoj imutak nije 
stekao na ispravan način, ne smijemo zaboraviti, da je živio u 
doba rokokoa, kada je nestalo mnogih moralnih spona. Mladim 
književnicima rado je pomagao zborom i tvorom, premda bi 
redovno žeo nezahvalnost. Sjećao se svojih teških početaka, pa je 
htio drugima olakšati prve korake bez obzira na to hoće li od 
toga imati kakove koristi. Corneilleovu je nećakinju odgajao o 

svom trošku, a dao joj je i bogat miraz. Kada je rodila prvo dijete 
poklonio joj je hiljadu dvjesta livri. „Priliči se — rekao je Vol¬ 
taire — da stari vojnik bude uslužan kćeri svoga generala." Kao 
zemaljski gospodin vršio je dobrotvorna djela gdjegod je stigao. 
Pobijao je kmetstvo, isušivao močvare, osnivao industriju i poma¬ 
gao obrtnike i radnike. U glasovitim vjerskim procesima protiv 
hugenota Calasa i Sirvena, koji su bili lažno optuženi, da je 
svaki ubio svoje dijete, razvio je grozničavu agitaciju sakuplja¬ 
jući golemi materijal kako bi obranio nevine ljude i pomagao 
pravdi do pobjede. Osnovni je patos njegova života osjećaj za 
pravo i pravicu, fanatična mržnja protiv svake vrsti javnoga 
nasilja, protiv gluposti, zlobe i pristranosti. 

Voltaireovo književno djelo. Voltaireovo stvaranje izvanredno 
je opsežno i raznoliko. Radio je po osamnaest do dvadeset sati 
na dan, a diktirao tako brzo, da bi ga tajnik jedva slijedio. Ipak 
je u svojoj 64. godini mogao o sebi reći, da je elastičan poput 
jegulje, živ poput gušterice i neumoran poput vjeverice. Takvim 
je ostao još dvadeset godina. Fridrik Veliki pisao mu je, da sumnja, 
da postoji jedan Voltaire, jer je nemoguće da jedan jedini čovjek 
izvrši tolik i takav posao. Očito je u Cireyu čitava akademija, 
koju tvori elita ovoga svijeta: filozofi, pjesnici, historiografi..., 
a radovi ove akademije izlaze pod imenom Voltaireovim. Kratko 
vrijeme prije smrti Voltaireove, posjetio ga je jedan književnik 
rekavši: „Danas sam došao da pozdravim Homera, drugi put ću 
doći pozdraviti Sofokla i Euripida, pa onda Tacita i Lucijana." 
Našto je Voltaire odvratio: „Dragi gospodine, ja sam, kako vidite, 
prilično star čovjek. Ne biste li sve te pohode mogli najednom 
obaviti?" 

Nije bio stvaralački duh pojlut Leibniza, ali je sve, čime se 
bavio prožeo svojim duhom, davajući svemu klasičnu jasnu formu, 
te se i ta preradba može smatrati stvaralačkim aktom. Osnovna 
njegova kvaliteta nije duhovitost, nego jasnoća i formalno savr¬ 
šenstvo, te nepresušna živost, koja svim njegovim djelima daje 
posebno obilježje. Njegovo književno djelo nije iscrpljeno knji¬ 
gama, koje same po sebi tvore čitavu biblioteku. Štampanim dje¬ 
lima treba pribrojiti i bezbrojna pisma, koja su većim dijelom 

namijenjena javnosti. Godine 1760. pokazivao je jednom posjet- 
niku zbirku od pedesetak tisuća pisama, što ih je primio od raznih 
osoba, a kako bi svakome odgovarao, lako je zamisliti opseg 
njegove korespondencije. 

Govoreći o književnom radu Voltaireovu, trebalo bi napose 
govoriti o Voltaireu kao pjesniku, povjesniku i filozofu. 

Svoj prvi veliki uspjeh doživio je epom o Henriku IV. To je 
djelo nastalo djelomice u Bastilji, a tekst ispisan olovkom među 
recima jedne knjige. Pet godina kasnije ovo je djelo prošireno i 
prerađeno osvojilo svijet kao „Henrijađa 44 . Ovaj se uspjeh ne 
može drugačije objasniti negoli duhovnom atmosferom tadašnje 
Francuske i Evrope uopće. To je hladan i korektan produkt 
umjetnog obrtnika i duhovitog filozofa, koji se ugledao u Virgila, 
a ne u Homera. Fridrik je Veliki međutim izjavio, da svaki čovjek 
od ukusa mora voljeti više „Henrijadu 44 , negoli „Ilijadu 44 . Drugi 
njegov ep je spomenuta „Pucelle“, parodija Djevice Orleanske, 
deranska šala, koja nije bila namijenjena javnosti. No ljudi su 
potajice pribavili prijepise toga djela, a valja priznati da je taj 
ep idealna lektira za općinstvo rokokoa: duhovit je, sklizak i anti- 
klerikalan. Kao dramatik, Voltaire je prekinuo tobožnju antiknu 
predaju iznesavši na pozornicu američke, afričke i azijske sižeje. 
Shakespeare je više na nj utjecao, nego što je mislio Lessing, 
a često se zaboravlja, da je Voltaire u svojim „Engleskim pismima 44 
veličao Shakespeareov genij. Pod stare dane nazvat će ga dakako 
seoskim lakrdijašem, gotskim kolosom i pijanim divljakom. 

Glavni je smisao Voltaireovih pjesničkih djela borba protiv 
fanatizma i netrpeljivosti, borba protiv predrasuda i praznovjerja. 
Sve su Voltaireove drame tendenciozne. Pa i „Zaira 44 , jedan od 
rijetkih Voltaireovih komada, kojemu je u središtu ljubav, bavi 
se zapravo vjerskim predrasudama. Voltaire je sam označio pozor¬ 
nicu kao suparnicu propovjedaonice. Kazalište mu služi kao mega¬ 
fon njegovim idejama, pozornica je rostra, tribuna, katedra, filo¬ 
zofski klub, ili pedagoško lakrdijanje. 

Voltaire kao historik. Godine 1740. piše d’Argensonu: „Samo 
onaj, tko može napisati tragediju, moći će našoj suhoj i barbarskoj 
povijesti pridati potreban interes. Tu treba, kao i u kazalištu, 

ekspozicija, zapletaj i rješenje dramskoga čvora. 44 Svoj dvostruki 
talenat promatrača, koji umije oblikovati upotrijebio je Voltaire 
kao povjesnik i stvorio djela, kojima je daleko pretekao svoje 
vrijeme. Dok se njegove tragedije tope u povijesti filozofije, nje¬ 
govi se historijski prikazi sažimlju u prave drame. Njegov „Vijek 
Ljudevita XIV. 44 i „Esej o običajima i duhu naroda 44 , prva su 
moderna djela ove vrsti. Voltaire ne opisuje nadugo i naširoko 
vojničke pothvate, državne pregovore i dvorske intrige, nego crta 
kulturno zbivanje i društvene običaje. A kako se, onako živa duha, 
interesirao za sve i sva, i umio sve učiniti interesantnim, 
stvorio je kulturno-historijska remek-djela. I tu dakako polemizira 
s crkvom, no zanimljivo je, da tendencija mnogo manje smeta u 
njegovim historijskim prikazima, negoli u dramskim i epskim 
djelima. 

Premda Voltaire nije dao originalnih misli, smatrao ga je 18. 
vijek velikim filozofom. Kako smo već spomenuli, proslavio se 
sjajnim formuliranjem tuđih misli, pa i djelotvornim aktivizmom. 
Čitavog života borio se za slobodu, a protiv despocije. Nije pro¬ 
pustio prilike da se založi za samoodređenje ličnosti u svim 
duhovnim i tjelesnim stvarima. Revolucionarci su ga svojatali za 
sebe i prevezli njegove smrtne ostatke godine 1791. u Panteon. 
No da je doživio jakobince dospio bi zacijelo na stratište, a ne u 
Panteon. Govoreći o slobodi, mislio je redovno na više društvene 
slojeve, a reformu nije očekivao od naroda, nego odozgo: od 
prosvijećene vlasti. Prorekao je revoluciju pišući godine 1764., 
da sve, što vidi oko sebe nije drugo no klica revolucije, koja će 
bez sumnje jednoga dana buknuti. „Francuzi uvijek stižu na cilj 
prekasno, ali jednom ipak stižu. Tko je mlad, sretan je: doživjet 
će lijepih stvari. 44 

Voltaire kao filozof. Svoj nazor na svijet sažeo je Voltaire u 
„Teističkom vjerovanju 44 , gdje veli da treba odbaciti ateizam i 
praznovjerje, ljubiti Boga i ljudski rod. Isprva je naginjao Leib- 
nizovu optimizmu, ali ga je razuvjerio potres u Lisabonu, kojom 
je prilikom razoren velik dio grada, i ubijeno 30 000 ljudi. 

Isprva je priznavao i slobodu volje, koju je kasnije nijekao. 
0 neumrlosti duše izjavio se protuslovno i neodređeno. Bitak 

Boga nije nikada nijekao, ali je nijekao mogućnost da Boga spo¬ 
znamo. „Čovjek bi sam morao biti Bog, da o Bogu uzmogne 
saznati što potanje/ 4 Glasovitu Voltaireovu izjavu: „Kada Boga 
ne bi bilo, trebalo bi ga izmisliti 44 , ne smijemo shvatiti odviše 
skeptično, jer je to samo pola rečenice. Druga polovica glasi: 
,*no čitava nam priroda dovikuje da postoji 44 . Međutim sve, što je 
Voltaire javno napisao ili izrekao, egzoterijska je nauka. Možda 
je u dubini duše bio mnogo radikalniji. Možda je njegovo pravo 
vjerovanje sadržano u riječima, što ih je upravio markizi du Def* 
fand, šest godina prije svoje smrti: „Poznavao sam starog čovjeka, 
koji je bio čvrsto uvjeren, da zujanje pčele ne traje nakon njene 
smrti. Držao je s Epikurom i Lukrecijem, da je smiješno pretpo¬ 
stavljati biče izvan prostora, koje upravlja prostornim bičem i još 
k tome tako loše .. . Govorio bi, da je priroda tako udesila, da 
glavom mislimo, nogama hodamo. Da je čovjek, kao sve druge 
životinje, sve biljke, a možda i sve na svijetu, stvoren, da bude 
i da više ne bude ... Još bi taj čovjek govorio, nakon što je 
postao star kao Demokrit, da treba činiti kao Demokrit i svemu 
se smijati. 44 Ovu duboku rezignaciju izrazuje više puta pod stare 
dane. To je i najdublji smisao „Candidea* 4 , koji svoju poletnu 
karijeru svršava obrađujući čedno svoj vrt. „Uvijek se vračam Can- 
đideu — piše Voltaire — treba svršiti obrađujući svoj vrt. Pa i to 
nije Bog zna šta. 44 


Konac prve knjige. 

